
Vechiul Testament în tâlcuirea Sfinţilor Părinţi 

2. Ieşirea 



Comentarii la Cartea Ieşirea 

Introducere la Cartea Ieşirea 

Ieşirea este a doua carte a Pentateuhului. Evreii o numesc vaiele semot 1 (= iată numele), 
după cuvintele de început. Septuaginta numeşte cartea E^o5oţ (Exodos), după conţinut, 
variantă preluată şi de Vulgata, care o numeşte Liber exodi. Traducerile româneşti preferă 
denumirea Ieşirea, mai rar folosind-o pe aceea de Exodul. In traducerile româneşti, de regulă, 
Ieşirea poartă subtitlul de: A doua Carte a lui Moise. 

Pentru evrei, Cartea Ieşirii narează un moment crucial al istoriei lor sfinte, arătând grija 
divină de care s-au bucurat, constituirea lor într-o naţiune şi primirea Legii dumnezeieşti. Pentru 
creştini, cartea vesteşte „în umbre" cele ce se vor împlini în Hristos (cf. Evrei 3, 1-6; I Corinteni 
5, 7; Ioan 1, 29; 19, 36; I Corinteni 10, 2 ş.a.). 



Comentarii la Cartea Ieşiiea 

CAPITOLUL 1 - Evreii sunt asupriţi în Egipt. 

1 : Iată numele fiilor lui Israel veniţi în Egipt împreună cu Iacob, tatăl lor - fiecare 
cu toată casa sa 

2: Ruben, Simeon, Levi şi Iuda, 

3: Isahar, Zabulon şi Veniamin, 

4: Dan, Neftali, Gad şi Aşer. 

Din pricina foametei, Iacov şi fiii săi au părăsit Canaanul şi s-au aşezat în Egipt, loc ce, 
în Scriptură, simbolizează adeseori stăpânirea satanei. 

Itinerarul acesta e refăcut de către toţi cei care, atraşi de cele vremelnice, coboară. 
„Plecând, ca dintr-un pământ sfânt, din viaţa de Dumnezeu iubitoare, şi coborând la ce-i mai rău 
şi mai urât şi aflat sub stăpânirea diavolului, am ajuns asemenea celor coborâţi din Canaan în 
Egipt şi am căzut sub mâna Faraonului" 2 . Biblia Hebraica numeşte Egiptul Miţraim (= 
încercuire; ţară închisă; prizonierat). 

5: Sufletele însă ieşite din Iacov erau de toate şaptezeci şi cinci, iar Iosif era de mai 
înainte în Egipt. 

„In textul ebraic: şaptezeci (conform tradiţiei care-i conferea acestui număr şi o valoare 
simbolică). Septuaginta însă, urmărind atestarea tuturor urmaşilor lui Israel, adaugă pe cei doi fii 
(ai lui Iosif) şi pe nepotul lui Efraim, pe fiul şi pe nepotul lui Mânase, totalizând astfel 75 (vezi şi 
Facerea 46, 27), număr preluat şi de Noul Testament (Fapte 7, 14)" 3 . „Unii Părinţi le-au reproşat 

1 m»t£> rhK) 

2 Sf. Chirii al Alexandriei, Glafire la Ieşire, I 

3 BBVA, p. 79 



evreilor că ar fi alterat textul sacru: ex., Iustin Dial. 72 [. . .] ♦ Coborârea în Egipt este înţeleasă, 
la modul alegoric, ca fiind captivitatea sufletelor în lume (Origen, Horn. Ex. 1, 3)" 4 . 

6: Apoi Iosif a murit, precum şi toţi fraţii săi şi toţi cei din vremea aceea. 

7: Iar fiii lui Israel s-au prăsit în număr mare şi s-au tot înmulţit şi-au tot crescut şi 
au devenit foarte puternici; se umpluse ţara de ei. 

„Pentru Origen, există o legătură între moartea lui Iosif şi înmulţirea fiilor lui Israel; el 
descoperă în moartea lui Iisus Hristos sporirea poporului credincios şi în moartea pentru păcat 
(II Corinteni 4, 10; Coloseni 3, 5) a fiecărui credincios, sporirea duhovnicească (Horn. Ex. 1, 
4)" 5 . 

Partea de până aici e o introducere, care reaminteşte intrarea israeliţilor în Egipt şi arată 
sporirea lor în generaţiile uimătoare. 

8: Atunci s-a ridicat peste Egipt un alt rege care nu-1 cunoscuse pe Iosif. 

„Probabil Ramses al II-lea, din dinastia a 19-1, 1290-1924 sau 1304-1238 î. Hr. 
(LthK)" 6 . Mai jos, propunem pe antecesorul acestuia. „După Origen, acest alt rege reprezintă 
duhul acestei lumi, diavolul care îi îndepărtează pe credincioşi de cele duhovniceşti şi caută să 
le întunece oamenilor dreapta judecată {Horn. Ex. 1, 5)" 7 . 

9: Acesta a zis către poporul său: „Iată că neamul fiilor lui Israel e mult mai 
numeros şi mult mai puternic decât noi. 

De presupus că evreii nu ajunseseră mai numeroşi decât egiptenii. Ideea era aceea că, 
dacă-i vor lăsa să se înmulţească în acelaşi ritm, faţă de băştinaşi, în curând vor fi un pericol 
pentru regat. „După Origen, regele este Satan, care presimte înfrângerea poporului său, adică a 
gândurilor necurate, de către cei credincioşi care îl pomenesc pe Hristos {Horn. Ex. 1 , 5)" 8 . 

10: Haideţi dar să luăm împotrivă-le măsuri iscusite, în aşa fel încât să nu se mai 
înmulţească; altfel, la vreme de război se vor uni şi ei cu vrăjmaşii noştri, ne vor birui şi- 
apoi vor ieşi din ţară". 

SEP 1 traduce astfel începutul versetului: Hai să-i lucrăm cu vicleşug: „Verbul 
Kaxaooşi^opai, a folosi viclenia, a înşela prin vicleşug, este surprinzător în context, unde 
viclenie înseamnă de fapt opresiune violentă. Se poate presupune că Faraon nu putea acţiona 
deschis împotriva evreilor din cauza vechilor înţelegeri din vremea lui Iosif şi căuta motive 
legitime de a-i oprima'*. 

Diavolul, închipuit de Faraon, „nu vrea să părăsim ţara sa, ci vrea să purtăm pururea 
chipul omului pământesc" 10 . Cum majoritatea comentatorilor plasează exodul în timpul lui Ram- 
ses al II-lea, presupunem că Faraonul amintit aici ar fi antecesorul aceluia, Seti I (1318-1304 î. 
Hr.). 

1 1 : Şi astfel au pus peste ei vătafi de corvoadă, pentru ca prin munci grele să le facă 
viaţa grea; şi i-au zidit lui Faraon cetăţi-grânare: Pitom şi Ramses şi On, adică Iliopolis. 

Cetăţi-grânare: „cetăţi situate la est de Delta Nilului, adică în imediata vecinătate a 
ţinutului Goşen. Termenul cetăţi-grânare poate indica nu numai locuri de însilozare a 
alimentelor, ci şi garnizoane militare. Cetatea On sau Iliopolis este indicată numai în 
Septuaginta" 11 . Acestea erau „cetăţi de aprovizionare ale Egiptului, ridicate prin munca israeliţilor 
aserviţi. Egiptul pare a nu cunoaşte o organizare riguroasă a corvezilor, dar mâna de lucru 
necesară marilor lucrări publice era recrutată dintre prizonierii de război sau şerbii de pe 

domeniile regale. Asimilarea lor acestor categorii inferioare a fost resimţită de israeliţi ca o 
umilire de nesuportat (BJ)" 12 . 

Origen oferă câteva traduceri posibile ale numelor acestor cetăţi: Pitom (= gura 
metehnei; gura prăpastiei), Ramses (= mâncătura ruginii) şi Iliopolis (= oraşul soarelui), acest 
ultim nume „în cinstea celui ce se preface în înger al luminii" 13 , adică a lui Faraon (= fiul al 
soarelui), care închipuie pe diavol. „Numele celor trei oraşe au primit diverse explicaţii: 
conform etimologiei folosite de Philon şi dezvoltate pe vremea Părinţilor, DIiGwp înseamnă 
convingere, Pap£<7<7T| - roadere (mişcarea produsă de un vierme), de unde senzaţie (Philon, 
Somn. I, 77)" 14 . 

Asemeni egiptenilor procedează şi duhurile răutăţii care, pentru a nu spori noi în virtuţi, 
doresc să ne vadă ocupaţi permanent cu nimicul: „Stăpânitorii veacului acestuia, punând stăpânire 
pe nenorocitele suflete ale oamenilor, le dezvlăguiesc în lucrări la lut şi cărămidă şi în cele ce se 
fac pe pământ şi pentru pământ şi, legându-le de nişte munci rele şi nefolositoare (căci aşa sunt 
cele ale trupului şi referitoare la trup), le silesc să primească o viaţă amară şi mult chinuită, care 
nu le va aduce nici un folos celor siliţi să o rabde" 15 . 

12: Dar cu cât erau mai apăsaţi, cu atât ei se înmulţeau şi deveneau mai puternici, 
aşa că pe Egipteni i-a prins groaza de fiii lui Israel. 

13: Ca atare, Egiptenii îi puneau pe fiii lui Israel la muncă silnică 

14: şi le făceau viaţa amară prin lucrări grele: la frământatul lutului, la 
cărămidărie şi la tot felul de munci pe câmp; aşadar, prin orice fel de muncă la care-i 
sileau cu străşnicie. 

„Istoria asupririi poporului lui Israel se continuă în 5, 6-23. în versetele următoare, [...] 
măsurile luate pentru stârpirea pruncilor de parte bărbătească nu se acordă cu obligativitatea 
corvezilor, dar pregătesc istoria naşterii lui Moise (BJ)" 16 . 

„După ce am ajuns sub stăpânul tiran, adică sub satana, am fost supuşi lutului şi facerii 
de cărămizi, adică străduinţelor celor mai de jos îndreptate spre pământ şi spre cele ale lui, îm- 
plinite nu fără sudoare. Căci nu e ferită de osteneli viaţa împrăştiată, deşi e deşartă" 17 . Lutul 
lipicios şi formele identice ale cărămizilor reprezintă mocirla păcatelor şi monotonia lor, căci 
păcatul nu aduce nimic nou, doar plictiseală şi dezgust. 

15: Apoi regele Egiptului le-a grăit moaşelor evreice, dintre care una se numea 
Şifra şi alta Pua, 

„Numele moaşelor, de origine ebraică, sunt asociate frumuseţii, respectiv vorbirii. 
Pentru Philon, Sepphora [Şifra] înseamnă pasăre mică şi Phua [Pua] cea roşie (Her. 128). ♦ 
Origen extinde alegoria la cele două Testamente: una este Legea spirituală (Romani 7, 14), 
cealaltă înseamnă Evanghelia scăldată în sângele lui Hristos. ♦ Faraon este diavolul care 
încearcă să sugereze bărbaţilor din Biserică interpretări eretice şi opinii perverse {Horn. Ex. 2, 
2)" 18 . 

16: şi le-a zis: „Când moşiţi la evreice, luaţi seama când sunt să nască: de va fi 
băiat, omorâţi-1; iar de va fi fată, s-o cruţaţi". 

17: Moaşele însă s-au temut de Dumnezeu: ele n-au făcut precum le poruncise 
regele Egiptului, ci i-au lăsat pe băieţi în viaţă. 

„După Philon, moaşele, care îi ţin în viaţă pe băieţi, sunt suflete în căutarea tainelor 
nevăzute ale lui Dumnezeu care se zidesc în virtute; ele se împotrivesc lui Faraon, iubitor al 
materiei-femelă. De aceea Dumnezeu le-a făcut bine - v. 20 {Leg. III, 3.243)" 19 . 

18: Atunci regele Egiptului le-a chemat pe moaşe şi le-a zis: „De ce-aţi făcut voi 
lucrul acesta, de i-aţi lăsat în viaţă pe băieţi?" 

19: Moaşele i-au răspuns lui Faraon: „Femeile evreice nu sunt ca egiptencele; ele 
nasc înainte de a le veni moaşele". 

Femeile evreice nu sunt ca egiptencele: „Textul Ebraic adaugă şi motivaţia: ele sunt 
viguroase" 10 . 

20: Iar Dumnezeu le-a făcut bine moaşelor; poporul [lui Israel] se înmulţea şi 
foarte se întărea. 

21 : Şi fiindcă moaşele s-au temut de Dumnezeu, El le-a întărit casele. 

Pentru fapta lor, Scriptura a pomenit numele celor două moaşe: Şifra (= frumuseţe; 
făcătoare de bine) şi Pua (= cea strălucită). El le-a întărit casele: In SEP 1: ele şi-au întemeiat 
familii: „adică au avut numeroşi urmaşi. După Targum şi Midraş, moaşe erau şi mama şi sora 
lui Moise, care au primit casa preoţiei şi casa regalităţii" 21 . 

22: Atunci Faraon i-a poruncit întregului său popor: „Tot copilul de parte 
bărbătească ce li se va naşte Evreilor să-1 aruncaţi în Nil; pe fete însă, pe toate, să le lăsaţi 
în viaţă". 

în Nil: „literal: în Fluviu (râul prin excelenţă al Egiptului)" 22 . Septuaginta redă numele 
prin 7roxauo<g (= râu), „care desemnează fluviul cel mai important al Egiptului, Nilul, iar uneori 
unul sau altul dintre braţele sale principale (BJ)" 23 . „In tot acest pasaj, opoziţia 
masculin/feminin trimite, după Origen, la distincţia dintre virtute şi viciu. Faraon {diavolul) nu 
îngăduie să rămână în viaţă decât viciile, dar biruinţa lui Hristos asupra ispititorului deschide 
calea vieţii pentru cel ce crede şi se botează {Horn. Ex. 2, 3)" 24 . 

„Vedeţi, deci, ce poruncă dă alor săi stăpânul lumii acesteia: să lepede copiii noştri, să-i 
arunce în râu, să le întindă încă de la naştere capcane neîntrerupte, care se şi precipită încă de 
când încep să atingă sânii Bisericii, pentru a-i dezrădăcina, a-i urmări şi a-i îneca în valurile 
acestui veac" 25 . Porunca e în vigoare şi astăzi, vizând pe fiecare din noi, iar vrăjmaşul ne răz- 
boieşte după o anumită strategie: „Tiranului îi place să vină la viaţă partea femeiască a vieţii sau 
simţirea trupească şi pătimaşă, spre care e mânată să se rostogolească firea omenească, în timp 
ce naşterea părţii bărbăteşti, a celei tari şi încordate spre virtute, a celei care poate să se 
războiască cu tiranul şi să se răscoale împotriva stăpânirii lui, îi este neplăcută' 26 . 



CAPITOLUL 2 - Naşterea şi tinereţea lui Moise. El ucide un egiptean şi fuge în 
Madian. Dumnezeu îşi aminteşte făgăduinţa. 

1: Şi era un oarecare din seminţia lui Levi care şi-a luat femeie dintre fetele lui 
Levi. 

2: Iar e a zămislit şi a născut un băiat; şi văzându-1 cât e de frumuşel, 1-a ascuns 
vreme de trei luni. 

„în tradiţia mitologică şi religioasă a multor popoare, naşterea unui copil predestinat 
împlinirii conştiente sau inconştiente a intenţiilor divine este adesea tăinuită, pentru a-1 apăra 
astfel de o primejdie ameninţătoare" 27 . „Ca şi în alte cazuri, alegerea lui Dumnezeu se manifestă 
printr-o ocrotire deosebită, încă de la naşterea eroului" 28 . 

SEP 1: văzând cât este de frumos: „aoxEioţ, graţios, plin de har, fermecător, traduce 
ebr. tobh care, asemenea lui Kakbq din greacă, înseamnă în acelaşi timp frumos şi bun; pentru 
Philon, sinonim cu stoicul xzkzxoq, desăvârşit. Acest lucru îl califică încă de la naştere pe 
Moise ca înţelept prin excelenţă. ♦ Verbul GKznâlp), a ascunde, a adăposti, traduce verbul 
ţaphan, a ascunde, redat în greacă de obicei prin Kprmxo). Origen descoperă aici o sugestie 
morală, <TK£7rd^(0 având şi sensul de a acoperi faptele bune care trebuie făcute în ascuns; dacă 
nu se fac astfel, puterile răului, simbolizate de egipteni, le întorc în favoarea lor, înecându-le sub 
valurile patimilor {Horn. Ex. 2, 3)" 29 . 

E necesară discreţia atunci când vrem să punem început bunei vieţuiri: „Dacă nu lucrăm 
în taină, egiptenii vor invada şi vor răpi înfăptuirile noastre şi le vor arunca în râu, unde valurile 
le vor înghiţi" 30 . Despre tatăl copilului se spune doar că aparţinea tribului lui Levi: „S-a trecut 
[...] sub tăcere tatăl lui Moise. [...] Aceasta pentru a arăta indirect că Hristos a fost fără tată după 
trup, deşi la vedere a avut un tată" 31 . Copilul e tip al lui Hristos şi prin frumuseţea sa. Cele trei 
luni cât a fost ascuns pot fi asemănate cu zilele punerii Domnului în mormânt. 

3: Dar fiindcă nu putea să-1 mai ţină ascuns, mama sa a luat o lădiţă de papură- 
mpletită, a uns-o cu catran şi cu smoală, a pus copilul în ea şi a aşezat-o în păpuriş, la 
marginea Râului. 

Coşul de papură e un „coş alungit, cu capac; sicriaş, arcă. Textul ebraic foloseşte aici 
acelaşi cuvânt ca pentru corabia (arca) lui Noe, vasul mântuitor al omenirii. Chiar în Septua- 
ginta, grecescul thive e derivat din ebraicul teva şi se află numai aici, în versetele 3, 5 şi 6" 32 . 
„Coş de papură, Qi^iiq, este atestat cu acest înţeles în papirusurile contemporane traducerii 
Ieşirii. Ca şi ebr. tebhah, are la origine un cuvânt egiptean cu înţelesul de cutie, cufăr, scrin. 
Acelaşi termen este tradus cu KiPwTOţ (Facerea 6, 14-16) pentru a desemna arca lui Noe. 
Pentru Părinţi, începând cu Origen, folosirea acestui termen permite o comparaţie cu arca lui 
Noe. ♦ începând din secolul al IV-lea, coşul în care a fost aşezat Moise este atestat în tradiţia 
creştină ca simbol al Botezului, la Eusebiu al Emeseişi Grigorie alNyssei" 33 . 

Dacă Moise e chip al lui Hristos, mama sa închipuie pe iudei şi Sinagoga. „După ce a 
înaintat în vârstă, Sinagoga care 1-a născut, aprinsă spre ucidere, căci Hristos S-a ivit după trup 
din Iudei, L-a închis în mormânt. Chip clar al acestui fapt a fost Moise, pus prin mâna maicii lui 
în sicriaşul de papură" 34 . 

4: Iar sora acestuia îl pândea de departe, să vadă ce i se va întâmpla. 

5: Atunci fata lui Faraon s-a coborât la Râu să se scalde, în timp ce slujnicele ei se 
preumblau de-a lungul râului. Şi văzând ea lădiţa în păpuriş, şi-a trimis slujnica de a luat- 
o. 

Sora copilului poate închipui ceata Apostolilor care, în vremea Patimilor, urmăreau de 
departe evenimentele; iar fiica lui Faraon e chip al Bisericii celei din neamuri. „Ea părăseşte ne- 
dreptatea părintelui ei şi merge la şuvoiul de ape pentru a-şi spăla păcatele. Dobândind harul 
îndurării, ia în grija sa pe copil" 35 . Sau „fata lui Faraon, adică Biserica din neamuri, deşi avusese 

ca tată pe satana, îl află în apă, al cărei chip e Sfântul Botez, prin care şi în care e găsit Hristos, şi 
deschide sicriaşul. De fapt, El n-a rămas între morţi, ci a înviat pe moarte călcând şi a ieşit din 
mormânt" 36 . Dar Moise dus în casa lui Faraon poate închipui şi pogorârea Mântuitorului la iad. 
Hristos va zdrobi porţile iadului şi va elibera sufletele din închisoare, aşa cum Moise va părăsi 
casa lui Faraon, scoţând poporul evreu din robie. 

6: Şi dac-a deschis-o, a văzut în lădiţă un copil plângând. Fetei lui Faraon i s-a 
făcut milă de el şi a zis: „Acesta-i dintre pruncii Evreilor". 

„Pentru Origen, fiica lui Faraon este Biserica venită dintre neamuri care eliberează 
Legea, închipuită de Moise, de sub tutela doicii sale, Sinagoga, şi din închisoarea reprezentată 
de coş (simbol al simţurilor), reprezentând interpretarea trupească a Legii de către evrei {Horn. 
Ex. 2, 4). Această interpretare se găseşte şi la Eusebiu al Emesei, Chirii al Alexandriei, Ilarie; 
Grigorie al Nyssei vede în fiica lui Faraon, stearpă şi fără copii, un simbol al culturii profane, 
necesară totuşi înainte de a accede la treapta filozofiei creştine (VM2, IO)" 37 . 

7: Dar sora sa a zis către fata lui Faraon: „Vrei să mă duc să-ţi chem o doică dintre 
femeile Evreilor ca să-ţi alăpteze copilul?" 

8: Fata lui Faraon i-a zis: „Du-te!" Iar copila s-a dus şi a chemat-o pe mama 
pruncului. 

9: Atunci fata lui Faraon i-a zis: „Ia-mi copilul acesta şi alăptează-mi-1, iar eu am 
să-ţi dau plata cuvenită!" Femeia a luat copilul şi 1-a alăptat. 

„Iar că sinagoga iudeilor va primi la vremea sa pe Hristos de la Biserica din neamuri, 
cunoscând de la ea taina Lui, o arată uşor faptul că cea care a născut pe Moise îl primeşte de la 
fiica lui Faraon. Căci după ce L-a părăsit sinagoga iudeilor pe Iisus şi L-a respins prin 
neascultare, în timpurile din urmă II va primi, învăţând din cuvintele Bisericii. Iar lucrul acesta 
se dovedeşte ca nefiind fără câştig, ci dătător de mari nădejdi. Căci priveşte cum fiica lui Faraon 
îi făgăduieşte răsplată mamei lui Moise, dându-i să hrănească pruncul născut din ea" 38 . Fiind 
crescut de către propria-i mamă, Moise nu s-a înstrăinat de neamul căruia îi aparţinea. „Acest 
lucru ne învaţă că, în timpul în care zăbovim în ştiinţele din afară, să nu ne despărţim de laptele 
Bisericii, care ne hrăneşte pe noi" 39 . 

10: Şi dacă băiatul a crescut, ea i l-a adus fetei lui Faraon. El i-a fost acesteia ca un 
fiu, iar ea i-a pus numele Moise, pentru că zicea: „Din apă l-am scos". 

„în ebraică: Moşe, derivat din verbul masa = a scoate din. Etimologie populară, care 
vrea să sugereze că Moise e primul mântuit. E greu însă de presupus că fiica lui Faraon cu- 
noştea ebraica. Majoritatea lingviştilor biblici sunt de acord că numele e de origine egipteană: 
mosis sau moses = fiu, şi poate fi întâlnit, întreg sau prescurtat, în numele unor divinităţi sau 
faraoni: Tuthmosis —fiul lui Thot, Ramses =fiul lui Ra" 40 . 

în Septuaginta, transcrierea Mosis permite interpretarea scos din apă, numele fiind 
compus din mon (= apă) şi esis (= salvat). Clement Alexandrinul remarcă, urmând scrierii apo- 
crife înălţarea la cer a lui Moisi: „Este clar că părinţii au dat copilului un nume înainte [...] şi 1- 
au numit Ioachim. Moisi, aşa cum spun cei iniţiaţi, a avut şi un al treilea nume în cer, Melhi, 
după înălţarea sa" 41 . 

11: Şi a fost că după multă vreme, când se făcuse mare, Moise a ieşit la fraţii săi, fiii 
lui Israel, şi le-a văzut corvezile. A văzut cum un egiptean bătea pe un evreu, unul dintre 
fraţii săi, dintre fiii lui Israel. 

12: Uitându-se de jur-împrejur şi văzând că nu-i nimeni prin preajmă, el l-a ucis pe 
egiptean şi l-a ascuns în nisip. 



36 Sf. Chirii al Alexandriei, Glafire la Ieşire, I 
37 SEPl,p. 198 

38 Sf. Chirii al Alexandriei, Glafire la Ieşire, I 

39 Sf. Grigorie de Nyssa, Despre viaţa lui Moise 

40 BBVA, p. 80 

41 Stromate, I, 153, 1 



„Moise ne învaţă prin pilda lui să ajutăm virtuţii ca celei de un neam cu noi şi să 
omoram pe cel ce se împotriveşte virtuţii" 42 . Când pornim să dezrădăcinăm un păcat (să-1 uci- 
dem pe egiptean) nu vom face aceasta oricum: „Cel ce se războieşte prin smerita cugetare şi 
nemâniere şi sete se aseamănă celui ce a omorât pe vrăjmaş şi 1-a ascuns în nisip. Prin nisip să 
înţelegi smerenia. Căci aceasta nu îngraşă păşunea patimilor, ci e ţărână şi cenuşă" 43 . 
„Văzându-i suportând tirania cumplită şi cu adevărat greu de purtat [...], s-a gândit să-i elibereze 
şi să-i scape de tot chinul. Omorând deci într-un mod oarecare pe cel ce hotărâse să-1 
nedreptăţească, 1-a ascuns în pământ, adică îl aruncase în părţile de sub pământ, închizându-1 în 
iad. Aceasta vrea să spună prin ascunderea egipteanului mort în nisip. Iar din textele evanghelice 
poate afla cineva foarte uşor că cetele urătoare de Dumnezeu şi necurate ale dracilor au fost 
aruncate de puterea negrăită a Mântuitorului nostru, împreună cu satana, în iad, şi osândite să 
locuiască în prăpastia fără fund" 44 . Moise este un model de vieţuire şi se face asemenea lui „cel 
ce rabdă ca până la primirea legii contemplaţiilor naturale să fie sub simţire, adică sub fiica lui 
Faraon cel inteligibil, dar prin râvna sinceră a bunurilor dumnezeieşti omoară cugetul egiptean 
al trupului şi-1 aşează sub nisip, adică sub deprinderea neroditoare de rele, în care, chiar dacă se 
seamănă de duşman neghina răutăţii, nu răsare, pentru rădăcina cea lăuntrică a duhului, care 
naşte şi păzeşte nepătimirea" 45 . 

13: A doua zi a ieşit din nou şi a văzut doi evrei certându-se şi i-a zis celui ce purta 
vina: „De ce-1 baţi tu pe aproapele tău?...". 

14: Acela însă i-a răspuns: „Cine te-a pus pe tine domn şi judecător peste noi? Nu 
cumva vrei să mă omori şi pe mine aşa cum l-ai omorât ieri pe egiptean?" Şi s-a 
spăimântat Moise şi a zis: „Ieşit-a oaie la lumină fapta pe care am făcut-o?" 

15: Faraon însă a aflat despre această faptă şi căuta să-1 ucidă pe Moise, dar Moise 
a fugit de la faţa lui Faraon şi s-a dus să locuiască în ţara Madian. Şi dac-a sosit în ţara 
Madian, s-a oprit la o fântână. 

Madian: „denumire sub care sunt desemnate în general triburi nomade din deşertul siro- 
arab, a căror influenţă a ajuns până în peninsula Sinai (LThK), ca atare localitatea este situată în 
general în Arabia, la sud de Edom. BJ, pornind de la o menţiune din III Regi 11, 18, o situează 
în peninsula Sinai, la este de deşertul Paran" 46 . Retragerea lui Moise este redată de verbul 
grecesc ava/opsiv, de la care provine rom. Anahoret. Vasile cel Mare şi Grigorie al Nyssei 
explică sensul monahismului capadocian pornind de la acest termen [...]. De asemenea, Philon 
vedea în şederea lui Moise în Arabia o perioadă de antrenament moral şi filozofic sub 
îndrumarea lui Dumnezeu, departe de ateismul lui Faraon (Mos. I, 48; Leg. III, 12-13). ♦ [...] 
Madian: numele colectiv al unor triburi nomade trăind undeva la sud sau la sud-est de 
Palestina" 47 . 

Reţinem de aici că nu vom putea fi de ajutor neamului nostru, până nu ne vom fi pregătit 
de ajuns; lucru pe care 1-a înţeles şi Moise, după o singură experienţă, plecând spre Madian (= 
loc de judecată; sudori omeneşti) pentru a se exersa. El „avea din fire dragostea pentru adevăr; 
de aceea se vede că, chiar înainte de a lua conducerea poporului său, din pricina urii lui fireşti 
faţă de rău, a luptat împotriva celor răi cu preţul vieţii sale; fiind izgonit de cei cărora le făcuse 
bine, a părăsit cu bucurie viaţa zgomotoasă egipteană şi s-a dus în (Madian). Şi acolo [...], 
vreme de 40 de ani, s-a ocupat cu contemplarea existenţelor" 48 . La fel, Hristos, „fiind batjocorit 
în chip nelegiuit pentru cele ce se cuvenea să fie admirat, s-a mutat în chip necesar, părăsind 



42 Sf. Grigorie de Nyssa, Despre viaţa lui Moise 

43 Sf. Ioan Scărarul, Scara, XV, 9 

44 Sf. Chirii al Alexandriei, Glafire la Ieşire, I 

45 Sf. Maxim Mărturisitorul, Ambigua, 35 
46 EX,p. 210 

47 SEPl,pp. 198-199 

48 Sf. Vasile cel Mare, Omilii la Hexaimeron, I, 1 



Iudeea, în care S-a născut" 49 . Madian e o denumire ce desemnează triburile nomade din deşertul 
siro-arab, pătrunse şi în peninsula Sinai. 

16: Preotul din Madian avea şapte fete, care păşteau oile tatălui lor, Ietro. Şi venind 
ele acolo, au scos apă până ce-au umplut adăpătorile, ca să adape oile lui Ietro, tatăl lor. 

17: Dar au venit păstorii şi le-au alungat. Atunci Moise s-a ridicat, le-a luat 
apărarea, a scos apă şi le-a adăpat oile. 

„Izvor al vieţii adevărate nu e decât cunoştinţa nepătată despre Dumnezeu. Deci puţul 
este chipul cunoştinţei sădite în firea noastră. De aceea, până ce ne folosim pentru cunoaşterea 
lui Dumnezeu de mintea dreaptă şi neforţată, înaintăm direct spre adevăr. Dar dacă cineva 
stăpânit de amăgiri se zbate spre ceea ce îi place lui, îşi va cheltui în acelea străduinţele sale. 
Aceasta socotesc că înseamnă în ghicitură scoaterea apei de către fetele lui Ietro şi folosirea de 
ea cu sila de către cei mai tari decât ele. In aceste neputinţe spunem că se află cei amăgiţi, când 
li se abate cunoştinţa înnăscută spre ceea ce nu e bun şi frumos, adică spre ceea ce înşeală şi 
spre ceea ce e de folos demonilor. Dar a venit în apărare Hristos. Căci alungând pe răii păstori 
mincinoşi, a adăpat cu apă vie, adică cu propovăduirea Lui dumnezeiască şi cerească" 50 . 

18: Dar când ele au venit la Raguel, tatăl lor, acesta le-a zis: „Cum de-aţi venit voi 
astăzi atât de devreme?" 

19: Iar ele au zis: „Un oarecare egiptean ne-a apărat de păstori, a scos apă şi ne-a 
adăpat oile". 

20: Zis-a el către fiicele sale: „Unde e? cum de l-aţi lăsat aşa? Chemaţi-1 să 
mănânce!" 

21 : Şi a rămas Moise la omul acela, iar el i-a dat-o pe Sefora, fiica sa, de soţie. 

Septuaginta îl numeşte pe omul din Madian: Iothor (Ietro). Biblia Hebraica dă acest 
nume doar la 3, 1. Aici, preotul e numit Raguel, probabil „un al doilea nume al socrului lui 
Moise Cert rămâne acela de Ietro" 51 . Ietro înseamnă cel nobil, iar Raguel, păstorul lui 
Dumnezeu. Fiica sa, Sefora (= păsăruică; cunună), devine soţia lui Moise. „Chiar dacă trebuie 
să ne înrudim iarăşi cu cel de alt neam, adică chiar dacă trebuinţa ne sileşte să vieţuim cu 
filosofia de afară, să o facem îndepărtând pe păstorii cei răi de la întrebuinţarea nedreaptă a 
puţurilor." 52 Sefora, fiind de neam străin, e chip al Bisericii celei din neamuri. Ea se uneşte cu 
Moise, după cum Biserica e mireasa lui Hristos. Lumea, asemeni lui Raguel, „intră în relaţie 
familiară cu El, dându-i cape o mireasă Biserica din neamuri, care e înţeleasă prin Sefora" 53 . 

22: Ea a zămislit şi a născut un fiu, iar Moise i-a pus numele Gherşom, zicând: 
„Străin sunt eu în ţară străină". Şi dac-a zămislit iarăşi, ea a mai născut un fiu, iar el i-a 
pus numele Eliezer, zicând: „Dumnezeul părintelui meu mi-a fost ajutor şi m-a scăpat din 
mâna lui Faraon". 

A „doua jumătate a versetului se află numai în unele versiuni ale Septuagintei (printre 
care şi ediţia de Frankfurt 1597), în acord cu 18, 4" 54 . 

Moise a avut doi fii: pe Gherşom (= copil de pribeag; alungat) şi Eliezer (= Dumnezeu îmi 
e ajutor). Cât priveşte numele primului născut, „etimologia populară, luând în consideraţie 
numai prima silabă a numelui, ger - străin, 1-a interpretat copil de pribeag, de străin; este mai 
degrabă un derivat de la un verb: a alunga" Si . 

23: Şi dacă a trecut îndelungată vreme, regele Egiptului a murit Iar fiii lui Israel 
gemeau sub povara muncilor. Şi au strigat, iar strigarea lor s-a urcat de sub povara 
muncilor până la Dumnezeu. 



49 Sf. Chirii al Alexandriei, Glafire la Ieşire, I 

50 Sf. Chirii al Alexandriei, Glafire la Ieşire, I 

51 BBVA, p. 80 

52 Sf. Grigorie de Nyssa, Despre viaţa lui Moise 

53 Sf. Chirii al Alexandriei, Glafire la Ieşire, I 

54 BBVA, p. 80 

24: Şi le-a auzit Dumnezeu suspinele şi Şi-a adus aminte Dumnezeu de legământul 
pe care-1 făcuse cu Avraam, cu Isaac şi cu Iacob. 

25: Şi a cătat Dumnezeu spre fiii lui Israel şi li S-a făcut cunoscut 

Ca şi uciderea (Facerea 4, 10), asuprirea lucrătorilor e un păcat strigător la cer, care 
necesită intervenţia divină. Cât priveşte exprimări precum Dumnezeu Şi-a adus aminte ori S-a 
gândit la ei, acestea trebuie privite ca pogorăminte la puterea de înţelegere a omului. Astfel e 
arătat planul lui Dumnezeu privind pe Israel, popor ce va deţine un rol central în istoria 
mântuirii. 



CAPITOLUL 3 - Chemarea lui Moise. 

1 : Moise păştea oile lui Ietro, socrul său, preotul din Madian. Şi dacă şi-a mânat el 
turma până dincolo de pustie, a ajuns la muntele lui Dumnezeu, la Horeb; 

„Muntele Horeb este unul şi acelaşi cu muntele Sinai, locul în care a fost dată Legea 
(19, 18-20; Deuteronom 4, 15)" 56 . „Pentru Philon, Moise, în ipostaza de păstor la Ietro, este 
călăuzitorul gândurilor de la deşertăciune spre cele bune. Egiptenii, robi ai patimilor, au oroare 
de păstori şi urăsc dreapta judecată (Sacrif. 50-5 1 ; Agr. 43)" 57 . 

2: iar îngerul Domnului i S-a arătat într-o pară de foc din mijlocul unui rug; şi 
[Moise] a băgat de seamă că rugul ardea, dar rugul nu se mistuia. 

Jngerul Domnului: Domnul însuşi, în chipul în care li Se face El accesibil oamenilor 
(vezi Facerea 16, 7-14)" 58 . „Scenă celebră, în care Moise II descoperă pe Dumnezeul 
făgăduinţelor, iar Acesta i Se descoperă ca fiind mai presus de orice nume. Rug: tufiş, arbust. în 
rugul aprins şi nemistuit mistica răsăriteană a văzut prefigurarea Sfintei Măria, Fecioara 
Născătoare şi rămasă fecioară, prin care Dumnezeu li S-a arătat oamenilor în persoana Fiului 
Său. în Deuteronom 33, 16 Dumnezeu e numit Cel ce S-a arătat în rug (Septuaginta) sau Cel ce 
locuieşte în rug (Textul Ebraic)" 59 . „Focul, ca forţă creatoare şi, în acelaşi timp, distrugătoare, 
este la majoritatea popoarelor venerat ca element esenţial al divinităţii. în Vechiul Testament, 
Iahve 1-a ales ca simbol al Său, prin care se dezvăluie celor aleşi, cf. Ieşirea 13, 21; 24, 17; 19, 
18; Psalmi 17, IO" 60 . „După Theodoret, îngerul nu este Tatăl, ci Unul-Născut Fiul Său {QE 5). 
Tot după el, minunea prefigurează fecioria inalterabilă a celei care avea să-L nască pe Unul- 
Născut. în acelaşi tratat afirmă că Dumnezeu S-a arătat în rug pentru a-i împiedica pe evrei să 
adore un idol cioplit din lemnul arborilor (QE 6)" 61 . 

Acest rug a inspirat numeroase interpretări. După Sfântul Grigorie Palama, aici s-a arătat 
lumina cea necreată: „Nu se aprinde niciodată jertfelnicul Tău dumnezeiesc prin foc străin şi 
pământesc. Căci e un foc străin şi ceresc de alt mod, păstrat prin transmiterea focului nestins, pe 
care ai venit să-1 arunci pe pământ (Luca 12, 49), ca pe un ocean nemărginit, prin iubirea Ta de 
oameni." 62 în rug se afla doar strălucirea focului, nu şi puterea lui arzătoare: „De aceea şi pe noi 
un cuvânt ne învaţă în taină că atunci când vom da răspuns de faptele săvârşite în viaţă, natura 
focului se va împărţi, pe de o parte în lumină, spre desfătarea celor drepţi, iar pe de altă parte în 
durere arzătoare, rânduită celor osândiţi" 63 . Rugul anunţă şi întruparea Domnului din Fecioara: 
„Prin aceasta învăţăm să cunoaştem şi taina Sfintei Fecioare, din care a strălucit prin naşterea 
vieţii omeneşti lumina dumnezeirii, care a păzit nestricat rugul aprins, neveştejindu-se 



56 BBVA, p. 81 

62 Despre împărtăşirea dumnezeiască, 20 

63 Sf. Vasile cel Mare, Omilii la Hexaimeron, VI, 3 



frumuseţea fecioriei prin naştere" 64 . Sau focul acela e „Cuvântul dumnezeiesc, Care în timpurile 
mai de pe urmă a strălucit din rugul Sfintei Fecioare şi a petrecut cu noi prin trup" 65 . „Acesta, 
Care odinioară a fost şi în foc, în vorbirea cu Moisi din rug, a voit să se nască şi om, prin 
Fecioara" 66 . , Acest Domn S-a arătat lui Moisi iarăşi, atât cât a putut Moisi să-L vadă. Domnul 
este iubitor de oameni şi Se coboară totdeauna la slăbiciunile noastre" 67 . Dar rugul vesteşte şi 
patima mântuitoare: „Rugul este un arbust cu spini. După ce Cuvântul a încetat darea legii şi după 
ce a încetat trăirea Sa printre oameni, Domnul a fost încununat în chip tainic iarăşi cu spini" 68 . 
Pentru a ne împărtăşi, la rându-ne, de asemenea vedere, trebuie să biruim întâi vrăjmaşii 
lăuntrici: „Iar după ce vom ucide pe acest egiptean, vom vedea şi noi, în rugul smereniei, pe 
Dumnezeu" 69 . „Sfânta Scriptură aseamănă firea dumnezeiască cu focul pentru marea lui forţă şi 
pentru că poate să mistuie cu uşurinţă totul. [...] Dar precum spinii nu pot suporta focul, aşa nici 
omenescul Dumnezeirea Dar în Hristos s-a făcut suportabilă. [...] Dumnezeu S-a sălăşluit în 
templul luat din Fecioară, coborându-Se pe Sine la o blândeţe şi umilinţă minunată şi restrângând 
oarecum puterea de vătămare a firii Lui, ca să Se facă încăput (adaptat), ca şi focul spinilor. Iar 
că ceea ce se strică prin fire, adică trupul, a fost făcut de El mai tare ca stricăciunea ne-o arată 
prin ghicitură focul din rug care păstrează nevătămat lemnul" 70 . 

Arătarea s-a făcut pe Muntele Horeb (= pustie; fierbinte; noutate), vechi nume al 
Muntelui Sinai (= munte stâncos; muntele mărăcinilor). 

3: Atunci Moise şi-a zis: „Ia să fac eu câţiva paşi ca să văd această mare vedenie: 
ce-o fi asta, că rugul nu se mistuie...". 

„Pentru Grigorie alNyssei, rugul aprins înseamnă iluminare {Cant. 12; VM2, 19). Spinii 
rugului simbolizează încercările virtuţii care duc la vederea luminii taborice. In lumină se arată 
Logosul, Dumnezeu întrupat. Rugul reprezintă trupul pe care 1-a primit Logosul (VM2, 20). Tot 
după Grigorie al Nyssei, rugul care nu se mistuie reprezintă maternitatea feciorelnică a 
Născătoarei de Dumnezeu" 71 . 

4: Când însă Domnul a văzut că el se apropie să vadă, i-a făcut Domnul chemare 
din mijlocul rugului, zicând: „Moise! Moise!" Şi el arăspuns: „Ce este?" 

„Ce estel; Textul Masoretic are: Iată-măl Proprie Septuagintei, întrebarea lui Moise, 
care se referă simultan la natura evenimentului, la identitatea glasului auzit şi la sensul 
chemării, a stat la baza unor elaborări teologice importante la exegeţii de limbă greacă, în relaţie 
cu Ieşirea 3, 14" 72 . 

5: Domnul a zis: „De-aici mai departe să nu te-apropii!; scoate-ţi încălţămintea din 
picioare, că locul pe care stai este pământ sfânt!" 

„Philon interpretează chemarea şi apoi interdicţia divină astfel: Moise încearcă să afle 
cauzele generării şi ale coruperii; însă o astfel de cunoaştere îi este inaccesibilă omului, fiind 
rezervată dumnezeirii. Dumnezeu, în marea Sa îndurare, îl opreşte pe Moise de la această 
căutare imposibilă, zicându-i: Aici să nu te apropiil {Fuga 161-163)" 73 . „Pentru unii exegeţi, 
descălţarea sandalelor reprezintă un gest de asceză, de renunţare la grijile vieţii pământeşti 
(Grigorie al Nyssei, VM2, 22-23; Cant, GNOVl, p. 355). Pe de altă parte, veşmintele preoţeşti 
nu comportă încălţăminte, fiindcă preotul trebuie să calce numai pe pământ sfinţit şi îi este 
interzis să se atingă de piei moarte. După tradiţia evreiască, această prescripţie, dată lui Moise, 

indică renunţarea la viaţa conjugală din momentul învestirii în misiune. Gestul este întâlnit de 
altfel şi la păgâni, care se descalţă pentru a intra în temple (Iustin, Apoi. I, 62)" 74 . 

De Dumnezeu nu ne putem apropia oricum: „Când Moise încearcă să se apropie de rugul 
arzător, e împiedicat până nu dezleagă încălţămintea picioarelor. Cum nu te vei dezlega şi tu de 
orice cuget pătimaş, dacă vrei să vezi pe Cel mai presus de orice simţire şi înţelegere şi să 
vorbeşti cu El?" 75 . Curelele din pielea animalului mort semnifică simţualitatea pătimaşă, iar 
picioarele sunt umblările sufletului. De aceea, Domnul „a poruncit lui Moise, vestitorul celor 
dumnezeieşti, să dezlege încălţămintea picioarelor, ca să arate că mişcarea vieţii după lege nu e 
încă curată, nici cu totul eliberată de faptele stricăciunii şi ale morţii" 76 . Moise se supune şi „îşi 
apropie talpa cugetării goală şi cu totul liberă de încălţămintele moarte ale gândurilor omeneşti 
de această taină, întorcând spre înţelegere puterea înţelegătoare a minţii ca pe o faţă, dar 
deschizând numai prin credinţă puterea ascultătoare a sufletului, ca pe o ureche, spre primirea 
tainei" 77 . Moise „a învăţat că sufletul trebuie să se desfacă cu putere de alipirea la toate cele 
trupeşti, când porneşte prin contemplaţie pe drumul cunoaşterii şi înţelegerii celor mai presus de 
lume, şi să se înstrăineze prin lepădarea încălţămintelor, cu desăvârşire, de viaţa de mai înainte, 
ataşată trupului" 78 . E vrednic de semnalat şi un alt aspect: „Numeşte pustia fără apă şi roditoare 
de spini, în care era şi rugul, pământ sfânt. Căci tot locul în care este Hristos e sfânt" 79 . 

6: Şi i-a zis: „Eu sunt Dumnezeul tatălui tău, Dumnezeul lui Avraam şi Dumnezeul 
lui Isaac şi Dumnezeul lui Iacob!" Iar Moise şi-a întors faţa, fiindcă se temea să se uite 
deschis către faţa lui Moise. 

„Părinţii Bisericii descoperă aici identitatea Fiului şi a Tatălui. Domnul s-ar referi la 
înger, adică la Fiul, în 3, 2, şi la Dumnezeu Tatăl, în 3, 6.14 (Vasile cel Mare, Adv. Eun. II, 
18)" 80 . 

Se afirmă clar nemurirea sufletului: „Evident că aceştia trăiesc şi există. Dacă Avraam, 
Isaac şi Iacov ar fi morţi, n-ar urma că Dumnezeu este Dumnezeul unor oameni ce nu există?" 81 
Dar nu negăm nici valoarea trupului: El este Dumnezeul celor „ale căror suflete trăiesc în mâna 
Lui; iar corpurile vor trăi iarăşi prin înviere" 82 . 

7: Şi a zis Domnul către Moise: „Văzut-am necazul poporului Meu în Egipt, i-am 
auzit strigătul de sub apăsarea celor ce-1 muncesc; da, îi cunosc durerea. 

Poporului redă „gr. "kadq - popor. în Vechiul Testament se face în principiu distincţia 
între goi, redat, în majoritatea cazurilor, în Septuaginta, prin sGvoţ şi 'am, tradus prin "kabq. 
Primul termen desemnează o unitate politică, dar mai cu seamă una geografică, cu o formă 
comună de stat, limbă şi drept, cf. Facerea 10, 20. Folosit iniţial şi pentru poporul lui Israel 
(Facerea 12, 2; Psalmi 32, 12; Isaia 1, 4), devine curând termenul specific prin care se 
desemnează popoarele străine, păgânii, ce aparţin unei alte religii decât aceea a lui Israel. Cel 
de al doilea termen, iniţial unul de rudenie, frate de tată, denumind apoi legătura de sânge, 
devine termenul consacrat pentru poponl lui Dumnezeu şi al legământului, Israel" 83 . 

8: M-am pogorât dar să-1 scap din mâna Egiptenilor, să-1 scot din ţara aceasta şi să- 
1 duc într-un pământ roditor şi larg, în ţara unde curge lapte şi miere, în ţinutul 
Canaaneenilor, al Heteilor, al Amoreilor, al Ferezeilor, al Ghergheseilor, al Heveilor şi al 
Iebuseilor. 



74 SEPl,p. 200 

75 Evagrie Ponticul, Cuvânt despre rugăciune, 4 

76 Sf. Chirii al Alexandriei, închinarea şi slujirea în duh şi adevăr, I 

77 Sf. Maxim Mărturisitorul, Ambigua, 35 

78 Sf. Maxim Mărturisitorul, Ambigua, 67 

79 Sf. Chirii al Alexandriei, Glafire la Ieşire, I 
80 SEPl,p. 200 

81 Sf. Chirii al Ierusalimului, Catehezele, XVIII, 11 

82 Sf. Ioan Damaschin, Dogmatica, IV, 1 5 
83 EX,p. 211 

Sunt amintite aici populaţiile „palestiniene non-semitice; Canaaneenii şi Amoreii se 
aflau acolo înainte de venirea Israeliţilor" 84 . 

9: Iată dar că strigarea fiilor lui Israel a ajuns acum până la Mine, şi am văzut 
apăsarea cu care-i apasă Egiptenii. 

10: Şi acum, vino să te trimit la Faraon, regele Egiptului, şi să scoţi din ţara 
Egiptului pe poporul Meu, pe fiii lui Israel". 

Misiunea lui Moise de a elibera pe evrei din robie anticipează eliberarea omenirii din 
robia păcatului: „Acolo vezi pe Faraon, despotul amarnic şi nemilos, şi pe ipistaţii aspri, pur- 
tând chipul satanei şi al oastei lui, care nu aduc asupriri trupeşti necruţătoare, ci necăjesc cu 
sârguinţă şi în chip neobosit sufletul. Moise conduce acolo poporul lui Dumnezeu. La noi, ce 
covârşire! însuşi Fiul şi Cuvântul adevărat al lui Dumnezeu cel ipostatic întrece mult şi nesfârşit 
litera legii" 85 . „Moisi a fost trimis de Dumnezeu în Egipt; [...] Hristos a fost trimis de Tatăl în 
lume" 86 . 

11: Moise I-a zis lui Dumnezeu: „Cine sunt eu, ca să mă duc eu la Faraon, regele 
Egiptului, şi să-i scot eu pe fiii lui Israel din ţara Egiptului?...". 

„Moise nu mai era acum decât un fugar din Egipt şi un păstor în Madian, elemente care- 
i justificau smerenia în faţa lui Dumnezeu" 87 . 

12: Iar Dumnezeu i-a grăit lui Moise: „Eu voi fi cu tine, şi acesta-ti va fi semnul că 
Eu sunt Cel ce te trimite: în aceea că-1 vei scoate pe poporul Meu din ţara Egiptului şi că 
vă veţi închina lui Dumnezeu în muntele acesta". 

„"Munţii, ca opere impunătoare ale creaţiei, erau alături de râuri şi izvoare, în 
mitologiile orientale, lăcaşuri ale divinităţii (de ex. Olimpul în mitologia greacă)" 88 . 

13: Şi a zis Moise către Dumnezeu: „Iată, eu mă voi duce la fiii lui Israel şi le voi 
zice: - Dumnezeul părinţilor voştri m-a trimis la voi... Dar dacă ei îmi vor zice: Cum II 
cheamă?, eu ce să le spun?" 

14: Zisu-i-a Dumnezeu lui Moise: ,Jiu sunt Cel ce este". Apoi i-a zis: „Aşa să le spui 
fiilor lui Israel: Cel ce este, El m-a trimis la voi!" 

Dumnezeu Se numeşte pe Sine drept Cel ce este; în Biblia Hebraica citim: ehyeh aser 
ehyeh 89 ; în Septuaginta: Ego imi o on; în Vulgata: Ego sum qui sum. „Text fundamental pentru 
modul în care Dumnezeu Se defineşte pe Sine. Definiţia e concentrată în celebra tetragramă 
YHWH (care se poate citi IAHVE sau, mai rar, IEHOVA), al cărei nucleu e verbul a fii. Textul 
ebraic are câteva variante de traduceri: Eu sunt Cel ce sunt (misterul lui Dumnezeu, Care refuză 
să-Şi dezvăluie numele); Eu sunt ceea ce sunt (fiinţa prin ea însăşi); Eu sunt fiindcă sunt 
(conţinând în Sine propria cauzalitate) şi chiar Eu sunt cel ce voi fii (Cel pe Care oamenii II vor 
percepe prin revelaţii succesive). Septuaginta preferă sensul Eu sunt Cel ce este (Dumnezeu 
este existenţă în sine, singura realitate adevărată şi cauza unică a tuturor realităţilor); tot aşa 
tălmăceşte şi Biblia de Ierusalim, revendicându-şi aplicarea unei riguroase sintaxe ebraice" 90 . 
Este „bine cunoscutul verset prin care se consideră că a pătruns ontologia greacă în teologia 
biblică 91 . O traducere posibilă a textului ebraic ar fi: Eu sunt Cel care va fii {acolo) în relaţie cu 
trimiterea lui Moise, sau Eu sunt Cel ce sunt, sau Eu voi fi {acolo) pentru că sunt {aici), sau Eu 
sunt fiindcă Eu sunt, sau Eu sunt Cel ce este în Septuaginta" 92 . 

„Dintre toate numele care se dau lui Dumnezeu, se pare că cel mai propriu e Cel ce este, 



84 BBVA,p. 81 

85 Calist Patriarhul, Capete despre rugăciune, 63 

86 Sf. Chirii al Ierusalimului, Cateheza I mistagogică, 3 
87 BBVA, p. 81 

88 EX,p. 211 

89 rrnx ~iwx rrnx 

90 BBVA,p. 81 

91 E vorba, evident, despre traducerea Septuagintei. 

92 SEP 1, p. 201 - Septuaginta: Eytb eijii o cov. 

după cum El însuşi S-a numit pe munte, lui Moisi [...]. Căci are adunată în El însuşi toată 
existenţa, ca o mare infinită şi nemărginită a fiinţei. Dar, după cum spune Sfântul Dionisie, 
numele cel mai potrivit al lui Dumnezeu este Cel bun, căci nu este cu putinţă să spui despre 
Dumnezeu că întâi există şi apoi este bun" 93 . „El este cu adevărat Cel ce este. Numele acesta nu 
I se cuvine decât Lui singur în mod propriu şi special, chiar dacă prin abuz acest nume se dă şi 
altora" 94 . 

15: Apoi a zis Dumnezeu iarăşi către Moise: „Aşa să le spui fiilor lui Israel: - 
Domnul [Iahve], Dumnezeul părinţilor voştri, Dumnezeul lui Avraam, Dumnezeul lui Isaac 
şi Dumnezeul lui Iacob, El m-a trimis la voi; Acesta-i numele Meu de-a pururi; aceasta-i 
pomenirea Mea din neam în neam... 

16: Aşadar, du-te şi adună-i pe bătrânii fiilor lui Israel şi spune-le: - Domnul, 
Dumnezeul părinţilor voştri, Dumnezeul lui Avraam şi Dumnezeul lui Isaac şi Dumnezeul 
lui Iacob, mi S-a arătat şi a zis: îndeaproape v-am cercetat pe voi şi câte vi se-ntâmplă 
vouă în Egipt! 

V-am cercetat redă „gr. £7ri<7K07T£iv - a vizita: semnifică, în Septuaginta, dreptul absolut 
de a privi, judeca şi sancţiona, acţiunea lui Dumnezeu prin care îşi exprimă voinţa de a 
interveni, binecuvântând sau pedepsind, în viaţa unui individ sau a comunităţii (BJ, ThWNT, II, 
p. 59V)" 95 . Verbul implică ideea de vizitare, cercetare atentă. 

17: Şi mi-a mai zis: Din prigoana Egiptenilor vă voi ridica în pământul 
Canaaneenilor, al Heteilor, al Amoreilor, al Ferezeilor, al Ghergheseilor, al Heveilor şi al 
Iebuseilor, în ţara unde curge lapte şi miere... 

„ţara în care curge lapte şi miere a fost înţeleasă de Părinţi ca fiind Hristos (Epistola lui 
Barnabd); cina de după botez, euharistia din care se hrănesc, precum pruncii, cei credincioşi. 
Hipolit descrie prima euharistie a celor botezaţi pe vremea când Trupul şi Sângele Domnului li 
se dădeau împreună cu lapte şi miere, şi acestea fiind euharistice, indicând împlinirea acestei 
făgăduinţe (Trad. 21, SC 11 bis., pp. 90-93)" 96 . 

într-adevăr, din Canaan nu lipseau mierea şi produsele lactate, dar acestea au şi un 
înţeles mistic: „Domnul hrăneşte pe cei ce sunt prunci în El şi veseleşte pe cei ce au ajuns la băr- 
băţie în El, ca Unul ce hrăneşte cu virtuţi, prin făptuire, ca şi cu un lapte, pe cei ce se tem de El, şi 
îndulceşte cu cunoştinţe de taină, ca şi cu o miere, prin contemplaţie duhovnicească, pe cei ce-L 
iubesc" 97 . 

18: Ei îţi vor asculta glasul, iar tu şi bătrânii lui Israel veţi intra la Faraon, regele 
Egiptului, şi-i veţi zice: - Domnul, Dumnezeul Evreilor, ne-a chemat; ca atare, ne vom 
duce în pustie, cale de trei zile, ca să-I aducem jertfă Dumnezeului nostru... 

„După Origen, cele trei zile au înţeles moral: este vorba de păzirea sufletului, a trupului 
şi a duhului după poruncile lui Dumnezeu De asemenea, au şi un înţeles mistic: cele trei zile 
prefigurează participarea credinciosului la învierea Domnului cea de a treia zi (Horn. Ex. 3,3; 
5, 2)" 98 . 

19: Eu însă ştiu că Faraon, regele Egiptului, nu vă va lăsa să plecaţi dacă nu va fi 
silit de o mână tare. 

„Prin aceste cuvinte, Domnul face cunoscute două lucruri: Dumnezeirea Sa, pentru că 
cunoaşte mai dinainte viitorul, şi iubirea Sa de oameni, pentru că dăruieşte prilejuri de pocăinţă 
libertăţii de voinţă a sufletului" 99 . 



93 Sf. Ioan Damaschin, Dogmatica, I, 9 

94 Sf. Chirii al Alexandriei, Despre Sfânta Treime, I 
95 EX,p. 211 

% SEPl,p. 202 

97 Sf. Maxim Mărturisitorul, Epistole, 9 

98 SEPl,p. 202 

99 Clement Alexandrinul, Pedagogul, I, 76, 3 

20: Voi întinde deci mâna Mea şi voi lovi Egiptul cu tot felul de minuni pe care le 
voi face în mijlocul lui; după care vă va lăsa să plecaţi. 

21 : Voi face ca poporul acesta să aibă trecere în ochii Egiptenilor şi, când veţi pleca, 
nu veţi ieşi cu mâinile goale; 

22: fiecare femeie va cere de la vecina ei şi de la casnica ei lucruri de argint, lucruri 
de aur şi haine, şi le veţi pune pe fiii voştri şi pe fetele voastre, şi-i veţi despuia pe 
Egipteni". 

,^4 despuia, GK.v'kzvziy, este înţeles de către Philon fie ca plată dreaptă a muncii, fie, mai 
exact, ca un tribut pe care cei învinşi sunt datori să-1 dea învingătorilor, după luptă, ca 
recunoaştere a suveranităţii (Mos. II, 140-142). Pentru Irineu, prăzile pe care creştinii le-au luat 
de la păgâni au fost utilizate spre folosul oamenilor şi întru slava Domnului, după modelul 
prăzilor luate de evrei de la egipteni (Adv. haer. III, 30, 1-4). Origen vede în prădarea 
egiptenilor o alegorie a folosului filozofiei păgâne, nu fără riscul ereziilor, simbolizat, mai 
departe, de viţelul de aur (Ep. Greg.) ,,m . 

Pe scurt, Dumnezeu vesteşte desfăşurarea evenimentelor viitoare. 



CAPITOLUL 4 - Moise capătă puterea de a face semne; pleacă din Madian în 
Egipt, unde i se alătură Aaron. 

1: Moise a răspuns şi a zis: „Dar dacă nu mă vor crede şi nu vor asculta de glasul 
meu, ci vor zice: - Nu ţi s-a arătat ţie Dumnezeu!, ce să le spun?" 

2: Zisu-i-a Domnul: „Ce ai tu în mână?" Şi el a răspuns: „Un toiag". 

3: „Aruncă-1 jos!" i-a zis. Şi Moise a aruncat toiagul jos, şi toiagul s-a făcut şarpe. 
Iar Moise a fugit de el. 

4: Şi a zis Domnul către Moise: „întinde mâna şi apucă-1 de coadă!" Şi şi-a întins 
mâna şi 1-a apucat de coadă şi-n mâna lui s-a făcut toiag. 

„După Philon, toiagul reprezintă educaţia pe care se sprijină înţeleptul. Aruncat, devine 
şarpe, care este un simbol pentru iubirea de plăcere, pe care Moise, pentru a fi desăvârşit, 
trebuie s-o stăpânească {Leg. III, 88-93). Pentru Irineu {Adv. haer. III, 21,8), toiagul reprezintă 
întruparea Fiului, care înghite lăcomia egiptenilor [7, 12]; pentru Grigorie al Nyssei, el 
prefigurează lemnul Crucii prin care s-au făcut minuni {VM2, 27.3 1)" 101 . 

„Căderea toiagului din mâna lui Moise înseamnă că omul, făcut la început după chipul 
lui Dumnezeu, ca un pom al raiului, şi aşezat în slava împărătească şi în mâna Făcătorului, s-a 
rostogolit la pământ pentru că a cugetat să aleagă cele trupeşti şi, pentru răutatea lui ajunsă la 
culme, era ca un şarpe în ochii lui Dumnezeu [...] Când a binevoit Dumnezeu şi Tatăl să 
readune toate în Hristos şi să rezidească ceea ce a făcut la început, ne-a trimis din cer pe Unicul 
Născut, mâna Lui cea dreaptă [...]. Şi atunci a prins omenirea care zăcea la pământ şi a izbăvit-o 
din răutatea de fiară, arătată în viciu şi păcate, a ridicat-o iarăşi prin sfinţenie la cinstea 
împărătească şi la blândeţea virtuţii" 102 . 

5: „[Asta], ca să te creadă că ţi S-a arătat ţie Dumnezeul părinţilor tăi, Dumnezeul 
lui Avraam, Dumnezeul lui Isaac şi Dumnezeul lui Iacob!" 

6: Şi i-a mai zis Domnul: „Vâră-ţi mâna în sân!" El şi-a vârât mâna-n sân. Dar 
când a scos-o din sân, iată că mâna îi era albă de lepră, ca zăpada. 

Lepra, „gr. "kzanpa redă ebr. sappahat - psoriasis vulgaris, de fapt, probabil, numele 
generic al bolilor de piele. Boala numită de Herodot {Hist. 138) tenpa < tenzix - a coji, a 
jupui - este denumită, începând cu epoca alexandrină, E^Ecpavriaoiţ. în religia mozaică, 



100 SEP l,p. 202 

101 SEP l,pp. 202-203 



102 Sf. Chirii al Alexandriei, închinarea şi slujirea în duh şi adevăr, II 

existau reguli stricte împotriva leproşilor, datorate nu atât unor intenţii profilactice, cât unor 
reguli cultice" 103 . După Origen, „mâna lui Moise reprezintă faptele Legii (nedepline, 
nedesăvârşite) prin care nimeni nu se poate mântui (Horn. Ex. 12, 3), iar după Tertulian, 
miracolul reprezintă un argument în plus pentru învierea trupurilor (Res. 55, 8)" 104 . 

7: [Domnul] i-a zis: „Vâră-ţi din nou mâna în sân!" El şi-a vârât mâna-n sân; dar 
când a scos-o din sân, iată că ea din nou se făcuse aşa cum era tot trupul. 

„După Maxim Mărturisitorul, primul gest al lui Moise simbolizează întruparea şi 
învierea din morţi, care i-a urmat, iar al doilea gest simbolizează întoarcerea Domnului la sânul 
Tatălui (Qu. I)" 105 . 

8: „Dacă nu te vor crede şi nu vor asculta de glasul întâiului semn, te vor crede prin 
glasul celui de al doilea; 

„Până ce omul făcut după chipul dumnezeiesc era ocrotit în sânul lui Dumnezeu şi nu 
călcase încă porunca dată, acoperit de grija şi iubirea Lui, vieţuia curat şi sfinţit şi necunoscând 
moartea. Dar după ce a ieşit de sub acoperământul şi iubirea lui Dumnezeu prin aplecarea spre 
rău, s-a vădit făţiş întinat şi spurcat şi bolind de necurăţia morţii. Prinzându-ne apoi iarăşi 
Dumnezeu şi Tatăl în Hristos şi învăluindu-ne în harul dumnezeiesc şi avându-ne oarecum în 
sân prin înfiere, am lepădat omorârea venită din vechiul blestem şi ne-am întors la starea de la 
început" 106 . 

9: dar dacă nu te vor crede nici după amândouă semnele şi nu vor asculta de glasul 
tău, atunci să iei apă din Nil şi s-o verşi pe uscat; acolo, pe uscat, apa luată din Nil se va 
preface-n sânge". 

„Tertulian vede în cele trei minuni succesive trei momente ale acţiunii divine: eliberarea 
de demon, de moarte şi de pedeapsa viitoare (Res. 28, 1-2)" 107 . 

„Cel din urmă semn a fost lumii moartea în Hristos şi curăţirea prin apă şi prin sânge, 
aflându-se alăturea, se înţelege, şi sfântul Trup, ceea ce este arătat prin uscat" 108 . 

10: Atunci Moise a zis către Domnul: „Iartă-mă, Doamne, dar eu nu-s făcut pentru 
vorbă - şi asta, nu de ieri sau de-alaltăieri, nici de când ai prins Tu să grăieşti cu robul 
Tău -: gura mi-i gângavă, limba mi-i încâlcită...". 

„în Septuaginta nu se precizează natura neputinţei lui Moise, ca în Textul Masoretic, dar, 
în 6, 12, dX,oyo<g indică limpede dificultatea de a vorbi. Se mai poate înţelege faptul că elocinţa 
omenească, comparată cu cuvântul lui Dumnezeu, este neputinţă de a vorbi (Philon, Mos. I, 83). 
♦ în sens fizic, incapacitatea lui Moise evidenţiază puterea lui Dumnezeu, care îi face de ruşine 
pe egipteni cu ajutorul unui om cu limba împleticită, aşa cum, mai târziu, şi-a ales ucenici dintre 
smeriţii pescari (Matei 4, 1 8-21) sau vameşi (Matei 9, 9) (cf. Theodoret, QE li)" 109 . 

Părerile despre gângăveala lui Moise sunt împărţite. Unii socotesc că, într-adevăr, el 
suferea de un defect de vorbire. în general, însă, se crede că ezitările lui Moise se datorau sfielii 
sale în faţa unei misiuni atât de copleşitoare. „Când sunt trimişi de Dumnezeu în ajutorul 
oamenilor, sfinţii, din smerenie, nu primesc" 110 . Origen e categoric: „Vorba lui Moise nu era 
greoaie, nici stângace limba lui. El nu era lipsit de vervă profetică. De altfel, pentru egipteni, 
vorba sa a fost sonoră şi elocinţa sa neîntrecută" 111 . Dar „Moisi vedea slăbiciunea limbii lui, 
care nu putea sluji măreţiei celor gândite de mintea sa" 112 . „Şi 1-a iertat Dumnezeu, pentru căn-a 

spus-o aceasta împotrivindu-se, ci din multă smerenie" 113 . îi era greu să exprime cele ce, până la 
venirea Cuvântului, rămâneau abia întrezărite. „Cu adevărat, legea a fost prea greoaie la limbă 
spre a putea articula cum se cuvine învăţătura despre Cel ce este. Şi nu a fost în stare să ridice 
mintea la firea cea mărită, prea închinată şi negrăită, cea închinată în Sfânta Treime. Pe lângă 
aceasta, fiind slabă la glas, de abia a putut grăi israeliţilor, fiind auzită numai în Iudeea, 
propovăduirea ei neajungând, aşa zicând, nici măcar la urechea celorlalte neamuri" 114 . 

11: Dumnezeu însă a zis către Moise: „Cine i-a dat omului gură? şi cine-1 face mut 
sau surd, văzător sau nevăzător? Oare nu Eu, Dumnezeu? 

12: Şi acum, du-te: Eu sunt Cel ce-ţi voi deschide gura şi te voi învăţa ce să 
grăieşti". 

„Aşadar, această înţelepciune dumnezeiască de nespus în cuvinte, neamestecată şi 
nestricată, îşi varsă harul său în sufletele sfinţilor şi le descoperă cunoaşterea, ca să privească sla- 
va lui Dumnezeu" 115 . 

13: Zis-a Moise: „Rogu-mă, Doamne: alege pe un altul, care să poată şi pe care să-1 
trimiţi!" 

„Evlaviosul profet, care avea în sine dragostea pentru tot neamul omenesc, îl cerea pe 
Cel Care trebuia trimis de Tatăl" 116 . Dar încă nu sosise vremea... 

14: Atunci s-a aprins mânia Domnului asupra lui Moise; şi i-a zis: „Oare nu-i pe 
lume Aaron, fratele tău, levitul?: Eu ştiu că el cu grai va grăi-n locul tău. Iată, el îţi va ieşi 
în întâmpinare; şi când te va vedea, bucura-se-va el în inima sa; 

Aaron, „ebr. 'aharon, gr. Aapwv; etimologia numelui este nesigură, probabil de origine 
egipteană. Caracterizarea lui ca levit, aici şi în 19, 22 ş. urm., pare a indica că încă din Egipt 
deţinea o funcţie preoţească" 117 . înclinăm către acest punct de vedere. Desigur, ulterior preoţia 
va deveni altceva în Israefînsă ar fi de neconceput ca evreii să nu fi avut sacerdoţi în Egipt. 

15: iar tu vei grăi către el şi-i vei pune-n gură cuvintele Mele, iar Eu voi deschide 
gura ta şi voi deschide gura lui şi vă voi învăţa ce să faceţi. 

16: El e cel ce va grăi către popor în locul tău, aşa că el va fi gura ta, iar tu vei fi 
pentru el ceea ce e pentru tine Dumnezeu. 

Sensul versetului e, totuşi, diferit de cel redat mai sus: „Traducerea greacă explicitează 
un raport care se stabileşte între Aaron şi Dumnezeu, mijlocit de Moise: tu vei fi pentru el în 
cele privitoare la Dumnezeu, adică Moise se va ocupa de relaţia directă cu Dumnezeu" 118 . 

17: Cât despre toiagul acesta care se prefăcuse-n şarpe, ia-1 în mână: prin el vei 
face semnele". 

Moise va fi ajutat în misiune de fratele său, Aaron (= împresurat de strălucire; iluminat 
desăvârşit). „Precizarea: care a fost prefăcut în şarpe lipseşte din textul ebraic. După o tradiţie 
rabinică, n-ar fi vorba de toiagul din versetul 2, ci de un altul, dat anume de Dumnezeu lui 
Moise" 119 . Aşa opinează şi BJ: „Dumnezeu îi dă lui Moise un toiag, denumit în v. 20 toiagul lui 
Dumnezeu, ce va servi drept instrument al minunilor săvârşite de Moise ulterior" 120 . „Moise 
trimis cu toiagul pentru izbăvirea poporului îl închipuie pe Iisus Mântuitorul (după Iustin, Dial. 
86, l)" 121 . 



113 Sf. Varsanufie, Scrisori duhovniceşti, 576 

114 Sf. Chirii al Alexandriei, închinarea şi slujirea în duh şi adevăr, II 

115 Sf. Ambrozie al Milanului, Scrisori, LXV, 4 

116 Sf. Ioan Casian, Despre întruparea Domnului, IV, 3 

117 EX,p. 212 

118 SEP l,p. 204 

119 BBVA, p. 82 
120 EX,p. 212 

121 SEP l,p. 204 

„Moise a făcut cu toiagul semne. Şi cel pironit pe el se izbăveşte, iară îndoială, de ume- 
zeala cea curgătoare" 122 . Toiagul închipuie Crucea. Urmând lui Hristos, vom fi salvaţi din 
curgerea păcatului, ajungând la tărâmul ferm al vieţuirii în Duh. 

18: Moise a plecat, s-a întors la Ietro, socrul său, şi i-a zis: „Eu plec; mă duc înapoi 
până-n Egipt, la fraţii mei, ca să văd dacă mai trăiesc". Iar Ietro i-a zis lui Moise: „Umblă 
sănătos!" 

19: între timp, regele Egiptului murise. Iar Domnul i-a zis lui Moise în Madian: 
„Du-te, întoarce-te în Egipt, că au murit toţi cei ce-ţi căutau viaţa!" 

între timp: „literal: După zilele acelea multe. Această determinare lipseşte dintr-o seamă 
de variante manuscrise' 123 . 

20: Atunci Moise şi-a luat femeia şi copiii, i-a pus pe asini şi s-a întors în Egipt; a 
luat Moise şi toiagul în mână, cel de la Dumnezeu. 

„Lui îi va urma şi soţia cea de alt neam, căci există şi ceva din cultura dinafară care nu 
trebuie respins de la însoţirea cu noi, spre naşterea virtuţii" 124 . 

21: Şi a zis Domnul către Moise: „Mergând să te-ntorci în Egipt, ia seama că toate 
minunile pe care Eu le-am pus în mâna ta, pe toate să le faci în faţa lui Faraon. Eu însă îi 
voi învârtoşa inima, iar el nu va da drumul poporului. 

Minunile „redau gr. xa x£paxa - minuni - care traduce ebr. mophet, termen ce apare cel 
mai adesea în sintagma <rr|pEia Kai xspaxa - semne şi minuni - folosită aproape în 
exclusivitate în legătură cu ieşirea evreilor din Egipt şi cu evenimentele deosebite ale istoriei lor 
până la trecerea Mării Roşii, când Dumnezeu Se dovedeşte atotputernic, iar Israel este poporul 
ales de El. Sintagma exprimă conştiinţa intervenţiei divine în desfăşurarea evenimentelor 
precum şi relaţia profundă dintre Iahve, Dumnezeul lui Israel, şi Israel, poporul lui Iahve. 
Sintagma devine în textul Pentateuhului formula consacrată pentru miracolele săvârşite de 
Dumnezeu în epoca lui Moise (ThWNT, VII, pp. 214-215, 219)" 125 . 

22: Dar tu să-i spui lui Faraon: „Aşa grăieşte Domnul: - Israel este fiul Meu cel 
întâi-născut 

Dumnezeu spune: fiul Meu întâi-născut, Israil, dar nu unul născut. Căci se aştepta 
primirea spre înfiere a unui popor evlavios şi cucernic, zidit pe placul lui Dumnezeu şi adus la 
înfierea cea după har" 126 . „Ca şi Ruvin [Ruben], Israil a căzut din privilegiul de întâi-născut. 
Ruvin s-a suit în patul tatălui său. Israil, însă, a scos pe Fiul Tatălui din vie şi L-a răstignit" 127 . 

23: Eu ţi-am spus ţie: Lasă-Mi poporul să Mi se-nchine!; dar tu n-ai vrut să-i dai 
drumul; aşadar, ia seama: Eu îţi voi ucide pe fiul tău cel întâi-născut". 

24: Şi a fost că-n timpul drumului, la un popas de noapte, îngerul Domnului i-a 
ieşit înainte [lui Moise] şi-ncerca să-1 omoare. 

Textul biblic este neclar: nu ştim dacă cel în primejdie de moarte a fost Moise, sau unul 
din fiii săi. Sfântul Maxim Mărturisitorul aplică istoria oricui a pornit pe calea arătată de Dumne- 
zeu. Cel ce porneşte pe calea virtuţii nu mai are voie să se oprească, pentru că astfel va cădea iarăşi 
în cele pe care le-a părăsit. Acela, făcând popas în noaptea gândului pătimaş, vede îndată în 
conştiinţa sa pe îngerul raţiunii ameninţându-1 cu moartea. Atunci înţelepciunea (Sefora), soţia 
minţii, taie cu raţiunea credinţei (piatra) nălucirea materială ivită în gândul-copil şi usucă toată 
amintirea vieţii după simţuri 128 . 

25: Dar Sefora, luând un cuţit de piatră, l-a tăiat împrejur pe fiul său şi, căzându-i 
la picioare, a zis: „Stătut-a sângele tăierii-mprejur a fiului meu". 



122 Sf. Varsanufie, Scrisori duhovniceşti, 61 

123 BBVA, p. 82 

124 Sf. Grigorie de Nyssa, Despre viaţa lui Moise 
125 EX,p. 212 

126 Sf. Maxim Mărturisitorul, Răspunsuri către Talasie, 23 

127 Sf. Chirii al Ierusalimului, Catehezele, XI, 4 

128 Cf. Răspunsuri către Talasie, 17 

17 



Cuvintele Seforei „în Varianta Ebraică: „Tu-mi eşti un soţ delprin sânge. Se pare că 
circumcizia era practicată încă înainte de epoca bronzului (vezi folosirea tradiţională a cuţitului 
de piatră). Episodul enigmatic din versetele 24-26 exprimă superstiţia păgână (Sefora era o 
madianită!) după care ritualul (premarital) al circumciziei, însoţit de o anume formulă magică, 
avea puterea de a alunga duhurile inoportune. E stufărişul animist din care avea să se 
limpezească religia lui Israel, monoteistă" 129 . Aici, Sefora îi cade la picioare lui Moise. Biblia 
1982 spune că Sefora a atins picioarele lui Moise, iar cuvintele ei au fost: Tu-mi eşti un soţ 
crud\ Despre acestea, ceva mai jos. SEP 1 opinează că Sefora a căzut la „picioarele îngerului. 
Este un gest de implorare, obişnuit în Antichitate, care încheie un ritual sacrificial. Se presupune 
că mânia divină ar fi putut fi stârnită de netăierea împrejur a copilului sau a lui Moise, care 
trăise în Egipt, şi că este potolită de Sefora prin circumciderea fiului său" 130 . 

26: Şi s-a dus [Domnul] de la el, pentru că ea zisese: „Stătut-a sângele tăierii- 
mprejur a fiului meu". 

Textul e în continuare neclar. „încercările de descifrare a sensului au provocat 
neconcordanţele diferitelor traduceri. Septuaginta redă sfârşitul versetului prin to aipd T\\q 
7T£piTopr|<g ... - sângele circumciziei fiului meu, deşi această traducere nu corespunde textului ori- 
ginal. Pasajul reprezintă, în orice caz, cea mai veche mărturie privind practicarea circumciziei la 
israeliţi, care apare ca un ritual primitiv, independent iniţial de cultul lui Iahve (ThWNT, VI, p. 
75). Pasajul se poate interpreta şi altfel: Mânia divină, provocată de necircumcizia lui Moise, este 
potolită de Sefora prin circumcizia fiului său şi prin simularea aceleia a lui Moise prin atingerea 
sexului său (picioarele) cu prepuţul copilului (BJ). [...] Folosirea unui cuţit de piatră în practicarea 
acestui ritual poate indica vechimea sa, probabil epoca de piatră (BJ)" 131 . „Moise este atacat de 
îngerul lui Dumnezeu şi cuvintele Seforei îi sunt adresate acestuia [îngerului]. Viaţa lui Moise, 
salvată substitutiv prin puterea sângelui tăierii împrejur a copilului, trimite la valoarea 
mântuitoare, răscumpărătoare a sângelui, care se va asocia, în exegeza patristică, cu sângele 
Mielului pascal, Iisus Hristos. Sângele şi circumcizia îl lipsesc de putere pe îngerul vrăjmaş 
fiilor lui Israel şi prefigurează tăierea împrejur asumată de către Iisus prin care devine inutilă 
tăierea împrejur trupească a neamurilor (Origen,C. Cels. 5, 48)" 132 . 

Nu greşim dacă prin piatră vom înţelege pe Hristos, în Care săvârşim tăierea împrejur a 
inimii. Cele aduse din afară (fiul lui Moise) trebuiesc curăţite (circumcise) prin învăţătura 
Evangheliei. „Căci şi filosofia (înţelepciunea) morală, sau naturală, ar putea să-i fie vieţii mai 
înalte soţie şi prietenă şi părtaşă de viaţă, dacă cei născuţi din aceasta nu aduc cu ei nimic din 
întinăciunea de alt neam. Dar dacă un astfel de făt nu este tăiat împrejur şi nu este curăţit astfel 
încât să fi depărtat de la el tot ceea ce este vătămător şi necurat, îngerul venit în întâmpinare îi 
aduce frica de moarte. Dar pe înger îl îmblânzeşte soţia, care arată pe cel născut din ea curat, prin 
înlăturarea părţii din care se cunoaşte ceea ce este străin în el" 133 . 

27: Şi a zis Domnul către Aaron: „Mergi în întâmpinarea lui Moise în pustie!" 
Acesta s-a dus, 1-a întâlnit în muntele lui Dumnezeu şi s-au sărutat amândoi. 

28: Atunci i-a istorisit Moise lui Aaron toate cuvintele Domnului cu care Acesta-1 
trimisese, şi toate semnele pe care El îi poruncise [să le facă]. 

29: Şi s-au dus Moise şi Aaron şi i-au adunat pe toţi bătrânii fiilor lui Israel, 

30: iar Aaron le-a spus toate cuvintele pe care Domnul i le grăise lui Moise; şi a 
făcut [Moise] semnele în faţa poporului; 

Semnele sunt cele cu preschimbarea toiagului în şarpe şi cel cu acoperirea mâinii de 
lepră. 



129 BBVA, p. 83 

130 SEP l,p. 205 
131 EX,p. 212 
132 SEP l,p. 205 

3 1 : şi poporul a crezut şi s-a bucurat că Domnul i-a cercetat pe fiii lui Israel şi că 
le-a văzut necazul; şi, plecându-se poporul, s-a închinat. 

„Să nu îndrăznească să vorbească poporului cel ce nu s-a pregătit să grăiască celor 
mulţi, printr-o purtare potrivită cu ceea ce vorbeşte. Căci ai văzut cum, atunci când era încă tâ- 
năr, înainte de a se fi ridicat prea mult în virtute, nu a fost socotit sfătuitor şi împăciuitor vrednic 
de crezare nici măcar între doi oameni ce se certau. Acum, însă, vorbeşte atâtor zeci de mii de 
oameni adunaţi la un loc" 134 . 



CAPITOLUL 5 - Moise la Faraon. 

1: După aceea Moise şi Aaron au intrat la Faraon şi i-au zis: „Aşa grăieşte Domnul 
Dumnezeul lui Israel: - Dă-i drumul poporului Meu, ca să Mă prăznuiască în pustie!" 

Cum evreii aduceau jertfe diferite faţă de egipteni, era necesar să ceară această 
distanţare. Să Mă prăznuiască: „verbul ebraic indică o sărbătorire la capătul unui pelerinaj, cum 
sunt la noi hramurile marilor mănăstiri sau Pastile la Ierusalim" 135 . „Menţionarea acestui cult în 
deşert, cf. 3,18, va reveni ca un refren în relatarea fiecăreia dintre cele nouă plăgi ale Egiptului, 
cu excepţia celei de a treia şi a zecea, cf. 7, 16.26; (, 4.16.23; 9, 1.13; 10, 3.24. Această 
sărbătoare este, probabil, Pastele (BJ)" 136 . Foarte posibil ca evreii să fi avut o sărbătoare a 
Paştelui, sărbătoare ce avea să dobândească, în urma evenimentelor relatate în Cartea Ieşirea, 
înţelesuri noi. ,^4 face sărbătoare, Eopxd^Eiv. Verbul ebraic corespunzător înseamnă a face o 
procesiune, un pelerinaj. Pentru evrei, însemna a săvârşi o slujbă sfântă, însoţită de sacrificii 
strămoşeşti {raq najpiovq Btxjiaţ £7TiT£>u£iv) (Philon, Mos. I, 87)" 137 . 

Evreii nu-L puteau prăznui pe Dumnezeu în Egipt şi dintr-un alt motiv: „atâta vreme cât 
trăieşti viaţa întunecoasă a veacului şi eşti copleşit de noaptea intereselor, nu poţi sluji 
Domnului" 138 . 

2: Faraon a zis: „Cine este acela de al cărui glas să ascult eu şi să le dau drumul 
fiilor lui Israel? Nu-1 cunosc pe Domnul, iar pe Israel nu-1 voi lăsa să plece!" 

Nu-L cunoaşte pe Domnul cel ce şi-a împietrit inima. De aceea, „necurat este înaintea 
Domnului tot cel ce se înalţă cu inima. Fiindcă primul păcat este mândria" 139 . 

3: Ei i-au zis: „Dumnezeul Evreilor ne-a poruncit să mergem cale de trei zile în 
pustie şi să-I aducem jertfă Domnului Dumnezeului nostru, ca să nu se abată asupră-ne 
moarte sau măcel". 

„Nu trebuie să rămânem aproape de graniţele răutăţii şi a vieţii supuse tiranului" 140 . în 
plus, dacă evreii ar fi jertfit în Egipt, ar fi stârnit mânia băştinaşilor. 

4: Iar regele Egiptului le-a zis: „Moise şi Aaron, de ce-mi abateţi voi poporul de la 
lucru?... Fiecare din voi să meargă la treaba lui!" 

5: Şi a mai zis Faraon: „Iată, prea s-a înmulţit poporul acesta ca să-1 scutim de 



munca! 



v 



6: Şi le-a poruncit Faraon vătafilor şi scribilor şi le-a zis: 
Despre aceştia, la versetul 14. 

7: „De-acum să nu-i mai daţi poporului paie pentru facerea cărămizilor, aşa ca 
mai-nainte; de-acum să se ducă ei să-şi adune paie. 



134 Sf. Grigorie de Nyssa, Despre viaţa lui Moise 

135 BBVA, p. 83 
136 EX,p. 212 

137 SEP l,p. 205 

138 Origen, Omilii la Cartea Ieşirii, III, 3 

139 Isihie Sinaitul, Cuvânt despre trezvie şi virtute, 63 

140 Sf. Chirii al Alexandriei, închinarea şi slujirea în duh şi adevăr, I 

„Ca să dea mai multă consistenţă cărămizilor nearse, se amestecau paie tăiate cu argilă 
(BJ)" 141 . 

8: Dar să-i siliţi să facă tot atâtea cărămizi ca mai-nainte; să nu le scădeţi nimic, 
fiindcă stau degeaba, şi de aceea strigă şi zic: - Haidem să-I aducem jertfă Dumnezeului 
nostru! 

9: Să simtă poporul acesta povara corvezii; de ea să-şi vadă, iar nu de vorbe 
goale!" 

10: Au ieşit atunci vătafii şi scribii şi au zis către popor: „Aşa grăieşte Faraon: - Nu 
vă mai dau paie; 

1 1 : mergeţi voi înşivă şi adunaţi-vă paie de pe unde veţi găsi, dar din lucrul vostru 
nimic nu vi se va scădea!" 

12: Atunci s-a răspândit poporul în tot Egiptul ca să strângă miriştile pentru paie. 

„La seceriş, localnicii recoltau doar spicele, lăsând pe mirişte paiele aproape întregi. 
Acestea, deci, mai trebuiau secerate o dată (sau smulse) şi apoi tocate spre a fi amestecate în lutul 
cărămizilor de chirpici" 142 . 

13: Iar vătafii îi zoreau, zicând: „Faceţi-vă porţia zilnică de lucru ca şi atunci când 
vi se dădeau paie!" 

14: Iar pe scribii poporului, cei dintre fiii lui Israel, puşi peste ei de vătafii lui 
Faraon, îi băteau, zicând: „De ce nici pentru azi nu v-aţi făcut numărul de cărămizi ca 
mai-nainte?...". 

Scribii poporului, cei dintre fiii lui Israel, în Septuaginta: i grammatis tu ghenus ton 
iion Israil. „Scribii erau evreii desemnaţi de vătafii (supraveghetorii) egipteni să ţină evidenţa 
personalului, zilelor de lucru şi producţiei" 143 . „Scribii, ypappaTEiţ, erau ştiutorii de carte, 
funcţionari de rang inferior, însărcinaţi cu pontajul cantităţii cărămizilor. Pentru Philon, este o 
alegorie morală: şefii puşi de egipteni stârnesc râvna (KaTaGmvbsw) pentru plăcerile pătimaşe, 
închipuite de lut, cărămizi şi paie. Moise, dimpotrivă, stârneşte râvna pentru Paşti, pentru 
mâncarea mielului cu zor (<77roi)5rj), adică traversarea mării patimilor (Her. 255)" 144 . 

15: Dar scribii fiilor lui Israel au venit la Faraon şi i-au strigat, zicând: „De ce faci 
tu aşa cu slujbaşii tăi? 

16: Paie nu li se dau slujbaşilor tăi, dar ni se spune: - Faceţi cărămidă!... Şi iată că 
slujbaşii tăi sunt bătuţi; oare nu-i aceasta o nedreptate faţă de poporul tău?" 

„Origen înţelege prinpoporul tău pe cei care cedează persecuţiilor şi mărturisesc că sunt 
ai lui Faraon (Horn. Ex. 3, 3)" 145 . 

17: Iar el le-a zis: „Sunteţi nişte leneşi!, nişte trântori sunteţi, şi de-aceea ziceţi: - 
Haidem să-I aducem jertfă Dumnezeului nostru... 

18: Ei nu!, duceţi-vă şi munciţi! Paie nu vi se vor da, dar tot atâtea cărămizi veţi 
face!" 

„La fel şi diavolul, când a binevoit Dumnezeu să miluiască sufletul şi să-1 uşureze pe el 
din patimi prin cuvântul Său, sau prin careva dintre slujitorii Lui, îngreuiază şi el mai tare 
patimile împotriva lui şi-1 războieşte cu şi mai multă putere" 146 . Când se decide cineva să-I 
slujească lui Dumnezeu, „se scoală duşmanul tuturor, împreună cu celelalte duhuri rele şi necurate 
şi, reproşându-i ca pe un lucru necuvenit năzuinţa şi serbarea amintită, îl sileşte să se ţină în 
continuare de neînfrânarea trupească şi pământească şi de cele ale lumii, după obiceiul fiecăruia, 
neîngăduindu-i să se despartă de patima care-i este familiară. Totodată, face şi pe aceasta greu de 



14l EX,p. 212 

142 BBVA, p. 83 

143 BBVA, p. 83 

144 SEP l,p. 206 

145 SEP l,p. 206 

146 Ava Dorotei, învăţături de suflet folositoare, XIII, 9 

satisfăcut, ca nu cumva, din pricina uşurinţei de-a o satisface, să o dispreţuiască şi astfel să se 
sature de rău" 147 . 

19: Scribii fiilor lui Israel şi-au dat seama de starea proastă-n care se aflau când li 
se spusese: „Numărul zilnic de cărămizi nu se va micşora!" 

20: Şi dac-au ieşit de la Faraon, i-au întâlnit pe Moise şi pe Aaron care veneau să-i 
întâmpine 

21: şi le-au zis: „Vadă-vă Dumnezeu, El să vă judece!, că urâciune-aţi făcut din noi 
în faţa lui Faraon şi-a slugilor lui, şi le-aţi dat în mână sabie să ne omoare". 

Urâciune apare ca miros spurcat în SEP 1 şi „arată cum este perceput poporul ales de 
către vrăjmaşii lui, egiptenii. Origen spune că la fel este perceput şi cuvântul profetic de către 
necredincioşi, în vreme ce pentru creştini el este miros de bună mireasmă (II Corinteni 2, 15- 
16) (Horn. Ex. 3, 3)" 148 . 

22: Atunci Moise s-a întors la Domnul şi a zis: „Doamne, de ce i-ai făcut Tu atâta 
rău acestui popor? de ce m-ai trimis Tu pe mine? 

23: Că iată, de când m-am dus eu la Faraon să-i vorbesc în numele Tău, de-atunci 
s-a pornit el împotriva acestui popor, poporul Tău pe care Tu nu l-ai eliberat" 

„Din ziua când Moise şi Aaron au început a vorbi lui Faraon, poporul lui Dumnezeu este 
mereu izbit. Din ziua când Cuvântul divin Şi-a făcut intrarea în sufletele noastre, trebuie să 
înceapă lupta între virtute şi păcat" 149 . 



CAPITOLUL 6 - Moise, a doua oară în faţa lui Faraon. Neamul său. 

1: A zis atunci Domnul către Moise: „Acum vei vedea ce-am să-i fac Eu lui Faraon: 
silit de mână tare, îi va lăsa să plece; silit de braţ înalt, îi va alunga din ţara lui". 

Mână tare şi braţ înalt „redau sintagmele greceşti ev x £l P l Kpaxaia 150 , respectiv sv 
Ppaxiovi t)\|/rp\o> 151 . Mâna (ebr. yad) şi braţul (ebr. zroa) sunt simboluri ale puterii divine, 
alăturate ulterior vor reveni frecvent în Deuteronom pentru a exprima manifestarea permanentă 
a puterii lui Iahve în alegerea şi apoi eliberarea israeliţilor din robia egipteană" 152 . 

2: Dumnezeu a grăit către Moise şi i-a zis: „Eu sunt Domnul. 

3: Lui Avraam, lui Isaac şi lui Iacob M-am arătat ca Dumnezeu Atotputernic, dar 
numele Meu de Domnul nu li l-am arătat. 

Dumnezeu Atotputernic traduce ebraicul El-Şadai; în Septuaginta: Theos on afton, iar 
în Vulgata: Deo omnipotente. Sub acest nume au cunoscut patriarhii pe Dumnezeu. De acum, El 
e numit Domnul, traducere pentru Iahve; Septuaginta: Kirios (= Domnul), Vulgata: Adonai (= 
Domnul; Stăpânul). Adonai era un nume eufemistic pe care îl rosteau evreii acolo unde 
întâlneau tetragrama IHVH, pentru a feri de profanare cel mai sacru nume al lui Dumnezeu. 
M-am arătat „redă gr. ESfj^woai < 5t|X,6co - a se face clar, cunoscut - în Septuaginta devine 
termenul consacrat pentru epifania divină" 153 . 

gumele Meu, Domnul (YHWH, după Textul Masoretic) nu li l-am dezvăluit: Iustin 
raportează această revelaţie la Hristos preexistând creaţiei lumii, iar Diodor al Tarsului ne oferă 
fonetica tetragramei: iw6, atap, ot)at), r\. Acest nume îl deosebeşte pe Dumnezeu de idoli şi nu 
a fost dezvăluit patriarhilor, revelarea lui fiind rezervată unor vremuri în care chiar şi demonii 
se numeau zei şi domni. Numele descoperit patriarhilor era El-Şaddai (facerea 17, 1 etpassim). 

147 Sf. Chirii al Alexandriei, închinarea şi slujirea în duh şi adevăr, I 

148 SEP l,p. 207 

149 Origen, Omilii la Cartea Ieşirii, III, 3 

150 En hiri kratea. 

151 En vrahioni ipsilo. 
152 EX,p. 212 
153 EX,p. 212 

21 



Pentru Theodoret, acesta este numele pe care Moise a avut privilegiul să-1 cunoască după 
Ieşirea 3, 14 (£>£ 15)" 154 . 

4: Am încheiat cu ei legământ să le dau pământul Canaanului, pământul în care-au 
pribegit şi-au locuit ca străini. 

5: Eu însumi am auzit suspinul fiilor lui Israel pe care-i ţin Egiptenii in robie, şi 
Mi-am adus aminte de legământul Meu cu voi. 

6: Mergi dar şi vorbeşte-le fiilor lui Israel şi spune-le: - Eu sunt Domnul, Eu vă voi 
scoate de sub stăpânirea Egiptenilor şi vă voi elibera din robia lor; cu braţ înalt şi prin 
mari pedepse vă voi răscumpăra - 

7: şi vă voi lua drept popor al Meu şi voi fi Dumnezeul vostru; şi voi veţi cunoaşte 
că Eu sunt Domnul, Dumnezeul vostru, Cel ce v-a scos de sub stăpânirea Egiptenilor. 

„Apare aici noua relaţie dintre Iahve şi israeliţi, prin formulele consacrate ale elecţiunii 
şi alianţei divine (BJ)" 155 . 

8: Şi vă voi duce-n ţara pe care-am jurat s-o dau lui Avraam, lui Isaac şi lui Iacob; 
vouă vă voi da-o ca moştenire; Eu sunt Domnul!" 

Ca moştenire: redă „gr. ev KXfjpw; K>o|po<g - loz; sorţ; ebr. goral - hotărâre, 
repartizare prin tragere la sorţi, considerată în Israel ca obiectivă, clară şi inatacabilă. In 
Vechiul Testament, este sorţul prin care s-a manifestat voinţa lui Iahve în împărţirea pământului 
Canaan şi în repartizarea îndatoririlor religioase în templu. In Septuaginta se confundă adesea 
K>uT|poig cu K>uT|povopia - moştenire 156 (teritoriu concret atribuit lui Israel, unui trib, familii sau 
unei persoane). Ambii termeni subliniază ideea că pământiii Canaan nu a fost obţinut de Israel 
datorită unor însuşiri deosebite, şi nici cucerit intenţionat, ci i-a fost dat în stăpânire prin 
hotărârea tainică a lui Iahve. De acum înainte, israeliţii îl vor cuceri şi stăpâni ca [pe] un ţinut 
cuvenit legal. Prin KX,r|po<g se desemnează evidenţa distribuirii, iar prin K>o|povouia durata şi 
siguranţa posesiunii" 157 . 

9: Iar Moise-ntocmai aşa le-a grăit fiilor lui Israel, dar ei nu l-au ascultat pe Moise 
din pricina deznădejdii şi a grelelor corvezi. 

Moise nu avea de luptat doar cu egiptenii, ci şi cu îndărătnicia propriului popor. Sufletul 
robit patimilor şi cuprins de deznădejde nu mai aude cuvântul dumnezeiesc şi nu mai crede 
făgăduinţelor. 

10: Şi iarăşi a grăit Domnul către Moise şi i-a zis: 

1 1 : „Du-te şi spune-i lui Faraon, regele Egiptului, să-i lase pe fiii lui Israel să plece 
din ţara lui!" 

12: Dar Moise a grăit înaintea Domnului şi a zis: „Iată, fiii lui Israel nu m-au 
ascultat; cum dar mă va asculta Faraon?... că mai sunt şi gângav". 

„Origen interpretează lipsa de cuvânt a lui Moise din perspectiva polemicii antiiudaice. 
El vede aici tăcerea poporului evreu incapabil să justifice preceptele Legii şi să înţeleagă 
oracolele Profeţilor despre venirea lui Hristos {Horn. Luc. 5, 3)" 158 . 

13: Domnul însă le-a grăit lui Moise şi Aaron şi le-a poruncit să-i spună lui Faraon, 
regele Egiptului, să-i lase pe fiii lui Israel să plece din ţara Egiptului. 

Chiar Moise şi Aaron au nevoie să fie mereu întăriţi de Dumnezeu. 

In continuare, sunt enumeraţi urmaşii lui Ruben, Simeon şi Levi, cu o atenţie specială 
pentru Levi, seminţia căreia îi aparţineau Moise şi Aaron. 

14: Iată-i acum pe începătorii neamurilor lor părinteşti: Fiii lui Ruben, întâi- 
născutul lui Israel: Enoh şi Falu, Heţron şi Cârmi. Aceasta-i familia lui Ruben. 



154 SEP l,p. 207 

155 EX,p. 213 

156 De aici, românescul cler ar desemna fie pe cei aleşi, fie pe aceia care-au moştenit, printr-o hotărâre divină, 

harul sacerdoţiului. 

157 EX,p. 213' 

Aceştia au mai fost prezentaţi laFacerea 46, 8-9. „Philon prezintă naşterealui Moise ca 
aparţinând celei de-a şaptea generaţii de la primul venit între străini pentru a întemeia poporul 
evreu" 159 . 

15: Fiii lui Simeon: Iemuel şi Iamin, Ohad şi Iachin, Ţohar şi Saul cel [născut] din 
canaaneancă Acestea-s familiile lui Simeon. 

Fiii lui Simeon sunt prezentaţi identic la Facerea 46, 10. Din canaaneancă: „textual: cel 
din [femeia] feniciană. La începutul istoriei Evreilor, Fenicia şi Canaanul erau sinonime. 
Menţiune destinată să atragă atenţia că în neamul lui Israel s-a strecurat sânge străin" 160 . 

16: Şi iată numele fiilor lui Levi după neamurile lor: Gherşon, Cahat şi Merari. 
Anii vieţii lui Levi au fost o sută treizeci şi şapte. 

Fiii lui Levi au mai fost prezentaţi la Facerea 46, 11. 

17: Fiii lui Gherşon: Libni şi Şimei, cu familiile lor. 

Fiii lui Gherşon Libni (= alb) şi Şimei (= renumit). 

18: Fiii lui Cahat: Amram, Iţhar, Hebron şi Uziel. Anii vieţii lui Cahat au fost o 
sută treizeci şi trei de ani. 

Fiii lui Cahat: Amram (= popor înalt; rudă este Dumnezeu; cel puternic), Iţhar (= strălu- 
cire), Hebron (= prietenie) şi Uziel (= puterea Domnului). 

19: Fiii lui Merari: Mahli şi Muşi. Acestea-s famliile lui Levi, după neamurile lor. 

Fiii lui Merari: Mahli (= bolnav; fragil) şi Muşi (= îndepărtat). 

20: Amram a luat-o de femeie pe Iochebed, fata unchiului său, iar aceasta i-a 
născut pe Aaron şi pe Moise, precum şi pe Mariam, sora lor. Anii vieţii lui Amram au fost 
o sută treizeci şi şapte de ani. 

Abia acum sunt numiţi părinţii lui Moise, Amram şi Iochebed (= Iahve este bogăţie), 
precum şi sora sa, Mariam (= revoltă). 

21: Fiii lui Iţhar: Core, Nefeg şi Zicri. 

Fiii lui Iţhar: Core (= pleşuv), Nefeg (= mlădiţă) şi Zicri (= amintirea mea). 

22: Fiii lui Uziel: Misad, Elţafan şi Sitri. 

Fiii lui Uziel: Misael (= cine este ca Dumnezeu?), Elţafan (= Dumnezeu este ocrotitor) 
şi Sitri (= Domnul e apărătorul meu). 

23: Aaron şi-a luat de soţie pe Elisabeta, fata lui Aminadab şi sora lui Naason; 
aceasta i-a născut pe Nadab şi pe Abiud, pe Eleazar şi pe Itamar. 

Soţia lui Aaron este Elisabeta (=Domnul este jurământul său; Dumnezeul meu este 
belşug), fiica lui Aminadab (= ruda este darnică) şi sora lui Naason (= prooroc; şarpe). 
Aminadab pare a fi un alt nume al lui Iţhar (6, 1 8). Cartea I Paralipomena îl numeşte fie Amina- 
dab (6, 22), fie Iţhar (6, 38). Fiii lui Aaron: Nadab (= generos), Abiud (= Dumnezeu este tată), 
Eleazar (= Dumnezeu este ajutorul) şi Itamar (= malul palmierilor). „Theodoret observă că 
prin căsătoria lui Aaron se uneşte tribul sacerdotal al leviţilor cu tribul regal al lui Iuda, din care 
Se trage Iisus, acesta fiind Rege [împărat] şi Preot deopotrivă (QE 16)" 161 . 

24: Fiii lui Core: Asir, Elcana şi Abiasaf. Acestea sunt familiile lui Core. 

Fiii lui Core: Asir (= prizonier), Elcana (= Dumnezeu a câştigat) şi Abiasaf (= tatăl care 
adună). 

25: Eleazar, fiul lui Aaron, şi-a luat de femeie pe una din fiicele lui Putiel, iar acesta 
i 1-a născut pe Finees. Aceştia sunt începătorii neamurilor părinteşti ale leviţilor. 

Femeia lui Eleazar provenea din familia unui anume Putiel (= arcul meu este 
Dumnezeu); ea a născut pe Finees (= cel negru; prezicător). 

26: Acestui Aaron şi acestui Moise le-a spus Dumnezeu să-i scoată pe fiii lui Israel, 
împreună cu armia lor, din ţara Egiptului. 

159 

Armia lor. „literal: cu puterea lor, putere armată (existentă sau, mai departe, în 
perspectiva organizării)" 162 . 

27: Aceştia sunt cei ce i-au spus lui Faraon, regele Egiptului, să-i lase pe fiii lui 
Israel să plece din ţara Egiptului: ei sunt acelaşi Aaron şi acelaşi Moise. 

28: în ziua-n care i-a grăit Domnul lui Moise în ţara Egiptului, 

29: Domnul i-a vorbit lui Moise, zicând: „Eu sunt Domnul. Spune-i lui Faraon, 
regele Egiptului, tot ceea ce-ţi spun Eu!" 

30: Iar Moise a zis în faţa Domnului: „Iată, eu sunt greoi la vorbă; cum dar mă va 
asculta pe mine Faraon?" 

După genealogia leviţilor, se revine la istoria exodului. 



CAPITOLUL 7 - încă o chemare către Moise. întâia plagă asupra Egiptului: apa 
Nilului se preface-n sânge. 

1: Domnul i-a răspuns lui Moise prin a-i zice: „Iată, Eu i te dau lui Faraon pe tine 
drept Dumnezeu, iar Aaron, fratele tău, va fi proorocul tău. 

„Moise va fi ca un dumnezeul zeu pentru Faraon în măsura în care îi va vorbi prin Aaron 
în felul în care Dumnezeu vorbeşte oamenilor prin profet, spune Acacius al Cezareii. Teodoret 
combină Ieşirea 4 şi Ieşirea 7, 1-2: precum Dumnezeu îi dă porunci lui Moise, tot aşa Moise i le 
transmite lui Aaron: de aceea, Aaron a fost numit profetul lui Moise (QE 17). Pentru Grigorie al 
Nyssei, Moise este numit dumnezeu, Bzoq, fiindcă el este Geo^evoc;: cel care contemplă, cel ce 
II vede pe Dumnezeu (Cant. 1 , ibid. p. 217)" 163 . 

„însuşi regele egiptenilor este în puterea viciilor şi, alături de acesta, Moise este socotit 
Dumnezeu, care stăpâneşte domniile, punându-le sub puterea sa" 164 . „Nu spun că ei sunt dum- 
nezei, împăraţi şi domni prin fire, ci sunt numiţi aşa pentru că au împărăţit şi au stăpânit peste 
patimi şi au păzit nefalsificată asemănarea cu chipul dumnezeiesc, potrivit căruia au fost creaţi - 
căci se numeşte şi icoana împăratului împărat - şi pentru că sunt uniţi cu Dumnezeu după voinţă 
şi L-au primit locuitor înăuntrul lor, iar prin participarea la El au devenit, prin har, ceea ce este El 
prin fire" 165 . 

2: Aşadar, tu îi vei grăi lui [Aaron] toate câte îţi voi porunci Eu, iar Aaron, fratele 
tău, va vorbi către Faraon, ca să-i lase pe fiii lui Israel să iasă din ţara lui. 

3: Eu însă voi învârtoşa inima lui Faraon şi voi înmulţi semnele şi minunile Mele în 
ţara Egiptului. 

4: Faraon nu vă va asculta, dar Eu îmi voi pune mâna asupra Egiptului şi prin 
pedepse mari îmi voi scoate armiile şi poporul, pe fiii lui Israel, din ţara Egiptului. 

5: Atunci vor cunoaşte toţi Egiptenii că Eu sunt Domnul, când Eu îmi voi întinde 
mâna împotriva Egiptului şi-i voi scoate pe fiii lui Israel din mijlocul lui". 

6: Moise şi Aaron au făcut după cum le poruncise Domnul; aşa au făcut. 

7: Când i-au vorbit lui Faraon, Moise era de optzeci de ani, iar Aaron, fratele lui, 
de optzeci şi trei de ani. 

Precizarea din urmă nu e fără folos: „Aaron, deşi era mai bătrân ca Moise cu trei ani, 
totuşi a intrat după el în slujire. Aşa şi Hristos a fost egal într-o privinţă cu Moise, pentru ome- 
nitate, şi al doilea în slujire, dar mai înainte şi mai presus de el prin Dumnezeire şi prin slava 
Sfintei Treimi" 166 . 

8: Grăit-a Domnul către Moise şi Aaron: 

9: „Dacă Faraon vă va zice: - Daţi-ne semn sau minune!, atunci tu să-i zici fratelui 
tău Aaron: - Ia toiagul şi aruncă-1 jos în faţa lui Faraon şi-n faţa slujitorilor lui!, şi acesta 
se va preface-n balaur". 

Balaur, „dragon; şarpe mare, uriaş. Cuvânt diferit de cel din 4, 3, dar acelaşi cu cel din 
Psalmi 90, 13. Termenul ebraic sugerează chiar o reptilă gigantică, de tipul crocodilului" 167 . 

„Toiagul lui Moise avea două aspecte. Duşmanilor se prezenta ca un şarpe, care muşcă şi 
ucide, pe când israeliţilor ca un toiag, asemenea acelora pe care se sprijineau. Tot aşa şi lemnul cel 
adevărat al Crucii, care este Hristos, este moarte pentru duşmani, pentru duhurile răutăţii, dar 
pentru sufletele noastre este un baston, un sprijin puternic, şi viaţa în care ele îşi află odihna" 168 . 
„Acolo e toiagul, aici crucea. Acolo lemnul, prefăcut în chip minunat în şarpe, înghiţea şerpii; aici 
crucea, unealta răutăţii, folosită de o atât de mare bunătate, se arată, printr-o prefacere oarecare, 
pierzătoare demonilor" 169 . 

10: S-au dus deci Moise şi Aaron la Faraon şi la slujitorii lui şi au făcut aşa cum le 
poruncise Domnul: Aaron şi-a aruncat toiagul în faţa lui Faraon şi-n faţa slujitorilor săi, 
iar acesta s-a prefăcut în balaur. 

11: Faraon i-a chemat şi el pe înţelepţii Egiptului şi pe vrăjitori; iar vrăjitorii 
Egiptenilor au făcut şi ei la fel prin vrăjile lor; 

înţelepţii „redă gr. ooipioxai ; aoqnaTrjţ traduce ebr. hakam - termen utilizat mai cu 
seamă pentru a desemna magii străini. într-un astfel de context, concepţia ebraică despre 
înţelepciune este influenţată de sensul termenilor babiloneni corespunzători (nemequ etc), 
conform cărora înţelepciunea se definea ca pricepere şi experienţă în practicarea cultului 
religios şi al magiei" 170 . „Pentru Iustin, magicienii şi vrăjitorii Egiptului sunt asimilabili 
demonilor (Dial. 79, 4)" 171 . 

12: fiecare din ei şi-a aruncat toiagul, iar acesta s-a prefăcut în balaur. Dar toiagul 
lui Aaron a înghiţit toiegele lor 

„Toiagul transformat aici [v. 10] în balaur (sau în şarpe în Ieşirea 4, 3, pentru a nu-1 
înspăimânta prea tare pe Moise, aflat atunci la începutul misiunii sale profetice) manifestă 
puterea lui Dumnezeu şi, în tradiţia patristică, prefigurează Crucea lui Hristos, prin care este 
biruit stăpânitorul lumii acesteia cu începătoriile şi puterile sale. Pentru Origen, este nebunia 
crucii (I Corinteni 1, 18) care, vestită oamenilor, se schimbă în înţelepciunea care înghite 
înţelepciunea acestei luni {Horn. Ex. 4, 6)" 172 . 

13: Atunci inima lui Faraon s-a învârtoşat, iar el nu i-a ascultat, aşa cum spusese 
Domnul. 

Vrăjile magilor săi au convins pe Faraon să nu cedeze. Dar, cum se vede şi de aici, 
puterea diavolului e iluzorie. Mai mult, el doar imită cele ce-L vede făcând pe Dumnezeu. To- 
tuşi, mulţi preferă parodia, urmând nălucirilor diavoleşti mai degrabă decât lui Dumnezeu. 

14: Zis-a Domnul către Moise: „Inima lui Faraon se lasă greu: el nu va vrea să lase 
poporul să plece. 

15: Du-te la Faraon de dimineaţă, când el are să iasă la apă; să-i stai în cale pe 
malul Nilului, să iei în mână toiagul care s-a prefăcut în şarpe 

16: şi să-i grăieşti: - Domnul, Dumnezeul Evreilor, m-a trimis la tine să-ţi spun: Dă- 
i drumul poporului Meu, ca să-Mi facă slujbă în pustie!, şi iată că până acum tu nu ai 
ascultat. 

17: Aşa zice Domnul: - Din aceasta vei cunoaşte că Eu sunt Domnul: iată că eu, cu 
toiagul acesta care e-n mâna mea, cu el voi lovi apa Nilului, şi ea se va preface-n sânge; 

18: peştele din Râu va muri, Râul se va împuţi, iar Egiptenii nu vor mai putea să 
bea apă din Nil". 

19: Şi a mai zis Domnul către Moise: „Să-i spui lui Aaron, fratele tău: - Ia-ţi toiagul 
în mână şi întinde-ţi mâna peste apele Egiptului: peste râurile lor, peste şanţurile lor, peste 
iazurile lor şi peste orice adunare de apă, şi ele să 11c sânge; şi sânge va fi în toată ţara 
Egiptului, în lemne chiar, şi-n pietre". 

Şanţurile: „canalele dintre braţele Deltei; canalele de irigaţie din interiorul ţării" 173 . „Şi 
în lemne şi în pietre: expresie eliptică, vrând să spună că inclusiv apa adunată în vase din piatră 
sau din lemn a devenit sânge, nu doar apa din natură" 174 . 

20: Şi au făcut Moise şi Aaron aşa cum le poruncise Domnul: [Aaron] şi-a ridicat 
toiagul, şi sub ochii lui Faraon şi sub ochii slujitorilor acestuia a lovit apele care erau în 
Nil, şi toate apele care erau în Nil s-au prefăcut în sânge, 

21: şi peştele din râu a murit, Nilul s-a împuţit şi Egiptenii nu puteau să bea apă 
din Nil. Sânge era în toată ţara Egiptului. 

22: Dar la fel au făcut şi magii Egiptenilor prin vrăjile lor, iar inima lui Faraon s-a 
învârtoşat, şi el nu i-a ascultat [pe Moise şi pe Aaron], aşa cum spusese Domnul. 

23: Faraon s-a întors şi a intrat în casă şi n-a ţinut seamă de aceasta. 

24: Toţi Egiptenii au săpat atunci în preajma Nilului pentru apă de băut, căci din 
râu nu puteau să bea apă. 

25: Se împliniseră şapte zile de când Domnul lovise Nilul. 

Aceasta a fost prima plagă trimisă asupra Egiptului. Dar înroşirea apelor nu era ceva 
necunoscut egiptenilor, putând fi luată astfel, ca şi celelalte plăgi, drept un fenomen natural. In- 
să ritmul şi intensitatea pedepselor arătau că ele sunt urmarea unei raţiuni divine, astfel că ele 
pot fi asimilate unor miracole. 

„Prima plagă loveşte apele din pricina idolatrizării apei de către egipteni. Egiptenii sunt 
loviţi fiindcă îşi folosesc libertatea spre rău, iar evreii sunt cruţaţi pentru că se întorc spre 
lumina Adevărului, cf. Grigorie alNyssei (KM 2, 65)" 175 . 



CAPITOLUL 8 -Alte trei plăgi asupra Egiptului: broaşte, ţânţari şi tăuni. 

„într-o seamă de texte ebraice, ca şi în unele versiuni ale Septuagintei (inclusiv ediţia lui 
Alfred Rahlfs), următoarele patru versete îi aparţin capitolului 7, cu numerotarea 26, 27, 28, 29. 
Pentru concordanţa cu principalele ediţii româneşti de până acum, versiunea de faţă păstrează 
ordinea acestora" 176 . 

1: Atunci a zis Domnul către Moise: „Intră la Faraon şi zi-i: -Aşa grăieşte Domnul: 
Dă-i drumul poporului Meu, ca să-Mi slujească. 

2: Dar dacă nu vei vrea să-i dai drumul, iată că Eu voi lovi cu broaşte toate 
ţinuturile tale. 

„Broaştele trimit fie la broaştele lui Aristofan din comedia-i bine cunoscută, aşa cum 
remarcă Origen {Horn. Ex. 4, 6), fie sugerează, prin caracterul amfibiu, un mod de viaţă necurat, 
fiind un simbol al omului decăzut, om şi dobitoc în acelaşi timp, cf. Grigorie al Nyssei (KM II, 
71-72)" 177 . 

3: Nilul va colcăi de broaşte; ele se vor urca şi vor intra în casele tale, în odăile tale 
de dormit, pe paturile tale, în casele slugilor tale şi-ntr-ale poporului tău, în cuptoarele 
tale şi-n coveţile tale cu aluat; 

4: pe tine, pe poporul tău şi pe toate slugile tale se vor urca broaşte". 

5: Şi a zis Domnul către Moise: „Spune-i lui Aaron, fratele tău: - Intinde-ţi mana 
cu toiagul tău peste râuri, peste şanţuri şi peste iazuri şi fă broaştele să se urce pe ţara 
Egiptului!" 

„Asemenea norodului broaştelor sunt cugetările rele, aducătoare de stricăciune, din 
inima murdară a unor oameni, ce-şi iau viaţa din ea ca dintr-un noroi" 178 . 

6: Şi şi-a întins Aaron mâna peste apele Egiptului: broaştele s-au urcat şi au 
acoperit pământul Egiptului 

7: Dar la fel au făcut şi magii Egiptenilor prin vrăjile lor: au făcut broaştele să se 
urce pe pământul Egiptului. 

8: Faraon i-a chemat atunci pe Moise şi pe Aaron şi a zis: „Rugaţi- vă Domnului 
pentru mine să-ndepărteze broaştele de la mine şi de la poporul meu, iar eu îi voi da 
drumul poporului, ca să-i jertfească Domnului!" 

„Este un progres a recunoaşte, cel puţin la necaz, raţiunea pentru care am meritat 
pedeapsa" 179 . 

9: Moise însă a zis către Faraon: „Hotărăşte tu însuţi când să mă rog pentru tine, 
pentru slugile tale şi pentru poporul tău, ca să piară broaştele de la tine, de la poporul tău 
şi din casele voastre, şi numai în Nil să rămână". 

10: Iar el a zis: „Mâine". Zis-a [Moise]: „Fie după cuvântul tău, ca să ştii că nimeni 
nu este ca Domnul, Dumnezeul nostru. 

1 1 : Se vor îndepărta broaştele de la tine, din casele tale, de prin curţi, de la slugile 
tale şi de la poporul tău, şi numai în Nil vor rămâne". 

12: Moise şi Aaron au ieşit apoi de la Faraon, iar Moise a strigat către Domnul ca 
să piară broaştele, aşa cum îi făgăduise lui Faraon. 

13: Şi a făcut Domnul după cuvântul lui Moise şi au murit broaştele de prin case, 
de prin curţi şi de prin ţarini; 

14: şi le-au adunat grămezi-grămezi şi s-a-mpuţit pământul. 

„Grămezile de mortăciuni împuţite sugerează răutatea egiptenilor sau, cum spune 
Grigorie al Nyssei, dezgustul păcătosului pentru păcatele lui trecute (VM2, 78)" 180 . 

15: Văzând însă Faraon că se câştigă timp, şi-a îngreuiat inima şi nu i-a ascultat, 
aşa cum spusese DomnuL 

Umplerea ţării cu broaşte a fost cea de-a doua plagă. Deşi nu a cedat până-n final, 
atitudinea Faraonului s-a schimbat. 

16: Atunci a zis Domnul către Moise: „Spune-i lui Aaron: - Intinde-ţi mâna cu 
toiagul şi loveşte ţărâna pământului şi vor fi ţânţari pe oameni, pe vite şi-n tot pământul 
Egiptului". 

Ţânţari: „gr. OKVKpEţ, ebr. kinnam - păduche, păduche de lemn, interpretat de Filon ca 
ţânţar*' 1 * 1 . „După Origen, ţânţarii îi reprezintă pe filozofii păgâni care, prin subtilitatea şi 
viclenia lor, bâzâie sufletele, fără a putea fi văzuţi şi prinşi cu înşelăciunea (Horn. Ex. 4, 6)" 182 . 

17: Aaron şi-a întins mâna cu toiagul şi a lovit ţărâna pământului şi au fost atunci 
ţânţari pe oameni şi pe vite. în toată ţara Egiptului, toată ţărâna pământului se făcuse 
ţânţari. 



178 Sf. Grigorie de Nyssa, Despre viaţa lui Moise 

179 Origen, Omilii la Cartea Ieşirii, III, 3 

18: Au încercat şi magii prin vrăjile lor să scoată ţânţari, dar n-au fost în stare; au 
fost atunci ţânţari pe oameni şi pe vite. 

Să scoată: „să-i scoată din ţărână (asemenea lui Aaron), pe principiul: cel ce poate să-i 
aducă, poate să-i şi alunge!" 183 . 

19: Şi au zis magii către Faraon: „Acesta-i degetul lui Dumnezeu!" Dar inima lui 
Faraon s-a învârtoşat şi nui-a ascultat [pe Moise şi pe Aaron], aşa cum spusese Domnul. 

E rândul magilor să recunoască puterea lui Dumnezeu fără ca Faraon să se lase 
înduplecat. Ţânţarii au constituit cea de-a treia plagă. Degetul lui Dumnezeu: gr. 5dKTi)>uO<g 
Geoi), formulă întâlnită în textele magico-religioase egiptene (BJ)" 184 . „După Irineu, degetul lui 
Dumnezeu se referă la dumnezeirea Celui ce mântuieşte, la Hristos (Adv. haer. III, 21, 8). 
Exegeza antică, ebraică sau creştină, insistă asupra faptului că această plagă nu este o vrăjitorie, 
ci vine de la Dumnezeu pentru a arăta că Moise nu este un vrăjitor sau un descântător, aceştia 
neputând să săvârşească minunea. Pe de altă parte degetul lui Dumnezeu, recunoscut de 
vrăjitori, îi face să se supună, dar nu să vadă şi să se supună mâinii lui Dumnezeu, precum fiii 
lui Israel, cf. Eusebiu al Emesei" 185 . 

20: Zis-a Domnul către Moise: „Scoală-te mâine de dimineaţă şi stai înaintea lui 
Faraon la vremea când el are să iasă la apă, şi să-i spui: - Aşa grăieşte Domnul: Dă-i 
drumul poporului Meu, ca să-Mi slujească în pustie! 

21: Dar dacă nu-i vei da drumul poporului Meu, iată că asupra ta, asupra slugilor 
tale, asupra poporului tău şi asupra caselor voastre voi trimite tăuni, şi se vor umple 
casele Egiptenilor de tăuni, şi chiar pământul pe care trăiesc. 

Sunt vestiţi tăuni, „literal: muscă câinească. Termenul ebraic indică numele colectiv al 
unei specii de insecte dăunătoare, dar greu de identificat; foarte prolifică, specia implică şi ideea 
de viermuiala. Vulgata traduce: omne genus muscarum (= tot felul de muşte). Tăunul e mai 
apropiat: insectă vătămătoare, prolifică şi agresivă" 186 . Termenul ebraic folosit e arobh. 
„Ruvopima, muscă de câine, un termen bine cunoscut în limba greacă de la Homer şi până în 
perioada elenistică, cu valoare de insultă. Mai desemnează şi tăunul. Termenul ebraic este greu 
de interpretat; în vechea exegeză iudaică, el derivă din rădăcina unui verb care înseamnă a 
amesteca cu referire la tot felul de fiinţe, insecte şi animale răufăcătoare - o mixtură 
monstruoasă asociată zoologiei egiptene. In tradiţia creştină, insectele reprezintă tot felul de 
demoni (cf. lat. larva - stafie, fantomă, arătare a morţilor, mască; în entomologie, larva este 
masca sub care se ascunde viitoarea insectă)" 187 . 

22: Dar în ziua aceea voi osebi ţinutul Goşen, în care se află poporul Meu, prin 
aceea că acolo nu vor fi deloc tăuni, pentru ca tu să ştii că Eu, Domnul, Eu sunt Domnul 
întregului pământ. 

Voi osebi: „verbul paradoxazo înseamnă a osebi, a distinge, a pune de-o parte, a trage 
un hotar între, dar şi a slăvi, a glorifica, a face pe cineva celebru, a consacra pe cineva în mod 
extraordinar, neobişnuit^ 1 ''. 

23: Face-voi deosebire între poporul Meu şi poporul tău; semnul acesta va fi chiar 
mâine pe pământ". 

„Philon comentează această punere deoparte a poporului evreu ca presupunând o 
antiteză între credincioşi şi necredincioşi (Mos. I, 145-186). Grigorie al Nyssei vede aici un act 
de cernere între cei drepţi şi cei nedrepţi (FM 1, 25)" 189 . 

24: Domnul a făcut aşa: mulţime mare de tăuni au venit în casa lui Faraon, în 
casele slugilor lui şi-n toată ţara Egiptului; de-atâţia tăuni se prăpădea pământul. 

25: Faraon i-a chemat atunci pe Moise şi pe Aaron şi a zis: „Mergeţi şi aduceţi 
jertfă Dumnezeului vostru aici în ţară!" 

26: Moise însă a zis: „Aşa ceva nu-i cu putinţă: cele ce aducem noi jertfă 
Domnului, Dumnezeului nostru, sunt urâciune-n faţa Egiptenilor; dacă noi vom jertfi sub 
ochii Egiptenilor ceea ce pentru ei e urâciune, ne vor ucide cu pietre. 

„Israeliţii, păstori fiind, jertfeau animale din turmele lor. Ritualul egiptenilor era diferit, 
ofrandele lor constau în vegetale, păsări sau aluaturi. Berbecul şi ţapul erau pentru ei animale 
sfinte" 190 . „Urâciuni, spurcăciuni, xa p5E>o)ypaTa, adică lucruri care produc scârbă, 
desemnează aici tabuurile egiptene legate de zoolatrie, de idolii pe care îi venerau. Philon 
denaturează sensul: virtuţile oamenilor pioşi sunt spurcăciune, urâciune pentru cei răi {Fuga 
18)" 191 . Nu ne-a părut aici ca Filon să fi forţat textul, exegeza sa decurgând firesc. 

27: Ca atare, cale de trei zile ne vom duce-n pustie, şi acolo-I vom aduce jertfă 
Domnului, Dumnezeului nostru, aşa cum ne-a grăit nouă Domnul". 

28: Zis-a Faraon: „Bine; am să vă las să ieşiţi, ca să-i aduceţi jertfă Domnului, 
Dumnezeului vostru, în pustie; dar să nu vă-ntindeţi a merge prea departe. Rugaţi-vă dar 
Domnului pentru mine!" 

29: Iar Moise a zis: „Iată, de cum voi ieşi de la tine, mă voi ruga la Dumnezeu, şi 
chiar mâine se vor îndepărta tăunii de la tine, de la slugile tale şi de la poporul tău; dar tu, 
Faraon, să nu ne mai înşeli prin aceea că nu vei lăsa poporul să-I aducă jertfă Domnului!" 

30: Şi dac-a ieşit Moise de la Faraon, s-a rugat la Dumnezeu. 

31: Iar Domnul a făcut după cuvântul lui Moise: a îndepărtat tăunii de la Faraon, 
de la slugile lui şi de la poporul său; n-a mai rămas nici unul. 

32: Dar Faraon şi-a îngreuiat şi de data aceasta inima: n-a lăsat poporul să se ducă. 

Tăunii reprezentau cea de-a patra plagă trimisă asupra Egiptului. 



CAPITOLUL 9 -Alte trei plăgi asupra Egiptului: molimă în vite, bube pe Egipteni, 
grindină. 

1: Atunci a zis Domnul către Moise: „Intră la Faraon şi spune-i: - Acestea zice 
Domnul, Dumnezeul Evreilor: Lasă-Mi poporul să iasă, ca să-Mi slujească! 

2: Dar dacă tu nu vei vrea să-Mi laşi poporul să iasă, ci încă-1 vei mai ţine, 

3: iată, mâna Domnului va fi peste vitele tale care sunt în câmp, peste cai, peste 
asini, peste cămile, peste cirezi şi peste turme: o molimă va fi, cumplită. 

Mâna Domnului: „în general: puterea lui Dumnezeu; aici: biciul divin care 
pedepseşte" 192 . Molimă: „literal: moarte. Termenul ebraic indică o boală generală, rapidă şi 
necruţătoare, asemenea ciumei" 193 . „Plaga a cincea, mai mult decât celelalte, este o pedeapsă a 
păcatului zoolatriei; sunt lovite turmele egiptenilor întreţinute în scopuri sacrificiale" 194 . 

4: Dar atunci, în ziua aceea, în chip minunat voi osebi Eu vitele Israeliţilor de vitele 
Egiptenilor: dintre vitele fiilor lui Israel, din toate, nu va muri nici una". 

5: Şi a pus Domnul soroc, zicând: „Mâine va face Domnul fapta aceasta pe 
pământ!" 

6: Şi chiar de-a doua zi a făcut Domnul fapta aceasta: toate vitele Egiptenilor au 
murit, dar din vitele fiilor lui Israel n-a murit nici una 

7: Faraon a trimis atunci [să vadă] şi iată că dintre vitele fiilor lui Israel, din toate, 
nu murise nici una Inima lui Faraon s-a îngreuiat: el n-a lăsat poporul să se ducă. 

O molimă a secerat vitele Egiptenilor, aceasta fiind cea de-a cincea plagă. Desigur, nu 
au murit toate vitele lor, ci din toate vitele, enumerate în text. Faraon nu-şi schimbă atitudinea, 
dar află că evreii nu sunt afectaţi. 

8: Domnul a grăit cu Moise şi cu Aaron, zicând: „Luaţi-vă câte o mână plină de 
spuză din cuptor, iar Moise s-o arunce spre cer în faţa lui Faraon şi a slugilor lui: 

9: ea se va preface-n pulbere peste toată ţara Egiptului; buboaie vor fi pe oameni şi 
pe vite, băşici usturătoare pe oamenii şi vitele din tot Egiptul". 

10: Deci, au luat ei spuză din cuptor, au mers în faţa lui Faraon, iar Moise a 
azvârlit-o spre cer: pe oameni şi pe vite s-au deschis buboaie cu puroi. 

11: Iar magii n-au putut să stea-n faţa lui Moise din pricina buboaielor, că 
buboaiele erau şi pe magi ca pe toată ţara Egiptului. 

Ulceraţiile pielii au fost cea de-a şasea urgie asupra egiptenilor. 

12: Iar Domnul a învârtoşat inima lui Faraon: acesta nu i-a ascultat [pe Moise şi 
pe Aaron] , aşa cum Domnul îi spusese lui Moise. 

„în versetele anterioare se spune că lui Faraon i s-a împietrit inima; aici se spune că 
Domnul i-a împietrit inima, sugerând un crescendo al scenariului. Origen a remarcat acest 
aspect, punându-lîn legătură cu problema liberului arbitru" 195 . 

13: Zis-a Domnul către Moise: „Să te scoh' mâine de dimineaţă, să i te înfăţişezi lui 
Faraon şi să-i zici: - Aşa grăieşte Domnul, Dumnezeul Evreilor: Dă-i drumul poporului 
Meu, ca să-Mi slujească; 

14: fiindcă de data aceasta voi trimite toate loviturile Mele asupra inimii tale, 
asupra slugilor tale şi a poporului tău, pentru ca tu să vezi că-n tot pământul nu este altul 
asemenea Mie. 

15: Dacă Eu de la-nceput Mi-aş fi întins mâna şi te-aş fi lovit cu moarte, pe tine şi 
pe poporul tău, tu ai fi fost şters de pe faţa pământului; 

16: dar iată pentru ce te-am cruţat: pentru ca-ntru tine să-Mi arăt puterea şi 
pentru ca numele Meu să se vestească-n tot pământul. 

17: Acum însă tu din nou îi stai poporului Meu împotrivă şi nu-1 laşi să plece. 

18: Iată: mâine, la ceasul acesta, Eu voi face să plouă grindină multă şi grea cum n- 
a mai fost în Egipt de la-ntemeierea lui şi până-n ziua de azi. 

19: Aşadar, grăbeşte-te acum să-ţi aduni turmele şi toate câte le ai în câmp; fiindcă 
toţi oamenii şi toate vitele care vor fi în câmp şi nu vor intra în casă, loviţi vor fi de 
grindină şi vor muri". 

„Avertismentul lui Dumnezeu către egipteni, de a se pune la adăpost, este interpretat ca 
un semn al milostivirii: până şi dintre păgânii idolatri unii merită să fie cruţaţi (Theodoret, QE 
21)" 196 . 

20: Aceia dintre robii lui Faraon care s-au temut de cuvântul Domnului şi-au 
adunat turmele acasă, 

21 : dar cei ce-n cugetul lor n-au luat aminte la cuvântul Domnului, aceia şi-au lăsat 
vitele în câmp. 

22: Şi a zis Domnul către Moise: „întinde-ţi mâna spre cer: grindină va fi peste tot 
pământul Egiptului, peste oameni, peste vite şi peste toată iarba câmpului". 

23: Moise şi-a întins mâna spre cer, iar Domnul a slobozit tunete şi grindină; foc 
curgea pe pământ; în toată ţara Egiptului a plouat Domnul cu grindină. 

SEP 1: Domnul a dat glas [de tunet]: acesta, „în interpretarea unor Părinţi, reprezintă 
avertismentele şi învăţăturile dumnezeieşti, tunetul fiind, de exemplu, modul lui Dumnezeu de a 



195 SEP l,p. 214 

196 SEP l,p. 215 



30 



glăsui cu putere (Origen, Horn. Ex. 4, 7, 8). Glasurile care veneau din cer reprezintă învăţătura 
cea dreaptă în raport cu care se poate recunoaşte greşeala. Grindina devastează plantele încă 
fragede ale răutăţii şi ale păcatelor, focul şi fulgerul ard ţepii plăcerilor (Origen, Horn. Ex. 4, 

24: Grindină era, şi foc se-nvăpăia prin grindină, o grindină multă şi grea cum n-a 
mai fost în Egipt din clipa-n care s-a făcut el popor. 

25: în toată ţara Egiptului a lovit grindina tot ce era pe câmp, de la om la dobitoc, 
toată iarba câmpului a bătut-o grindina şi toţi copacii câmpului i-a sfârtecat grindina. 

26: Numai în ţinutul Goşen, unde se aflau fiii lui Israel, acolo n-a fost grindină. 

In Egipt, grindina cade uneori în intervalul decembrie-aprilie, de regulă în fâşii înguste 
şi lungi. Acum, amploarea fenomenului depăşise cu mult tot ce mai văzuseră egiptenii asemă- 
nător. 

27: Faraon a trimis atunci să-i cheme pe Moise şi pe Aaron şi le-a zis: „De data asta 
am păcătuit: Domnul este Cel ce are dreptate, iar eu şi poporul meu suntem vinovaţi. 

28: Rugaţi- vă dar pentru mine la Domnul: să-nceteze tunetele lui Dumnezeu, să- 
nceteze grindina şi focul; eu vă voi lăsa să plecaţi, iar voi mai mult nu veţi rămâne". 

29: Moise i-a zis: „De-ndată ce voi ieşi din oraş îmi voi ridica mâna spre Domnul: 
tunetele vor înceta, grindina şi ploaia nu vor mai fi, pentru ca tu să cunoşti că al Domnului 
e pământul. 

30: Eu ştiu însă că tu şi slugile tale încă nu vă temeţi de Domnul". 

Este pentru prima dată când Faraon se recunoaşte vinovat. Dar pasajul a mai fost văzut 
şi ca un îndemn la desfacerea de lucruri, închipuite prin cetate. Nevoitorul „trebuie să iasă afară, 
ca marele Moise, ca să înceteze nu numai faptele, ci şi veştile lor, precum zice: Când voi ieşi 
din cetate şi voi întinde mâinile mele, vor înceta vocile [în Septuaginta: fone]" 198 . 

31: Inul şi orzul se stricaseră, pentru că orzul era înspicat şi inul în floare; 

32: dar grâul şi ovăzul nu s-au stricat, căci ele erau târzii. 

„Amănunt care plasează calamitatea în luna ianuarie" 199 . 

33: Şi dac-a ieşit Moise de la Faraon şi din cetate, şi-a ridicat mâinile către 
Domnul: tunetele şi grindina au contenit, ploaia pe pământ nu s-a mai vărsat. 

34: Dar Faraon, văzând că ploaia, grindina şi tunetele au încetat, n-a încetat el să 
păcătuiască: şi-a îngreuiat inima, el şi slugile sale. 

35: Inima lui Faraon s-a învârtoşat: el nu i-a lăsat pe fiii lui Israel să plece, aşa cum 
Dumnezeu îi grăise lui Moise. 

Grindina a fost cea de-a şaptea plagă abătută peste Egipt. 



CAPITOLUL 10 -Alte două plăgi asupra Egiptului: lăcustele, întunericul. 

1: Şi a grăit Domnul către Moise, zicând: „Intră la Faraon, că Eu i-am învârtoşat 
inima, pe a lui şi pe a slugilor lui, pentru ca, drept urmare, aceste semne să vină peste ei; 

2: ca să povestiţi voi în auzul fiilor voştri şi al fiilor fiilor voştri despre cum i-am 
jucat Eu pe Egipteni şi despre semnele Mele pe care le-am făcut în mijlocul lor, şi să 
cunoaşteţi că eu sunt Domnul". 

S-ar putea înţelege din astfel de locuri că Dumnezeu ar face pe unii răi, doar pentru a-Şi 
putea vădi puterea. Dar noi înţelegem prin împietrirea inimii lui Faraon că Dumnezeu „nu-1 

opreşte şi nu-1 împiedică de la săvârşirea răului" 200 , căci El respectă până la sfârşit libertatea cu 
care ne-a dăruit. 

Cum i-am jucat Eu pe Egipteni; Septuaginta: osa empepeha tis Eghiptiis. „Verbul em- 
pezo înseamnă a se juca, a zburda, a se zbengui, dar şi a-şi bate joc de cineva, a batjocori (ca în 
Matei 20, 19; 27, 29). Ideea textului de faţă nu este aceea a unei întreceri între două forţe egale 
(ca în unele traduceri), ci că Dumnezeul lui Israel e atât de puternic încât îşi permite să-i joace pe 
degete pe cei ce se cred egali cu El (aceasta, nu fără ca fiii lui Israel să jubileze). Dumnezeu este 
Cel ce controlează evenimentele istorice" 201 . 

3: Şi au intrat Moise şi Aaron la Faraon şi i-au zis: „Aş a grăieşte Domnul, 
Dumnezeul Evreilor: - Până când ai tu de gând să nu te smereşti în faţa Mea? Lasă-Mi 
poporul să plece, ca să-Mi slujească Mie! 

4: Dar dacă nu-Mi vei lăsa poporul să plece, iată că mâine, la ceasul acesta, în toate 
hotarele tale voi aduce mulţime de lăcuste; 

5: ele vor acoperi faţa pământului, iar tu nu vei putea să-ţi mai vezi ţara; ele vor 
mânca tot ce-a mai scăpat pe pământ, tot ce v-a mai rămas în urma grindinei; vor mânca 
tot pomul care vă creşte vouă pe câmp; 

6: îţi vor umple casele, pe ale tale şi pe ale tuturor slugilor tale şi toate casele din 
toată ţara Egiptenilor, aşa cum n-au văzut părinţii tăi şi nici părinţii părinţilor tăi, de 
când sunt ei pe pământ şi până-n ziua de astăzi". Şi s-a întors Moise şi a ieşit de la Faraon. 

7: Iar slugile lui Faraon au zis către el: „Până când ne vom poticni noi de toate 
astea? Dă drumul oamenilor, ca să-i slujească Dumnezeului lor!; sau vrei să-ţi vezi Egiptul 
pierind?" 

8: l-au întors pe Moise şi pe Aaron la Faraon, iar acesta le-a zis: „Duceţi-vă şi 
slujiţi-I Domnului, Dumnezeului vostru... dar cine şi care sunt cei ce vor merge?" 

9: Răspuns-a Moise: „Vom merge cu tinerii noştri, cu bătrânii noştri, cu fiii noştri, 
cu fiicele noastre, cu turmele noastre şi cu cirezile noastre, căci e sărbătoarea Domnului, 
Dumnezeului nostru". 

„Ca în toate cazurile asemănătoare, sintagma Dumnezeul nostru are valoare de apoziţie 
(precizează calitatea substantivului precedent). Textual, citeşte: e sărbătoarea lui Iahve, {Cel ce 
este) Dumnezeul nostru" 202 . 

10: Dar [Faraon] le-a zis: „Fie-aşa! Dumnezeu cu voi! Dar cum oare v-aş da eu 
drumul să vă duceţi împreună cu bunurile voastre?... Vedeţi, voi puneţi ceva la cale... 

11: Ei bine, nu, nu aşa! Duceţi-vă, dar numai bărbaţii, şi slujiţi-I lui Dumnezeu, că 
asta urmăriţi!" 

„Motivarea lui Faraon e întemeiată: lui Dumnezeu nu-I puteau sluji decât bărbaţii (cf. 
23, 17; 34, 23)" 203 . Desigur, copiii şi femeile ar fi slujit drept ostatici, pentru ca israeliţii să se 
întoarcă în ţară. 

12: Şi a zis Domnul către Moise: „întinde-ţi mâna peste ţara Egiptului: peste ţară 
vor năvăli lăcustele şi vor mânca toată iarba pământului şi toată roadă pomilor care-a 
rămas nestricată de grindină". 

13: Moise şi-a ridicat atunci toiagul spre cer, iar Domnul a adus asupra pământului 
vânt de la răsărit, toată ziua aceea şi toată noaptea; iar când s-a făcut ziuă, vântul de la 
răsărit a adus lăcustele. 

14: Şi au năvălit ele în toată ţara Egiptului; în toate hotarele Egiptului s-au 
aşternut, mulţime multă; nici înainte n-au mai fost lăcuste ca atunci, nici că vor fi după 
aceea. 

15: Toată faţa pământului au acoperit-o, şi pământul s-a pustiit: au mâncat toată 
iarba pământului şi toată roadă pomilor care mai rămăsese în urma grindinei; nimic n-a 
mai rămas verde-n toată ţara Egiptului, nici în copaci, nici în iarba câmpului. 

16: Atunci Faraon s-a grăbit să-i cheme pe Moise şi Aaron şi le-a zis: „Greşit-am în 
faţa Domnului, Dumnezeul vostru, şi-n faţa voastră! 

17: Iertaţi-mi acum înc-o dată greşala, şi rugaţi-vă Domnului, Dumnezeul vostru, 
ca să-mi ia de pe cap prăpădul acesta!" 

Prăpădul acesta: literal: moartea aceasta. 

18: Şi dac-a ieşit de la Faraon, Moise I s-a rugat lui Dumnezeu: 

19: Domnul a stârnit vânt puternic de la apus, iar acesta a dus lăcustele şi le-a 
aruncat în Marea Roşie; în toată ţara Egiptului n-a mai rămas nici o lăcustă. 

20: Dar Domnul a învârtoşat inima lui Faraon, iar acesta nu i-a lăsat pe fiii lui 
Israel să plece. 

„Zice Faraon, rugându-se: Să ia Dumnezeu de la mine moartea aceasta! Şi a fost 
ascultat. Asemenea şi dracii, rugând pe Domnul ca să nu fie trimişi în adânc, au primit 
împlinirea cererii (Luca 8, 31-32). Cu cât mai vârtos nu va fi ascultat creştinul, rugându-se să 
primească slobozenie de moartea mintală?" 204 . Cea de-a opta plagă a lăsat pustie ţara celui ce 
înrobea. La fel, Hristos va pustii iadul; plăgile Egiptului sunt icoană a cutremurării adâncului 
înaintea împăratului Hristos. 

21: Atunci a zis Domnul către Moise: „întinde-ţi mâna spre cer: întuneric se va 
face-n ţara Egiptului, un întuneric să-1 pipăi cu mâna". 

22: Moise şi-a întins mâna spre cer: întuneric beznă s-a făcut în toată ţara 
Egiptului şi negură groasă, timp de trei zile, 

23: că nu se vedea om cu om; timp de trei zile nimeni nu s-a urnit de unde era; dar 
la fiii lui Israel era lumină peste tot unde locuiau ei. 

Urgia a noua e şi o prevestire a întunericului ce a cuprins Iudeea, vreme de trei ceasuri, la 
moartea Domnului pe cruce. Se apropie, de altfel, semnul ce va prefigura Jertfa mântuitoare. 
„Pentru Origen întunericul, tenebrele sunt rezultatul orbirii duhovniceşti, simbolizând eroarea 
celor care încearcă să cunoască judecăţile Providenţei şi a celor care cedează părerilor 
nestatornice {Horn. Ex. 4, 7) ♦ Opţiunea Egipt-pustiu este rezultatul unei alegeri personale între 
viciu şi virtute, iar durata limitată a întunericului - trei zile - prefigurează, pentru Grigorie al 
Nyssei, recuperarea împărăţiei cerurilor, datorită lui Moise, care întinde mâinile în forma crucii, 
asemenea lui Hristos (VM2, 82)" 205 . 

24: Atunci i-a chemat Faraon pe Moise şi pe Aaron şi le-a zis: „Duceţi-vă, slujiţi-I 
Domnului, Dumnezeului vostru; doar turmele şi cirezile voastre să rămână aici; copiii însă 
pot merge cu voi". 

25: Dar Moise a zis: „Ba nu, ci tu să ne dai vite pentru jertfele şi arderile-de-tot pe 
care noi I le vom aduce Domnului, Dumnezeului nostru. 

26: Vor merge deci cu noi şi vitele noastre, din care nu va rămâne nici măcar o 
unghie, căci din ele avem noi să-I aducem jertfă Domnului, Dumnezeului nostru; că nici 
noi nu ştim ce anume jertfe Ii vom aduce Domnului, Dumnezeului nostru, decât după ce 
vom ajunge acolo". 

27: Domnul a învârtoşat inima lui Faraon, iar acesta n-a vrut să-i lase să plece. 

28: A zis Faraon [către Moise]: „Du-te de aici! Şi bagă de seamă: să nu cumva să 
mai dai vreodată ochii cu mine, căci în ziua-n care vei da ochii cu mine, atunci vei muri". 

29: Răspuns-a Moise: „Fie-aşa cum ai zis: De-acum n-o să mai dau ochii cu tine pe 
fată!...". 

Dacă nu părăsim păcatul cu toate ale noastre, acesta ne va trage înapoi în robie. Diavolul 
(Faraon) nu ne poate împiedica să-I slujim lui Dumnezeu, dar caută mereu să se asigure că mai 
avem o legătură cu el, prin care să ne întoarcă la lucrarea răului. 



CAPITOLUL 11 - Vestirea plăgii a zecea. 

1: Şi a zis Domnul către Moise: „încă o plagă voi mai aduce asupra lui Faraon şi 
asupra Egiptului, după care vă vor da drumul de aici; iar când vă vor da drumul, o vor 
face de tot: vă vor alunga. 

Plagă: „cuvântul plagă a mai fost folosit în Facerea 12, 17. Aici e singurul loc din 
Ieşirea unde-1 întâlnim. El înseamnă, literal, lovitură; prin extindere: pedeapsă; dar şi rană 
(provocată de o lovitură)" 206 . 

2: Spune-i dar poporului, în taină, la ureche: fiece bărbat să ceară de la vecinul său 
şi fiece femeie să ceară de la vecina ei lucruri de argint şi de aur şi haine". 

Vecinii amintiţi aici sunt, evident, egipteni. 

3: Iar Domnul a făcut ca poporul Său să aibă trecere în ochii Egiptenilor: aceştia 
le-au dat cu-mprumut Dar şi Moise devenise om de mare vază în ochii Egiptenilor, în 
ochii lui Faraon şi ai tuturor slujitorilor acestuia. 

„Mai târziu, evreii au ieşit din Egipt şi au plecat ducând cu ei multă pradă de la egipteni; 
n-au făcut asta pentru că erau iubitori de avuţii, cum hulesc unii - că nici Dumnezeu n-a îngăduit 
să poftească lucrurile străine - ci, mai întâi, şi-au luat plata ce li se cuvenea pentru lucrările pe 
care le-au făcut egiptenilor cât au stat sub ei [...]. In afară de asta, se poate spune că lucrul acesta 
s-a petrecut ca într-un război; pe temeiul legii celor biruitori, evreii, ca unii care au fost mai buni 
decât învinşii, au avut dreptul să ia cu ei averile duşmanilor - şi fiind în război cu egiptenii, fapta 
lor era dreaptă; că evreii, din pricina foametei care le bântuia ţara, au venit la egipteni ca nişte oa- 
meni care cer ajutor; egiptenii, însă, au înrobit pe aceşti străini, silindu-i să le slujească întocmai 
ca nişte prinşi în război, fără să le dea vreo plată" 207 . în sens mistic, scoaterea aurului şi argintului 
din Egipt închipuie eliberarea sufletelor drepţilor din iad. Aurul arată iubirea divină, iar argintul - 
înţelepciunea. Cei ce s-au făcut vase ale acestora vor îmbrăca din nou haina împărătească a 
slavei. 

Urmează încheierea cuvântului lui Moise către Faraon, în continuarea celor spuse la 10, 
29: 

4: Şi a zis Moise: „Aşa grăieşte Domnul: - Pe la miezul nopţii voi trece prin Egipt. 

Aici avem, „în fapt, continuarea lui 10, 29: Moise i se adresează tot lui Faraon (vezi v. 

o\"208 

5: Şi-n ţara Egiptului va muri tot cel întâi-născut, de la întâi-născutul lui Faraon, 
cel ce-i urmează la tron, până la întâi-născutul roabei de la râşniţă şi până la tot întâi- 
născutul dobitoacelor. 

,Jlâşniţă: moară primitivă, alcătuită dintr-o piatră de bază, fixă, şi una deasupra, mobilă, 
rotită pe un ax. Sclava şedea în genunchi şi învârtea piatra de deasupra, sub care se zdrobeau 
grăunţele" 209 . 

6: Plângere mare va fi în toată ţara Egiptului, cum n-a mai fost şi nu va mai fi. 

Este evident caracterul supranatural al acestei plăgi; nu poate fi vorba despre o epidemie 
oarecare de vreme ce sunt loviţi, în mod selectiv, doar întâii născuţi, semn că răul trebuie ni- 
micit începând cu primele sale seminţe. 

7: Dar împotriva fiilor lui Israel, a tuturor, nici măcar un câine nu va lătra la ei, 
nici la om şi nici la dobitoc, ca să cunoaşteţi ce minunată deosebire face Domnul între 
Egipteni şi Israeliţi. 

„Plecarea Israeliţilor se va face pe tăcute, într-o linişte totală: nici măcar câinii nu vor 
da, ca de obicei, alarma" 210 . 

8: Toţi aceşti slujitori ai tăi vor striga către mine şi mi se vor închina zicând: - 
Pleacă, tu şi tot poporul tău pe care-1 cârmuieştiL. După care voi pleca". Şi a ieşit Moise 
de la Faraon, fierbând de mânie. 

E tot o icoană a pustiirii iadului. Câinii nu vor lătra la Israel, după cum diavolii nu pot 
spune nimic la eliberarea sufletelor drepţilor. Lui Moise, ca tip al lui Hristos, i se închină până şi 
slujitorii răutăţii. Mânia ce a cuprins pe Moise vesteşte mânia sfântă a Mântuitorului când sunt 
profanate cele sfinte (cf. Matei 21, 12-13), ca şi mânia Sa de la cea de-a doua Venire (Apocalipsa 
6, 16-17). 

9: Apoi a zis Domnul către Moise: „Faraon nu vă va asculta, pentru ca semnele şi 
minunile Mele să se înmulţească-n ţara Egiptului!" 

10: Aşadar, Moise şi Aaron au făcut în faţa lui Faraon toate semnele şi minunile 
acestea, dar Domnul a învârtoşat inima lui Faraon: el n-a vrut să-i lase pe fiii lui Israel să 
plece din ţara Egiptului 

„Pentru unii Părinţi, care interpretează plăgile Egiptului ca simboluri ale educaţiei 
morale şi religioase a sufletului, moartea întâilor-născuţi coincide cu o convertire decisivă, 
deschizându-ne spre o viaţă nouă o dată cu nimicirea mişcărilor vechi, fireşti, ale cărnii 
(OvigQn,Hom. Ex. 4, 8 şi Grigorie alNyssei, VM2, 89-94)" 211 . 



CAPITOLUL 12 - Mielul pascal. Sărbătoarea azitnelor. Sărbătorirea Pastelul 
Moartea întâilor-născuţi ai Egiptenilor. Plecarea Israeliţilor. 

1: Grăit-a Domnul către Moise şi Aaron în ţara Egiptului şi le-a zis: 

2: „Luna aceasta să fie pentru voi începutul lunilor, să fie întâia între lunile anului. 

In vechime, anul evreilor începea toamna (septembrie); în vremea lui Moise, începutul 
anului a fost fixat primăvara, în luna nisan (martie-aprilie), numită la început aviv (= spic; luna 
culesului). Cele două începuturi de an se vor păstra, primul (toamna) pentru anul economic, cel 
de-al doilea pentru anul religios. Noul început de an s-a rânduit la porunca divină. „Din această 
pricină, cea dintâi lună pentru toate sufletele iubitoare de Dumnezeu, adică pentru creştinii 
adevăraţi, este Xanticus, care este aprilie (nisan), prin care se arată puterea învierii. Aceasta va 
îmbrăca pomii goi cu slava pe care au avut-o întâi ascunsă înăuntrul trupului" 212 . Se hotărăşte deci 
timpul sfintei slujiri (al ierurgiei), începutul anului, în prima lună. Căci în Hristos este începutul 
tuturor (Coloseni 1, 18), fiindcă nu e de curând odată ce S-a născut din Dumnezeu Tatăl înainte de 
veci. El sfinţeşte în tot timpul, de la început până la cele de la sfârşit. Dar sărbătoarea începe în 
luna celor noi. [...] Şi în Hristos firea omului a înflorit din nou, cum era la început" 213 . 

3: Vorbeşte deci la toată obştea fiilor lui Israel şi spune-le: - în ziua a zecea a acestei 
luni, fiecare cap de familie să ia câte un miel; un miel pentru fiecare casă. 

„Origen descrie ritualul jertfei pascale: mielul se sacrifică între cele două seri după cinci 
zile de la prinderea şi punerea lui deoparte. Remarcabil este faptul că în timpul junghierii se 
face o dedicaţie: Acest miel este jertfit pentru cutare şi cutare (cel mult cincizeci de nume) 
(PeriPascha \ 6, 29-30)" 214 . 

Se va lua câte un miel, în luna întâi; numărul Unu este Principiul, Izvorul a toată 
existenţa, începutul şi sfârşitul tuturor. Lui îi e alăturat numărul zece (ziua a zecea a lunii), însem- 
nând plinătatea, desăvârşirea, întoarcerea la unitate după desfăşurarea unui ciclu; numărul 10 II 
închipuie pe Iisus, Cel de la Care pleacă toate şi în Care se readună toate (vechii greci notau 
numărul 10 cu litera iota, iniţiala numelui Iisus; evreii notau pe 10 cu yod, început al numelui 
Iosua). „Sărbătoarea Paştilor începea în a zecea zi, pentru că însemna depăşirea oricărei patimi şi 
a oricărui lucru sensibil." 215 Se ia câte un miel de familie: „Chiar şi Pastele Domnului, adică 
mielul, se porunceşte fiilor lui Israel să se mănânce după numărul sufletelor, să nu se dea unora 
mai mult şi altora mai puţin, ci să mănânce fiecare tot atâta, să nu ia fie mai mult cei tari, fie mai 
puţin cei slabi. Egal se împarte tuturora harul, se împarte mântuirea, se împarte darul. Nu se 
cade să fie mai mulţi, ca să nu se întoarcă vreunul văduvit de nădejdea mântuirii. Sunt mai mulţi 
când sunt unii în afara numărului. Iar sfinţii sunt toţi număraţi, chiar şi firele de păr ale capului lor 
sunt numărate (Matei 10, 30). Căci Domnul îi cunoaşte pe toţi cei care sunt ai Lui. Dar nu sunt 
nici mai puţini, ca să nu fie cineva mai slab la primirea harului" 216 . 

4: Iar dacă-ntr-o casă vor fi prea puţini pentru un miel întreg, să-1 ia împreună cu 
vecinul cel mai apropiat ca număr de suflete: flecare să socotească anume câţi sunt de 
trebuinţă [ca să mănânce în întregime] un miel. 

„Adică cei ce nu au de la ei puterea de-a înţelege singuri taina deplină a lui Hristos, sau 
nu-şi vor ajunge spre împărtăşirea de El din pricina slăbiciunii înţelegerii proprii, se vor 
împărtăşi de El primind ca împreună lucrători şi ajutători pe cei de aceeaşi credinţă. Căci prin 
sfătuirea întreolaltă putem urca uneori la vederi mai înalte decât prin noi înşine" 217 . 

5: Mielul să vă fie de un an, parte bărbătească şi fără meteahnă; veţi lua fie un 
miel, fie un ied. 

„Pentru israeliţi, popor nomad, de păstori, activitate pe care au continuat-o şi după 
stabilirea lor în Palestina, mielul a fost în toate epocile unul dintre animalele de jertfă preferate 
(Ieşirea 12, 1-12; Numerii 28-29), înscriindu-se astfel într-o tradiţie aproape universală. Grecii 
şi hitiţii jertfeau divinităţilor solare un miel alb, celor infernale unul negru; în islam, la sfârşitul 
Ramadanului se jertfeşte un miel în amintirea sacrificiului lui Avraam etc. Jertfele de miei se 
aduceau primăvara (la indieni, perşi, finlandezi etc), mielul fiind, ca ipostază a berbecului, un 
arhaic simbol solar (LThK, Chevalier/Gheerbrant, De Vries, Lurker). In Vechiul Testament 
devine, ca şi turma, un simbol al israelitului (Isaia 40, 10-11), preluat astfel şi în Noul 
Testament (Luca 10, 3; 15, 3 ş. u.; Ioan 21, 15-17). Dar Vechiul Testament, prin câteva pasaje 
semnificative (Isaia 52, 1.3 - 53, 12), anunţă şi accepţia superioară, mesianică, a simbolului 
mielului pascal" 218 . „Origen distinge între sufletele care au nevoie de Hristos în ipostaza de ied 
(ţap ispăşitor) - iedul, capra şi ţapul fiind animale oferite ca sacrificiu pentru păcat (Levitic 4, 
28) - şi cele desăvârşite, care II au pe Hristos ca Miel pascal (Peri Pascha 23)" 219 . 

„Şi să fie, zice, Mielul desăvârşit (deplin). Căci în Hristos sunt toate însuşirile 
dumnezeieşti. Dar să fie şi parte bărbătească, adaugă legiuitorul. Căci Hristos a fost şi este Cel ce 
a semănat în noi seminţele cunoştinţei de Dumnezeu, ca într-un pământ voitor" 220 . Hristos 
seamănă învăţătura Sa în noi, dar aceasta nu rodeşte fără voia noastră (cf. Matei 13, 4-8). „Dar pe 
lângă acestea porunceşte să fie şi de un an, sau după timp, ca să nu fie nedesăvârşit, neavând un 
an împlinit, sau pentru că cei ce câştigă bunătăţile din patima (lui Hristos) trebuie să săvârşească 
în fiecare an sărbătoarea atotcuvenită şi plăcută lui Dumnezeu legată de patimă" 221 . 

6: Să-1 ţineţi până în ziua a paisprezecea a acestei luni, şi atunci toată adunarea 
obştii fiilor lui Israel să-1 înjunghie spre seară. 

Ziua a paisprezecea: „când pe cer e luna plină a primăverii" 222 . Spre seară: „în Textul 
Ebraic, literal: între cele două seri. Expresie obscură, interpretată în mai multe variante. 
Septuaginta preferă spre seară (înainte de apusul soarelui)" 223 . „Conform tradiţiei samaritene: 
între apusul soarelui şi noaptea completă; conform aceleia talmudice şi fariseice: între declinul 
şi apusul soarelui (BJ)" 224 . „Pentru Pseudo-Hipolit, intervalul scurs de la prinderea mielului şi 
până la jertfirea lui prefigurează prinderea lui Hristos şi întemniţarea lui de către Marele Preot 
până la răstignire (Horn. 23). Pentru Origen, aşteptarea până la luna plină, când se jertfeşte 
mielul pascal, indică creşterea necesară sufletului creştin de la catehumenat până la botez şi 
împărtăşanie, iar cele cinci zile simbolizează cele cinci simţuri curăţite de Hristos şi 
spiritualizate (Peri Pascha 17-18)" 225 . 

„Mielul se junghie în ziua a patrusprezecea a lunii, care are slava deplină a ciclului 
lunar, răspândind o lumină falsă peste lume. Aceasta, începând să se împuţineze treptat şi re- 
strângând prin aceasta mărimea şi frumuseţea pe care le are în ea, îţi dă să cunoşti ca dintr-un 
chip şi umbră că prin ea eşti condus spre o cunoaştere mai adevărată a faptului că stăpânul nopţii, 
adică diavolul, era slăvit de toată lumea, fiind slujit prin lună ca printr-un chip (căci luna s-a pus 
povăţuitoare în noapte) şi ca printr-o lumină falsă şi sădind înţelepciunea lumii în inimile celor 
rătăciţi, pretindea pentru ea slava cea mai deplină. Deci a murit pentru noi Hristos, Mielul cel 
adevărat, care ridică păcatul lumii (Ioan 1, 22) şi a desfiinţat slava diavolului. Căci ea trebuie să 
scadă şi să se sfârşească pe încetul, o dată ce mulţimea neamurilor se grăbea să urce spre pacea 
şi iubirea faţă de Dumnezeu prin întoarcerea spre ea şi prin credinţă" 226 . „Mai zice că animalul 
de jertfă trebuie să se ia din miei şi din iezi. Mielul era socotit ca jertfă curată şi fără prihană, 
cerută de lege; iar neamul iezilor (ţapilor) se aduce neîncetat pe altar pentru păcate. Aceasta o 
vei afla şi în Hristos. Căci El a fost şi altfel fără prihană, spre miros de bună mireasmă, ce S-a 
adus pe Sine lui Dumnezeu şi Tatăl (Efeseni 4, 2) şi Ied înjunghiat pentru păcatele noastre" 227 . 
Hristos a intrat în Ierusalim în 9 nisan, arătând că El e Mielul a Cărui jertfa va birui moartea. Iu- 
deii, care procurau mielul pentru jertfa în 10 nisan, sunt anunţaţi că Mielul cel adevărat a sosit. 
Apoi, Hristos a fost junghiat (răstignit) de obştea fiilor lui Israel în 14 nisan, către seara zilei a 
şaptea. „Seara este un timp intermediar între lumină şi întuneric; sufletul, de asemenea, fiind 
aproape de izbăvirea sa, este într-o situaţie intermediară între lumină şi întuneric; totuşi, puterea 
divină îl asistă şi împiedică întunericul să pătrundă în el şi să-1 devoreze" 228 . 

7: Să ia din sângele lui şi să ungă amândoi stâlpii uşii şi pragul de sus, în casele 
unde-1 vor mânca. 

„In epoca arhaică, acest ritual era săvârşit de capul familiei, pentru ocrotirea membrilor 
comunităţii sale şi a turmelor; acum el devine, ca şi sângele circumciziei, însemn al apartenenţei 
la poporul ales" 229 . 

„După junghiere, porunceşte să se ungă cu sângele Lui stâlpii locuinţelor şi pragul, 
nevrând ca aceasta să însemne [...] decât că, cu curatul şi preţiosul sânge al lui Hristos asigurăm 
casa noastră pământească, adică trupul, alungând moartea din neascultare, prin împărtăşirea de 
viaţă. Căci împărtăşirea de Hristos e viaţă şi sfinţenie. Şi tulburând pe însuşi nimicitorul, îl 
alungăm foarte departe prin ungere pe demonul uneltirilor, omorând patimile ce provin din 
mişcările trupeşti. Iar prin uşile a ceea am numit adineauri casa noastră, să înţelegi simţurile din 

noi, prin care se aduce în inimile tuturor calitatea lucrurilor şi se varsă în ele mulţimea 
nemăsurată a patimilor" 230 . 

8: în chiar noaptea aceea să mănânce carnea, friptă la foc; s-o mănânce cu azimă şi 
ierburi amare. 

Azime: „redă gr. a£upa , ebr. massot - pâine din făină de orz, nedospită; [...] ierburi 
amare [...] redau gr. zm 7TiKpi5o)v, [...] de fapt, un amestec de hrean amar, ridichi şi praz" 231 . 
„carnea: după Origen, [e] simbolul Sfintelor Scripturi, carnea Cuvântului dumnezeiesc (Peri 
Pascha 26). ♦ Ierburile amare [...] desemnează amărăciunea pocăinţei şi încercările prin care 
trece sufletul în căutarea lui Hristos (Origen, Co. Io 10, 14, 102) sau [sunt] un simbol al ascezei 
(Grigorie al Nyssei, GNO IX, p. 296)" 232 . 

„Deci vor mânca, zice, carnea în veacul acesta. Pentru că până ce suntem în lumea 
aceasta ne împărtăşim încă de Hristos în mod mai îngroşat prin sfântul Lui trup şi prin preţiosul 
Lui sânge. Dar ajungând, precum s-a scris, în ziua puterii Lui şi urcând în strălucirea sfinţilor 
(Psalmul 109, 3), ne vom sfinţi într-un oarecare alt mod, aşa cum ştie Impărţitorul şi Dătătorul 
bunurilor viitoare" 233 . Mielul trebuie mâncat în casă, adică în Biserică, nu în adunările ereticilor. 
II vom mânca în noaptea de acum, spre a dobândi, prin El, ziua învierii. Şi-1 vom mânca cu azimă 
şi cu ierburi amare: „Azima e sufletul care nu are ca punct de plecare voia sa. Căci aceasta îl 
poate umfla şi înălţa. Dar azima e pururea smerită. Iar prin ierburi amare să înţelegem când 
amărăciunea care vine de la poruncă, când strâmtorarea ce se naşte din amărăciunea postului" 234 . 

9: Din el să nu mâncaţi ceva crud sau fiert în apă, ci numai fript la foc, capul cu 
picioarele şi măruntaiele. 

„După Origen, în grilă paulină, celor trei moduri de consumare a cărnii le corespund trei 
feluri de lectură a Scripturii: evreii o mâncau crudă, luând doar litera; ereticii amestecă 
învăţătura cu apa murdară a altor doctrine; creştinii se hrănesc cu cuvântul fript la focul Duhului 
(Peri Pascha 28, 29). ♦ Pentru Pseudo-Hipolit, capul simbolizează divinitatea lui Hristos, 
picioarele, întruparea, firea omenească. Hristos Se oferă ca hrană potrivită pe măsura fiecăruia 
(Horn. 29)" 235 . 

„Prin cap înţelegem Dumnezeirea lui Hristos, iar prin picioare, omenitatea Sa" 236 . „Şi le 
porunceşte să mănânce carnea mielului friptă în foc, pentru că cei ce urcă spre cuprinderea lui 
Hristos trebuie să fie fierbinţi cu duhul" 237 . Carnea nu va fi crudă, ci friptă bine în foc: „Cel ce 
mănâncă ceva crud nu mănâncă spre digerare; dar o astfel de mâncare este greu de mestecat. 
Aceasta o fac cei ce nu subţiază cum se cuvine cuvintele despre Hristos prin cercetare, nu le 
probează în foc" 238 . „împiedică iarăşi să se mănânce fiert în apă, arătând că cugetarea apoasă şi 
diluată despre Hristos nu va fi o hrană bună pentru minţile credincioşilor" 239 . „Mai porunceşte 
să se mănânce capul împreună cu picioarele şi măruntaiele, voind ca credincioşii să-şi 
însuşească prin cugetarea lor toată cunoştinţa tainei Lui. Căci trebuie să ştie înainte de toate că a 
fost (la) început, fiind Dumnezeu Cuvântul în Tatăl şi cu Tatăl, sau Capul, sau începutul a toată 
taina. In al doilea rând că, fiind şi Dumnezeu, iarăşi va veni, ca Judecător care va da un sfârşit 
iconomiei cu privire la noi. Aceasta înseamnă picioarele, care sunt sfârşitul întregului trup. Iar 
prin măruntaie să înţelegi, ca pe un mijloc, raţiunea întrupării" 240 . 

10: Din el să nu lăsaţi nimic pe-a doua zi, os din el să nu zdrobiţi. Ceea ce va 
rămâne pe-a doua zi, să ardeţi în foc. 

Os din el să nu zdrobiţi: „text mesianic, cu rezonanţă clară în Ioan 19, 36" 241 . 
„Rămăşiţele trebuiau arse, pentru a se evita orice profanare" 242 . „Tradiţia creştină a văzut în 
[prescripţie] prefigurarea faptului că, după patimile Sale, oasele lui Hristos nu au fost zdrobite 
ca ale tâlharilor. Oasele au fost interpretate şi ca o imagine a solidităţii trupului lui Hristos de 
constituţie divină, vădită în virtuţile sfinţilor; după Origen, oasele sunt cuvintele Sfintei 
Scripturi inspirate de Duhul Sfânt {Peri Pascha 28, 29). Mai pot fi revelaţiile dumnezeieşti, 
dificil de mestecat pentru cei cu dinţi de lapte (Grigorie al Nyssei, Cant. 6, GNO VI şi Ieronim, 
Ex. CCL 78, p. 539). ♦ După Origen, noaptea este un simbol pentru lumea prezentă, iar 
dimineaţa, un simbol pentru lumea viitoare, transfigurată, atunci urmând să fie arse oasele 
rămase (= cunoaşterea parţială a lui Dumnezeu) {Peri Pascha 28, 29)" 243 . 

„Să nu se amâne cunoaşterea desăvârşită şi adevărată despre Dumnezeu, nici să nu-şi 
rezerve unii pentru un timp prea îndelungat bucuria de-a se împărtăşi desăvârşit cu El, după ce 
s-au împărtăşit odată cu El şi L-au atins. Aceasta o fac cei ce, după ce au gustat prin catehizare 
dogmele despre Hristos, rezervă luminarea prin Duhul şi harul prin Botez pentru o lungă 
amânare şi pentru un timp prea îndelungat, adică pentru bătrâneţe" 244 . „Iar cele rămase până a 
doua zi din el, spune că trebuie să fie arse. A doua zi o numeşte luminarea veacului viitor, când 
vom vedea faţă către faţă pe împăratul şi Dumnezeul nostru, nu ca acum, în ghicitură şi oglindă 
şi în umbră şi din parte, cum spune Pavel (I Corinteni 13, 12). Precum, deci, la apariţia 
cunoştinţei mai strălucitoare de atunci, va dispărea într-un fel oarecare vederea (contemplarea) 
Lui prin ghicitură, aşa spune că vor trebui arse prin foc, ca printr-un chip, cele rămase din miel 
până a doua zi" 245 . „Mâncarea pusă nouă înainte, scoasă din foc, e credinţa fierbinte şi înfocată pe 
care o primim fără şovăială şi din care mâncând, cât îi este la îndemână celui ce se hrăneşte cu ea, 
ceea ce se ascunde în înţelesuri mai vârtoase şi mai greu de sfărâmat şi de înfăţişat în cuvinte, o 
lasă nesfărâmată, punând-o pe foc, ca să se lămurească înţelesul chipurilor acestora" 246 . Iar foc e 
Duhul Sfânt, Care luminează în noi, descoperind mereu alte aspecte ale învăţăturii lui Hristos. 

11: Şi iată cum să fiţi când îl mâncaţi: cu coapsele-ncinse, cu sandalele-n picioare şi 
cu toiagul în mână; şi să-1 mâncaţi în grabă: e Pastile Domnului. 

„Ţinuta: gata de drum (pentru plecarea ce se apropie)" 247 . Pastile: „Etimologia 
cuvântului Paşti (în româneşte, de la grecescul pasha) e necunoscută. Ebraicul pesah e legat de 
verbul pasah (a şchiopăta; a sări; a juca într-un picior; a sări peste; a omite; a cruţa). Vulgata îl 
explică: id est transitus Domini (= adică trecerea Domnului), sens referitor la faptul că 
Dumnezeu, în noaptea aceea, a trecut (a străbătut) Egiptul. Primul sens s-ar referi la faptul că, 
trecând, Domnul a sărit peste, a cruţat casele fiilor lui Israel. Fără a nega aceste sensuri, 
literatura patristică raportează cuvântul şi la trecerea lui Israel prin Marea Roşie, adică de la 
robie la libertate. Evenimentul istoric este, în acelaşi timp, şi o prefigurare: el II anticipează pe 
Iisus Hristos, Cel ce din moarte la viaţă şi de pe pământ la cer ne-a trecut pe noi (din Canonul 
învierii)" 248 . „De origine preisraelită, Pastile, sărbătoare de primăvară a păstorilor nomazi, 
preluat devreme de iehovism, a fost istoricizat, datorită coincidenţei între ieşirea din Egipt şi 
serbarea sa, şi interpretat ca o sărbătoare a aducerii-aminte. [...] Această ultimă cină în Egipt 
are loc într-un moment decisiv al istoriei poporului israelit: trecerea de la robie la libertate. 
Elementele care compun această ultimă noapte petrecută în Egipt sunt tot atâtea referiri la trecut 

şi viitor: pregătirea în grabă a cinei-amintire a vremurilor când nu aveau timp din cauza 
muncilor grele, dar şi aşteptarea febrilă a orei eliberării, pentru care trebuiau să fie gata de 
plecare" 249 . „Cu şalele încinse: trimite la necesitatea stăpânirii instinctului, a poftei trupeşti; 
sandalele reprezintă stabilitatea definitivă a Noului Testament unde Iisus apare încălţat (Luca 3, 
16); Vechiul Testament fiind doar provizoriu, Moise este desculţ (Ieşirea 3, 5). în Pseudo- 
Hipolit (Horn. 29), toiagul este pus în legătură cu tulpina lui lesei din care va ieşi, ca mlădiţă, 
însuşi Hristos" 250 . 

înfăţişarea călătorului „ne îndeamnă să ne socotim în viaţa de faţă ca trecători, căci de 
cum ne naştem suntem împinşi fără voie spre ieşirea din ea, lucru pentru care trebuie să ne 
pregătim cu mâinile, cu picioarele şi cu toate celelalte, spre a ne face drumul sigur" 251 . Şi 
îmbrăcămintea are o semnificaţie a sa: „Brâul cel bun al mijlocului, prin care ne putem face sprin- 
teni şi uşori, este înfrânarea, împreună cu smerenia inimii, înţelegând prin înfrânare 
îndepărtarea de la toate patimile" 252 . Sau, „având mijloacele încinse (arată) curăţia liberă de 
orice patimă [...]. Iar de încălţăminte vorbeşte înţelegând pregătirea şi fuga de orice înţepare 
care vatămă conştiinţa şi împiedică mintea să vadă curăţia sa. Iar toiagul este nădejdea bărbăţiei 
în mersul lipsit de frică pe drum, spre a intra în pământul făgăduinţei" 253 . „Apoi porunceşte 
iarăşi să se mănânce mielul în grabă, închipuind foarte clar că cel ce s-a făcut părtaş de Hristos 
nu trebuie să se arate leneş şi moleşit în fapte bune, ci să arate o pornire energică şi fierbinte 
spre tot ce s-ar părea că-i este spre folos" 254 . „Şi adaugă îndată cauza pentru care trebuie să se 
arate astfel cel ce trebuie să lucreze aşa: că e pasca Domnului, adică trecere. Pentru că trecem de 
la viaţa în lume la vieţuirea de Dumnezeu iubitoare" 255 . 

12: In noaptea aceea voi trece peste ţara Egiptului; voi lovi pe tot întâi-născutul în 
ţara Egiptului, de la om pân-la dobitoc, şi din toţi dumnezeii Egiptului voi face pedeapsă, 
Eu, Domnul. 

Voi face pedeapsă. „Sensul exact: îi voi pedepsi după cum merită (ca pe unii ce n-au fost 
în stare să-i apere pe Egipteni)" 256 . 

13: Sângele va fi semn pentru voi, pe casele în care vă veţi afla: Eu voi vedea 
sângele şi vă voi ocroti şi nu va fî-ntre voi rană nimicitoare când voi lovi ţara Egiptului. 

Vă voi ocroti: „literal: vă voi acoperi. în Textul Ebraic: voi sări peste (dincolo de) voi, 
vă voi ocoli, viziune care-L implică în act pe Domnul-însuşi. Septuaginta preferă acordul cu v. 
23: Nimicitorul (îngerul Domnului) este cel ce execută pedeapsa, iar Domnul este Cel ce apără 
(acoperă, protejează, ascunde victima de ochii executorului)" 257 . 

„Dumnezeu pedepseşte pe nesupus şi neascultător şi nepărtaş la sfinţenia de la Hristos. 
Şi va cunoaşte şi va învrednici de grija Lui pe cei ce se vor arăta unşi cu sângele Mielului celui 
adevărat şi nu va îngădui ca cel sfinţit să se piardă împreună cu cei necredincioşi, ci le dăruieşte 
nemărginita Sa iubire de oameni" 258 . Moise a scos „poporul împilat din Egipt; Hristos (a izbăvit) 
pe cei chinuiţi în lume de păcat" 259 . „După cum pe cei din Egipt i-a mântuit sângele Paştelui, tot 
astfel şi pe cei ce au crezut îi va smulge din moarte sângele lui Hristos" 260 . 

14: Ziua aceasta să vă fie vouă spre pomenire şi s-o prăznuiţi ca pe o sărbătoare a 
Domnului, din neam în neam - ca aşezare veşnică -, aşa s-o prăznuiţi. 



249 EX,p.216 

250 SEP l,p. 221 

251 Sf. Grigorie de Nyssa, Despre viaţa lui Moise 

252 Teodor al Edesei, Una sută capete, 98 

253 Isaia Pustnicul, 29 de cuvinte, XXII, 2 

254 Sf. Chirii al Alexandriei, Glqfire la Ieşire, II 

255 Sf. Chirii al Alexandriei, Glqfire la Ieşire, II 

256 BBVA, p. 90 

257 BBVA, p. 90 

258 Sf. Chirii al Alexandriei, Glqfire la Ieşire, II 

259 Sf. Chirii al Ierusalimului, Cateheza I mistagogică, 3 

260 Sf. Iustin Martirul, Dialog cu evreul Trifon, CXI 



40 



15: Timp de şapte zile să mâncaţi azime; încă din ziua-ntâia să-ndepărtaţi din 
casele voastre dospitura, căci cine va mânca dospit din ziua-ntâia până-n ziua a şaptea, 
sufletul acela va fi stârpit din Israel. 

Aici, termenul azime „denumeşte atât pâinea nedospită, cât şi sărbătoarea care va avea 
loc între 15-21 Nisan. Originară din Canaan, iniţial sărbătoare agrară la care participau toţi 
bărbaţii, ea dura şapte zile. In prima zi se aducea prinos întâiul spic, omer, în celelalte zile se 
mâncau azime. Ulterior, ea va fi înţeleasă ca o comemorare a ieşirii din Egipt şi contopită cu 
aceea a Paştelui" 261 . Dospitura: „ebr. s'or, gr. £6jir| , maia care, datorită fermentării, a 
procesului de acrire, devine un simbol al impurităţii şi corupţiei" 262 . 

16: Ziua întâia se va numi sfântă, iar ziua a şaptea tot sfântă va fî; - în ele să nu 
faceţi nici o muncă slujitoare, în afara celor care-i trebuie fiecăruia spre a se hrăni - 
numai aceasta puteţi face. 

„Munca interzisă este aceea făcută pentru altceva decât pentru nevoile strict personale. 
Pentru Theodoret, munca înrobitoare [slujitoare] este diferită de munca spirituală; sunt 
autorizate în această perioadă lectura şi ascultarea Scripturilor, cântecele şi serviciile liturgice 
(QDt. I)" 263 . 

întâia şi a şaptea zi sunt numite sfinte. „Căci sfânt este timpul de la început al facerii 
noastre, până ce protopărintele Adam încă n-a ieşit din rai, ci vieţuia în el, păzind încă porunca 
dată lui. Şi e sfânt iarăşi cel din urmă (timp) prin Hristos, care îndreptează în credinţă pe cei ce 
se alipesc Lui şi-i readuce iarăşi la starea în care am fost la început" 264 . 

17: Păziţi Sărbătoarea Azimelor, fiindcă-n ziua aceea am scos Eu armia voastră din 
ţara Egiptului; din neam în neam să păziţi ziua aceasta, ca aşezământ veşnic. 

18: începând din seara celei de a paisprezecea zi a lunii întâia şi până-n seara zilei 
a douăzeci şi una a aceleiaşi luni, veţi mânca azime. 

19: Timp de şapte zile să nu se afle dospitură-n casele voastre; tot cel ce va mânca 
dospit, sufletul acela va fi stârpit din obştea lui Israel, fie el venetic sau moşnean al 
pământului. 

20: Tot ce e dospit să nu mâncaţi; în toate aşezările voastre veţi mânca azimă". 

E instituită, în continuarea Paştelui, Sărbătoarea Azimilor (15-21 nisan). „Tradiţia 
creştină pune în relaţie Pastele, jertfirea mielului pascal, cu mântuirea săvârşită de Hristos, cf. I 
Corinteni 5, 7. Pâinile fără drojdie şi Pastele sunt o singură sărbătoare, aceea a eliberării din 
Egipt, azimele însemnând curăţirea săvârşită de Hristos (Galateni 5, 9-12; Matei 12, 6). După 
Theodoret, graba cu care se mănâncă mielul pascal are o semnificaţie morală: se referă la 
lepădarea de orice fel de viaţă egipteană, adică senzitivă, trupească (QE 24)" 265 . 

21: Apoi i-a chemat Moise pe toţi bătrânii fiilor lui Israel şi le-a zis: „Duceţi- vă şi 
luaţi-vă miei după cum vă sunt familiile şi-njunghiaţi mielul de Paşti. 

22: Luaţi un mănunchi de isop, muiaţi-1 în sângele de lângă uşă, şi ungeţi pragul de 
sus şi amândoi stâlpii uşii cu sângele cel de lângă uşă; iar voi să nu ieşiţi nici unul pe uşa 
casei până dimineaţa. 

Jsop, gr. i)<T<TG>7roig, plantă aromatică, folosită în diferite ritualuri purificatoare" 266 . „Este 
o plantă aromată, de culoare verde-cenuşiu, care-şi menţine culoarea tot timpul anului" 267 . 
„Pentru unii Părinţi, pragul şi cei doi stâlpi ai uşii reprezintă limba şi cele două buze sfinţite 
prin pecetea mirungerii baptismale şi, în cheie platoniciană, partea raţională, pe de o parte, 

partea irascibilă şi cea poftitoare a sufletului, pe de alta (Theodoret, QE 24; Maxim 
Mărturisitorul, Qu. 122, 27-35)" 268 . 

23: Domnul va trece să-i lovească pe Egipteni şi va vedea sângele de pe pragul de 
sus şi de pe cei doi stâlpi ai uşii şi va trece Domnul pe lângă uşă şi nu-1 va lăsa pe Nimicitor 
să intre-n casele voastre ca să lovească. 

Nimicitor, executor al pedepselor divine. Menţionat şi la I Corinteni 10, IO" 269 . Mai 
detaliat, Nimicitor, „gr. o^eGpevwv - ucigaş, cel ce distruge. în ritualul preisraelit al Paştilor, 
un demon ce personifica pericolul care ameninţa turmele şi familia. Pentru îndepărtarea lui, se 
ungeau intrările corturilor cu sânge (BJ)" 270 . Nimicitorul, [...] în exegeza Părinţilor, este 
diavolul pe care Hristos îl va birui prin cruce' 271 . 

„Să nu ieşim din casa sau din comuniunea luminată de lumina ospăţului comun, adică de 
Hristos, în noaptea de afară, bântuită de tot felul de păreri care întunecă sensul vieţii, ci să ră- 
mânem în comuniunea luminată de credinţa în Hristos până ce se face ziuă, prin trecerea fiecăruia 
din noi cu sufletul la viaţa viitoare, sau până ce se luminează toată creaţia la învierea de obşte" 272 . 
Precauţiile luate de evrei nu sunt de prisos, căci „mintea celor ce s-au desfăcut curând de păcat se 
aseamănă cu trupul care a început să se reculeagă dintr-o lungă boală, căruia orice prilej 
întâmplător i se face pricină de-a recădea în boală, nefiind încă destul de întremat în putere. Căci 
nervii mintali ai acestora sunt slabi şi tremurători, încât e temere să nu năvălească din nou patima, 
care de obicei este aţâţată de împrăştierea în tot felul de lucruri" 273 . „Mielul junghiat pe vremea lui 
Moisi a alungat departe pe nimicitor. Oare Mielul lui Dumnezeu, Care ridică păcatul lumii, nu va 
slobozi cu mult mai mult păcatele? Sângele unui miel necuvântător aducea mântuirea. Oare 
sângele Unului-Născut nu mântuie cu mult mai mult?" 274 . Acel miel „era o imagine a lui Hristos, 
cu sângele Căruia, după cuvântul credinţei în El, se ung casele lor, adică voi înşivă, care credeţi în 
El" 275 . 

24: Păziţi-le pe acestea ca pe un aşezământ pentru tine şi pentru copiii tăi, din 
neam în neam. 

„Plural-singular: alternanţă între adresarea către obşte şi cea către fiecare ins în parte; va 
fi întâlnită frecvent în cărţile Pentateuhului" 276 . 

25: Aşadar, după ce veţi intra în ţara pe care Domnul vă va da-o vouă aşa cum a 
zis, să păziţi rânduiala aceasta. 

Rănduiala: „gr. "kar^zia. Cuvântul apare de nouă ori în Septuaginta şi denumeşte 
veneraţia cultică sau respectarea unui ritual religios, aici Pastile" 277 . 

26: Şi de va fi să-ntrebe copiii voştri: - Ce-i cu rânduiala aceasta?, 

27: voi să le spuneţi: - Aceasta este jertfa de Paşti pentru Domnul Cel ce-n Egipt a 
ocrotit casele fiilor lui Israel, când El a lovit Egiptul iar casele noastre le-a mântuit". Şi s-a 
plecat poporul şi s-a-nchinat. 

Anual, de Paşti, capul familiei din casele evreilor se găteşte ca de călătorie. Când copiii 
întreabă ce înseamnă aceasta, le e povestită istoria sfântă a eliberării din robia egipteană. 

28: Şi mergând fiii lui Israel, au făcut aşa cum Domnul le poruncise lui Moise şi 
Aaron; aşa au făcut. 

29: Şi a fost că la miezul nopţii i-a lovit Domnul pe toţi întâi-născuţii în ţara 
Egiptului, de la întâi-născutul lui Faraon, care trebuia să stea pe tron, până la întâi- 
născutul robului din temniţă, şi pe toţi întâi-născuţii dobitoacelor. 

30: Şi s-a sculat noaptea Faraon, toate slugile lui şi toţi Egiptenii; şi bocet mare s-a 
făcut în toată ţara Egiptului, că nu era casă-n care să nu fie mort. 

„Zic unii: păcătuieşte egipteanul şi în locul lui este pedepsit pruncul nou-născut al 
acestuia, care din cauza vârstei lui fragede nu poate să facă nici o deosebire între bine şi rău şi, 
deci, viaţa lui e în afara oricărei patimi. [...] învăţătura este aceasta: cel ce luptă prin virtute cu 
păcatul trebuie să nimicească primele începuturi ale răului" 278 . Tâlcuirea e incompletă, căci întâii- 
născuţi nu sunt tot una cu cei nou-născuţi. Cum în vechime primul născut era principalul 
moştenitor, Scriptura arată că lucrătorii răutăţii vor fi lipsiţi de orice moştenire în veacul viitor. 

31: In aceeaşi noapte i-a chemat Faraon pe Moise şi pe Aaron şi le-a zis: „Sculaţi- 
vă şi ieşiţi din mijlocul poporului meu!; şi voi, şi fiii lui Israel!; şi duceţi-vă de-i faceţi 
slujbă Domnului, Dumnezeului vostru, precum aţi zis! 

32: Luaţi-vă şi turmele, şi cirezile, şi duceţi-vă!... Binecuvântaţi-mă şi pe mine!" 

33: Egiptenii sileau acum poporul să iasă grabnic din ţară, căci ziceau: „O să 
pierim cu toţii!" 

34: Poporul şi-a luat frământat ura până a nu se dospi, [purtând] pe umeri coveţile 
învelite-n haine. 

35: Fii lui Israel au făcut după cuvântul lui Moise: au cerut de la Egipteni lucruri 
de argint şi lucruri de aur şi haine. 

36: Domnul i-a dat poporului Său trecere în ochii Egiptenilor, iar aceştia le-au dat 
tot ce au cerut; şi i-au despuiat pe Egipteni. 

37: Fiii lui Israel au plecat din Ramses spre Sucot, ca la şase sute de mii de bărbaţi 
pedeştri, afară de copii. 

Sucot: „localitate încă neidentificată, alta decât cea din Facerea 33, 17" 279 . Bărbaţi 
pedeştri: în stare să poarte arme. Ramses: „Philon şi Origen sau ca etimologie acestui toponim 
viermuiala, mişcarea viermilor sau ruginire, cu explicaţia că trebuie părăsită de îndată cetatea 
simţurilor care rod intelectul asemenea viermilor. Ieronim înţelege tunet de bucurie (Ep. 78, 3). 
♦ Sucot [...] corturile: Origen spune că ele sunt semnul disponibilităţii celui care se grăbeşte 
spre Dumnezeu" 280 . 

38: Şi-mpreună cu ei s-a ridicat şi multă adunătură [de oameni], precum şi turme 
şi cirezi şi vite multe foarte. 

39: Iar din frământătura pe care-o scoseseră din Egipt au copt în spuză azime, că 
ea nu se dospise; zoriţi de Egipteni, ei nu putuseră zăbovi nici măcar să-şi facă de mâncare 
pentru drum. 

40: Şederea fiilor lui Israel în Egipt şi-n ţara Canaanului a fost de patru sute 
treizeci de ani. 

„Textul Ebraic (în tradiţia sacerdotală) dă această cifră numai pentru şederea în Egipt. 
Septuaginta însă precizează: şi-n ţara Canaanului, menţiune cu care Sfântul Pavel va fi de 
acord în Galateni 3, 17. Potrivit aserţiunilor din Facerea 15, 13 şi Faptele Apostolilor 7, 6, 
şederea Evreilor în Egipt a durat patru sute de ani" 281 . 

41: Şi a fost că la capătul celor patru sute treizeci de ani, toată armia Domnului a 
ieşit din ţara Egiptului. 

42: Noapte de priveghere i-a fost aceasta Domnului, ca să-i scoată pe ei din ţara 
Egiptului; această noapte în care Egiptului a stat de veghe, pe ea o vor păzi toţi fiii lui 
Israel, din neam în neam. 

Mâncarea azimilor e explicată aici prin graba cu care evreii au fost siliţi să plece. Ei au 
petrecut în Egipt 430 de ani, dar, cum se arată doar în Septuaginta, aici se socotesc şi anii di- 
nainte, petrecuţi în Canaan. De fapt, acesta e numărul anilor scurşi de la vestirea făcută către 
Avraam (Facerea 15, 13-14). Cât priveşte robia propriu-zisă, aceasta a durat circa 70 de ani. 
Cum se poate deduce din text, numărul evreilor trecea acum peste un milion, mai ales că lor li s- 
au adăugat toţi cei nemulţumiţi de traiul lor în Egipt. Mulţimea ieşită din Goşen a pornit către 
Sucot (= colibe; corturi), în sud-est, lângă Marea Roşie. „Noapte de veghe, 7rpo(pi)>uaKfj, se 
referă în primul rând la Dumnezeu, care a ocrotit poporul Său, şi la imperativul celebrării 
liturgice a evenimentului. Dacă a privegheat Domnul, atunci şi poporul, la rândul lui, va 
priveghea întru pomenirea minunii făcute" 282 . 

43: Zis-a Domnul către Moise şi Aaron: „Iată rânduiala Paştelui: Nimeni din cei de 
alt neam nu va mânca din el; 

„Israelitul era socotit locuitor al ţării, adevăratul autohton din Canaan (BJ)" 283 . 

44: dar din el va mânca tot robul cumpărat cu bani, după ce-1 vei tăia-mprejur. 

45: Străin sau simbriaş nu va mânca din el. 

46: Să se mănânce în aceeaşi casă; din carnea lui nu vei scoate afară din casă; os 
dintr-însul să nu zdrobiţi. 

47: Pe asta s-o facă toată obştea fiilor lui Israel. 

48: Iar dacă vreun străin aşezat între voi va vrea să-I facă Domnului jertfă pascală, 
îi vei tăia-mprejur pe toţi ai lui, de parte bărbătească, şi numai atunci să se apropie ca să 
facă aceasta, şi el va fi atunci ca şi un moşnean al pământului; dar tot cel netăiat împrejur 
nu va mânca din el; 

„Străinul aşezat în Israel - ger - avea un regim special, ca al metecului la Atena. 
Patriarhii au fost astfel de străini în Canaan (Facerea 23, 4) şi israeliţii în Egipt (Facerea 15, 13; 
Ieşirea 2, 22). După cucerirea Ţării Sfinte, rolurile s-au schimbat israeliţii devin băştinaşi care 
primesc la ei străini (Deuteronom 10, 19). Aceşti străini cu drept de domiciliu sunt supuşi însă 
legilor severe ale sabatului (Ieşirea 20, 10; Deuteronom 5, 14). Ei au dreptul să aducă ofrande 
lui Iahve şi să serbeze Pastile numai dacă s-au circumcis. Se pregăteşte, astfel, statutul de 
prozelit al epocii greceşti (Isaia 14, 1) (BJ)" 284 . 

49: o singură lege va fi şi pentru băştinaş, şi pentru străinul ce se va aşeza la voi!" 

50: Şi au făcut fiii lui Israel aşa cum Domnul le poruncise lui Moise şi Aaron; aşa 
au făcut. 

Nu sunt primiţi la Sfintele Taine ereticii şi necredincioşii {cei de alt neam). Insă cel ce era 
rob păcatului şi a fost răscumpărat prin Jertfa cea mântuitoare, iar inima lui s-a curăţit (circum- 
cis), este primit. Mielul se va mânca doar în casă: „Deci calcă porunca lui Dumnezeu ereticii de 
alt cuget, zidindu-şi lor, în afară de cortul cu adevărat sfânt, alt cort, şi jertfind Mielul afară şi 
ducându-L departe de casa cea una şi împărţind pe Cel neîmpărţit" 285 . „Carnea sfântă a Domnului 
Hristos nu poate fi aruncată afară şi, pentru credincioşi, nu este vreo altă casă în afară de una 
singură, Biserica" 286 . „Trupul (mielului) este mortificarea de bunăvoie prin virtuţi; sângele, desă- 
vârşirea prin moartea pentru adevăr la vreme de strâmtorare; iar oasele, raţiunile prime despre 
Dumnezeu, care nouă ne sunt inaccesibile" 287 . Oasele nu se vor zdrobi, „căci oasele nu se pot 
mânca de dinţii noştri. Căci aşa este minţilor omeneşti Cuvântul alb, ca să spun aşa, şi ascuns al 

Dumnezeirii Lui. Cunoaştem şi credem foarte drept că Fiul este (Dumnezeu) după fire şi că S-a 
născut de la Dumnezeu şi Tatăl, dar nu-L cercetăm, după cuvântul sfântului. Căci cine ştie să 
spună modul naşterii? [...] Aşadar, prin aceasta arată tăria cea mai presus de minte a dogmelor. 
Acestea nu ne lasă legiuitorul să le zdrobim. Dar le zdrobesc cu totul în ei ereticii care strică cele 
drepte" 288 . 

51: Şi a fost că atunci, în ziua aceea, i-a scos Domnul pe fiii lui Israel din ţara 
Egiptului, împreună cu armia lor. 

„Israel înseamnă: mintea care vede pe Dumnezeu. Prin venirea lui Hristos, mintea se 
eliberează din robia întunericului şi a duhurilor egiptene" 289 . 



CAPITOLUL 13 - întâi-născuţii şiAzimele. Drum spre Marea Roşie. Stâlpul de nor 
şi stâlpul de foc. 

1: Domnul i-a grăit apoi lui Moise şi i-a zis: 

2: „Sfinţeşte-Mi pe tot întâiul-născut, pe cel dintâi la sânul mamei între fiii lui 
Israel: de la om pân-la dobitoc, el este al Meu!" 

Sfinţeşte-Mi: „A sfinţi, a consacra, cu ideea de-a pune de-o parte, a păstra în rezervă, a-i 
hărăzi cuiva un anume scop. Dătător de viaţă, Dumnezeu revendică pentru Sine pârga vieţii, 
întâiul fruct al pântecelui matern. Prin această sfinţire, primul-născut al omului devenea 
proprietatea lui Dumnezeu; primul-născut al animalului Ii era destinat tot lui Dumnezeu, dar ca 
animal de jertfă" 290 . 

3: Iar Moise a zis către popor: „Să vă aduceţi aminte de ziua aceasta-n care voi aţi 
ieşit din ţara Egiptului, din casa robiei, căci cu mână tare v-a scos pe voi Domnul de acolo: 
să nu mâncaţi dospit. 

4: într-adevăr, voi astăzi ieşiţi, in luna Spicului. 

„Literal: în luna celor noi. In Textul Ebraic: în luna Abib, ceea ce se traduce: în luna 
spicului. [. . .] E prima lună a anului evreiesc, numită mai târziu Nisan" 291 . 

5: Şi va fi că după ce Domnul, Dumnezeul tău, te va duce în ţara Canaaneenilor, a 
Heteilor, a Amoreilor, a Heveilor, a Iebuseilor, a Ghergheseilor şi a Ferezeilor, pe care El li 
S-a jurat părinţilor tăi să ţi-o dea, ţara-n care curge lapte şi miere, vei face slujba aceasta 
în această lună. 

6: Şapte zile să mănânci azime, iar ziua a şaptea este sărbătoarea Domnului: 

7: Azime să mâncaţi în cele şapte zile; dospitură nu se va găsi la tine, nici aluat în 
toate hotarele tale. 

8: In ziua aceea să-i povesteşti fiului tău, zicând: - Aceasta-i de dragul a ceea ce a 
făcut Domnul pentru mine, când am ieşit eu din Egipt 

9: Să fie aceasta ca un semn pe mâna ta şi ca o aducere aminte-n faţa ochilor tăi, 
pentru ca legea Domnului să fie-n gura ta; căci cu mână tare te-a scos Domnul Dumnezeu 
din Egipt. 

Sensul celor de mai sus: „acest ritual să devină peimanent şi de neşters, ca un tatuaj sica 
o obsesie" 292 . „Augustin înţelege pe mâna ta - literal: deasupra mâinii tale - ca argument în 
favoarea superiorităţii credinţei faţă de fapte" 293 . 

10: Să păziţi dar legea aceasta din an în an, la vremea rânduită. 

11: Şi va fi că după ce Domnul, Dumnezeul tău, te va duce în ţara Canaaneenilor, 
aşa cum li S-a jurat El părinţilor tăi, şi ţi-o va da ţie, 

12: atunci să-I osebeşti Domnului pe tot întâi-născutul de parte bărbătească, şi tot 
ce se naşte-ntâi din turmele sau din cirezile tale: partea bărbătească să I-o închini 
Domnului. 

„Pe drept cuvânt ne cere Dumnezeul tuturor să-I predăm toate şi afirmă că trebuie să-I 
închinăm Lui cele bărbăteşti. Căci, odată ce au pierit toţi întâii născuţi ai Egiptenilor şi s-au 
mântuit în toată casa şi a scăpat de nimicitorul pe Israel cel iubit, fiind una cu sângele mielului, 
ca chip al lui Hristos Care a murit pentru noi, ca să desfiinţeze moartea, cu dreptate cei mântuiţi 
nu mai sunt ai lor, ci s-au făcut ai Celui ce S-a primejduit pentru ei. [...] Domnul nostru Iisus 
Hristos, legând mulţimea demonilor necuraţi şi punându-Şi sângele Său pentru noi şi înlăturând 
astfel moartea şi desfiinţând stricăciunea (coruperea), ne face ai Săi, încât nu mai trăim viaţa 
noastră, ci mai degrabă a Lui. Şi dacă nu ar fi primit să fie între cei morţi, nu s-ar fi surpat 
stăpânirea groaznică a morţii" 294 . 

13: Pe tot întâi-născutul de la asină să-1 dai în schimbul unui miel; iar de nu-1 vei 
schimba, să-1 răscumperi. Pe tot întâi-născutul din om, între fiii tăi, îl vei răscumpăra. 

„Conform celui mai vechi cod al lui Israel, primii născuţi ai omului şi animalelor 
aparţineau lui Iahve (Ieşirea 13, 2.12.15; 22, 28-29; 34, 19-20). Primii născuţi ai animalelor 
erau sacrificaţi (Deuteronom 15, 19), grăsimea şi sângele închinate lui Iahve, carnea aparţinea 
preoţilor (Numerii 18, 15-18). Animalele socotite impure, printre care şi măgarul, erau ucise sau 
înlocuite cu altele ce puteau fi aduse jertfa (Deuteronom 15, 21-23; Levitic 26, 27). Primii 
născuţi ai omului pot fi răscumpăraţi cu bani (Ieşirea 13, 13; 34, 20; Numerii 3, 44-47). 
Consacrarea lor lui Iahve şi răscumpărarea sunt legate, în Ieşirea 13, 14 ş. u.; Numerii 3, 13; 8, 
17, de ieşirea din Egipt şi plaga a zecea. Tribul lui Levi este consacrat lui Iahve ca răscumpărare 
pentru primii născuţi ai neamului lui Israel (Numerii 3, 12.40-51; 8, 16-18) (BJ, LThK)" 295 . 

„Asinul, animal necurat, nu poate fi adus jertfa; deşi mult mai valoros, el va fi dat în 
schimbul unui miel ce va fi jertfit în locul lui" 296 . Să-l răscumperi: „să dai o sumă de bani cu 
care poţi cumpăra un animal de jertfa. Textul Ebraic: dacă nu-l vei răscumpăra, să-i rupi gâtul 
(să-1 omori fără să curgă sânge, ca nu cumva uciderea lui să fie luată drept jertfă)" 297 . „Philon 
vede în schimbul măgăruş-oaie un simbol al efortului (ostenelii), pe baza omo foniei o\oq-nb\oq 
care aduce progres (npo-Parov, care merge înainte, este termenul consacrat pentru oaie) 
(Sacrif. 112)" 298 . 

Asinul nu poate fi adus jertfa, fiind animal necurat; el era omorât fără să curgă sânge, 
spre a se deosebi de animalele jertfite. Dar asinul poate fi răscumpărat prin miel: „Legea ne dă 
de înţeles prin acestea că şi ceea ce e întinat e sfânt în Hristos şi prin El e primit şi ceea ce e 
lipsit de sfinţenie şi neprimit. Căci El S-a făcut pentru noi jertfa sfântă şi întru miros de bună 
mireasmă, fiindcă eram păcătoşi şi necuraţi. A murit pentru păcătoşi, Cel drept pentru cei 
nedrepţi, Cel curat pentru cei necuraţi, ca şi oaia pentru asină" 299 . 

14: Iar dacă fiul tău te va întreba cândva, zicând: - Ce înseamnă aceasta?, tu să-i 
spui: - Cu mână tare ne-a scos Domnul din ţara Egiptului, din casa robiei. 

15: Când Faraon se-ncăpăţâna să nu ne lase să plecăm, Domnul i-a ucis pe toţi 
întâii-născuţi în ţara Egiptului, de la-ntâi-născutul omului până la-ntâi-născutul 
dobitocului. Iată de ce jertfesc eu Domnului pe tot întâi-născutul de parte bărbătească, şi 
de ce pe tot întâi-născutul din fiii mei îi răscumpăr. 

16: Să fie dar aceasta ca un semn pe mâna ta, neclintit în faţa ochilor tăi: Cu mână 
tare ne-a scos pe noi Domnul din Egipt!" 

17: Iar după ce Faraon a dat drumul poporului, Dumnezeu nu i-a-ndrumat pe 
calea dinspre ţara Filistenilor, cu toate că era mai scurtă, căci a zis Dumnezeu: „Nu cumva 
poporul, dacă va vedea război, să aibă păreri de rău şi să se-ntoarcă în Egipt". 

Calea dinspre ţara Filistenilor, „de-a lungul coastei Mediteranei, patru-cinci zile de 
mers până-n Canaan" 300 . „Aici începe Exodul propriu-zis, drumul poporului ales prin deşert 
spre Ţara Făgăduinţei. Determinarea itinerarului şi localizarea exactă a etapelor sunt extrem de 
dificile" 301 . 

18: Ci Dumnezeu a făcut poporul să ocolească pe calea pustiului, spre Marea Roşie. 
In al cincilea neam au ieşit fiii lui Israel din ţara Egiptului. 

Marea Roşie, „gr. £pi)6pa Gd^aooa. Ebraicul este identic cu egipteanul twf - papirus, 
deci s-ar traduce marea păpurişului. în mai multe locuri (Ieşirea 23, 31; Numerii 14, 25; 21, 4; 
Deuteronom 1, 40; 2, 1; Judecători 11, 16; III Regi 9, 26), numele se referă la o mare în estul 
peninsulei Sinai. Alte locuri denumesc astfel marea prin care a trecut poporul israelit la ieşirea 
din Egipt, care s-ar găsi în vestul peninsulei Sinai. Textele egiptene, pe de altă parte, amintesc 
un teritoriu mlăştinos în nord-estul Deltei Nilului. Localizarea mării miracolului este dificil de 
stabilit [...](BJ,LThK)" 302 . 

19: Atunci a luat Moise cu sine osemintele lui Iosif, căci cu jurământ îi legase Iosif 
pe fiii lui Israel: „Cu adevărat vă va cerceta Domnul; atunci să luaţi cu voi şi osemintele 
mele de aici". 

20: Şi dac-au purces fiii lui Israel din Sucot, şi-au aşezat tabăra la Etam, la capătul 
pustiului. 

Etam: „fortăreaţă de graniţă a Egiptului, ce ocupa o poziţie cheie a drumurilor în 
interiorul şi sudul peninsulei Sinai" 303 . 

21: Iar Domnul îi călăuzea mergându-lc-naintc şi arătându-le calea: ziua, în stâlp 
de nor; noaptea, în stâlp de foc. 

„Călătoria poporului Israel condus de nor este o etapă a înălţării sufletului, închipuit de 
ascensiunea lui Moise (Grigorie de Nyssa, Cant. 5-6, GNOVI, p. 355)" 304 . 

22: Şi n-a lipsit stâlpul de nor, ziua, nici stâlpul de foc, noaptea, de dinaintea- 
ntregului popor. 

Moise a luat cu sine osemintele lui Iosif, după dorinţa patriarhului (cf. Facerea 50, 25). 
Din Sucot, Israel a pornit către Etam (= vizuina fiarelor), către Marea Roşie. 

Poporul era călăuzit de Dumnezeu, în chipul unui stâlp de nor ziua, iar noaptea în chip de 
stâlp de foc. „Pentru Maxim Mărturisitorul, norul şi stâlpul de foc sunt două simboluri ale acţiunii 
cuvântului lui Dumnezeu în viaţa credincioşilor: acesta răcoreşte precum un nor zăduful 
pustiului, făcând să înceteze aprinderea patimilor pe calea cunoaşterii, şi străluceşte precum 
focul în noaptea ignoranţei, risipind-o (Q Th 26, 1-2). Pentru exegeza iudaică, norul este 
simbolul înţelepciunii, care oferă adăpost poporului în timpul zilei, iar coloana de foc este 
ghidul infailibil pe timp de noapte, care, după Philon, poate fi un înger nevăzut, un slujitor al 
Marelui Rege, o călăuză învăluită de nor, ce nu este îngăduit a fi văzută de ochii trupeşti (Mos. 
1, 166)" 305 . 

„Focul acela, care semăna cu un stâlp, şi focul cel din rug sunt simboluri ale Luminii celei 
sfinte Care a trăit pe pământ şi S-a înălţat iarăşi la cer prin cruce, prin care ne-a dăruit vederea cea 
spirituală" 306 . Hristos călăuzeşte poporul ce fuge de tirania păcatului, către împărăţia făgăduită. 



CAPITOLUL 14 - Egiptenii în urmărirea Israeliţilor. Trecerea prin Marea Roşie. 

1: Domnul a grăit către Moise şi i-a zis: 

2: „Spune-le fiilor lui Israel să se întoarcă şi să-şi aşeze tabăra în faţa Pi- 
Hahirotului, între Migdol şi mare, în preajma lui Baal-Ţefon. Acolo, lângă mare, acolo să 
tăbărâţi. 

Să se întoarcă: „în sensul: să ocolească. Textul e o reluare a istorisirii din 13, 18, cu 
unele detalii toponimice" 307 . „Pi-Hahiroth este o denumire de origine egipteană; sensul poate 
fi de locul de vărsare al canalelor sau lăcaşul mlaştinilor. Deja, începând cu Origen, termenul 
este perceput ca nume propriu: Epauleum (în traducerea latină) este interpretat ca urcare 
obositoare, simbol al căii dificile indicată de Dumnezeu celui ce vrea să înainteze. In 384 d. Hr., 
călăuzele pelerinei Egeria, reconstituind itinerariul evreilor spre Marea Roşie, i-au arătat de 
departe Epauleum. [Migdol] transcrie ebr. mighdol, turn. Origen îl interpretează fie ca sediu al 
virtuţilor, greu de atins, fie ca locul cunoaşterii şi propovăduiţii lui Dumnezeu. Progresului 
credinţei i se opun obstacolele ereticilor şi contradicţiile necredincioşilor {Horn. Ex. 226)" 308 . 

3: Că Faraon îi va spune poporului său: - Fiii aceştia ai lui Israel s-au rătăcit prin 
ţară; i-a închis pustiul... 

„După Origen, Faraon reprezintă aici gândul celui necredincios, care îşi vădeşte propria 
rătăcire. Necredinciosul vede numai rătăcire în calea credinţei (Horn. Ex. 5, 3)" 309 . 

4: Eu însă voi învârtoşa inima lui Faraon, iar el se va pune pe urmele lor. Şi Mă voi 
preamări Eu în Faraon şi-n toată oastea lui şi vor cunoaşte Egiptenii, toţi vor cunoaşte, că 
Eu sunt Domnul!" Şi au făcut aşa. 

Mă voi preamări Eu în Faraon: „înfrântul Faraon va fi cel ce instrumentează slava 
biruitorului Dumnezeu" 310 . Mă voi preamări sau Mă voi proslăvi „redă gr. £v5o^d(^opai, 
termen consacrat pentru măreţia divină, care se manifestă în evenimente fericite, prin 
glorificarea Sa înaintea celor ce-L slujesc, dar şi ca forţă punitivă pentru duşmanii Săi 
(ThWNT)" 311 . 

5: I s-a dat de ştire regelui Egiptului că poporul [evreu] a fugit. Atunci inima lui 
Faraon şi a slujitorilor lui s-a schimbat în privinţa poporului; ei au zis: „Ce-am făcut, că i- 
am lăsat pe fiii lui Israel să se ducă, şi de-acum nu vor mai munci pentru noi?...". 

6: Şi-a înhămat deci Faraon carele de război şi şi-a luat poporul cu sine. 

7: A luat şase sute de care alese şi toată călărimea Egiptenilor şi căpeteniile lor. 

8: Iar Domnul a învârtoşat inima lui Faraon, regele Egiptului, şi pe a slujitorilor 
lui, şi au alergat pe urmele fiilor lui Israel; dar fiii lui Israel ieşiseră cu mână-naltă. 

Israel a ieşit cu mână înaltă, „gest de libertate; plecaseră fluturând din mâini, fără să le 
pese (e altceva decât braţul înalt al lui Dumnezeu)" 312 . 

9: Şi au alergat după ei Egiptenii cu toţi caii şi carele lui Faraon, cu călăreţii şi cu 
toată oastea lui, şi i-au ajuns când ei îşi aşternuseră tabăra la mare, lângă Pi-Hahirot, în 
fata lui Baal-Tefon 

Israel a tăbărât lângă Pi-Hahirot (= loc de înnoptare), în preajma lui Baal-Ţefon (= 
Domnul vegherii), între Migdal (= turn; fortăreaţă) şi Marea Roşie. In vremea aceasta, Faraon 
porneşte în urmărirea lor. „Unii Părinţi văd în urmărirea lui Israel de către Faraon asaltul 
patimilor împotriva sufletului virtuos, în timpul încercărilor catehumenatului, care precedă 
botezul (Grigorie al Nyssei, VM2, 117). ♦ După Origen, caii şi carele sunt patimile trupeşti sau 
demonii, traseul evreilor prin deşert fiind apoi asimilat călătoriei eshatologice a sufletului şi 
tainei învierii din morţi, iar urmărirea de către egipteni este asaltul duhurilor rele care rătăcesc 
în văzduh (Horn. Num. 27, 4)" 313 . 

10: Şi dacă Faraon s-a apropiat, fiii lui Israel şi-au ridicat ochii şi i-au văzut pe 
Egipteni tăbărâţi înapoia lor; şi foarte s-au înspăimântat fiii lui Israel şi au strigat către 
Domnul. 

11: Şi i-au zis lui Moise: „Oare nu erau morminte-n ţara Egiptului? de ce ne-ai 
adus să murim aici, în pustie? Ce-ai făcut tu cu noi, că ne-ai scos din Egipt? 

12: Oare nu asta-ţi spuneam noi în Egipt, zicându-ţi: - Lasă-ne să robim 
Egiptenilor?.. Că mai bine era să le fim robi Egiptenilor decât să murim în pustia 
aceasta!" 

„Protestul unora dintre evrei este cel al firii omeneşti supuse îndoielii, aidoma lui Petru 
(Matei 14, 31), dar mai bine este a muri în pustiu după ce te-ai lepădat de Satan şi ai făcut 
măcar câţiva paşi decât să rămâi în slujba lui Faraon de teama strâmtorării drumului ascetic al 
virtuţii" 314 . 

Păcatul părăsit caută să ne ia iarăşi în stăpânirea sa. El ne ajunge din urmă când privim 
înapoi, iar viaţa cea nouă ne pare pustie şi aspră. Chiar dacă păcatul e unit cu suferinţa, datorită 
puţinei plăceri pe care ne-o procură, sufletul preferă adesea tirania sa, tras în jos de către trupul 
neexersat, şi părăseşte cu greu vechile deprinderi. 

13: Moise însă a zis către popor: „Nu vă temeţi! Ţineţi- vă bine şi veţi vedea 
mântuirea pe care Domnul o va face astăzi asupră-vă: pe Egiptenii pe care-i vedeţi astăzi 
nu-i veţi mai vedea în veacul vecilor. 

14: Domnul seva lupta pentru voi; vouă nu vă rămâne decât să fiţi liniştiţi". 

„Cei ce încă se tem de războiul cu patimile şi de năvala vrăjmaşilor nevăzuţi trebuie să 
tacă, adică să nu ia asupra lor însărcinarea de-a răspunde pentru virtute, ci să lase lui Dumne- 
zeu, prin rugăciune, grija pentru ei'* 15 . 

15: Atunci a zis Domnul către Moise: „Ce strigi către Mine? Spune-le fiilor lui 
Israel să pornească!, 

Dar Scriptura nu 1-a înfăţişat pe Moise strigând. „Deşi Moise se ruga în tăcere, el totuşi 
striga, căci avea rugăciunea minţii, care suie la Dumnezeu întreaga noastră fiinţă" 316 . Dumnezeu 
i-a răspuns pe dată, căci „celui ce doreşte cu putere cunoştinţa dumnezeiască, din pricina 
curăţeniei, i se potriveşte îndrăzneala cucernică" 317 . 

16: iar tu ridică-ţi toiagul, întinde-ţi mâna asupra mării şi despic-o!: să treacă fiii 
lui Israel prin mijlocul mării ca pe uscat! 

„Nu se poate determina exact locul şi derularea evenimentului, dar el a însemnat pentru 
israeliţi o manifestare strălucitoare a lui Iahve războinicul (Ieşirea 15, 3) şi a devenit unul dintre 
elementele fundamentale ale credinţei iahviste. Acest miracol al mării a fost apropiat de acela al 
trecerii Iordanului (Iosua3-4)" 318 . 

„Când mintea va mântui simţirile sufletului de voile trupului şi stâlpul văzut de ea le va 
trece şi va despărţi sufletul de voile trupului, văzând Dumnezeu neruşinarea patimilor pornindu- 

se asupra sufletului, voind să-i ţină simţirile în păcat, dar mintea gândind pe ascuns neîncetat la 
Dumnezeu, El va trimite ajutorul Său şi va pierde deodată pe toţi vrăjmaşii Lui" 319 . Să avem 
încredere că, atunci când trupul e moleşit de slăbiciune, „dacă strigă mintea veghind, fie că şezi, 
fie că eşti culcat, o aude Cel ce aude cele ascunse ale inimii" 320 . 

17: Iată, Eu voi învârtoşa inima lui Faraon şi pe a tuturor Egiptenilor, ca să se ia 
după ei; şi-ntru el, în Faraon, ca şi-n toată oastea lui şi-n carele lui şi-n călăreţii lui va fi ca 
Eu să Mă preamăresc; 

18: şi- atunci când Eu Mă voi preamări în Faraon şi-n carele lui şi-n călăreţii lui, 
atunci vor cunoaşte Egiptenii, toţi vor cunoaşte, că Eu sunt Domnul!" 

19: Atunci îngerul lui Dumnezeu, care mergea înaintea taberei fiilor lui Israel, s-a 
mutat şi mergea în urma lor; şi s-a mutat şi stâlpul norului de dinaintea lor şi le-a stat în 
urmă, 

S-a mutat: „verbul sugerează: s-a mutat ridicându-se prin văzduh" 321 . Jngerul lui 
Dumnezeu şi stâlpul de nor sunt sinonime şi simbolizează prezenţa ocrotitoare a Domnului 
(Iahve) asupra poporului israelit" 322 . „îngerul călăuzitor din Nor prefigurează pentru creştini 
harul Duhului Sfânt [Grigorie al Nyssei] (VM2, 1 1 9- 1 2 1 )" 323 . 

20: intrând astfel şi stând între tabăra Egiptenilor şi tabăra fiilor lui Israel; şi- 
ntuneric s-a făcut şi negură, şi noaptea s-a scurs fără ca-n timpul nopţii să se poată 
apropia unii de alţii. 

„Textul Ebraic, foarte dificil, sugerează şi traducerea: (datorită norului) noaptea era 
întuneric într-o parte şi lumină în cealaltă (Symahus)" 324 . 

„Pe cei ce se îndeletnicesc bine cu făptuirea, rugăciunea când îi umbreşte ca un nour 
care-i apără de gândurile arzătoare, când îi răcoreşte ca o rouă de lacrimi, arătându-le vederi du- 
hovniceşti" 325 . 

21: Moise şi-a întins mâna asupra mării, iar Domnul a mânat marea toată noaptea 
cu vânt puternic de la răsărit; şi a făcut din mare uscat, că apele se despicaseră. 

„Imagine grandioasă: vântul e harapnicul cu care Dumnezeu mână telegarii mării, 
alergându-i" 326 . 

22: Iar fiii lui Israel mergeau prin mijlocul mării ca pe uscat: apele le erau perete 
de-a dreapta şi de-a stânga. 

23: Dar Egiptenii s-au pus pe urma lor, şi au intrat după ei toţi caii lui Faraon, 
carele şi călăreţii lui, în mijlocul mării. 

24: Dar în straja dimineţii a căutat Domnul din stâlpul cel de foc şi nor spre tabăra 
Egiptenilor şi a umplut tabăra Egiptenilor de spaimă. 

25: Şi le-a împiedicat roţile carelor, , încât cu anevoie-i mai duceau. Atunci au zis 
Egiptenii: „Să fugim de la faţa lui Israel, că Domnul Se luptă pentru ei cu Egiptenii!" 

26: Iar Domnul a zis către Moise: „Intinde-ţi mana asupra mării: apele să se- 
ntoarcă asupra Egiptenilor, asupra carelor şi călăreţilor lor". 

27: Şi şi-a întins Moise mâna asupra mării: spre ziuă s-a întors apa la locul ei, iar 
Egiptenii fugeau pe sub apă; ţi i-a înecat Domnul pe Egipteni în mijlocul mării. 

„Dubla mişcare a toiagului lui Moise a devenit în imnografia creştină simbol şi 
prefigurare a Sfintei Cruci: pe verticală când a despicat apele, pe orizontală când le-a 

readunat" 327 . „Tradiţia Bisericii recunoaşte în trecerea Mării Roşii o prefigurare a botezului (cf. 
I Corinteni 10, 1-2). La început se vădesc efectele negative ale tainei, adică dezlipirea de robia 
păcatului şi a demonilor şi nevoinţele pustiei, şi abia apoi trecerea Iordanului şi intrarea în Ţara 
Făgăduinţei evocă împlinirea, roadele şi darurile Duhului Sfânt, ca urmare a botezului" 328 . 

28: Iar apele s-au tras la loc şi au acoperit carele şi călăreţii şi-ntreaga oaste a lui 
Faraon, care intrase după ei în mare, şi n-a rămas nici unul. 

„înecarea egiptenilor simbolizează şi mânia care-1 apucă pe diavol la vederea celor care 
au scăpat de păcat prin apele înnoitoare ale botezului (cf. Grigorie al Nyssei, Lum., GNO IX, p. 
233)" 329 . 

E o prelungire a efectului sângelui mielului jertfit: „acolo, sângele mielului îndepărta pe 
nimicitor; aici, sângele Mielului Celui nevinovat, al lui Iisus Hristos, pune pe fugă pe de- 
moni" 330 . Dumnezeu lasă apropierea primejdiilor cu scop pedagogic: „Cu osteneli şi cu 
greutăţile drumului, Moisi îi învăţa să fie răbdători şi-i instruia ca, făcând experienţa acelor apa- 
rente necazuri, să socotească folositoare bunătăţile ţării în care îi ducea, după greutăţile acelui 
drum" 331 . Un alt aspect: „Dubla mişcare a toiagului lui Moise a devenit în imnografia creştină 
simbol şi prefigurare a Sfintei Cruci: pe verticală când a despicat apele, pe orizontală când le-a 
readunat" 332 . „Astfel şi stihiile au ştiut să respecte pe slujitorii Stăpânului şi să-şi stăpânească 
lucrările lor" 333 . Dar marea nu s-a supus decât primind semnul Creatorului său: „Toiagul lui Moise 
a lovit marea în chipul crucii şi a mântuit pe Israil, iar pe Faraon 1-a înecat" 334 . 

29: Fiii lui Israel însă au trecut prin mare ca pe uscat, apa fiindu-le perete de-a 
dreapta şi perete de-a stânga. 

„Orice om este pus în situaţia de a alege între condiţia de fiu al lui Israel şi aceea de 
egiptean, între răscumpărarea prin Iisus Hristos şi scufundarea în păcate (Origen, Horn. Ex. 6, 
14)" 335 . 

30: Aşa 1-a mântuit Domnul în ziua aceea pe Israel din mâinile Egiptenilor; şi i-a 
văzut Israel pe Egipteni morţi pe malurile mării. 

„Pentru Origen, egiptenii morţi de pe maluri sunt duhurile rele biruite, gândurile trupeşti 
nimicite (Horn. Ex. 5, 5)" 336 . 

Aici, marea închipuie apa Botezului, care omoară pe asupritori şi lasă să treacă un om 
nou, eliberat de muncile satanei. „Toţi cei ce trec prin apa tainică a Botezului trebuie să omoare 
toată tabăra răutăţii în apă, şi anume: lăcomia, pofta desfrânată, cugetul răpitor, patima 
înfumurării şi mândriei, pornirea mânioasă, furia, pizma, bârfirea, toate acestea şi cele ase- 



menea" 337 . 



3 1 : Văzut-a Israel mâna cea tare pe care Domnul a întins-o-mpotriva Egiptenilor, şi 
s-a temut poporul de Domnul şi I-a crezut lui Dumnezeu şi lui Moise, servul Său. 

„Origen vede în acest verset legătura dintre credinţă şi lege, dintre Evanghelie şi 
Vechiul Testament în lumina celor spuse în Romani 1,17 (Corn. Rom. 1, 13; 858 C)" 338 . 

Dacă Moise a izbăvit pe Israel din robia Egiptului, Hristos, „mai mult, a izbăvit întreaga 
omenire de stricăciunea morţii şi de sub robia crudului tiran, a păcatului" 339 . 

Sfântul Maxim Mărturisitorul rezumă acestea: „Moise, despărţind sau, ca să zic mai 
bine, înlăturând cu lovitura raţiunii atotputernice, al cărei simbol era poate toiagul, amăgirea ce- 
lor sensibile, ca pe o mare, a oferit poporului ce se grăbea spre făgăduinţele dumnezeieşti 
pământul de dedesubt, întărit şi neclătinat. Prin aceasta a arătat că firea ce cade sub simţuri poate 
fi bine văzută şi cuprinsă de raţiunea dreaptă, şi uşor de călcat şi de străbătut de viaţa împodobită 
cu virtuţi, şi nici o primejdie nu se naşte, pentru cei ce o străbat astfel, din pornirea apelor despăr- 
ţite ce se agită din amândouă părţile şi care mai înainte o acopereau. Căci despărţirea apelor mării, 
gândită printr-o raţiune mai înaltă, înseamnă desfacerea patimilor din ţesătura ce le leagă între ele, 
desfacere pe care o pricinuieşte raţiunea când le loveşte din inimă şi nu le îngăduie să se unească 
între ele în cei ce înaintează cu sârguinţă spre Dumnezeu" 340 . 



CAPITOLUL 15 - Cântarea lui Moise. Apa din Mara. 

Urmează, în prima parte a capitolului 15 (vv. 1-20), Cântarea lui Moise (la versetul 21 
fiind vorba de un refren), „imn devenit celebru şi intrat foarte de timpuriu în imnografia 
creştină. Având o triplă dimensiune - poetică, istorică şi profetică -, el cântă nu numai 
eliberarea Evreilor din robia egipteană şi trecerea lor prin Marea Roşie (vv. 4-12), ci şi drumul 
lor prin pustie spre Ţara Făgăduinţei (vv. 13-16) şi chiar regăsirea lor în templul din Ierusalim 
(vv. 17-18)" 341 : 

1: Atunci Moise şi fiii lui Israel l-au cântat lui Dumnezeu această cântare; au zis: 

„Să-I cântăm Domnului, 

căci cu slavă S-a preamărit; 

cal şi călăreţ în mare i-a aruncat! 

„Cântarea proslăveşte victoria lui Dumnezeu şi biciuieşte înfrângerea cohortelor 
dobitoceşti ale patimilor care nechează de mândrie (Philon, Agr. 80-82). ♦ Călăreţ, literal: omul 
suit pe cal. Philon deosebeşte între călăreţ, xnmvq, cel care îşi stăpâneşte calul (patimii), şi 
omul suit pe cal, avapdTT|<g, care îl desemnează pe călăreţul purtat de dobitoc fără să-1 poată 
controla {Leg. II, 103). Pentru Origen, calul îl reprezintă pe prigonitorul călărit de demon 
{Ham. Ex. 6, 2)" 342 . 

2: Ajutor şi ocrotitor mi S-a făcut mie spre mântuire; 

Acesta-i Dumnezeul meu, 

pe El îl voi preamări, 

Dumnezeul părintelui meu, 

pe El îl voi înălţa. 

3: Domnul Cel ce surpă războaie, 

Domnul este numele Lui. 

4: Carele lui Faraon şi oştirea lui 

le-a aruncat în mare, 

pe aleşii călăreţi, pe căpitani, 

i-a cufundat în Marea Roşie: 

5: cu marea i-a acoperit, 

în adâncuri ca o piatră s-au adâncit. 

„Să nu crezi cumva că El doboară la pământ numai bătălii văzute" 343 . La fel va întări 
Dumnezeu pe cei care-I urmează şi în războiul nevăzut, pe care-1 aduc diavolii asupra sufletelor 
noastre. Egiptenii s-au pogorât în fundul mării asemeni pietrelor, căci „păcătoşii sunt grei. E 
vorba de pietre din acelea din cmq pot să ridice pe fiii lui Avraam (Matei 3, 9); sunt acei care 
iubesc străfundurile şi preţuiesc elementul lichid, adică aceia pe care îi înlănţuie plăcerile 



"344 

amare . 



6: Dreapta Ta, Doamne, 

s-a preamărit întru tărie, 

mâna Ta cea dreaptă, Doamne, 

pe vrăjmaşi i-a sfărâmat. 

7: Cu mulţimea slavei Tale 

ai surpat pe cei potrivnici: 

mânia Ţi-ai dezlănţuit-o 

şi i-a mistuit ca pe nişte paie. 

8: Prin suflarea mâniei Tale 

s-a despicat apa; 

închegatu-s-au apele ca un perete, 

închegatu-s-au valurile-n inima mării. 

9: Vrăjmaşul zicea: 

- Ii voi alerga şi-i voi prinde, 

pradă voi împărţi, 

sufletul mi-1 voi sătura, 

cu sabia voi ucide, 

braţul meu îi va stăpâni. . . 

10: Trimis-ai Tu suflarea Ta: 

marea i-a înghiţit, 

afundatu-s-au ca plumbul în apele adâncului. 

1 1 : Doamne, cine-i asemenea Ţie-ntre dumnezei? 

cine-i asemenea Ţie, preamărit întru sfinţi, 

minunat întru slavă, 

făcător de minuni? 

Sfinţi: „gr. ayioiţ, care traduce ebraicul qadoş. Radicalul qdş - a tăia - înseamnă a fi 
izolat de tot ce este lumesc şi impur. In concepţia Vechiului Testament, numai tainicul 
Dumnezeu al creaţiei este sfânt în sens absolut (LThK, ThWNT, I, p. 88, BHH)" 345 . 

12: Intinsu-Ţi-ai dreapta 

şi i-a-nghiţit pământul! 

„Şi azi mai înghite pământul pe necredincioşi. Oare nu vi se pare că pământul înghite pe 
cel ce nu are decât gânduri şi fapte pământeşti, pe cel care vorbeşte despre pământ, apără pă- 
mântul, râvneşte pământul şi-şi pune în el toată nădejdea sa, cel care nu ridică niciodată privirea 
sa spre cer, nu gândeşte la viaţa viitoare, nu se teme de judecata lui Dumnezeu şi nici nu râv- 
neşte la făgăduinţa de fericire, ci cugetă tot timpul numai la lucruri prezente şi suspină după 
lucruri pământeşti?" 346 . 

13: Cu dreptatea Ta 

călăuzit-ai acest popor şi l-ai izbăvit, 

cu puterea Ta l-ai chemat 

spre locaşul Tău cel sfânt. 



343 Origen, Omilii la Cartea Ieşirii, VI, 2 

344 Origen, Omilii la Cartea Ieşirii, VI, 4 
345 EX,p. 218 

346 Origen, Omilii la Cartea Ieşirii, VI, 5 



53 



„Nădejdea bunurilor viitoare dă linişte celor care se pocăiesc, precum nădejdea cununii 
îndulceşte durerea rănilor celor care luptă" 347 . 

14: Auzit-au neamurile 

şi s-au cutremurat; 

dureri i-au cuprins 

pe cei ce locuiesc în Filisteea. 

Dureri: „cu nuanţa: dureri ale femeii care naşte (ca în Psalmi 47, 6)" 348 . 

15: Atunci capii Edomului au fost cuprinşi de spaimă, 

pe mai-marii Moabului cutremur i-a cuprins, 

celor ce locuiesc în Canaan, 

tuturor, le-a pierit inima. 

După Origen, textul nu se justifică din punct de vedere istoric, popoarele canaanite 
având primele confruntări cu Israel mult mai târziu (dar ar fi putut afla îndată cele întâmplate 
egiptenilor!). Astfel, filistenii ar închipui aici pe cei ce se prăbuşesc în patimi, iar edomiţii, 
etimologic, pe cei pământeşti. Aceştia se tulbură căci, împărăţiile lor fiind, spiritual, în iad, se 
tem de Acela ce le va sfărâma porţile şi va elibera sufletele din stăpânirea morţii" 349 . 

16: Cădea-vor peste ei cutremur şi frică, 

puterea braţului Tău îi va încremeni 

pân-ce va trece poporul Tău, Doamne, 

pân-ce va trece acest popor 

pe care Tu Ţi l-ai agonisit. 

„Fără îndoială că, după trecerea evreilor, neamurile vor înceta să mai fie de piatră şi, în 
locul inimilor lor aspre, ele vor primi o fire cu adevărat umană şi îndreptată întru Hristos" 350 . 

17: Tu-1 vei aduce şi Tu-1 vei răsădi 

în muntele moştenirii Tale, 

în locaşul pe care Tu, Doamne, 

Ţi l-ai zidit, 

pe care Tu, Doamne, 

Ti l-ai sfinţit, 

pe care mâinile Tale l-au gătit. 

E anticipat Sinaiul, dar şi Sionul. „Dumnezeu nu vrea să ne sădească nici în Egipt, nici 
în locuri urâte şi josnice ci, pe cei pe care-i aşează, vrea să-i sădească în muntele moştenirii 
Sale" 351 . 

18: împărăţi-va Domnul în veac 

şi în veacul veacului! 

„Deci este ceva mai presus de veacuri: împărăţia adevărată a lui Dumnezeu. Căci nu e 
îngăduit a spune că împărăţia lui Dumnezeu a început, sau că ea cade sub veacuri şi timpuri" 352 . 

19: Căci caii lui Faraon, 

cu carele şi călăreţii lui, 

au intrat în mare, 

dar Domnul a-ntors asupră-le apele mării, 

în timp ce fiii lui Israel 

au trecut prin mare ca pe uscat". 

„Dacă te vei găsi în mijlocul unui neam necredincios şi desfrânat, dar (vei fi) ca lumina 
soarelui, stârpind cuvântul vieţii care îndrumă spre mărire (Filipeni 3, 15-16), se poate întâmpla 

ca tu să treci prin această lume fără ca apele poftelor sau valurile tulburate ale păcatelor să te 
stropească" 353 . 

Aici se încheie Cântarea lui Moise. „Cântarea lui Moise ocupă un loc important în 
liturgica creştină. După Philon, Moise reprezintă intelectul, mintea desăvârşită, iar sora sa, 
Mariam [vv 20-21], simţurile curăţite. Faraon şi egiptenii reprezintă orgoliul, impietatea, 
patimile, nesupunerea cărnii. Fiecare verset a fost explicat în tradiţia patristică cu referire la 
harul lui Hristos care, prin botez, dăruieşte mântuirea. Astfel, marea este roşie de sângele lui 
Hristos vărsat pe cruce, iar locul de odihnă este Biserica (Hesychios al Ierusalimului)" 354 . 

20: Mariam proorocită, sora lui Aaron, a luat timpanul în mâna sa, şi toate femeile 
au ieşit după ea cu timpane şi dănţuind. 

Mariam, sora lui Aaron, „deci, şi a lui Moise. Proorocită: femeie inspirată, căreia 
Dumnezeu îi transmite mesaje (vezi Numerii 12, 1-2); înzestrată şi cu darul poetic: proorocită 
Debora, asemenea lui Mariam, va alcătui şi ea un imn (Judecători 5)" 355 . „Mariam este o 
dovadă că la Dumnezeu desăvârşirea este rezervată deopotrivă femeilor şi bărbaţilor (Clement, 
Stromate IV, 19, 119). Origen o enumera printre proorociţele Vechiului Testament, alături de 
Debora (Judecători 4,4) şi Hulda (IV Regi 22, 14)" 356 . 

Timpanul: „(de la grecescul tympanon): instrument muzical asemenea unei 
tamburine" 357 . „Timpanul sau tamburina, tradus în ediţiile vechi cu tâmpină (de aici a în- 
tâmpina, adică a primi pe cineva cu surle şi tobe în semn de cinstire sau semn de război, s-au 
tâmpinat oştirile...), reprezintă pentru Părinţi asceza, un simbol al trupului, a cărui curăţire de 
patimi face această haină de piele aptă de a da slavă lui Dumnezeu, după îndemnul 
sufletului" 358 . 

„Odinioară Miriam, sora lui Moise, privind căderea duşmanilor, ridicându-şi chimvalul, a 
condus cântarea de biruinţă a cântăreţelor. Iar acum, cea mai mare dintre virtuţi, dragostea, 
ridicându-se ca să laude sufletul care a biruit patimile, se foloseşte de contemplaţie ca de o 
chitară, şi nu încetează să laude pe Dumnezeu, veselindu-se cu cele din jurul ei" 359 . 

21: Şi Mariam făcea-nceputul, zicând: 

„Să-I cântăm Domnului, 

căci cu slavă S-a preamărit; 

cal şi călăreţ, în mare i-a aruncat!" 

Acesta e, „în fapt, nucleul Cântării lui Moise. E posibil ca aceste două versuri să fi 
alcătuit un refren prin care femeile celebrau, şi ele, biruinţa" 360 . 

Calul „înseamnă patima cea cu multe picioare, cea dobitocească şi furioasă, adică pofta; 
şi împreună cu ea călăreţul încălecat pe cal care, datorită plăcerilor, lasă slobode frâiele; pe 
aceştia i-a aruncat în mare; i-a aruncat, adică, în învălmăşelile lumeşti" 361 . 

22: Moise i-a ridicat apoi pe fiii lui Israel de la Marea Roşie şi i-a dus în pustia Şur. 
Trei zile-au mers ei prin pustie fără să dea de apă. 

De aici (15, 22) şi până la 18, 27 urmează: „Drumul prin pustiu. Primele fapte minunate 
ale Domnului, care îşi hrăneşte poporul, îi dă apă de băut şi biruinţă asupra duşmanilor. 
Experienţa madianiţilor îl ajută pe Moise să-şi organizeze poporul" 362 . 

23: Au ajuns apoi la Mara, dar n-au putut să bea apă din Mara, că era amară; iată 
de ce locul acela a fost numit Mara. 

24: Iar poporul murmura-mpotriva luiMoise şi zicea: „Ce vom bea?" 

„Drumul prin deşert este marcat de proteste ale lui Israel împotriva setei (aici şi în 17, 3; 
Numerii 20, 2-3), împotriva foamei (Ieşirea 16, 2; Numerii 11, 4 ş. u.), împotriva pericolelor 
războiului (Numerii 14, 2 ş. u.) (BJ)" 363 . 

25a: Atunci Moise a strigat către Domnul, iar Domnul i-a arătat un lemn; el 1-a 
aruncat în apă iar apa s-a îndulcit. 

Evreii au ajuns la Mara (= amărăciune), un izvor din pustia Şur (= zid). „După Philon, 
apele amare şi îndulcirea lor reprezintă darul Legii făcut poporului de către Dumnezeu, iar 
minunea este menită să convingă că legile nu sunt o invenţie omenească, ci Cuvântul lui 
Dumnezeu (Decal. 15). ♦ Targumul, Midraşul şi Pseudo-Philon pun în legătură, în mod mai 
complex, apa de la Mara cu Legea şi lemnul care a îndulcit apele cu Pomul Vieţii. Tot după 
Philon, această încercare a amărăciunii ţine de întoarcerea dinspre Egipt către Canaan, adică de 
la atracţiile plăcerilor trupeşti, de la iubirea de confort şi ura pentru muncă, reprezentate de 
egipteni, spre iubirea de Dumnezeu şi de efortul ascetic pe care aceasta îl implică. Lemnul care 
a îndulcit amărăciunea ascezei este nădejdea nemuririi (Migr. 36). Părinţii înţeleg prin lemn şi 
apele amare crucea şi botezul (Iustin, Dial. 86, 1 şi Grigorie al Nyssei, Bapt.) ,,iM . „Poruncile lui 
Dumnezeu sunt izvor al vieţii prin crucea lui Hristos, adică apele amare ale Legii, ale 
poruncilor, sunt îndulcite de lemnul crucii prin care se descoperă şi se înnoieşte sensul lor 
(Origen^om.Ex. 7,2)" 365 . 

„Scriptura de Dumnezeu insuflată închipuieşte prin apă cuvântul dumnezeiesc. Căci 
precum apa simţită este de viaţă făcătoare pentru trupuri, aşa şi când vine cuvântul dumnezeiesc 
în minte, îi foloseşte nu puţin acesteia. [...] Părăsind, deci, de curând Israeliţii idolatria urâtă de 
Dumnezeu a Egiptenilor, şi-au mutat mintea la împlinirea celor voite de Dumnezeu. Dar încă nu 
erau introduşi în legile de sus, nu se adăpau încă cu apa spirituală, ci aveau încă în ei mintea usca- 
tă şi însetată. Şi aşa ajung cu greu la Mara. Dar n-au putut să bea apă din ea, fiindcă era amară. 
Apoi Moise aruncând lemnul în ea, apa s-a vindecat de amărăciunea înnăscută. Ce e, deci, Mara? 
Aş spune că e litera legii. Căci legea e amară , fiindcă ne pedepseşte. [...] Dar şi legea va fi de 
viaţă făcătoare şi se va elibera de amărăciunea literei, când se va face arătătoare a tainei lui 
Hristos. [...] Dar şi ceea ce s-a întâmplat la Mara a fost un chip clar (al împlinirii legii în 
Hristos). Căci lemnul înseamnă crucea lui Hristos, sau taina săvârşită prin ea. Fiindcă dacă ar 
primi-o cei din lege, ar afla că şi amarul ei este dulce. Căci, celor ce cred în Hristos, legea nu le 
mai este acuzatoare şi pedepsitoare, ci de viaţă făcătoare, şi ceea ce s-a întâmplat în istorie pri- 
lejuieşte o înţelegere duhovnicească şi conduce spre Hristos Care este viaţă şi de viaţă făcător. 
Şi prin aceasta legea îşi arată îndreptăţirile şi judecăţile. Căci ne duce îndată spre ceea ce place 
lui Dumnezeu şi ne arată cărarea spre tot ce e mai bun şi ne pregăteşte să ajungem în afara fricii 
şi a aşteptării pedepselor" 366 . Cel decis să-I urmeze Domnului, „după ce şi-a curăţit cugetul 
trecând prin apă, omorând şi alungând de la sine tot ce este de alt neam, va gusta apa amară a 
Marei, adică din viaţa lipsită de plăceri, ce pare la început amară şi neplăcută celor ce o gustă, 
dar se face dulce celor ce primesc lemnul (Crucii) în simţurile lor" 367 . 

25b: Acolo i-a pus [Domnul] rânduieli şi porunci [poporului Său] şi acolo 1-a pus la- 
ncercare şi i-a zis: 

L-apus la-ncercare: „gr. 7r£ipd(^£iv - a încerca. Ideea alianţei şi a legăturii personale cu 
Iahve impune în Biblie afirmarea omului ca partener al lui Dumnezeu, de aceea un rol important 
îl primeşte proba sau încercarea. Termenul 7T£ipd(^£iv poate, în funcţie de context, să aibă 

înţelesuri diferite. Un sens important este acela al încercării conştiente de către Dumnezeu a 
credinţei poporului Său" 368 . 

26: „Dacă-ntr-adevăr vei asculta de glasul Domnului, Dumnezeului tău, şi vei face 
numai ceea ce e drept în ochii Lui, dacă-ţi vei pleca auzul la poruncile Lui şi vei păzi 
rânduielile Lui, atunci nu voi aduce asupra ta nici una din bolile pe care le-am adus 
asupra Egiptenilor, că Eu sunt Domnul care te vindecă". 

Bolile amintite aici „reprezintă, în înţeles alegoric, înrobirea faţă de lume şi de 
plăceri" 369 . 

27: Apoi au venit în Elim. Şi erau acolo douăsprezece izvoare de apă şi şaptezeci de 
palmieri. Şi au tăbărât acolo, lângă apă. 

De la Mara, poporul a ajuns la oaza Elim (= palmieri). „La Philon, cele douăsprezece 
izvoare corespund celor douăsprezece triburi, iar cei şaptezeci de palmieri, numărului de 
căpetenii (Mos. I, 188-190). In tradiţia patristică se face asocierea cu cei doisprezece apostoli 
(Irineu, Dem. 46) şi cu cei şaptezeci de ucenici (Origen, Horn. Ex. 7, 3; Grigorie al Nyssei, VM 
2, 133-134; Chirii al Alexandriei, Glafire la Ieşirea II)" 370 . 

„Taina lemnului, prin care apa virtuţii se face bună de băut celor însetaţi, ne duce la cele 
douăsprezece izvoare şi la cei şaptezeci de finici, adică la învăţătura Evangheliei, în care cele do- 
uăsprezece izvoare sunt cei doisprezece Apostoli pe care Domnul i-a ales potrivit cu trebuinţa, 
făcând să izvorască prin ei cuvântul. [...] Iar cei şaptezeci de finici sunt apostolii hirotoniţi, trimişi 
în toată lumea, în afară de cei doisprezece ucenici, fiind la număr câţi spune istoria că erau 
finicii" 371 . Cei 70 sunt amintiţi la Luca 10, 1. 

Evreii nu ar fi putut face acest drum fără Moise, căci prin el a lucrat Dumnezeu. Vedem de 
aici câtă trebuinţă avem de mijlocirea Sfinţilor. „Toţi cei ce voim să ieşim din Egipt şi să fugim de 
faraon avem negreşit şi noi nevoie de un Moise oarecare, ca mijlocitor către Dumnezeu şi după 
Dumnezeu, care, stând pentru noi la mijloc cu făptuirea şi cu vederea, să întindă mâinile spre 
Dumnezeu, ca să trecem, povăţuiţi de el, marea păcatelor şi să punem pe fugă [...] căpetenia 
patimilor. S-au înşelat, deci, cei ce s-au încrezut în ei înşişi şi au socotit că n-au nevoie de nici un 
povăţuitor" 372 . 

Asemeni lui Israel, după ce am părăsit păcatul, ne aflăm ca într-o pustie; de îndată 
trebuie sădite virtuţile în sufletul curăţit, spre a nu rămâne goi şi pentru ca amintirea păcatului 
să nu ne atragă iarăşi în robie. Pustia, în plus, e şi o invitaţie la descoperirea Realităţii. 



CAPITOLUL 16 - Prepeliţe şi mană. 

1: Şi dac-au plecat din Elim, toată obştea Oilor lui Israel a ajuns în pustia Sin, care 
este între Elim şi Sinai, în ziua a cincisprezecea a celei de a doua luni după ieşirea lor din 
ţara Egiptului. 

Sinai: „munte sau masiv muntos, în deşert, în sudul Palestinei; locul unde Iahve a dat 
israeliţilor prin Moise legea şi a încheiat cu ei o nouă alianţă. Actualul munte Sinai îşi datorează 
numele şi renumele identificării, greu de susţinut, cu cel biblic" 373 . 

2: Aici toată obştea fiilor lui Israel a cârtit împotriva lui Moise şi Aaron. 

A cârtit: „gr. 5iay6yi)^£iv - a bombăni, a murmura, cf. 15, 24. Termenul, foarte frecvent 
în capitolele 15-17, subliniază pretenţia israeliţilor de a fi ocrotiţi în toate privinţele de 
Dumnezeul lor şi dea-şi atinge repede şi fâră efort ţelul, Pământul Făgăduinţei" 374 . 

3: Au zis către ei fiii lui Israel: „Mai bine-am fi murit bătuţi de Domnul în ţara 
Egiptului, când şedeam împrejurul căldărilor cu carne şi mâneam pâine pe săturate, decât 
să ne fi adus voi în acest pustiu pentru ca toată obştea aceasta să moară de foame...". 

„Cu adevărat lângă căldările de carne şed cei ce-şi aprind dorinţele cu o căldură mustoasă 
şi necontenită. Iar maica iubirii de plăceri este lăcomia pântecelui, căci aceasta naşte iubirea de 
plăceri, dar şi multe din celelalte patimi. Pentru că din aceasta, ca dintr-o rădăcină, puiesc celelalte 
patimi care, înălţându-se pe încetul, ca nişte arbori, peste aceea care le-a născut, îşi împing rău- 
tăţile până la cer" 375 . 

4: Domnul însă a zis către Moise: „Iată, Eu voi face să plouă pentru voi pâine din 
cer. Aşadar, va ieşi poporul şi va aduna în fiecare zi atât cât trebuie pentru o zi, ca să-i pun 
la-ncercare; vor umbla ei după legea Mea, sau nu? 

„Hrana, necesară sufletului în fiecare zi, este dată de cuvintele lui Dumnezeu. Se poate 
citi în legătură cu rugăciunea domnească: Pâinea noastră cea de toate zilele dă-ne-o nouă 
astăzi. Origen (Horn. Ex. 7, 8): pâinile sunt cărţile Legii şi Profeţii cu care Domnul, în 
dimineaţa de după înviere, ne-a săturat. Tradiţia patristică interpretează acest verset în relaţie cu 
Psalmii 77, 25; 104, 40; Judecători 16, 20 şi, mai ales, cu Ioan 6, 32-33.35.48-51.58 (Iustin, 
Dial. 131, 3; Theodoret, QE29) ,,i16 . 

5: Dar va fi că-n ziua a şasea, când ei vor pregăti ceea ce au strâns, [vor vedea că] e 
de două ori mai mult decât adunau într-o altă zi pentru o zi". 

„Cantitate dublă, în vederea Sabatului de a doua zi (vezi v. 26)" 377 . 

6: Atunci au zis Moise şi Aaron către toată adunarea fiilor lui Israel: „Diseară veţi 
cunoaşte că Domnul este Cel ce v-a scos pe voi din ţara Egiptului, 

7: iar mâine dimineaţă veţi vedea slava Domnului; că El a auzit cârtirea voastră- 
mpotriva lui Dumnezeu; fiindcă noi, ce suntem noi ca să cârtiţi împotriva noastră?" 

8: Şi a mai zis Moise: „Când Domnul vă va da seara carne să mâncaţi şi dimineaţa 
pâine să vă săturaţi, aceasta va fi pentru că Domnul v-a auzit cârtirea-mpotriva noastră; 
fiindcă noi, ce suntem noi?: nu-mpotriva noastră vă este cârtirea, ci-mpotriva lui 
Dumnezeu". 

9: Moise i-a zis apoi lui Aaron: „Spune la toată adunarea fiilor lui Israel: - 
Apropiaţi-vă-naintea lui Dumnezeu, fiindcă El v-a auzit cârtirea". 

10: Şi-n timp ce Aaron vorbea către toată adunarea fiilor lui Israel, ei au căutat 
spre pustie: şi iată, slava Domnului s-a arătat în nor. 

11: Şi a grăit Domnul către Moise şi a zis: 

12: „Am auzit cârtirea fiilor lui Israel. Spune-le dar: - Seara carne veţi mânca, iar 
dimineaţa vă veţi sătura de pâine, şi veţi cunoaşte că Eu sunt Domnul, Dumnezeul 
vostru". 

„După Origen, o explicaţie literală nu poate răspunde la întrebarea: De ce, pe de o parte, 
carnea fără pâine şi, pe de alta, pâinea fără carne? Doar întruparea lui Hristos luminează 
enigma. Carnea sau trupul sunt întruparea Cuvântului în seara lumii, spre apus (Ioan 14; 
Galateni 4, 4; I Petru 1, 20). Se mănâncă trupul Său seara, căci El a îndurat patimile seara, dar 
lumina Sa, care înnoieşte lumea, a venit dimineaţa, cu învierea (Horn. Gen. 10, 3)" 378 . 

13a: Iar dacă s-a făcut seară, s-au ridicat prepeliţe şi au acoperit tabăra; 

„Că viaţa Iudeilor nu era liberă de pofte trupeşti, o poate vedea cineva uşor şi o poate 
dovedi limpede din faptul că cereau mâncărurile de carne din Egipt, ceea ce arată că aveau mintea 
biruită şi tiranizată de pornirile spre ele. [...] E slabă, deci, mintea Iudeilor şi mult luptată de 
atacul patimilor. De aceea ea este încă la cele trupeşti şi e răpusă de cele pământeşti. Iar aceasta ni 
se dă de înţeles [. . .] prin prepeliţă. Căci Dumnezeu o oferă celor ce o poftesc, neatrăgându-i, însă, 
la pofte, dar nedându-le încă nici puterea să biruiască patimile. Pentru că celor din lege nu li se dă 
încă înălţimea vieţii şi sfinţenia în toate, ci aceasta s-a păstrat mai degrabă pentru cei în Duh. [. . .] 
Dar priveşte cum prepeliţele zboară către adunarea Iudeilor seara. [...] Lucrul acesta ne arată 
indirect că iubitorul celor pământeşti nu se află în lumina înţelegătoare, ci ca într-o noapte şi într- 
un întuneric. Şi aceasta înseamnă, fără îndoială, că mintea Iudeilor nu s-a eliberat de neştiinţă şi 
împietrire, sau de ceaţa spirituală" 379 . 

13b: iar dimineaţa, după ce s-a luat rouă dimprejurul taberei, 

14: iată că pe faţa pustiei se afla ceva mărunt ca nişte grăunţe, ceva albicios ca 
grindina pe pământ. 

15: Şi văzând-o fiii lui Israel, au zis unul către altul: „Ce e asta?" Că nu ştiau ce e. 
Iar Moise le-a zis: „Aceasta e pâinea pe care v-a dat-o Dumnezeu ca hrană. 

Uimiţi la vederea grăunţelor, evreii se întrebau: man hu? (= ce e asta?), întrebare de la 
care (conform unei etimologii populare) provine numele de mană. în Orient, sunt cunoscute 
câteva tipuri de mană; e vorba fie de substanţe secretate de unele plante, fie de excreţiile unor 
insecte; acestea, în contact cu aerul, formează granule comestibile, căutate de beduini. Aici, 
însă, nu poate fi vorba de un produs natural. Acesta n-ar fi fost suficient pentru a sătura un 
întreg popor, vreme de 40 de ani; în plus, mana descrisă de Biblie se comportă diferit faţă de 
orice alt aliment. 

„Mana este umbră şi chip (tip) al învăţăturilor şi darurilor venite prin Hristos, care sunt 
de sus şi din cer şi nu au ceva pământesc în ele; sunt străine de murdăria trupească şi cu 
adevărat nu sunt numai hrană a oamenilor, ci şi a îngerilor. Căci Fiul ne-a arătat nouă în Sine pe 
Tatăl şi prin El ni s-a încredinţat cuvântul despre Sfânta şi cea de o fiinţă Treime şi am fost 
călăuziţi pe cărarea adevărată a virtuţii. Hrana duhurilor este cunoştinţa dreaptă şi nepătată; iar 
dăruirea învăţăturilor prin Hristos ne vine ca o lumină a zilei. De aceea mana s-a coborât celor 
vechi când se lumina de ziuă, se răspândea lumină." 380 „Nici Sfinţii părinţi nu ştiau ce este mana 
şi au aflat, se spune, că mana este însuşi graiul şi cuvântul lui Dumnezeu, din care curg şi se 
răspândesc, ca dintr-un izvor veşnic, toate învăţăturile. Aceasta este hrana cea cerească [...], Cu- 
vântul lui Dumnezeu, pe care 1-a aşezat şi 1-a dat Dumnezeu, cu care se hrăneşte şi se desfată 
mintea celor înţelepţi" 381 . , Aşadar, această rânduială a lui Dumnezeu, această hrană întăreşte 
sufletul înţeleptului, îl luminează şi-1 îndulceşte, împodobindu-1 cu strălucirea adevărului şi 
îmbiindu-1, ca şi cu un fagure de miere, cu gustul plăcut al feluritelor virtuţi şi cu cuvântul înţe- 
lepciunii" 382 . „Pâinea ce s-a coborât din cer nu este ceva fără trup. Căci cum s-ar face hrană 
trupului ceva netrupesc? Deci Cel Netrupesc Se face trup, iar trupul acestei pâini nu a avut ne- 
voie nici de sămânţă, nici de stropire, ci pământul, rămânând cum era, s-a umplut de această 
hrană dumnezeiască de care se împărtăşesc cei ce flămânzesc. Prin această minune e vestită de 
mai înainte taina săvârşită prin Fecioara" 383 . 

16: Iată cuvântul pe care vi 1-a poruncit Domnul: Strângeţi dintr-însa fiecare cât îi 
trebuie să mănânce - un omer de fiecare om - după numărul sufletelor voastre; fiecare să 
adune pentru cei pe care-i are în cortul său!" 

Un omer reprezenta ceva mai mult de doi litri. 

„Hristos, împărţindu-ne în măsură egală celor mici şi celor mari harul Său şi hrănindu- 
ne la fel pe toţi spre viaţă, voieşte ca cei mai tari să adune împreună cu alţii şi să asude pentru 
fraţi şi să le dăruiască ostenelile lor şi să-i facă copărtaşi de darurile de sus" 384 . „Iar dacă s-ar 
putea înţelege şi altfel cuvântul: Fiecare să adunaţi împreună cu cei cu care locuiţi în acelaşi 
cort, aceasta s-o înţelegeţi: să nu culeagă toţi fără rânduială, amestecat, ci într-o unitate de 
neam. Adică să ne însuşim împreună cu cei de aceeaşi credinţă cuvintele dumnezeieşti şi să 
căutăm mana spirituală (înţelegătoare), nu cu cei ce cugetă altfel şi să mergem în chip neînţelept 
cu cei de alte neamuri spirituale. Iar aceasta o face scoţând din biserici pe cei de alte credinţe şi 
gânduri şi contrari şi îmbogăţindu-se cu hrana din cer împreună cu cei uniţi cu noi în 
credinţă" 385 . 

17: Fiii lui Israel au făcut aşa: unii au adunat mai mult, alţii mai puţin; 

18: dar măsurând cu omerul, celui ce avea mai mult nu i-a prisosit, iar celui ce avea 
mai puţin nu i-a lipsit; flecare adunase atâta cât li se cuvenea celor ce erau cu el. 

E o pildă şi pentru creştini: „De se vor purta cu o astfel de simplitate şi dragoste 
întreolaltă, prisosul celor ce stăruie în rugăciune va împlini lipsa celor ce slujesc; şi prisosul 
celor din urmă va împlini lipsa celor dintâi" 386 . 

19: Zis-a Moise către ei: „Nimeni să nu lase din ea până dimineaţă". 

„Prin aceasta legea dă de înţeles iarăşi că folosirea de chipuri, după trecerea vremii în 
care au fost folositoare şi necesare, e supusă cu totul osândei şi pedepsei" 387 . 

20: Ei însă n-au ascultat de Moise, ci unii au lăsat din ea până-n dimineaţa 
următoare; dar a făcut viermi şi s-a stricat. Iar Moise s-a mâniat pe ei. 

„Origen întreabă: Dacă mana este cuvântul lui Dumnezeu, cum poate face viermii 
Răspunde comentând versetul din Ioan 15, 22: dacă cineva păcătuieşte după ce a primit 
cuvântul lui Dumnezeu, acest păcat este un vierme care îi roade măruntaiele {Horn. Ex. 7, 
6)" 388 . 

„E clar că aceasta arată coruperea şi pedeapsa. Căci cei ce păstrează umbra după venirea 
adevărului vor fi supuşi stricăciunii (coruperii) şi pedepsei" 389 . „Tot ce e adunat în afară de 
trebuinţă, din pricina lăcomiei, se preface în ziua următoare, adică în viaţa viitoare, celui ce a 
adunat, în vierme. Prin viermele acesta, cel ce aude înţelege, fără îndoială, viermele neadormit, 
care prinde viaţă din lăcomie" 390 . 

21: Aşadar, flecare aduna dis-de-dimineaţă după cât îi trebuia; că dacă-ncepea 
soarele să dogorească, [mana neculeasă] se topea. 

22: Şi a fost că-n ziua a şasea au adunat de două ori mai multă hrană: câte două 
omere de fiecare. Iar capii adunării au venit toţi să-1 înştiinţeze pe Moise. 

23: Moise le-a zis: Iată ce-a zis Domnul: „Mâine e Sâmbătă, zi de sfântă odihnă 
închinată Domnului; ce aveţi de copt, coaceţi; ce aveţi de fiert, fierbeţi; iar ceea ce 
prisoseşte puneţi deoparte şi păstraţi totul pe a doua zi". 

Sâmbăta: „în ebraică: Sabbath = odihnă. La origine, ziua cu care se încheia săptămâna 
de şapte zile. Verbul derivat însemna la început a încheia, a termina, a isprăvi, a înceta de a 
mai..., a pune capăt; mai apoi: a fi inactiv, a nu lucra, a se odihni. La Evrei, zi riguroasă de 
odihnă (reţinere absolută de la activităţile fizice), rigurozitate împinsă uneori până la formalism, 
ceea ce-L va face pe Domnul Iisus s-o desfiinţeze (vezi Matei 12, 8; Marcu 2, 27; Luca 6, 5; 13, 
15-16). Sfântul Apostol Pavel, de asemenea, va nega obligativitatea Sabatului (Coloseni 2, 16- 
23; Evrei 4, 4-11). Creştinii îl vor înlocui cu ziua de Duminică (Domini Dies = Ziua 

Domnului), ziua cea dintâi a săptămânii. în această primă zi a arătat Dumnezeu lumina 
(Facerea 1, 3-5) şi tot în ea a înviat Domnul Iisus, Lumina lumii (Ioan 9, 5). încă din epoca 
apostolică, Duminica era ziua în care creştinii săvârşeau Euharistia, frângerea pâinii, 
cuminecarea (vezi Faptele Apostolilor 20, 7)" 391 . „Sărbătoare specifică religiei israelite a cărei 
caracteristică esenţială este încetarea oricărei munci, atât a omului, cât şi a animalelor. 
Instaurarea acestei sărbători are o dublă semnificaţie: una social-umanitară, respectarea nevoii 
de odihnă a familiei, slujitorilor şi vitelor sale şi, totodată, păstrarea vie a amintirii odihnei atât 
de dorite până la ieşirea din Egipt. Mult mai important este motivul religios. Sabatul este 
reproducerea celei de a şaptea zi a creaţiei (Facerea 2, 3-4) şi aparţine esenţei ordinei divine a 
mântuirii, este semnul alianţei veşnice cu Dumnezeu. încetarea oricărei activităţi fizice 
presupune concentrarea asupra celei spirituale, alungarea oricăror temeri şi constrângeri 
interioare, este deci o odihnă ce descătuşează sufletul (Chevalier, Gheerbrant)" 392 . 

24: Şi dac-au lăsat ei din acestea până dimineaţa, aşa cum le poruncise Moise, nici 
că s-au stricat, nici c-au făcut viermi. 

Mana se topea când se înfierbânta soarele, semn că, venind Soarele Hristos, umbra legii 
a încetat. „Cuvântul că ceea ce se pune deoparte pentru sâmbătă nu suferă nici o stricare cu- 
prinde acest înţeles: trebuie să ne folosim de voinţa lacomă numai când ceea ce adunăm nu e 
supus stricăciunii. Aceasta ni se face de folos când, după ce vom trece de viaţa aceasta de pre- 
gătire, vom intra în nelucrarea de dincolo de moarte. Pentru că ziua dinaintea sâmbetei este şi se 
numeşte ziua de pregătire (gr. paraskevi)" 393 . O anume lăcomie e sădită în chip firesc în noi, de 
vreme ce omul doreşte infinitul. Dar această lăcomie nu trebuie pervertită prin îndreptarea către 
cele perisabile, care nu o pot sătura. „Ajunşi prin credinţă la odihna (sabatismul) înţeleasă în 
Hristos, adică la nelucrarea şi la încetarea păcatelor, nu respingem ca nefolositoare pedagogia 
legii ajunsă la capăt şi oarecum întipărită mai înainte în noi, care ne-a condus la Hristos. [. . .] Ci 
păstrând-o mai degrabă pe ea împreună cu învăţăturile evanghelice, nu vom fi lipsiţi de laudă şi 
Dumnezeu nu se supără pe cei ce fac aceasta" 394 . 

25: Apoi a zis Moise: „Mâncaţi-o astăzi, căci astăzi este odihna închinată 
Domnului; astăzi n-o veţi afla pe câmp. 

26: Şase zile veţi aduna, dar ziua a şaptea e zi de odihnă: n-o veţi afla". 

27: Şi a fost că-n ziua a şaptea au ieşit unii din popor să adune, şi n-au găsit. 

28: Atunci Domnul a zis către Moise: „Până când vă veţi încăpăţâna voi să nu 
ascultaţi de poruncile Mele şi de legea Mea? 

29: Vedeţi: fiindcă Domnul v-a dat vouă această zi spre odihnă, de aceea vă dă El în 
ziua a şasea pâine pentru două zile; rămâneţi fiecare în casele voastre: în ziua a şaptea să 
nu iasă nimeni din locu-n care se află". 

30: Şi s-a odihnit poporul în ziua a şaptea. 

„E o faptă supusă osândei şi judecăţii a aduna Sâmbăta; mai mult, Dumnezeu nu trimite 
în acea zi mana. Căci odihnindu-ne spiritual (sabatizând) în Hristos, nu mai adunăm cele în 
chipuri. Pentru că nu mai suportăm tăierea împrejur, nici nu mai jertfim viţei şi miei, ci 
respingem mai degrabă grosimea chipurilor, o dată ce avem adevărul, adică pe Hristos" 395 . 

31: Fiii lui Israel au numit-o mană; aceasta era ca sămânţa de coriandru; era albă, 
iar gustul îi era ca al unei turte cu miere. 

„Coriandru: plantă umbeliferă (coriandrum sativum) al cărei fruct, aromat asemenea 
chimenului [chimionului], are un diametru de 5 mm. Comparaţia de aici se referă nu la 
culoarea, ci la mărimea grăuntelui de mană" 396 . 

32: Şi Moise a zis: „Iată ce a poruncit Domnul: Umpleţi cu mană un omer, spre 
păstrare-n viitor urmaşilor voştri, ca să vadă pâinea pe care aţi mâncat-o în pustie când 
Domnul v-a scos pe voi din ţara Egiptului". 

33: Iar către Aaron a zis Moise: „Ia un vas de aur şi toarnă-n el un omer plin cu 
mană şi pune-1 înaintea lui Dumnezeu, ca să se păstreze-n viitor pentru urmaşii voştri!" 

34: Şi 1-a pus Aaron înaintea Mărturiei, ca să fie păstrat, aşa cum Domnul îi 
poruncise lui Moise. 

înaintea Mărturiei: „adică, de fapt, în Chivotul Mărturiei (sau al Legământului). In 
acesta erau păstrate Tablele Legii, toiagul lui Aaron şi urna cu mană, tradiţie ce va fi 
consemnată de Apostolul Pavel în Evrei 9,4" 397 . 

35: Iar fiii lui Israel au mâncat mană timp de patruzeci de ani, până ce-au ajuns în 
ţară locuită; mană au mâncat până ce-au ajuns în hotarele ţării Canaanului 

36: Omerul era a zecea parte din trei vedre. 

„O vadră: ceva peste zece 10 litri. în Textul Ebraic: a zecea parte dintr-o e/2" 398 . 

Sunt anticipate aici evenimente mai târzii; e greu de crezut că acest pasaj i-ar aparţine 
lui Moise, ci e mai probabil ca el să provină dintr-o redactare ulterioară, probabil în vremea lui 
Iosua. Efa era o măsură de capacitate de circa 40 de litri, iar omerul, de circa 4 litri (Anania dă 
alte valori), valorile având fluctuaţii de la o epocă la alta. Dar poate că nu întâmplător vorbeşte 
Scriptura despre măsuri: „Aceste cuvinte arată că în noi sunt trei măsuri, trei criterii: simţirea, 
pentru cele ce cad sub simţuri; cuvântul, pentru cele grăite, pentru nume şi cuvinte; şi mintea, 
pentru cele spirituale" 399 . 



CAPITOLUL 17 -Apă din piatră. Biruinţa asupra Amaleciţilor. 

1: Obştea fiilor lui Israel, toată, şi-a ridicat tabăra din pustia Sin, după porunca 
Domnului; au tăbărât apoi la Rafidim, dar poporul nu avea apă de băut. 

2: Şi poporul îi căta pricină lui Moise; îi zicea: „Dă-ne apă să bem!" Iar Moise le-a 
zis: „De ce-mi cătaţi voi mie pricină? de ce-L ispitiţi voi pe Domnul?" 

„A-L ispiti pe Dumnezeu: a te îndoi de puterea sau de bunătatea Lui şi a-I cere să Şi le 
dovedească printr-o minune; a-Lpune la încercare" 400 . 

3: Iar poporul, însetat acolo de apă, murmura-mpotriva lui Moise, zicându-i: „Ce-i 
asta?: ne- ai scos din Egipt ca să ne omori cu setea, pe noi, pe copiii noştri şi turmele 
noastre?...". 

„N-a ştiut Israel să se poarte cu bărbăţie, nici să se împotrivească cu vigoare momelilor 
patimilor. Pentru că nici nu li se făcea aceasta cu putinţă celor de sub lege, ci li s-a pregătit de 
mai înainte celor în Hristos" 401 . 

4: Iar Moise a strigat către Domnul şi a zis: „Ce să mă fac eu cu poporul acesta? 
încă puţin şi mă vor ucide cu pietre". 

„Origen ilustrează cuvintele lui Iisus din Matei 13, 57: Nu este proroc dispreţuit decât în 
patria lui şi în casa lui, prin exemplul profeţilor persecutaţi şi, mai ales, prin reproşurile aduse 
aici lui Moise {Corn. Mt. 10, 1 8)" 402 . 

5: Zis-a Domnul către Moise: „Treci în fruntea poporului acestuia, ia cu tine pe 
câţiva dintre bătrânii poporului, dar ia în mână şi toiagul cu care ai lovit Nilul, şi mergi! 

6: Iată, Eu îţi voi aţine calea acolo, pe stâncă, la Horeb; tu vei lovi stânca, iar din ea 
va curge apă şi va bea poporul Meu". Şi-ntocmai aşa a făcut Moise sub ochii fiilor lui 
Israel. 

SEP 1 are: Eu voi sta înaintea ta: „expresia rcpo toi) <te, înaintea ta, implică şi o relaţie 
de anterioritate temporală pe lângă relaţia spaţială din Textul Masoretic. Astfel, Philon poate 
afirma simultan că Dumnezeu este anterior întregii creaţii şi că este atotprezent {Leg. III, 4). 
Pentru a respinge o interpretare ariană, Ambrozie aplică versetul la Dumnezeu-Cuvântul, 
afirmându-I ubicuitatea şi echivalând cele spuse aici despre Dumnezeu cu cele spuse despre 
Cuvântul în Ioan 1, 48; 14, 23 (Post. I, 8, 32)" 403 . 

„E ca şi când ar zice: Toiagul care a prefăcut râul cel mare în sânge prin puterea negrăită 
a lui Dumnezeu, Care poate săvârşi asemenea minuni, va scoate foarte uşor şi apă din piatră. 
Apoi întăreşte aceasta şi în alt mod, zicând: Iată Eu am stat acolo. Deci nu vei fi singur, zice, şi 
nu vei fi tu nici acolo săvârşitorul minunii; ci Eu voi face piatra maică a multor unde, şi voi 
pregăti mai înainte minunea; dar voi aştepta slujirea ta. Vorbeşte pietrei şi Eu voi fi tăria 
cuvintelor tale" 404 . Prin stâncă înţelegem pe Hristos, Piatra de temelie a Bisericii (I Corinteni 3, 
10-11), Care revarsă râuri de apă vie (Ioan 4, 14). Apa ieşită din stâncă poate închipui şi coasta 
Mântuitorului străpunsă de lance (aici, toiag), din care a curs sânge şi apă (Ioan 19, 34). 

7: Locul acela a fost numit Masa-şi-Meriba, din pricina cârtelii fiilor lui Israel şi 
pentru că acolo-L ispitiseră ei pe Domnul, zicând: „Oare este Domnul în mijlocul nostru 
sau nu?" 

Minunea s-a petrecut lângă Rafidim (= lărgime), locul numindu-se de atunci Masa (= 
ispită; încercare) sau Meriba (= hulă; ocară). Anania propune, pentru Masa-şi-Meriba, 
Cărtealâ- şi-Ispitire. 

8: Apoi a venit Amalec şi se bătea cu Israel la Rafidim. 

Amalec: „nume generic pentru Amaleciţi, popor descendent din Edom (vezi Facerea 36, 
1.12). Aşezaţi la nord de Cadeş, ei îşi revendicau, probabil, oaza de la Rafidim" 405 . 

9: Iar Moise a zis către Iosua: „Alege-ţi bărbaţi voinici şi du-te mâine de te luptă cu 
Amalec! Cât despre mine, eu voi sta în vârful muntelui, cu toiagul lui Dumnezeu în mâna 
mea". 

„Prima menţiune a lui Iosua (Navi), tânărul războinic care-i va succeda lui Moise şi va 
cuceri Canaanul" 406 . 

Amaleciţii erau o populaţie nomadă din deşertul Sinai; ei s-au aflat în permanentă 
duşmănie cu evreii. Amalec (= războinic; lenevie) războieşte pe Israel (= mintea care vede pe 
Dumnezeu) căutând să-1 abată, prin lenevie, de la cugetarea celor înalte. Pentru prima dată este 
numit Iosua (=Iahve este mântuirea), cel ce va conduce poporul după moartea lui Moise. Moise 
i-a încredinţat lui Iosua alegerea luptătorilor pentru că „Legea nu putea alege bărbaţi voinici; 
aceasta o va face Iisus (Iosua), prin Legea nouă" 407 . 

10: A făcut deci Iosua după cum îi spusese Moise şi a ieşit să se bată cu Amalec, în 
timp ce Moise, Aaron şi Or s-au suit în vârful muntelui. 

11: Şi a fost că atunci când Moise îşi ridica mâinile, biruia Israel; iar când îşi lăsa 
mâinile, biruia Amalec. 

„Philon propune ca etimologie pentru Amalec poporul care linge sau înhaţă {Leg. III, 
186), simbolizând patimile care devorează sufletul şi-l mistuie în întregime" 40 *. 

„Poporul, când vede mâinile legiuitorului ridicate, se face mai tare în luptă decât 
vrăjmaşul, iar dacă le vede coborâte, este biruit. Ridicarea mâinilor lui Moise spre înălţime 

închipuieşte vederea înţelesurilor mai înalte ale legii, iar aplecarea lor către pământ înseamnă 
tâlcuirea mai umilă şi mai coborâtă a legii, după literă" 409 . Apare aici Or (= răsărit), numit astfel 
doar în Septuaginta; textul ebraic şi cel latin îl numesc Hur. Nu ştim alte date despre el, chiar 
dacă o tradiţie târzie îl socoteşte a fi fost soţul Mariamei,sora lui Moise. 

12: Cum însă mâinile lui Moise se îngreuiau, ei au luat o piatră şi au pus-o sub el; el 
s-a aşezat pe ea, iar Aaron şi Or îi sprijineau mâinile, unul de-o parte şi altul de alta; şi au 
stat mâinile lui rezemate până-n asfinţitul soarelui. 

„Philon acordă diverse valori simbolice susţinerii braţelor lui Moise: de pildă, Aaron 
(cuvântul) şi Or (lumina) reprezintă sprijinul oferot de cele două puteri indispensabile 
înţeleptului {Leg. III, 45). După Origen (Horn. I Reg. 1, 9) şi Epistola lui Barnaba, acest verset 
prefigurează întinderea braţelor lui Iisus pe cruce, între cei doi tâlhari" 410 . 

„Mintea trebuie să fie susţinută în aţintirea ei spre Dumnezeu de făptuirea înţelegătoare şi 
de contemplarea cuvenită, ca odinioară mâinile lui Moise de Aaron şi Or" 411 . Sunt aici multe pre- 
figurări: piatra, care este Hristos, văzut şi ca temelie a Legii vechi; crucea, arătată prin mâinile lui 
Moise; preoţia, închipuită de Aaron; privegherea, arătată prin Or; timpul plinirii Legii în Hristos, 
văzut în continuarea luptei până la asfinţit. Cu toate acestea trebuie să ne înarmăm spre a-1 birui 
pe Amalec cel nevăzut. 

13: Şi a zdrobit Iosua pe Amalec şi tot poporul său, trecându-i prin ascuţişul săbiei. 

„Această bătălie împotriva unui popor al deşertului ilustrează, în tradiţia iudaică, puterea 
rugăciunii; în tradiţia creştină se adaugă puterea crucii" 412 . „Pentru Origen, biruinţa asupra 
amaleciţilor constituie o nouă etapă în ascensiunea sufletului călăuzit de Fiul şi de Sfântul Duh 
(Horn. Num. 27, 5)" 413 . 

„Poporul nu devenea mai tare pentru că Moise se ruga astfel, ci pentru că numele lui 
Iisus era în fruntea luptei, iar (Moise) făcea numai semnul crucii" 414 . Iar Iosua închipuie pe 
„Iisus, nu fiu al omului, ci Fiu al lui Dumnezeu, arătat în preînchipuire în trupul lui Iisus al lui 
Navi" 415 . 

14: Atunci a zis Domnul către Moise: „Scrie aceasta-ntr-o carte, spre aducere 
aminte, şi spune-i lui Iosua că pomenirea lui Amalec o voi şterge din cele ce sunt sub cer. 

„E pentru întâia oară când Moise e menţionat ca autor al cărţilor lui; chiar dacă nu 
putem şti de care anume carte e vorba aici, faptul rămâne semnificativ" 416 . Profeţia despre Ama- 
leciţi se va împlini mai târziu, ei fiind exterminaţi în mare parte de către regii Saul şi David. 
„Pentru Iustin, porunca de a scrie cele întâmplate se referă la vestirea biruinţei lui Hristos cel 
răstignit asupra demonilor (Dial. 131, 4-5)" 417 , demonii fiind închipuiţi de Amaleciţi, Hristos de 
Iisus Navi iar răstignirea de braţele lui Moise. 

15: Moise I-a ridicat atunci Domnului un jertfelnic şi 1-a numit Iahve-Nissi, 

„Iahve-Nissi = Domnul este steagul meu ,,41& 

1 6 : căci „cu mână tainică îl va bate Domnul pe Amalec din neam în neam". 

„Origen, după o cercetare amănunţită asupra temei poporului lui Amalec, îl asimilează 
pe acesta puterilor întunericului conduse de diavol (Horn. Num. 19). Iustin referă mâna ascunsă 
[mână tainică, la Anania] la Fiul lui Dumnezeu sau la Duhul lui Hristos (Dial. 49, 7-8). Irineu 

aplică această sintagmă pruncului Iisus, recunoscut de către magi ca fiind Hristosul deja biruitor 
(Adv.haer. III, 16, 4)" 419 . 

„Moise sta pe vârful muntelui, cu mâinile sprijinite de Aaron şi Or, ca să nu-şi coboare 
mâinile din semnul crucii, până s-a întors Iisus cu bucurie, după ce a nimicit pe Amalic. Numele 
lui Amalic înseamnă lenevie. Căci de începe omul să fugă de voile lui şi aleargă la Dumnezeu, 
lenevia este cea dintâi care îl războieşte, voind să-1 întoarcă iarăşi la păcatele lui" 420 . 



CAPITOLUL 18 - Ietro la Moise. 

1: Dar Ietro, preotul din Madian, socrul lui Moise, a auzit de toate câte le făcuse 
Domnul pentru poporul Său, că anume Domnul îl scosese pe Israel din Egipt 

2: Atunci Ietro, socrul lui Moise, a luat-o pe Sefora, femeia lui Moise, pe care acesta 
i-o lăsase-n seamă, 

3: ca şi pe cei doi fii ai ei - dintre care unul se chema Gherşom, după spusa: „străin 
sunt eu în ţară străină", 

4: iar pe altul îl chema Eliezer, după spusa: „Dumnezeul părintelui meu mi-a fost 
într- ajutor şi m-a scăpat din mâna lui Faraon". 

5: Aşadar Ietro, socrul lui Moise, împreună cu fiii şi cu femeia acestuia, a venit la 
Moise în pustie, acolo unde-şi aşezase el tabăra, la muntele lui Dumnezeu. 

6: Şi i s-a dat de veste lui Moise prin cuvintele: „Iată că vine la tine Ietro, socrul 
tău, avându-i cu el pe femeia ta şi pe cei doi feciori ai tăi". 

7: Deci a ieşit Moise în întâmpinarea socrului său, s-a plecat înaintea lui şi 1-a 
îmbrăţişat şi s-au sărutat unii pe alţii; apoi 1-a poftit în cort. 

Sefora şi fiii săi au fost amintiţi anterior la 7, 20-26, când ei petreceau pe Moise către 
Egipt. Aici se arată că au fost trimişi înapoi, fapt care, de altfel, se putea deduce, ei nemaifiind 
amintiţi până acum. Dacă Moise şi Ietro se binecuvântează reciproc, înseamnă că de acum, 
Moise, deşi ginere, e socotit egal cu preotul Ietro, ca unul ce se bucură de darurile dumnezeieşti. 

8: Şi i-a povestit Moise socrului său tot ceea ce Domnul le făcuse lui Faraon şi 
Egiptenilor de dragul lui Israel, toate necazurile ce se abătuseră asupra lor pe drum şi 
cum i-a scăpat Domnul din mâna lui Faraon şi din mâna Egiptenilor. 

9: Şi s-a minunat Ietro de tot binele pe care li-1 făcuse Domnul, anume că-i scăpase 
din mâna Egiptenilor şi din mâna lui Faraon. 

10: Şi a zis Ietro: „Binecuvântat fie Domnul, că El v-a scăpat din mâna Egiptenilor 
şi din mâna lui Faraon! 

11: Acum ştiu şi eu că mare este Domnul peste toţi dumnezeii, pentru că i-a 
smerit". 

„Ietro are o interpretare defavorabilă la Philon: orgoliu; exces {Ebr. 36; Mutat, 103). 
Doar cu numele de Raguel: păstorirea lui Dumnezeu el devine membru al turmei dumnezeieşti 
{Mut. 105). Chirii al Alexandriei vede în el prefigurarea convertirii neamurilor la credinţa 
adevărată, tot datorită celui de-al doilea nume, prin care se arată autoritatea Păstorului prin 
excelenţă, Hristos {Glafire la Ieşire I)" 421 . 

12: Apoi Ietro, socrul lui Moise, I-a adus lui Dumnezeu ardere-de-tot şi jertfe. Şi au 
venit Aaron şi toţi bătrânii lui Israel pentru ca-n faţa lui Dumnezeu să stea la masă cu 
socrul lui Moise. 

„Oare nu vei recunoaşte că Madianitul era de neam străin şi din neamuri? Căci nu 
odrăslise din rădăcina lui Avraam. Dar era de altfel şi el preot şi închinător al religiei naturale 

răspândite în acel timp pe pământ. Se închinau şi ei [...], căci credeau şi ei în felul lor unui 
Dumnezeu preaînalt, ca şi Melchisedec. Dar primeau şi alţi zei. [...] Deci şi Ietro era unul care 
avea, după cât se pare, o astfel de religie. De aceea, când află cele făcute de Dumnezeu spre 
mântuirea lui Israil, cucerit de mărturisirile măreţe şi minunate, vine cu toată casa şi cu tot 
neamul la sfântul Moise. Iar acesta când 1-a văzut, 1-a primit şi 1-a dus cu bucurie în cort, şi i-a 
povestit mai amănunţit faptele măreţe ale puterii dumnezeieşti şi minunile mai presus de orice 
cuvânt. Căci mulţimea celor ce rătăcesc, adică neamurile, sunt chemate la pocăinţă, întâi prin 
cele despre Dumnezeu, apoi aleargă de la sine spre legea dumnezeiască, adică spre învăţătura 
prin legea scrisă. Astfel aleargă la primul cort. Căci legea introduce numai. Apoi, înduplecate de 
vechile istorisiri, se mişcă şi la hotărârea de-a cugeta că Dumnezeu este unul şi singur, pe urmă 
şi la datoria de a-I aduce Lui roduri. Căci auzind Madianitul istorisirea lui Moise, zice: Acum 
am cunoscut că mare este Domnul peste toţi dumnezeii, pentru că i-a smerit pe ei. Şi a adus 
Ietro, socrul lui Moise, arderi de tot şi jertfe lui Dumnezeu(Bib]ia 1914). Aşadar, şi catehizarea 
introducându-ne prin Vechiul Testament în învăţătura elementară, ne duce la primele începuturi 
ale cunoştinţei de Dumnezeu. [. . .] Iar pe cei catehizaţi prin Lege îi desăvârşeşte Hristos. Iar când 
zic lege, înţelege iarăşi Vechiul Legământ. Astfel, faţă de Ietro, Moise s-a folosit numai de 
istorisirile despre Dumnezeu. Prin aceasta 1-a adus la hotărârea de-a mărturisi făţiş că nu e alt 
Dumnezeu, decât numai Cel Unul, Cel prin fire şi cu adevărat. Iar aceasta e prima credinţă a 
catehumenilor, adică aceea prin care se despart de părerile politeiste şi primesc pe Dumnezeu Cel 
cu adevărat Unul şi prin fire. Iar Aaron 1-a învrednicit pe Ietro şi de o masă şi 1-a chemat la 
mâncare de pâine. [...] Căci Hristos, Aaron cel mai adevărat, ne desăvârşeşte pe noi cu pâinea 
cea vie. Dar îi desăvârşeşte nu numai pe cei din neamuri, ci împreună cu ei şi pe cei aleşi din 
Israil, al căror chip (tip) sunt bătrânii. Iar trebuinţa de-a mânca pâinea în faţa Domnului 
Dumnezeu are şi ea nu o mică însemnătate pentru sfinţenie. Căci ce stă aşa de mult sub privirea 
lui Dumnezeu, ca masa tainică (mistică) şi jertfa şi cei ce se împărtăşesc de ea?" 422 . 

13: Şi a fost că a doua zi a şezut Moise să judece poporul; şi a stat poporul înaintea 
lui Moise de dimineaţă până seara. 

14: Şi dacă Ietro, socrul lui Moise, a văzut tot ceea ce făcea el pentru popor, i-a zis: 
„Ce faci tu cu poporul? De ce şezi tu singur, pe de-o parte, şi, pe de alta, tot poporul stă 
înaintea ta de dimineaţa până seara?" 

15: Iar Moise a zis către socrul său: „Poporul vine la mine să ceară judecata lui 
Dumnezeu. 

16: Când se ivesc între ei neînţelegeri, vin la mine; eu cercetez pe fiecare şi-i învăţ 
poruncile lui Dumnezeu şi legile Lui". 

„Fondul acestor legi este inspirat de Dumnezeu, iar forma lor aparţine lui Moise. Dacă 
poporul cerea lui Moise mereu judecata lui Dumnezeu, nu înseamnă că de fiecare dată era 
consultată vocea divină, ca să i se dea noi prescripţii potrivite cazurilor respective, lipsite de 
importanţă şi care nu priveau interesul obştii. In această situaţie, se poate spune că Legea mo- 
zaică cuprinde detalii pentru orice caz particular şi amănuntele din ea ce revin pe seama lui 
Moise, care le-a formulat în numele lui Dumnezeu, Care i-a dat doar unele precepte generale şi 
fundamentale. Dumnezeu a lăsat pe seama lui Moise, călăuzit de asistenţa şi aprobarea divină, 
precum şi de înţelepciunea şi experienţa sa personală, dreptul de a redacta şi a face unele 
precizări detaliate. Legislaţia mozaică are astfel garanţia autorităţii divine şi ea nu reprezintă 
numai produsul revelaţiei de pe Muntele Sinai, ci şi al geniului lui Moise, de aceea e greu de 
stabilit care parte din ea revine divinului şi care din ea reprezintă umanul. Cu alte cuvinte, 
legislaţia mozaică în esenţa ei aparţine divinului, iar în forma sau redactarea ei revine uma- 
nului" 4 ' 23 . 

17: Iar socrul lui Moise a zis către el: „Ce faci tu, nu faci bine, 

18: că şi tu te vei slei, şi poporul acesta care-i cu tine; grea e pentru tine treaba 
aceasta, şi nu vei putea s-o faci singur. 

19: Acum dar ascultă-mă pe mine!, am să-ţi dau un sfat; apoi, Dumnezeu cu tine! 
Tu să-i fii poporului ceea ce trebuie să-i fii faţă de Dumnezeu: să-I înfăţişezi lui 
Dumnezeu, tu, trebuinţele lor; 

20: iar lor să le arăţi poruncile şi legile Lui, să le descoperi căile pe care să umble şi 
faptele pe care să le facă. 

21: Acum: din întregul popor alege-ţi oameni destoinici şi temători de Dumnezeu, 
oameni drepţi, care urăsc trufia, şi pune-i căpetenii peste mii, căpetenii peste sute, 
căpetenii peste cincizeci, căpetenii peste zeci. 

22: Aceştia, ei să judece poporul în toată vremea: pricinile grele să le aducă la tine, 
iar pe cele mici să le judece ei. Ei te vor ajuta astfel, uşurându-ţi povara. 

23: De vei face lucrul acesta, Dumnezeu te va întări, tu vei putea să faci faţă, iar 
poporul acesta-ntreg va ajunge cu pace la locul său". 

24: Şi a ascultat Moise de cuvântul socrului său şi a făcut tot ceea ce i-a spus. 

„Lumina poate veni şi de la cei netăiaţi împrejur (cf. Origen, Horn. Ex. 11,6). Augustin 
semnalează că Moise poate recunoaşte originea divină a unui gând bun, inspirat, şi vede în Ietro 
tipul legii naturale (Quaest. in Hept. II, 67)" 424 . 

25: Aşadar, din întreg Israelul a ales Moise oameni destoinici şi i-a pus căpetenii 
peste mii, căpetenii peste sute, căpetenii peste cincizeci şi căpetenii peste zeci. 

26: Aceştia, ei judecau poporul în toată vremea; toate pricinile grele le aduceau la 
Moise, iar pe cele uşoare, pe toate, le judecau ei. 

27: Moise 1-a lăsat apoi pe socrul său să plece, iar acesta s-a dus în ţara lui. 

Prin sfatul său, primit de Moise, Ietro înlesneşte cele ce vor urma. Totodată, se arată că 
până şi cei ce s-au învrednicit de primirea tainelor dumnezeieşti, asemeni lui Moise, au nevoie 
de lumina ce vine de la semeni. 



CAPITOLUL 19 - Sosirea în pustia Sinai. Pregătiri pentru primirea Legii. 

1 : Iar în cea de a treia lună de la ieşirea fiilor lui Israel din ţara Egiptului, în chiar 
ziua aceea au ajuns ei în pustia Sinai. 

în chiar ziua aceea: „dată imprecisă; se crede că cea exactă a dispărut din vechile 
manuscrise ebraice' 425 . 

2: Au plecat deci de la Rafidim, au ajuns în pustia Sinai, şi acolo a tăbărât Israel, în 
faţa muntelui. 

„Adică în faţa (sau în imediata vecinătate) a muntelui lui Dumnezeu, Sinai [sau Horeb, 
după altă tradiţie]. Localizat în sudul peninsulei cu acelaşi nume. Munte devenit celebru prin 
aceea că în el i S-a descoperit Dumnezeu lui Moise şi li s-a dat Israeliţilor Legea. Pentru Sfântul 
Apostol Pavel, Sinaiul va fi simbolul Legii care a fost desfiinţată prin [sau, mai degrabă, plinită 
în - n. n.] Iisus Hristos (vezi Galateni 4, 24-3 1)" 426 . 

3: Şi s-a suit Moise în muntele lui Dumnezeu; iar Domnul 1-a strigat din munte şi i- 
a zis: „Iată ce vei grăi tu către casa lui Iacob şi ce le vei da de veste fiilor lui Israel: 

4: - Voi cu ochii voştri aţi văzut ce le-am făcut Eu Egiptenilor, cum v-am purtat Eu 
pe aripi de vultur şi v-am adus la Mine. 

La Mine, „adică la muntele lui Dumnezeu, Sinai" 427 . 

5: Acum: dacă veţi asculta de glasul Meu şi veţi păzi legământul Meu, voi îmi veţi 
fi Mie popor ales dintre toate neamurile, că al Meu este tot pământul; 

Legământul (5ia6fJKT|): „Pactul cu Moise pecetluieşte elecţiunea lui Israel şi 
făgăduinţele făcute lui, după cum alianţa cu Avraam confirmase primele făgăduinţe făcute 
israeliţilor (Facerea 17). Dar pactul cu Avraam se referea la o singură persoană, chiar dacă el se 
răsfrângea şi asupra descendenţilor patriarhului, şi comporta o unică prescripţie, circumcizia. 
Alianţa de pe muntele Sinai cuprinde întreaga comunitate {Eu sunt Dumnezeul vostru şi voi 
sunteţi poporul Meu), căreia i se instituie o lege (Decalogul şi Codul Alianţei). Această Lege, 
dezvoltată ulterior, devine carta iudaismului. Pactul mozaic, datorită extremei sale importanţe şi 
a dispoziţiilor stricte de respectarea Legii, devine alianţa adevărată cu Iahve (BJ, LThK)" 428 . 

6: îmi veţi fi preoţie împărătească şi neam sfânt!... Acestea sunt cuvintele pe care le 
vei spune fiilor lui Israel". 

Israel e numit împărăţie preoţească - Biblia 1982 - (ebr. mamleket kohanim; gr. 
vasîlion hierâtevma; lat. regnum sacerdotale). „In faptul că Israel întreg este numit împărăţie 
preoţească şi neam sfânt, avem o dovadă în plus că înainte de Moise nu exista o clasă de preoţi, 
distinctă de restul poporului" 429 . Mai reiese cu claritate că ales e cineva dacă şi atâta vreme cât 
urmează voii Domnului. Anania, după Septuaginta, traduce preoţie împărătească, traducere 
care pune accentul pe preoţie, nu pe împărăţie, preoţia conferită de Împăratul-Dumnezeu, prin 
lucrarea căreia poporul ales devine neam sfânt. „în context, cele trei trepte: popor ales în 
vederea unei misiuni speciale, selecţionat de Cel ce, ca împărat suprem, stăpâneşte tot 
pământul; pentru îndeplinirea misiunii, poporul ales e înzestrat cu o preoţie împărătească, 
preoţie conferită de Împăratul-Dumnezeu (în fapt, întregul text e o pregătire pentru instituirea 
templului şi a preoţiei levitice); prin prezenţa şi lucrarea acestei preoţii, poporul ales devine el 
însuşi neam sfânt. Textul Ebraic permite traduceri cu accentul nu pe preoţie, ci pe împărăţie: 
împărăţie preoţească, sau împărăţie de preoţi [...], de unde interpretarea de sorginte apuseană 
că ar fi vorba de instituirea unei preoţii universale, în virtutea căreia orice membru al 
comunităţii este preot. în faţa acestei interpretări, romano-catolicii glosează în sensul că o 
împărăţie de preoţi nu înseamnă că e alcătuită din preoţi, ci condusă de preoţi (de aici, 
deschiderea spre teocraţie). Expresia din Septuaginta e citată aidoma în I Petru 2, 9, în acord cu 
sintagma preoţie sfântă din I Petru 2, 5, în sensul că vechea preoţie, cea din umbra Legii, devine 
cu adevărat împărătească şi sfântă prin Cel ce o conferă, Iisus Hristos, împărat şi Arhiereu. în 
acelaşi sens o foloseşte şi Sfântul Vasile cel Mare în una din rugăciunile sale liturgice 
(anamneză din Liturghia ce-i poartă numele)" 430 . 

7: Şi venind Moise, i-a chemat pe bătrânii poporului şi le-a spus toate cuvintele 
acestea pe care le poruncise Domnul. 

8: Atunci tot poporul, răspunzând într-un glas, a zis: „Toate câte a zis Dumnezeu 
vom face şi vom fi ascultători!" Iar cuvintele poporului le-a dus Moise la Dumnezeu. 

într-un glas sau într-un cuget (SEP 1), ouo6i)pa56v: „descrie starea de pregătire a 
comunităţii, necesară în vederea primirii Legii. Ea implică teamă reverenţială, curăţire, 
asceză" 431 . 

9: Domnul a zis către Moise: „Iată, Eu voi veni la tine într-un stâlp de nor, pentru 
ca poporul să Mă audă vorbind cu tine, şi astfel şi pe tine să te creadă pururea". Iar Moise 
I-a spus Domnului cuvintele poporului. 

Dumnezeu Se pogoară la slăbiciunea oamenilor şi li Se arată adeseori în chip sensibil. 

10: Şi a zis Domnul către Moise: „Coboară-te! Atrage-i poporului luarea-aminte; 
supune-i curăţirii astăzi şi mâine; să-şi spele hainele, 

Supune-i curăţirii: „literal: curăţeşte-i (oficiază, prin poruncă, actul purificărilor 
rituale)" 432 . „Hainele curate reprezintă pregătirea pentru întâlnirea cu Dumnezeu. După Origen, 
aici e vorba de sfinţirea trupului şi a duhului (I Corinteni 7, 34), pregătire necesară ascultării 
Cuvântului lui Dumnezeu sau participării la nunta Mirelui, adică la euharistie (Horn. Ex. 11, 

1 1 : şi să fie gata pentru cea de a treia zi, căci în ziua a treia Se va pogorî Domnul pe 
muntele Sinai, în faţa-ntregului popor. 

„Cele trei zile sunt necesare curăţirii celor trei puteri ale sufletului, după Maxim 
Mărturisitorul (Qu. 73), inspirat de Grigorie al Nyssei (FM2,154-164)" 434 . 

12: Vei pune poporul dincolo printr-un hotar de jur-împrejur şi-i vei spune: - 
Păziţi-vă: nu vă suiţi în munte şi nu vă atingeţi de hotarul lui; că tot cel ce se va atinge de 
munte, cu moarte va muri: 

„Să pui hotar poporului: Clement asociază această interdicţie formulelor platoniciene 
din Timaios 28c şi Scrisoarea a VH-a, 341c, subliniind identitatea învăţăturii despre limitele 
cunoaşterii lui Dumnezeu (StromateY, 12, 78, 2)" 435 . 

13: pe acela nu mână-1 va atinge, ci cu pietre va fi ucis sau cu săgeată va fi săgetat; 
om sau dobitoc, nu va rămâne-n viaţă. Dar când tunetele şi trâmbiţele şi norul se vor 
îndepărta de pe munte, ei se vor sui în munte". 

„Oprirea oricărui animal de a se arăta pe munte înseamnă [...] ridicarea peste cunoştinţa 
ce ne vine din simţuri, la contemplarea celor cunoscute cu mintea" 436 . In plus, se arată distanţa 
dintre sacru şi profan. 

14: Şi dacă s-a coborât Moise din munte la popor, el a sfinţit poporul, iar ei şi-au 
spălat hainele. 

15: Apoi el i-a zis poporului: „In trei zile să fiţi gata, de femei să nu vă apropiaţi!" 

„Pregătirea pentru primirea Legii este înţeleasă de unii Părinţi ca un îndemn şi ca o 
justificare a ascezei. ♦ Maxim Mărturisitorul consideră femeia o alegorie pentru partea 
iraţională a omului, de care trebuie să se păzească atunci când se apropie de muntele gnozei 
(Qu. 73)" 437 . 

„Moisi, pe bună dreptate, pentru a-i deprinde pe iudei încetul cu încetul cu înfrânarea, a 
poruncit să se abţină de la plăcerile trupeşti trei zile la rând, pentru a asculta cuvintele dum- 
nezeieşti" 438 . „Prin spusa că nu trebuie să se împreuneze cu femeile, ci să se abţină de la 
împreunarea cu acelea, le porunceşte mortificarea plăcerilor trupului. Iar prin trebuinţa de a-şi 
spăla şi hainele, ne porunceşte curăţirea prin apă, dar e vădit că şi prin Duhul care ne spală de 
întinăciune" 439 . 

16: Şi a fost că-n ziua a treia, încă de dimineaţă, tunete s-au făcut pe muntele Sinai, 
şi fulgere şi nor înnegurat şi sunet puternic de trâmbiţă; şi tot poporul din tabără a fost 
cuprins de spaimă. 

„Aceasta înseamnă [...] că Unul Născut a venit şi a coborât din cer nu în primul timp, 
nici la începuturile veacului acesta; nici în timpul al doilea şi din mijloc, ci în al treilea şi cel din 
urmă, şi ca dimineaţa şi ca în începutul zilei, adică după ce a fost alungată ceaţa spirituală, aflată 
în noi, şi noaptea a trecut şi întunericul a dispărut" 440 . Primul timp este cel al protopărinţilor, iar al 
doilea al Legii vechi, în sens larg. Altă dată s-a zis că Mântuitorul vine în timpul al cincilea, spre 

seară; sunt subliniate astfel diferitele aspecte ale lucrării mântuitoare. „Iar pe Muntele Sinai erau 
fulgere şi un nor întunecat. Fulgerul era chipul luminii dumnezeieşti şi al lucirii spirituale, adică 
în Duh, care luminează toate prin Hristos şi se răspândeşte peste cele de sub cer. [. . .] Iar negura 
dă de înţeles că taina lui Hristos e cu adevărat greu de privit. [...] Dar şi trâmbiţa a strigat, 
arătându-ne marele răsunet al învăţăturilor evanghelice" 441 . 

17: Iar Moise a scos poporul să-L întâmpine pe Dumnezeu în afara taberei; şi s-au 
oprit la poala muntelui. 

„Observă pedagogia lui Moise: îl aduce la Dumnezeu. Căci îl călăuzeşte spre Hristos şi 
aşează sub munte pe cei călăuziţi de el; nu-i urcă în munte. Iar în acestea să înţelegi prin munte 
cunoştinţa mai presus de fire şi mai presus de toate a tainei lui Hristos. Căci e foarte înaltă şi de 
neapropiat celor din lege, ci cuvenită nouă, celor sfinţiţi în Duhul" 442 . 

18: Iar muntele Sinai fumega tot, că pe el Se pogorâse Dumnezeu în foc; şi fum se 
înălţa ca fumul de cuptor; şi tot poporul era prins de cutremur. 

„Aşadar, Dumnezeu S-a arătat celor vechi din iconomie în chipul focului. Dar nu fără 
fum. Şi vom înţelege din aceasta iarăşi că cei ce cad în nepăsare şi au ales dispreţuirea slavei 
Lui dumnezeieşti trebuie să plângă şi să jelească. Căci trebuie să lăcrimeze în fum" 443 . 

19: Sunetul trâmbiţei se făcea din ce în ce mai tare; Moise grăia, iar Dumnezeu îi 
răspundea cu glas. 

Cu glas „redă gr. (povan,, vocea inteligibilă a lui Dumnezeu, care îi răspunde lui Moise 
(BJ)" 444 . 

„A mai adăugat că sunetele trâmbiţei se făceau tot mai puternice. De aceea la început 
abia le auzeau puţini, pe urmă mulţi, mai bine zis, adunarea. Căci propovăduirea evanghelică e 
[...] o trâmbiţă cu mare răsunet. Dar la început s-a auzit numai în Iudeea. Dar, cu înaintarea 
timpului, dumnezeieştii ucenici au străbătut tot pământul de sub cer, propovăduind tuturor, 
pretutindeni" 445 . „Coborârea lui Dumnezeu în munte e semnul limpede că El nu vine la minţile ce 
se târăsc pe jos şi nu voieşte să Se sălăşluiască în cei ce au cugetul pământesc şi josnic, ci în cel a 
cărui minte urcă în sus şi, ajungând pe vârful cel mai de sus, dispreţuieşte cele pământeşti şi 
priveşte numai la cele de la Dumnezeu" 446 . Dar asupra celor cufundaţi în materialitate stăpâneşte 
confuzia: „Cei ce aveau idei coborâte despre Dumnezeu şi măsurau cerul cu palma, închizând 
slava lui Dumnezeu numai în cele ce se arătau, socoteau în ei şi că văd însăşi firea lui Dumnezeu 
ca nefiind nimic altceva decât foc şi glas primit în urechea lor ca într-un mod trupesc" 447 . 

20: Pogorâtu-S-a deci Domnul pe muntele Sinai, pe vârful muntelui. Şi Domnul 1-a 
chemat pe Moise în vârful muntelui, iar Moise s-a suit. 

Suntem în plin apofatism: „Părăsind, deci, tot ce se vede, nu numai câte le cuprinde cu 
simţurile, ci şi pe cele câte socoteşte mintea că le vede, înaintează mereu spre cele dinăuntru pâ- 
nă ce, străbătând prin multa străduinţă de a înţelege, la ceea ce este de nevăzut şi de neînţeles, 
acolo vede pe Dumnezeu. Căci în aceasta constă adevărata cunoaştere a Celui căutat: că a-L 
cunoaşte stă chiar în faptul de a nu-L cunoaşte" 448 . „Cu adevărat munte înălţat pieptiş şi greu de 
urcat este cunoaşterea lui Dumnezeu (teologia). Şi mulţimea poporului de-abia ajunge lapoalele 
ei. V Iar trâmbiţa care loveşte auzul este predica despre firea dumnezeiască şi ea e puternică 
încă de la prima auzire, dar se întăreşte şi mai mult şi loveşte şi mai tare auzul celor ce au 
înaintat până la capăt" 449 . 

21 : Grăit-a Domnul către Moise: „Coboară-te! Atrage-i poporului luarea-aminte să 
nu dea buzna spre Domnul ca să vadă: mulţi dintre ei vor cădea. 

Ca să vadă: „sensul exact al verbului katanoeo: a vedea (a contempla) spre a înţelege; 
a privi spre a-ţi câştiga pricepere; a înţelege. Folosit în Facerea 3, 6 în legătură cu pomul 
cunoştinţei binelui şi răului. In textul de faţă: nu numai că ochii omului nu pot suporta slava lui 
Dumnezeu, dar nici vederea lui lăuntrică, de creatură, nu poate accede la fiinţa intimă a lui 
Dumnezeu, la esenţa Lui" 450 . 

22: Chiar şi preoţii, care se apropie de Domnul Dumnezeu, să se sfinţească, pentru 
ca nu cumva Domnul să Se-ndepărteze de la ei". 

„Le-a poruncit şi preoţilor să se sfinţească, (arătând) că preoţia după lege nu era cu 
desăvârşire sfântă, odată ce are nevoie încă de sfinţire. Altfel nu s-ar fi poruncit să se sfinţească. 
Dar Hristos ne este nouă Arhiereu nepătat şi Sfântul Sfinţilor [...]. De aceea a şi încetat întâiul 
legământ. Şi s-a făcut şi schimbarea preoţiei lui, pentru că nu era fără pată şi sfinţenia supremă. Şi 
nu a desăvârşit pe nimeni în conştiinţă, ci a adus mai mult învăţături despre spălări şi despre 
stropiri spre curăţirea trupului. De-abia ajungea până aici puterea preoţiei legii. Deci a poruncit 
să se sfinţească, fiindcă nu avea sfinţenia desăvârşită, ci se va sfinţi la vremea sa în Hristos, când 
chipurile se vor preschimba în adevăr. Iar adăugând: Ca nu cumva să Se întoarcă de către ei 
Domnul (Biblia 1914), a lăsat să se înţeleagă aşa, că moartea e osânda celor ce, odată arătată în 
lume preoţia prin Hristos, mai cinstesc preoţia legii. Căci prin El se sfinţesc şi popoarele, dar se 
sfinţeşte şi neamul odinioară venerat şi sfinţit, dar care se face întinat şi necurat dacă nu se 
sfinţeşte prin El" 451 . 

23: A zis Moise către Dumnezeu: „Nu va putea poporul să se suie în muntele Sinai, 
pentru că Tu ne-ai atras luarea-aminte, zicând: - Hotărniceşte muntele şi sfînţeşte-1!" 

24: Iar Domnul i-a răspuns: „Du-te, coboară-te, apoi te vei sui, tu şi Aaron 
împreună cu tine. Dar preoţii şi poporul să nu se repeadă a se sui la Domnul, ca nu cumva 
Domnul să-i părăsească". 

25: Şi s-a coborât Moise la popor şi le-a spus... 

Verset „în concordanţă cu Textul Ebraic: frază întreruptă, rămasă neisprăvită; autorul s-a 
grăbit să introducă marele şi importantul capitol al Decalogului. In fapt, primul verset al 
capitolului următor e continuarea versetului 19 al capitolului de faţă" 452 . 

Dumnezeu „le spune că muntele le este de neapropiat. Şi ameninţă cu moartea, dacă 
cineva ar hotărî să dispreţuiască porunca. Nu vrea să se cugete prin aceasta că e crud, sau nemilos, 
sau de neapropiat, căci ar fi un lucru cu totul prostesc acesta, ci să ştie şi să înţeleagă că e propriu 
celor foarte aleşi să fie aproape de cinstea şi slava lui Dumnezeu, Care Se află în depăşirile cele 
mai înalte" 453 . Doar cei sfinţiţi se pot apropia de locul în care e Dumnezeu. „Acest lucru în multe 
biserici nu mai este acum păzit. Fiindcă mulţi care mai au nevoie de curăţirea de cele făcute în 
viaţa lor trecută, unii din cei nespălaţi şi cu veşmântul vieţii pătat, împinşi de simţirea 
necuvântătoare, îndrăznesc să se apropie de urcuşul dumnezeiesc, din care pricină sunt îngropaţi 
în propriile lor cugetări. Căci părerile lor eretice sunt ca nişte pietre necioplite care doboară şi 
îngroapă pe propriul născocitor al relelor învăţături" 454 . Dar cel curăţit e chemat să se suie către 
Dumnezeu. Iniţiativa o are Dumnezeu, dar aşteaptă şi un efort din partea omului: „Se coboară pe 
munte Dumnezeu Cel mai presus de toate; apoi, chemat, urcă Moise. Căci nu se întâmplă să se 
poată ridica cineva la înălţimile adevăratei vederi a lui Dumnezeu, dacă nu S-a coborât mai întâi 
Dumnezeu însuşi şi nu S-a făcut în aşa fel ca să fie accesibil minţilor noastre'* 455 . 

CAPITOLUL 20 - Cele zece porunci. 

1: Grăit-a Domnul toate cuvintele acestea, zicând: 

Urmează cele zece cuvinte, sau Decalogul. „Decalogul se deosebeşte de restul codurilor 
de legi vechi orientale în primul rând prin stil, care este apodictic şi nu cazuistic. Legiuitorul 
este nu un rege oarecare, ci divinitatea, iar pedeapsa oricărei încălcări a celor prescrise este 
moartea. Datorită accentului pus pe conduita morală şi buna funcţionare a raporturilor 
interumane, Decalogul a putut deveni codul moral al umanităţii în genere (LThK)" 456 . 

2: „Eu sunt Domnul, Dumnezeul tău, Cel ce te-a scos din ţara Egiptului, din casa 
robiei. 

3: Să nu ai alţi dumnezei în afară de Mine. 

Dumnezeu pretinde un cult exclusiv, ca să nu slujim celor ce nu sunt. El e Cel ce ne-a 
eliberat, ca dintr-un Egipt, de robia păcatului şi a morţii. De aceea se cuvine să-I slujim doar Lui, 
şi nu falşilor dumnezei, cum făceau cei mai mulţi dintre cei vechi. „Origen îl îndeamnă pe 
oricine ascultă acest cuvânt să părăsească Egiptul (lucrurile acestui veac), să treacă din robia 
lumii căzute în păcat, pentru a veni în casa libertăţii, la o viaţă conformă cu poruncile lui 
Dumnezeu (Horn. Ex. 8, l)" 457 . 

„Nu-i împiedica pe ei să-i aibă pe aceia ca alţi dumnezei pentru că ar exista alţi 
dumnezei, ci pentru ca nu cumva, întorcându-se de la Dumnezeul cel adevărat, să înceapă să-şi 
facă zei din cele ce nu sunt" 458 . Au alţi dumnezei cei ce se alipesc de cele materiale, precum şi 
ereticii care falsifică sfintele învăţături ale Bisericii. 

4: Să nu-ţi faci chip cioplit, şi nici vreo asemănare cu ceva din câte sunt în cer, acolo 
sus, ori din câte sunt pe pământ, aicea jos, ori din câte sunt în apele de sub pământ 

Chip cioplit: „textual: idol (idolon); prin definiţie, statuie sau statuetă sculptată, ca 
reprezentare a unei zeităţi" 459 . „Această interdicţie făcea din Israel un unicat în întregul său 
context uman. De reţinut însă că textul se completează prin prima frază a versetului următor; 
porunca nu interzice opera de artă, ci transformarea acesteia în idol" 460 . „Pentru Philon, aici se 
condamnă deopotrivă şi sculptura şi pictura (Decal. 66; 156; Ebr. 109; Gig. 59); la fel pentru 
Iosif Flaviu. Origen deosebeşte £i5o}X,ov, idol, de opoiwpa, înfăţişare, ficţiuni ale unor lucruri 
pe de o parte (cf. I Corinteni 8, 4), efigie a fiinţelor adevărate, pe de alta (Horn. Ex. 8, 3)" 461 . 

5: Să nu te închini lor, şi nici să le slujeşti; că Eu, Domnul, Dumnezeul tău, Eu sunt 
un Dumnezeu gelos, Cel ce vina părinţilor o dă pe seama copiilor pân-la al treilea şi-al 
patrulea neam pentru cei ce Mă urăsc, 

Dumnezeu se numeşte aici Theos zilotis (cf. Septuaginta); zilotis traduce ebraicul qana, 
de la qano (= gelos). „Grecescul zilos înseamnă zel, ardoare, râvnă, dar şi gelozie, emulaţie, ri- 
valitate; sensul e dictat de context. In cazul de faţă, Dumnezeu îşi revendică în exclusivitate 
fidelitatea şi iubirea celor cu care a încheiat legământul; în caz de trădare cu alţi dumnezei, El 
îşi atribuie chiar pornirile temperamentale ale unui acces de gelozie" 462 . ,JDumnezeu gelos, 
iC$jU}TX\q, este un sens nou al termenului care în greaca clasică însemna adept plin de râvnă; se 
aplică aici lui Dumnezeu ca Unuia care nu admite rival, şi în acest sens corespunde bine 
ebraicului qanna. Are şi sensul de zelos, fanatic. Pornind de aici, Marcion distingea între 

Dumnezeul gelos, fanatic, ranchiunos al Vechiului Testament şi Dumnezeul bun, iubitor, 
iertător din Noul Testament, revelat de Iisus Hristos (cf. Tertulian, Adv. Marc.)" 463 . 

6: dar Mă milostivesc pân-la al miilea neam spre cei ce Mă iubesc şi-Mi păzesc 
poruncile. 

Nu e îngăduit să reprezentăm pe Dumnezeu în chipul creaturilor, pentru a nu confunda 
Creatorul cu creaţia. Cum vom vedea, interdicţia nu a fost totală, dar, în general, s-a evitat de a 
da un chip văzut celor nevăzute, existând şi pericolul căderii în idolatrie. Insă în nici un caz nu 
poate fi atacat, pornind de la această poruncă, cultul sfintelor icoane. Odată cu întruparea Fiului, 
Dumnezeu a luat un chip văzut, ce poate fi reprezentat. La rândul său, Sfânta Scriptură este 
icoană. Dar ea poate deveni şi chip cioplit, sau idol fără viaţă, când e scoasă din Biserică şi 
tâlcuită de către eretici. 

Poate surprinde pedepsirea copiilor, până la al treilea şi al patrulea neam, pentru 
păcatele părinţilor. „Dumnezeu nu vrea să spună aici că au să fie pedepsiţi alţii pentru păcatele 
altora, ci că vor suferi pe bună dreptate aceeaşi pedeapsă ca şi înaintaşii lor, pentru că nu s-au 
făcut mai buni, deşi au avut înaintea lor pilde de păcătoşi pedepsiţi." 464 Dar e şi un alt înţeles, de 
vreme ce primul şi al doilea neam nu se spune c-ar fi pedepsite: „Primul neam socotesc că este 
sămânţa răului, adică atacul (sau momeala). Al doilea e pofta. Al treilea, deprinderea (habitu- 
dinea) răului, adică consimţirea. Al patrulea, lucrarea, adică fapta. Deci se pedepseşte până la al 
treilea şi al patrulea neam. Căci atacul şi pofta sunt nevinovate, întrucât răul n-a răzbit până la 
capăt." 465 Iar milostivirea până la al miilea neam arată mulţimea bunătăţilor cu care va dărui 
Dumnezeu sufletul ce-I urmează Lui. 

7: Să nu iei numele Domnului, Dumnezeului tău, în deşert, că nu va lăsa Domnul 
nepedepsit pe cel ce ia în deşert numele Lui. 

E oprit sperjurul, ca şi orice folosire necuviincioasă sau inutilă a numelui divin (BJ 
crede că aici s-ar putea include şi folosirea magică a numelui divin). La fel şi pomenirea lui 
Dumnezeu de către eretici, fiind o hulă să-L pomenească pe Dumnezeu cei ce au părăsit 
Biserica Sa. „Interdicţia se referă la a atribui idolilor numele lui Dumnezeu, unic şi irepetabil 
(Clement, Stromate VI, 16, 137, 3); de asemenea, la falsul jurământ şi, în general, la a numi 
divinitatea în contexte superficiale (Philon, Decal.). ♦ Pentru Clement din Alexandria (ibid.), 
porunca se referă la Dumnezeu-Tatăl Creator şi la înţelepciunea care-i naşte pe cei drepţi. A nu 
curaţi [nu va lăsa nepedepsit - la Anania] înseamnă a nu declara curat, nevinovat până la a nu 
lăsa nepedepsit cu sensul de a îndrepta prin împăcate" 466 . 

8: Adu-ţi aminte de ziua odihnei, ca s-o sfinţeşti. 

9: Şase zile să lucrezi; în ele fă-ţi toate treburile, 

10: dar ziua a şaptea este odihna Domnului, Dumnezeului tău; în ea să nu faci nici 
o muncă, nici tu, nici fiul tău, nici fiica ta, nici sluga ta, nici slujnica ta, nici boul tău, nici 
asinul tău, nici orice dobitoc al tău, nici străinul ce poposeşte la tine, 

11: fiindcă-n şase zile a făcut Domnul cerul şi pământul, marea şi toate cele ce sunt 
într-însele, iar în ziua a şaptea S-a odihnit De aceea a binecuvântat Dumnezeu ziua a 
şaptea şi a sfinţit-o. 

Este aici, desigur, un înţeles mai înalt decât simpla reţinere de la lucrări într-o anumită zi. 
„Mulţi au trecut de la treapta lucrătoare la vedere şi s-au odihnit de la toate, aflându-se într-o 
sâmbătă a legii duhovniceşti" 467 . După ce am ostenit să ne însuşim virtuţile, vom odihni în 
Dumnezeu prin fixarea în contemplaţie. „Sâmbăta, fiind ultima zi din săptămână, înseamnă tim- 
pul venirii Mântuitorului nostru, Care S-a arătat la sfârşitul şi la apusul veacului prezent şi ni S-a 

făcut nouă început şi uşă şi cale spre spălarea păcatelor, spre libertate şi iertare, spre nestricăciune 
şi viaţă şi spre nădejdea viitoare" 468 . Dar cei ce urmează Domnului depăşesc sâmbăta, intrând 
într-o nouă zi: „A şaptea zi este arătată, deci, ca zi de odihnă; ziua aceasta, prin îndepărtarea de 
fapte rele, pregăteşte ziua cea dintâi, care este cu adevărat ziua odihnei noastre" 469 . Sabatul avea 
un rol pregătitor: „Odinioară, în vremea sabatului celui prefigurativ, deşi (oamenii) se odihneau 
cu trupul, sufletele lor erau încătuşate în răutăţi şi păcate. Or acesta este sabatul adevărat, odihna 
cea adevărată, când sufletul este curat şi nu împlineşte cugetele lui Satan, când se odihneşte în 
liniştea şi bucuria cea veşnică a Domnului" 470 . Creştinii vor înlocui sabatul cu Duminica, ziua 
învierii Domnului şi a Pogorârii Duhului Sfânt. 

12: Cinsteşte pe tatăl tău şi pe mama ta, ca să-ţi fie ţie bine şi să trăieşti ani mulţi 
pe pământul pe care Domnul Dumnezeu ţi— 1 va da 

Suntem datori să aducem cinstire părinţilor noştri trupeşti şi sufleteşti. încalcă porunca 
mai ales cei ce se împotrivesc învăţătorilor rânduiţi de Hristos în Biserica Sa. E cuprins aici şi un 
alt avertisment: „Nu te lăsa condus de porniri lipsite de judecată şi nici nu te lua după deprinderile 
cele din lume" 471 . 

13: Să nu ucizi. 

Dumnezeu este Cel ce dă viaţa şi Singurul în drept să o ia. E oprită astfel luarea cu voie a 
vieţii aproapelui, precum şi a propriei vieţi. Dar cea mai gravă e uciderea sufletească (Matei 10, 
28). „Cel ce vrea să nimicească învăţătura cea adevărată despre Dumnezeu şi despre veşnicia Lui, 
ca să pună în locul ei minciuna, spunând fie că universul este fără pronie, fie că lumea este 
necreată, fie că sunt minciuni temeiurile adevăratei învăţături, acela este cel mai mare criminal" 472 . 
Astfel, ucigaşi sunt ereticii care caută să-i despartă pe credincioşi de Biserică, după cum sunt şi 
sinucigaşi, ca unii ce şi-au ales osânda veşnică. 

14: Să nu te desfrânezi. 

Relaţiile trupeşti sunt îngăduite doar între cei uniţi prin Taina Nunţii. Dar e şi un înţeles 
mai adânc: „Desfrânare este atunci când cineva părăseşte gnoza cea bisericească şi adevărată şi 
înţelegerea despre Dumnezeu şi se îndreaptă spre o învăţătură falsă, care nu se cuvine, adică 
îndumnezeieşte creaturile sau personifică ceva din cele ce nu există" 473 . Pe scurt, orice erezie 
este desfrânare. „Condamnarea adulterului are şi un înţeles alegoric, spiritual, adulterul 
reprezentând, pentru evrei, înşelarea lui YHWH cu alţi zei, pentru creştini, amestecarea 
credinţei creştine cupăgânismul sau cu ereziile" 474 . 

15: Să nu furi. 

E oprită însuşirea oricărui bun străin. Tot fur este şi cel ce vrea să răpească din Biserică 
sufletele credincioşilor, ademenindu-le la erezii. „Această poruncă poate fi înţeleasă şi ca 
referindu-se la intenţia de a distruge dreapta credinţă, adevărata învăţătură despre Dumnezeu 
{Clement, Stromate VI, 16, 147, 2)" 475 Mântuitorul ne-a avertizat că: Furul nu vine decât ca să 
fure şi săjunghie şi să piardă (Ioan 10, 10), de aceea: De omul eretic, după întâia şi a doua 
mustrare, depărtează-te, ştiind că unul ca acesta s-a abătut şi a căzut în păcat, fiind singur de 
sine osândit (Tit 3, 10-11). 

16: Să nu mărturiseşti strâmb împotriva aproapelui tău. 

„Philon insistă asupra păcatului falsei mărturii care îi afectează chiar pe judecătorii 
legaţi prin jurăminte teribile, care încalcă legea fără să ştie. De asemenea, orice formă de 
divinaţie, de ghicire a viitorului este un caz particular de călcare a acestei porunci. ♦ Clement 

din Alexandria trece de la interdicţia de a fura la al zecelea cuvânt, care se referă la diversele 
dorinţe, mai mult sau mai puţin licite (Stromate VI, 16, 148, 4)" 476 . 

Porunca e limpede, dar mai ascunde şi alte înţelesuri: „Să nu fii cu două gânduri, nici cu 
două feluri de vorbă, pentru că două feluri de vorbă înseamnă cursa morţii" 477 . Pentru a tăia rădă- 
cina păcatului, „să nu vorbeşti de rău, să nu ţii minte răul" 478 . Mărturisire strâmbă e şi 
defăimarea dreptcredincioşilor de către eretici. 

17: Să nu râvneşti la casa aproapelui tău; să nu râvneşti la femeia aproapelui tău, 
nici la ogorul lui, nici la sluga lui, nici la slujnica lui, nici la boul său, nici la asinul său şi la 
nici unul din dobitoacele lui şi la nimic din câte sunt ale aproapelui tău". 

Legea pune stavilă chiar şi gândurilor păcătoase, ştiind că de la acestea se ajunge lesne la 
păcatul cu fapta. „Pofta (lăcomia) este păcatul în sensul cel mai larg (Romani 7, 7). Pentru unii 
monahi, lăcomia, numită şi gastrimargie, este rădăcina tuturor relelor (Evagrie, Pract. 6-7). 
Poftirea lucrurilor deşarte, chiar dacă sunt mici, are ca efect limitarea activităţii Providenţei 
(Stromate VI, 16, 148, 4-6)" 479 . 

Mai mult, „porunca îţi spune să nu fii rob duhului trupesc, ci să-1 stăpâneşti" 480 . „Dacă 
trebuie să ne înfrânăm pântecele şi cele de sub pântece, atunci este lămurit că am primit dintru 
început de la Domnul prin lege porunca de a ne tăia poftele" 481 . Nu e oprită doar poftirea celor 
materiale: „După cum este pedepsit cel care pofteşte cele ce nu i se cuvin, tot aşa nu-i este 
îngăduit să poftească lucruri false" 482 , adică să răstălmăcească sfintele învăţături după urechile 
sale eretice. 

Aici se încheie poruncile Decalogului. 

18: Şi tot poporul vedea fulgerele şi tunetele şi sunetul de trâmbiţă şi muntele 
fumegând: cuprins fiind de spaimă, poporul întreg se ţinea departe. 

19: Şi au zis către Moise: „Vorbeşte-ne tu, dar Dumnezeu să nu vorbească spre noi, 



ca nu cumva să murim". 



„Iustin (Dial. 67, 9-10) urmat de alţi Părinţi, consideră că Vechiul Legământ stă sub 
semnul fricii, până într-atât încât poporul nu putea să sufere auzirea cuvântului lui Dumnezeu 
Acestuia i se opune promisiunea unui alt Legământ (cf Ieremia 38, 3 1-32 şi Isaia 54, 10; 55, 3). 
Pentru monahi, frica de Dumnezeu este începutul credinţei (Evagrie, Pract., passim; Patericul, 
passim) ,,4Si . 

„Iată-i deci cerându-i clar să le fie mijlocitor, ca unii ce nu se puteau apropia de slava 
nereţinută a lui Dumnezeu. [. . .] Arătându-ne şi prin aceasta în multe chipuri adevărul, a făgădu- 
it mijlocirea prin Hristos" 484 . 

20: Iar Moise le-a zis: „îndrăzniţi, că iată de ce-a venit Dumnezeu la voi: ca să vă 
pună la-ncercare, ca să fie frica Lui între voi pentru ca voi să nu păcătuiţi". 

„Spaima în faţa manifestărilor sensibile ale forţei divine, mai cu seamă în faţa 
fenomenelor care însoţesc teofania, se deosebeşte de aceea a supunerii fără rezervă în faţa 
voinţei divine (BJ)" 485 . Moise cere s-o biruim pe prima (îndrăzniţi) ca s-o dobândim pe cea de-a 
doua (ca să fie frica Lui între voi). 

21 : Şi a stat poporul departe, iar Moise a intrat în întunericul unde era Dumnezeu. 

,JJegura, întunericul (yv6(po<g): Moise a intrat în întuneric - aici se află izvorul teologiei 
apofatice, care se constituie începând cu Platon şi, mai târziu, cu Philon şi se consolidează la 
Sfinţii Părinţi, culminând cu Dionisie Areopagitul şi Ioan al Crucii. Negura simbolizează natura 
fără formă, nevăzută, netrupească a dumnezeirii, astfel că sufletul care voieşte să cunoască 
Fiinţa în esenţa ei trebuie să ştie că Dumnezeu este în Sinea Sa de neînţeles. Această învăţătură 
a incognoscibilităţii lui Dumnezeu este reluată de Clement (Stromate II, 2, 6, 1), de Origen, de 
Grigorie al Nyssei şi de Ioan Gură de Aur, care-i consacră un întreg tratat" 486 . 

„Cuvintele acestea arată, celor ce pot să înţeleagă, că Dumnezeu este nevăzut şi negrăit; 
iar negura, care este într-adevăr necredinţa şi neştiinţa mulţimii, stă ca o perdea în faţa strălucirii 
adevărului." 487 Dar negura are un dublu aspect: Moise „s-a silit să intre în negură, unde era 
glasul lui Dumnezeu, adică în gândurile cele nepătrunse şi insesizabile ale existenţei lui 
Dumnezeu; că Dumnezeu nu este în negură sau într-un loc, ci mai presus şi de spaţiu şi de timp 
şi de toate însuşirile celor create. De aceea nici nu Se găseşte în vreo parte, nici nu conţine, nici 
nu este conţinut, ca să fie limitat sau tăiat' 488 . 

Urmează alte rânduieli, cunoscute sub numele de Cartea legământului. „Prima 
consemnare în scris a dreptului mozaic o constituie aşa-zisa Carte a legământului (sefer 
habberith - Ieşirea 20, 22 - 23, 33), în care sunt expuse norme legale referitoare la viaţa 
particulară şi publică (mişpatim - judecăţi) şi la cea religios-morală (debarim - cuvinte, 
lucruri)" 489 . „Prescripţiile acestui Cod al alianţei pot fi grupate în trei secţiuni: 1 . drept civil şi 
penal (21, 1 - 22, 20); 2. reguli rituale (20, 22-26; 22, 28-31; 23, 10-19); 3. reguli etico-sociale 
(22, 21-27; 23, 1-9). Stilistic, se pot distinge o categorie cazuistică sau condiţională, în genul 
codurilor mesopotamice, şi o alta apodictică sau imperativă, în stilul Decalogului sau al textelor 
înţelepciunii egiptene (BJ)" 490 . 

22: Şi a zis Domnul către Moise: „Iată ce să-i vorbeşti casei lui Iacob şi iată ce să le 
vesteşti fiilor lui Israel: - Voi înşivă aţi văzut că din cer am grăit cu voi. 

23: Să nu vă faceţi dumnezei de argint, şi nici dumnezei de aur să nu vă faceţi. 

E oprită confecţionarea de idoli, adică de statuete reprezentând diferite zeităţi; dar textul 
vizează şi arghirofilia, alipirea de cele materiale. 

24: Mie să-Mi faceţi jertfelnic de pământ; pe el să vă puneţi arderile-de-tot, jertfele 
pentru mântuire, oile şi viţeii, în tot locul unde Eu voi face să fie numit numele Meu: acolo 
voi veni la tine şi te voi binecuvânta. 

„Ca şi la 12, 24, alternanţă plural-singular: poruncă pentru întreaga comunitate şi pentru 
fiecare ins în parte" 491 . „Precizarea în orice loc [în tot locul - la Anania] se opune menţiunii din 
Deuteronom 12, 5, sugerând posibilitatea practicării cultului în orice loc în care Dumnezeu îşi 
revelează prezenţa" 492 . 

25: Iar de-Mi vei face jertfelnic de piatră, să nu-1 zideşti din pietre cioplite, fiindcă 
ţi-ai pus tu dalta pe ele şi ele s-au pângărit. 

26: Iar la jertfelnicul Meu să nu te urci pe trepte, ca nu cumva acolo, pe ele, să ţi se 
descopere goliciunea". 

„La început, preotul israelit care aducea jertfa avea pe el doar o bucată de pânză 
împrejurul coapselor, după modelul egiptean. Mai târziu, când altarele erau înalte şi cu trepte de 
acces, preoţii erau obligaţi să poarte pe dedesubt pantaloni (vezi 28, 38)" 493 . 



486 SEP l,p. 243 

487 Clement Alexandrinul, Stromate, V, 78, 3 

488 Clement Alexandrinul, Stromate, II, 6, 1 
489 AB,p. 146 

490 EX,p. 221 
491 BBVA,p. 101 
492 SEP l,p. 243 
493 BBVA,p. 101 



76 



CAPITOLUL 21 - Rânduieli pentru casnici şi ucideri; dreptul de azil. 

1: „Iată acum rânduielile pe care tu le vei pune-n faţa lor: 

Rânduielile: SEP 1 are îndreptările: „încep îndreptările, SiKaKopaxa, norme de drept, 
pe care Sfinţii Părinţi le asociază cu viaţa activă, cu faptele virtuţii şi sunt de nedespărţit de 
efortul de cunoaştere a lui Dumnezeu" 494 . 

2: De vei cumpăra rob evreu, el să-ţi lucreze şase ani, iar în anul al şaptelea îl vei 
lăsa liber fără să-i ceri plată. 

3: Dac-a intrat singur, singur va ieşi; dac-a venit cu femeie, odată cu el va pleca şi 
femeia sa. 

4: Dacă însă femeia i-a fost dată de către stăpân şi ea va fi născut fii sau fiice, 
atunci femeia şi copiii vor fi ai stăpânului său; el va pleca singur. 

Oamenii vor fi eliberaţi din robie în vremea venirii Domnului. Dar ei nu vor putea 
revendica drept ale lor cele ce sunt ale Stăpânului, adică darurile dumnezeieşti. E răsplătit efortul 
personal, însă nu putem avea laudă pentru cele ce nu ne aparţin. 

5: Dar dacă robul se va-mpotrivi, zicând: - îmi iubesc stăpânul, femeia şi copiii; nu 
vreau să plec în libertate... 

6: atunci stăpânul său îl va aduce la judecata lui Dumnezeu; îl va aduce la uşă, pe 
prag, îi va găuri urechea cu o undrea, iar el îi va sluji pe veci. 

„Cel ce s-a supus acestei lumi nu se vinde numai stăpânului, ci chiar slăbiciunii sale. 
[...] Nu se vinde numai soţiei, ci devine rob al propriei sale alegeri cel ce-şi ia asupră-şi grija 
casei şi nu pe cea veşnică. Acestuia, aşadar, stăpânul său îi găureşte urechea în pragul uşii, ca 
să-i amintească de cuvântul său, prin care a ales robia" 495 . Am mai putea înţelege prin acesta pe 
cel ce împlineşte poruncile din frică. El rămâne în casa Stăpânului, însă nu fără oarecare 
pedeapsă, arătată prin străpungerea urechii. 

7: Dacă cineva îşi va vinde fata ca fată-n casă, ea nu va ieşi cum pleacă robii. 

Fată-n casă: „în sensul: servitoare-ibovnică" 496 . „Termenul folosit aici pentru femeia 
neliberă are un sens aparte: oiketk; casnică/de-a casei şi nu 5or))a| - sclavă sau 7rai5i<TKT| - 
slujnică, ceea ce vrea să însemne că statutul slujitoarei israelite era deosebit de al celei de alt 
neam, fapt care o apropie de condiţia unei soţii de rang inferior. In limba greacă oiKExiţ este 
ambiguu. La Theocrit înseamnă stăpâna casei şi nu o sclavă. Termenul mai apare în Levitic 19, 
20, unde elementul comun este existenţa relaţiilor sexuale dintre un bărbat şi o femeie 
neliberă" 497 . 

8: Dacă stăpânului nu-i va plăcea aceea pe care el de bunăvoie şi-a ales-o, o poate 
elibera pe bani; dar la neam străin nu are voie s-o vândă, de vreme ce el s-a purtat cu ea 
necinstit. 

9: Dacă i-a rânduit-o fiului său, se va purta cu ea după rânduiala fiicelor. 

„După legea fiicelor casei (BJ)" 498 . 

10: Dar dacă el îşi mai ia o alta, pe ea să n-o lipsească de hrană, de îmbrăcăminte şi 
de traiul ei cu bărbatul. 

1 1 : Iar dacă el nu va face pentru ea aceste trei lucruri, ea poate pleca de la el fără 
să plătească nimic, fără să-i dea bani. 

Sunt limitate abuzurile asupra fiicelor vândute de taţi ca roabe, în sens de servitoare- 
ibovnice; sunt prevederi adaptate nivelului moral scăzut al celor din vechime. 

12: De va lovi cineva pe altul şi acela va muri, să fie dat morţii. 

„Cu acest verset se instituie legea talionului, mai pregnantă în vv. 23-25" 4991 . 

13: Iar de nu va fi fost cu voia lui, ci Dumnezeu i 1-a adus în mână, îţi voi da Eu un 
loc unde să fugă ucigaşul. 

E vorba despre „crima fără premeditare; în acest caz, impactul dintre ucigaş şi victimă e 
pus pe seama lui Dumnezeu" 500 . „I se atribuiau lui Dumnezeu întâlnirile întâmplătoare (BJ). 
într-o societate în care legalitatea statală nu înlocuise încă răzbunarea individuală, ucigaşul 
involuntar trebuia ocrotit împotriva rudelor şi prietenilor victimei. Ca şi la alte popoare antice, 
locul azilului era un sanctuar (BJ)" 501 . „După Philon, uciderea involuntară este asimilată 
judecăţii lui Dumnezeu care îl pedepseşte pe cel ce a scăpat de justiţia omenească, ucigaşul 
fiind într-un anume fel slujitor al lui Dumnezeu şi i se dau cetăţile de scăpare (Deuteronom 19, 
1.13)" 502 . 

14: Dacă însă cineva va merge până acolo încât să-1 omoare pe aproapele său cu 
vicleşug şi va fugi la altar, chiar şi de la altarul Meu să-1 iei şi să-1 omori. 

„Intr-o societate în care legalitatea statală nu înlocuise încă răzbunarea individuală, 
ucigaşul involuntar trebuia ocrotit împotriva rudelor şi prietenilor victimei. Ca şi la alte popoare 
antice, locul azilului era un sanctuar" 503 . 

15: Cel ce va lovi pe tatăl său ori pe mama sa să fie dat morţii. 

16: Cel ce va blestema pe tatăl său ori pe mama sa să fie omorât. 

17: Cel ce va răpi pe cineva dintre fiii lui Israel - fie că-1 va vinde ca rob, fie că 
acela va fi găsit în mâinile lui - să fie omorât. 

18: Dacă doi oameni se vor certa şi dacă unul din ei îl va lovi pe celălalt cu o piatră 
sau cu pumnul şi acela nu va muri, ci va cădea la pat, 

19: dacă omul se va scula şi va umbla pe-afară cu ajutorul toiagului, atunci 
nevinovat va fi cel ce 1-a lovit; îi va plăti doar timpul cât n-a fost în stare să muncească şi 
costul îngrijirii. 

20: Dacă cineva va lovi cu bâta pe robul său sau pe slujnica sa şi va muri sub mâna 
lui, prin judecată va fi pedepsit; 

21: dar dacă [cel lovit] va mai trăi o zi sau două, el nu va fi pedepsit, fiindcă aici 
sunt banii lui. 

Pedeapsa veşnică aşteaptă pe cei ce nu aduc cinstire părinţilor (slujitorilor sfinţiţi), sau 
din vina cărora vreun suflet e îndepărtat de Biserică. Iar de vom vătăma pe cineva, prin îndemn 
la rău sau opinii eretice, va trebui să plătim, până la vindecarea aceluia. 

22: Dacă doi oameni, luându-se la bătaie, vor lovi o femeie însărcinată şi aceasta va 
lepăda pruncul ne-mplinit, [vinovatul] va fi pus să plătească despăgubirea pe care o va 
cere bărbatul femeii; va plăti atât cât se cuvine; 

Pruncul ne-mplinit: „sensul exact: fără să aibă înfăţişare de om; în stare încă 
embrionară, când copilul - după concepţia vremii - încă nu devenise persoană (Textul Ebraic 
însă vizează cu precădere vătămarea mamei)" 504 . 

Dacă prin sfada noastră provocăm avortarea cuiva, adică se va sminti înainte de a ajunge 
la cunoaşterea dreptei credinţe, vom plăti preţul hotărât de Tatăl său. Iar judecători sunt Sfinţii, 
care vor judeca lumea (Matei 19, 28; Luca 22, 30; I Corinteni 6, 2). Prin femeie putem înţelege 
Biserica; atunci, bărbatul ei este Mirele Hristos. „Pentru Origen, femeia însărcinată este 
sufletul, care este gata să nască Cuvântul lui Dumnezeu, dar el poate fi vătămat de cel care 
caută certuri pe cuvinte (I Timotei 6, 2; II Timotei 2, 14) şi atunci sufletul nu mai poate naşte cu 

adevărat, ci avortează Cuvântul şi îl pierde încă neformat. Dacă sufletul a primit botezul, 
uciderea este o crimă. Soţul sufletului este Hristos {Horn. Ex. 10, 3-4)" 505 . 

23: dar dacă [pruncul] va fi împlinit, atunci se va da suflet pentru suflet, 

24: ochi pentru ochi, dinte pentru dinte, mână pentru mână, picior pentru picior, 

25: arsură pentru arsură, rană pentru rană, vânătaie pentru vânătaie. 

Este aşa-numita lege a talionului. „Legea talionului (jus talionis) se regăseşte şi în Codul 
lui Hamurabi şi în legile asiriene. Ea are mai mult un caracter social decât individual; impunân- 
du-se o pedeapsă similară pagubei provocate, se urmăreşte limitarea exceselor vendetei. De fapt 
aplicarea acestei legi pare să-şi fi pierdut foarte devreme brutalitatea primitivă, în interiorul popo- 
rului israelit fiind recomandată iertarea, accentuată mai târziu de Hristos (BJ)" 506 . Origen afirmă 
chiar că asemenea locuri nu sunt numite Lege, ci decizii sau legiuiri, căci Legea Domnului este 
fără prihană (Psalmul 18, 8) 507 . Credem, însă, că alta e opinia potrivită: „o astfel de poruncă 
este cea mai mare dovadă a iubirii de oameni a lui Dumnezeu Dumnezeu n-a pus această lege 
ca să ne scoatem ochii unii altora, ci ca să ne ferim de a face aşa ceva altora, de frică să nu 
păţim şi noi la fel" 508 . 

26: Dacă va lovi cineva ochiul robului său sau ochiul slujnicei sale şi aceia vor orbi, 
liberi să-i lase pentru ochiul lor. 

27: Iar dacă va rupe dintele robului său sau al roabei sale, pentru dintele lor să-i 
lase liberi. 

28: Dacă un taur va împunge un bărbat sau o femeie şi le va pricinui moartea, 
taurul va fi ucis cu pietre, carnea lui nu va fî mâncată, iar stăpânul taurului va fi 
nevinovat. 

29: Dacă însă taurul obişnuia de mai-nainte să împungă, dar stăpânul său, deşi 
înştiinţat, nu 1-a ţinut închis, dacă taurul va omorî bărbat sau femeie, atunci va fi ucis cu 
pietre, iar stăpânul său va fi şi el dat morţii; 

„Verbul gr. acpavi^w poate fi tradus şi cu a distruge, a desfiinţa, dar şi a supraveghea, a 
pune deoparte {de ochii mulţimii), adică nu sugerează neapărat nimicirea, distrugerea, ci mai 
degrabă ascunderea' 509 . 

30: dar dacă i se va pune preţ de răscumpărare, atunci pentru răscumpărarea 
sufletului său va da cât i se va cere. 

3 1 : După această rânduială se va face şi când taurul împunge băiat sau fată. 

32: Iar dacă taurul va împunge rob sau roabă, stăpânului lor i se vor plăti treizeci 
de sicii de argint, iar taurul va fi ucis cu pietre. 

„Pentru că legea e umbră, închipuieşte prin fiu şi fiică neamul liber al sfinţilor, iar prin 
rob şi roabă, pe cel încă rob şi supus păcatului. Şi nu este acelaşi lucru a săvârşi un rău împotri- 
va sfinţilor sau a păcătoşilor. De aceea nu se pedepsesc amândouă acestea la fel" 510 . Faptul că se 
permitea celui vinovat să plătească preţ de răscumpărare vesteşte Taina Spovedaniei şi curăţirea 
prin îndeplinirea canonului. 

33: De va destupa cineva o fântână sau dacă va săpa fântână şi nu o va acoperi şi 
va cădea în ea un viţel sau un asin, 

34: stăpânul fântânii îi va plăti; stăpânului lor îi va da bani, iar stârvul va fî al lui. 

După Clement Alexandrinul, vom răspunde înaintea Stăpânului pentru cel ce s-ar pierde în 
groapa deschisă de noi; putem săpa gropi fie prin false învăţături, fie dezvăluind lucruri tainice 
celor ce încă sunt la măsura dobitocească 511 . Aceia rămân în grija noastră până la sfârşit. 

35: Dacă taurul cuiva va împunge taurul vecinului şi-1 va face să moară, ei vor 
vinde taurul cel viu şi vor împărţi banii între ei; tot între ei vor împărţi şi taurul mort. 

36: Dar dacă se va fi ştiut că taurul obişnuia de mai-nainte să împungă, dar 
stăpânul său, deşi înştiinţat, nu 1-a ţinut închis, atunci acesta va plăti taur pentru taur, iar 
stârvul va fi al lui. 

Chiar şi faţă de cei aflaţi în starea dobitocească avem o răspundere. Insă „cum este cu 
putinţă ca un taur care împunge să fie pedepsit? Iustin asociază Ieşirea 21, 29 cu Psalmii 21, 11 
sq. şi vede aici prefigurarea violenţei împotriva lui Iisus pe Muntele Măslinilor din partea 
trimişilor învăţaţilor evrei (Dial. 103, 1). Pentru Origen, taurul este o putere întunecată (Corn. 
Gen. 9, 2). De asemenea, el contrazice ideea că aici ar fi vorba de metempsihoză, conform 
căreia în animale s-ar fi coborât sufletele omeneşti {De princ. I, 8, 4). Maxim Mărturisitorul 
vede în taur chipul patimii, râvna şi zelul iraţional care se crede inspirat de Dumnezeu (Qu. 
24)' 

CAPITOLUL 22 - Pedeapsa pentru furt şi alte păcate. 

„în Textul Ebraic, versetul 1 al acestui capitol este versetul 37 al capitolului precedent; 
de asemenea, în ediţia Rahlfs a Septuagintei. Pentru concordanţa cu ediţiile clasice româneşti, 
am păstrat structura acestora" 513 . 

1: De va fura cineva un viţel sau o oaie şi le va înjunghia sau le va vinde, cinci viţei 
va plăti pentru un viţel şi patru oi pentru o oaie. 

2: Dacă cineva va prinde hoţul asupra faptei şi-1 va lovi de moarte, nu i se va socoti 
omor. 

3: Dar dacă a ucis după ce a răsărit soarele, vinovat este: pentru moarte cu moarte 
va muri. Dar dacă nu va avea cu ce să plătească furtul, să fie vândut. 

„Se subînţelege noaptea. Tâlharii spărgeau noaptea; prinşi de îndată, puteau fi ucişi pe 
loc, întrucât cel care lovea nu putea şti pe cine loveşte. Interpretarea alegorică a Părinţilor: casa 
este sufletul; locuitorul, conştiinţa; hoţul, diavolul sau gândul rău; v. 2 se referă la cel ce învinge 
răul în el însuşi, înainte de a-1 săvârşi, pe când v. 3 se referă la cel ce pretinde a nimici răul 
atunci când deja 1-a făcut. Luminat de către simţul divin, el ia cunoştinţă de moartea (păcatului) 
din el (Origen, In Mt. ser. 59, GCS, 38, pp. 134,27-135, 16)" 514 . 

4: Iar dacă hoţul va fi prins, şi cele furate vor fi găsite la el vii - de la asin pân-la 
oaie -, să plătească îndoit 

„Prin transcrieri neglijente ale vechilor manuscrise, versetele 3b şi 4 au fost deplasate de 
la locul lor firesc, adică imediat după versetul 1. Cititorul e rugat să le trateze ca atare" 515 . 

5: Dacă cineva păgubeşte ţarină sau vie lăsând vitele să pască ţarina altuia, va plăti 
din ţarina sa după cât a stricat; iar dacă a păscut toată ţarina, va plăti cu ce are mai bun 
în ţarina sa şi cu ce are mai bun în via sa. 

6: Dacă izbucneşte un foc şi, întâlnind mărăcini, se întinde şi arde clăi sau snopi 
sau holdă, va plăti cel ce a aprins focul. 

„Focul care a izbucnit şi a cărui propagare este descrisă de către Philon (Spec. IV, 26.29) 
reprezintă, alegoric, impulsurile inconştiente, iraţionale, care consumă, o dată cu patimile 
(spinii), virtutea (grâul), progresul moral (spicele) şi bunele dispoziţii (câmpul) {Leg. III, 248- 

249; cf. Her. 296). Origen adaptează această alegorie lucrării Cuvântului care mistuie păcatele 
tară să ardă holda (Corn. Io. 6, 297-8)" 516 . 

7: Dacă-i dă cineva vecinului său bani sau lucruri să le păstreze şi ele sunt furate 
din casa acestui om, atunci hoţul, de va fi găsit, îndoit să le plătească; 

8: iar dacă hoţul nu va fi găsit, atunci stăpânul casei va veni în faţa lui Dumnezeu şi 
va jura-ntru adevăr că n-a ascuns nimic din lucrurile aproapelui său. 

9: Oricare-ar fi lucrul împricinării - un viţel, un asin, o oaie sau o haină sau un 
oarecare lucru pierdut despre care cineva spune că-i al lui - pricina amândurora va fi 
adusă în faţa lui Dumnezeu; cel ce prin Dumnezeu e dovedit, acela îndoit îi va plăti 
aproapelui său. 

10: Dacă cineva îi dă aproapelui său un asin sau un bou sau o oaie sau o altă vită să 
i-o păzească şi dacă aceea suferă o vătămare sau moare sau e furată şi nu există martori, 

11: între cei doi să se facă jurământ în faţa lui Dumnezeu cum că el [paznicul] nu 
şi-a făcut parte din vita aproapelui său; pe aceasta o va lua stăpânul său de bună, iar el nu 
va plăti nimic. 

12: Dacă [vita] i se fură, îi va plăti despăgubire stăpânului său; 

13: iar dac-a fost sfâşiată de fiare, să-i aducă dovadă şi nu va plăti. 

14: Dacă cineva o cere cu-mprumut [vita] de la vecinul său şi ea suferă vătămare 
sau moare sau e furată şi stăpânul ei n-a fost de faţă, el o va plăti; 

15: dar dacă stăpânul ei a fost de faţă, nu o va plăti; dacă e simbriaş, ea va intra în 
socoteala simbriei. 

Sunt stabilite pedepsele pentru furt şi despăgubirile pentru diferitele pagube pricinuite 
aproapelui. 

16: Dacă cineva înşală o fecioară nelogodită şi se culcă cu ea, o va înzestra 
înzestrându-şi-o ca soţie; 

O va înzestra, adică îi va asigura o zestre „ebr. mohar - suma dată de logodnic familiei 
viitoarei soţii (BJ)" 517 . 

17: dar dacă tatăl ei nicicum nu se va învoi să i-o dea de soţie, atunci el îi va plăti 
tatălui atâţia bani câţi se cer pentru zestrea fecioarelor. 

Legea îngrijeşte şi de fete, care, în lumea veche, nu aveau prea multe drepturi. 

18: Pe vrăjitori să nu-i lăsaţi să trăiască. 

19: Tot cel ce se împreună cu dobitoc să fie omorât. 

20: Cel ce jertfeşte dumnezeilor, şi nu numai singurului Domn, cu moarte să piară. 

„în Textul Ebraic: să fie lovit de anatemă, adică: să I se ceară lui Dumnezeu, prin 
blestem, ca el să piară" 518 

Moartea e hărăzită pentru vrăjitorie, bestialitate şi idolatrie. 

21: Pe străin să nu-1 prigoneşti, nici să-1 apeşi, căci şi voi aţi fost străini în ţara 
Egiptului. 

22: Cu nici o văduvă şi cu nici un sărac să nu vă purtaţi rău; 

23: că, dacă voi le veţi face rău şi ei vor striga către Mine, Eu le voi auzi glasul 

24: şi-Mi voi aprinde mânia şi vă voi ucide cu sabia şi vor fi femeile voastre văduve 
şi copiii voştri săraci de părinţi. 

La fel ca uciderea şi sodomia, asuprirea celor lipsiţi de apărare este păcat strigător la cer. 

25: Dacă-1 împrumuţi cu bani pe fratele sărac de lângă tine, nu-1 zori şi nu-i pune 
camătă. 

Nu-l zori: „în tot Vechiul Testament, verbul katepigo e folosit numai aici şi înseamnă a 
presa pe cineva să facă ceva. In Textul Ebraic: nu te purta cu el ca un creditor ,,sl9 . 

26: Dacă aproapelui tău îi vei lua ca zălog haina, să i-o dai înainte de asfinţitul 
soarelui, 

27: căci ea e învelitoarea lui, e singurul veşmânt cu care să-şi acopere goliciunea: în 
ce va dormi el? Aşadar, dacă el va striga către Mine, Eu îl voi auzi, că milostiv sunt Eu. 

Goliciunea: „dublu sens: goliciunea trupului neocrotit de haină; goliciunea care-1 face pe 
om indecent" 520 . Prin haină, se înţelege aici „veşmântul de deasupra (simla, salma, beghed, 
kesut), care consta dintr-o bucată pătrată de stofă de lână sau păr de cămilă. Acest veşmânt era 
folosit drept învelitoare de noapte, de aceea nu se lua ca amanet după apusul soarelui" 521 . 

28: Pe dregători să nu-i defaimi, pe mai-marii poporului tău să nu-i vorbeşti de 
rău. 

într-o orânduire teocratică, hula împotriva autorităţilor ofensează pe Dumnezeu, Cel ce 
dă dregătoriile. 

29: Nu întârzia în a-Mi aduce pârga ariei tale şi a teascului tău; pe cei întâi-născuţi 
dintre fiii tăi să Mi-i dai Mie. 

30: Tot aşa vei face cu viţelul tău, cu oaia ta, cu animalul tău de povară: şapte zile 
va fi cu maică-sa, iar în ziua a opta Mi-1 vei da Mie. 

„Nu ne aducem îndată ce suntem chemaţi şi ajunşi la începuturile credinţei şi încă 
neiniţiaţi în jertfa dumnezeiască şi fără de sânge; ci mai întâi suntem catehizaţi şi alergăm sub 
mama, adică sub Biserică, şi ne întărim cu cuvântul plăcut ca şi cu laptele potrivit pruncului. 
[...] Deci ajunşi la bărbăţie şi bine hrăniţi cu cuvintele catehizării, îi aducem în ziua a opta, 
adică după ce a trecut timpul în care se aflau în pruncie şi a venit după aceea altul în care se 
poate împărtăşi în mod potrivit taina lui Hristos. Căci ziua a opta înseamnă timpul învierii" 522 . 

31: Oameni sfinţi îmi veţi fi: să nu mâncaţi carnea dobitocului sfâşiat de fiară; 
aruncaţi-o la câini! 

„E vorba de sfinţenia rituală. Carnea animalelor sfâşiate de fiare era presupusă ca încă 
având în ea sânge; consumarea sângelui era drastic interzisă de Lege (vezi Levitic 7, 26-27)" 523 . 
„Omul nu trebuie să ajungă comesean cu fiarele sălbatice (Philon, Spec. IV, 119-120)" 524 . 

Sfâşiat de fiară în câmp (Biblia 1982) e sufletul ajuns la cea mai joasă stare; cu acesta să 
nu avem comuniune, ci să-1 lăsăm câinilor, adică duhurilor necurate. 



CAPITOLUL 23 - Cum se face dreptatea. Despre sărbători. Rânduieli şi porunci 
pentru intrarea în Canaan. 

1: Să nu-ţi pleci urechea la zvon deşert; să nu iei partea celui vinovat făcându-te 
martor mincinos. 

Zvon deşert sau cuvânt deşert (SEP 1): „pdxaioţ, este interpretat de Philon ca mincinos 
(QE II, 9). încă de la Herodot, ca adjectiv, înseamnă fără temei şi califică vorbele transmise 
după ureche (aKofj: zvon). Philon consideră că legislatorii greci au copiat pasajele din 
preasfintele table ale lui Moise pentru a interzice, pe bună dreptate, mărturiile bazate pe zvonuri 
(Spec. IV, 61; QE II, 9). Pentru Origen, deşarte sunt discursurile eretice despre (sau împotriva 

lui) Dumnezeu Creatorul; se pot asculta, dar trebuie respinse {Horn. Ex. 3, 2; cf. şi Grigorie al 
Nyssei, Cant. 6, GNO VI, p. 196)" 525 . 

2: Să nu te iei după cei mai mulţi în a face rău; când eşti martor, să nu te abaţi în 
partea celor mulţi ca să abaţi judecata; 

3: nici chiar săracului să nu-i fii părtinitor la judecată. 

Pe lângă legiuiri mai grosiere, iată aici şi sfaturi de mare fineţe. 

4: De vei întâlni boul duşmanului tău - sau asinul său - rătăcit, să-1 întorci şi să i-1 
duci. 

5: De vei vedea asinul vrăjmaşului tău căzut sub povară, să nu te faci că nu-1 vezi, 
ci ridică-1 împreună cu el. 

„Iudeilor legea le poruncea să nu treacă nici pe lângă vita unui duşman căzută jos, iar tu 
vezi adeseori pe fratele tău rănit de diavol şi căzut jos, nu la pământ, ci în prăpastia păcatului, şi 
nu cauţi să-1 scoţi cu sfatul, nici nu-1 îndemni şi nici nu te străduieşti să mai iei şi pe alţii în ajutor, 
dacă e cu putinţă, ca să poţi slobozi mădularul tău din gâtlejul fiarei" 526 . „Dacă trebuie să ridici 
vita de povară a duşmanilor tăi, apoi cu atât mai mult trebuie să ridici sufletele prietenilor tăi, 
mai ales când căderea lor este mai grozavă. Că ei, neputând purta povara mâniei, ni cad într-o 
groapă, ci în focul gheenei. Tu, însă, vezi pe fratele tău căzut jos, strivit de povară, iar pe diavol, 
alături de el, aţâţând focul, şi treci mai departe fără inimă, fără milă! E primejdios lucru să faci 
asta şi cu un animal!" 527 . „Domnul ne-a învăţat, demult de tot, să nu ne bucurăm de nenorocirile 
duşmanilor noştri pentru ca, deprinşi cu aceste fapte, să ne înveţe să ne rugăm pentru duşmani 
(Luca 6, 28)" 528 . 

6: Să nu strâmbi judecata săracului când se judecă. 

7: Fereşte-te de fapta nedreaptă; pe cel nevinovat şi pe cel drept să nu-1 ucizi; celui 
nedrept să nu-i dai dreptate de dragul unor daruri. 

8: Daruri să nu primeşti, căci darurile orbesc ochii celor ce văd şi strâmbă pricinile 
cele drepte. 

9: Pe străin să nu-1 apăsaţi, căci voi ştiţi cum e sufletul pribeagului, că şi voi aţi fost 
pribegi în ţara Egiptului. 

Pasajul se adresează în special judecătorilor. Sufletul pribeagului sau al înstrăinatului 
(SEP 1), „literal: străinului, (devenit prozelit la Philon) se caracterizează prin lepădarea de 
politeism şi întoarcerea spre Dumnezeul unic. Prozelitul nu este cel tăiat împrejur trupeşte, ci 
spiritual, adică cel ce s-a desprins de patimi. Philon interpretează acest verset din perspectiva 
Levitic 19, 34: Trebuie să-l iubeşti pe străin ca pe tine însuţi, deopotrivă trup şi suflet {Virt. 
103; cf. şi Clement, Stromate II, 18, 88, l)" 529 . 

10: Şase ani să-ţi semeni ţarina şi să-i aduni roadele, 

1 1 : iar în al şaptelea îi vei da odihnă, lăsând-o nelucrată; din ceea ce a rămas se vor 
hrăni săracii neamului tău şi vor mânca fiarele câmpului. Tot aşa vei face cu via ta şi cu 
măslinii tăi. 

E menţionat anul sabatic, descris pe larg în Levitic. 

12: Treburile tale să ţi le faci în şase zile, iar în ziua a şaptea te vei odihni, ca să se 
odihnească şi boul tău şi asinul tău, şi să răsufle fiul roabei tale şi străinul care-i cu tine. 

„Legea a rânduit Sâmbăta ca să se odihnească boul tău de jug şi sluga ta. Amândoi 
aceştia arată prin ghicituri trupul. Căci trupul este vita de jug a minţii lucrătoare, fiind nevoit să 
poarte de silă povara virtuţilor prin fapte. Tot el este şi sluga minţii contemplative, întrucât 
slujeşte în chip raţional poruncilor minţii care a ajuns la cunoştinţă, ca unul ce s-a pătruns şi el de 



525 SEP l,p. 249 

526 Sf. Ioan Gură de Aur, Omilii la Facere, XLIII, 4 

527 Sf. Ioan Gură de Aur, Omilii la Matei, XV, 10 

528 Clement Alexandrinul, Stromate, II, 90, 1 

529 



SEPl,p. 250 



83 



raţiune prin contemplaţiile minţii. Sâmbăta este sfârşitul amândurora, hărăzind fiecăruia odihna 
cuvenită de bunurile cărora le slujesc prin făptuire şi contemplaţie" 530 . 

13: Pe toate câte vi le-am spus păziţi-le. Numele altor dumnezei să nu le pomeniţi, 
nici să se audă ele din gura voastră. 

„Origen insistă asupra calităţii dispoziţiei interioare, indispensabilă mântuirii. El crede 
în eficacitatea incantaţiilor care păstrează sonoritatea proprie numelor divine din ebraică: 
ASwvai sau LaPawG. De asemenea, este interzisă rostirea numelor altor zei (C. Ceh. 5, 46). ♦ 
Acest canon era riguros respectat de către creştini, care suportau persecuţii, mai degrabă decât 
să pronunţe Zeus. Totuşi era îngăduit a folosi numele comun 6£0<g, zeu în limba maternă 
(greacă) (C. Ceh. 5, 46)" 531 . 

14: De trei ori în an să-Mi serbaţi: 

15: Să păziţi sărbătoarea Azimelor: şapte zile veţi mânca azime după cum ţi-am 
poruncit, la vremea rânduită din luna lui Abib, căci în acea lună ai ieşit din Egipt, 
înaintea Mea să nu te înfăţişezi cu mâna goală. 

„Legătura stabilită între sărbătoarea azimelor şi ieşirea din Egipt primăvara a facilitat 
conexiunea dintre această sărbătoare şi Paşti (cf 12, 15)" 532 . 

16: Vei păzi sărbătoarea Secerişului, a celor dintâi roade din cele ce vei semăna în 
ţarina ta; apoi sărbătoarea Culesului, toamna, când îţi aduni munca de pe câmp. 

Toamna: „textual: la ieşirea anului. Anul evreiesc era perioada dintre două toamne" 533 . 
Sărbătoarea secerişului: „sărbătoarea numită în Ieşirea 34 sărbătoarea săptămânilor, celebrată 
la şapte săptămâni (Deuteronom 16, 9) sau cincizeci de zile (Levitic 23, 16) după Paşti, deci ar 
corespunde Rusaliilor din calendarul creştin" 534 . Sărbătoarea culesului era „celebrată toamna, 
la sfârşitul anului, între 15-21 ale lunii Tişri, la recoltarea strugurilor şi măslinelor. In 
Deuteronom 16, 13; Levitic 23, 24, este numită şi sărbătoarea corturilor, căci se ridicau colibe 
de frunze, asemenea celor folosite de viticultori în timpul recoltării strugurilor. Ele evocau apoi 
popasul israeliţilor în deşert. Pare a fi cea mai populară dintre sărbători, căci în III Regi 8, 2 şi 
65; Iezechiel 45,25 este numită numai sărbătoare"^ 5 . 

17: De trei ori pe an, toţi cei de parte bărbătească se vor înfăţişa înaintea 
Domnului, Dumnezeului tău. 

Sunt fixate sărbătorile anuale, prezentate pe larg în Levitic. In perioada mozaică, acestea 
erau: Pastile unit cu sărbătoarea azimilor (15-21 Nisan sau Aviv); Cincizecimea sau 
sărbătoarea secerişului (6 Sivan) şi Corturile sau sărbătoarea culesului (15-22 Tişri). 

18: fiindcă atunci când pe păgâni îi voi alunga de la faţa ta şi-ţi voi lărgi hotarele, 
nimeni nu-ţi va râvni pământul; sânge din jertfa Mea să nu jertfeşti pe ceva dospit, şi nici 
grăsimea sărbătorii Mele să nu rămână până dimineaţa. 

19: Pâr ga celor dintâi roade ale ţarinii tale s-o aduci în casa Domnului, 
Dumnezeului tău. Miel să nu fierbi în laptele mamei lui! 

„Philon încearcă să explice prin începutul acestui verset Facerea 4, 7: Cain ar fi călcat 
această regulă, nepunând deoparte pârga roadelor sale, adică ceea ce era mai bun, mai de preţ, 
ca să le ofere lui Dumnezeu (Sacrif. 72). Hipolit ne dă mărturie despre vechiul obicei creştin de 
a duce la biserică pârga roadelor, primele recolte, consemnând textul rugăciunii rostite de 
episcop cu acest prilej (Trad. 31)" 536 . 

Despre jertfe se vorbeşte amănunţit în Levitic. E interesantă, însă, ultima prevedere de 
aici (după BJ, aceasta ar fi reprezentat un obicei canaanean, semnalat în Ugarit): „Legea vrea 

să-1 înveţe pe om bunătatea începând de jos, de la animalele necuvântătoare" 537 . Prevederea 
urmărea să pună stavilă cruzimii, „cu alte cuvinte, să nu ajungă hrana unui animal viu 
condimentul unui animal ucis şi nici cauza vieţii să ajungă ajutor pentru consumarea cărnii" 538 . 
Ulterior, rabinii au extins prevederea, oprind orice alăturare de carne cu produse lactate. 

20: Iată, Eu îl trimit pe îngerul Meu înaintea feţei tale, ca să te păzească pe cale, să 
te ducă-n ţara pe care ţi-am gătit-o. 

Acest fragment (v 20) „constituie concluzia Codului alianţei, [...] lege promulgată pe 
muntele Sinai ca pregătire pentru aşezarea în Canaan. îngerul pare distinct de Dumnezeu, deşi 
Cel care acţionează este Iahve. Este un înger păzitor (cf. Numerii 20, 16), care îl anunţă pe acela 
din Cartea lui Tobit 5 , 4 (B J)" 539 . 

21: Ia aminte asupră-ţi şi ascultă de el şi nu-i fii necredincios; că nu te va cruţa, 
fiindcă numele Meu este deasupră-i. 

gumele Meu este asupra lui: Iustin pune această expresie printre cele care îl asociază 
pe Iosua/Iisus, cel care a condus poporul în pământul făgăduinţei (cf. v. 20) cu Iisus [Hristos]. 
Iisus (Dumnezeu Cuvântul) este Cel care a zis: Numele Meu este asupra lui (Dial. 75, 1-2)" 540 . 

22: Dacă-ntr-adevăr îmi vei asculta glasul şi vei face toate câte vă voi porunci şi vei 
păzi legământul Meu, îmi veţi fi popor ales dintre toate neamurile, că al Meu este-ntreg 
pământul; iar voi îmi veţi fi preoţie împărătească şi neam sfânt. Iată cuvintele pe care le 
vei spune fiilor lui Israel: Dacă-ntr-adevăr îmi veţi asculta glasul şi veţi face tot ceea ce-ţi 
voi spune, voi fi duşmanul duşmanilor tăi şi potrivnicul potrivnicilor tăi. 

„In text şi context: de remarcat alternanţele între singular şi plural" 541 . ,JDacă veţi 
asculta glasul Meu: această reluare intensivă este comentată de Philon prin dacă veţi asculta cu 
adevărat (cf. 15, 26), însemnând împlinirea cuvintelor ascultate (QE II, 17)" 542 . 

23: Căci îngerul Meu, povăţuitorul tău, va merge cu tine şi te va duce la Amorei şi 
la Hetei şi la Ferezei şi la Canaaneeni şi la Gherghesei şi la Hevei şi la Iebusei şi Eu îi voi 
stârpi. 

24: Nu te vei închina dumnezeilor lor şi nici nu le vei sluji, nici vei face după faptele 
lor, ci-ntru totul le vei dărâma capiştile şi-ntru totul le vei zdrobii stâlpii. 

„Stâlpii: pietre-n forme alungite, înfipte-n pământ, reprezentând anumite zeităţi" 543 . 
„Stâlpi (de piatră), stele, mv'koi, simbolizează pentru Philon falsele credinţe şi falsele doctrine 
(QE II, 17)" 544 . 

25: Să slujeşti Domnului Dumnezeului tău, şi Eu îţi voi binecuvânta pâinea şi vinul 
şi apa şi voi îndepărta slăbiciunea din mijlocul vostru. 

Verset care poate căpăta conotaţii vizând Euharistia. 

26: Nimic neroditor sau sterp nu va fi pe pământul tău; numărul zilelor tale Eu îl 
voi plini. 

27: Frica o voi trimite să meargă-nainte-ţi, groază voi pune-n toate neamurile 
asupra cărora vei merge, pe toţi potrivnicii tăi îi voi pune pe fugă. 

„Teama sau. frica de Dumnezeu va conduce poporul lui Israel, adică îl va menţine în 
ascultare faţă de El şi de profetul Său. Teama precede iubirea de Dumnezeu în calea spre 
desăvârşire şi spre dreapta cinstire a dumnezeirii (Philon, QE II, 21 şi literatura monastică 
creştină, în special). Dacă teama de Dumnezeu va conduce poporul lui Israel, toţi cei care i se 
împotrivesc lui Israel I se împotrivesc lui Dumnezeu. Prin Legea dumnezeiască, Israel îi va 

converti chiar şi pe duşmanii săi. Când teama domneşte în suflet, ea risipeşte purtările idolatre, 
artificiale (Philon, QE II, 22)" 545 . 

28: Viespi voi trimite să meargă-nainte-ţi, groază voi pune-n toate neamurile 
asupra cărora vei merge, pe toţi potrivnicii tăi îi voi pune pe fugă. 

„Philon vorbeşte de viespi, G<$x\KS.q {QE II, 24), şi de roiuri de viespi, <tutjvt| acpnKWv 
(Praem. 96), însemnând că loviturile Lui sunt imparabile şi că nimic nu este mai presus de 
legământul Său (QE II, 24). Theodoret compară invazia viespilor de aici cu invazia broaştelor, 
ţânţarilor şi muştelor câineşti trimise asupra Egiptului (Q Id. 8)" 546 . 

29: Dar nu-i voi alunga într-un singur an, ca nu cumva pământul să devină pustiu 
şi fiarele pământului să se înmulţească asupră-ţi; 

30: ci-i voi alunga de la tine pe-ncetul cu-ncetul, până ce tu te vei înmulţi şi vei lua- 
n moştenire pământul. 

„încetineala cuceririi este explicată aici caşi în Deuteronom 7, 22 (BJ)" 547 . 

3 1 : întinde-voi hotarele tale de la Marea Roşie până la Marea Filistenilor şi de la 
pustie până la Râul cel Mare al Eufratului şi da-voi în mâinile voastre pe cei ce locuiesc în 
ţară şi-i voi alunga de la tine. 

„Sunt hotarele ideale ale imperiului lui David şi Solomon. Pentru o altă descriere a 
Pământului Făgăduinţei, cf. Numerii 34 ,,s48 . 

32: Să nu faci legământ cu ei, nici cu dumnezeii lor. 

33: Să nu locuiască ei în ţara ta, ca să nu te facă să păcătiiicşti împotrivă-Mi; că de 
vei sluji dumnezeilor lor, aceştia îţi vor fi ţie capcană". 

De vei sluji dumnezeilor lor. „verbul ebraic, tradus prin "kar^zvo {a sluji) când se referă 
la Dumnezeul evreilor, este redat prin bov"k£.x>oi, a fi rob, când se referă la zeii străini" 549 . 

Dumnezeu făgăduieşte israeliţilor să le dea biruinţă în faţa popoarelor canaanite, dar îi 
avertizează să se ferească de religiile acelora. Un înger va călăuzi pe Israel; dar, la capitolul 33, 
acesta va primi o altă conotaţie... 



CAPITOLUL 24 - Moise se suie a oua oară în muntele Sinai. 

1: Iar lui Moise i-a zis: „Suie-te la Domnul, tu şi Aaron, Nadab, Abiud, precum şi 
şaptezeci dintre bătrânii lui Israel: ei de departe I se vor închina Domnului 

„După Philon, cei care îl însoţesc pe Moise în urcarea sa sunt figuri simbolice: suind 
spre vederea Fiinţei, sufletul (Moise) este străjuit de Cuvânt (Aaron), de hotărârea liberă 
(Nadab) şi de iubire (Abiud) (Migr. 169-170). Pentru Maxim Mărturisitorul, Aaron, Logosul, nu 
este cuvântul rostit, ci mintea cugetătoare. Cei doi fii sunt înflăcărarea şi dorinţa, puse în slujba 
cunoaşterii lui Dumnezeu, iar cei şaptezeci de bătrâni reprezintă contemplaţia naturală şi 
timpul. Moise trebuie să lase în urma lui, pe rând, toate acestea pentru a ajunge prin întunericul 
necunoştinţei la unirea cu Cel-ce-nu-poate-fi-cunoscut (Qu. 73)" 550 . 

2: Numai Moise singur se va apropia de Dumnezeu, dar ei nu se vor apropia, iar 
poporul nu se va sui împreună cu ei". 

3: A venit Moise şi a adus la cunoştinţa poporului toate cuvintele lui Dumnezeu şi 
toate rânduielile. Iar poporul întreg a răspuns într-un glas: „Toate cuvintele pe care le-a 
grăit Domnul le vom face şi le vom asculta!" 

545 SEP l,p. 251 

546 SEP l,p. 252 

547 EX, p. 223 

548 EX, p. 223 

549 SEP l,p. 252 

550 SEP l,p. 252 

4: Iar Moise a scris toate cuvintele Domnului. Şi sculându-se Moise dis-de- 
dimineaţă, a zidit jertfelnic sub munte, cu doisprezece stâlpi pentru cele douăsprezece 
seminţii ale lui Israel. 

Avem aici „a doua menţiune despre activitatea literară a lui Moise (prima a fost la 17, 
14)" 551 . „Pentru Augustin, acest pasaj se înţelege în relaţie cu II Corinteni 6, 16: acest popor este 
altar şi templu al lui Dumnezeu (QE 97)" 552 . 

E greu de spus câte au fost urcările lui Moise în munte, evenimentele nefiind redate 
cronologic. Se pare că, după o primă suire, Moise a coborât cu Decalogul, urmând o a doua as- 
censiune, spre a primi îndrumări cultice. Acum suie şi Iosua, dar e amintit doar la 24, 13. Aici sunt 
numiţi Aaron şi fiii săi, Nadab şi Abiud. „Fiii născuţi din Aaron ne arată neamul cel sfinţit. Iar 
bătrânii, pe cei aleşi ca buni. Aaron iarăşi e chipul lui Hristos, Arhiereul sfânt şi fără de păcat, 
prin Care am primit naşterea prin Duh şi apă'* 53 . 

5: Şi i-a trimis pe tinerii fiilor lui Israel să aducă arderi-de-tot şi să-I jertfească 
Domnului Dumnezeu viţei ca jertfă de mântuire. 

„Jertfelnicul (altarul) este chipul lămurit al Bisericii lui Hristos, care e aşezată ca pe un 
munte. [. . .] Iar altarul ne închipuieşte Biserica în jurul căreia a aşezat Moise cele douăsprezece 
pietre pentru cele douăsprezece seminţii ale lui Israel. Prin aceasta i-a asigurat de mai înainte pe 
cei din sângele lui Israel că locul cel mai cuvenit lor este Biserica lui Hristos. [. . .] Insă după ce 
au alunecat cu privire la El în păreri nebuneşti, Hristos S-a mutat în chip necesar la neamuri. 
[...] Iar că la vremea sa urmau să slujească jertfa de taină a lui Hristos cei admiraţi pentru 
bărbăţie, se înţelege pentru cea duhovnicească şi după Dumnezeu, cei ce vor avea mintea fermă 
şi întărită, o poate afla cineva din faptul că au fost trimişi tinerii să aducă arderi de tot. Aşa îi 
aflăm lucrând pe Sfinţii Apostoli, care au înconjurat tot pământul, slujindu-I Lui şi aducându-I 
arderi de tot, adică pe cei ce s-au făcut cunoscuţi prin credinţă neprihănită şi şi-au întărit viaţa 
de străduinţele pentru virtute. [. . .] Aceasta e propriu tânărului şi celor foarte viguroşi: e propriu 
lui să aducă lui Dumnezeu arderi de tot şi jertfe duhovniceşti şi să se înalţe la slujirea spirituală 
şi să săvârşească jertfa mântuirii. Aceasta s-a preînchipuit şi prin viţeii care au fost aduşi. Hris- 
tos e asemănat cu viţelul crescut pentru vigoarea lui şi pentru că e cel mai înalt dintre animale 
pentru reîntinerirea lui. Alteori II vedem asemănat cu un viţel mic, pentru că Unul-Născut S-a 
făcut om şi a primit jugul robiei, dacă e adevărat că S-a arătat în chipul robiei. Dar deşi s-a 
putut spune, avându-se în vedere taina întrupării, că S-a făcut ca noi sub jugul robiei, totuşi El 
n-a experiat robia, pentru că era de firea cea de sus şi liberă. Deci e asemănat cu un viţel şi 
pentru că a fost sub jug, şi pentru că a fost în afară de jug. Căci viţelul e lipsit de experienţa 
jugului, dar e de un neam destinat prin fire jugului. în al doilea sens, deşi S-a aşezat sub jug, ca 
sub lege, dar era liber; căci era mai presus de lege, ca Cel ce este Dătătorul legii şi Dumnezeu. 
In al treilea sens, purta şi firea trupului din pământ, cea bolnavă în ea însăşi prin legea păcatului 
[...]. Cât ţine de firea trupului, pare a se afla şi sub jugul păcatului, dar nu avea experienţa 
lui" 554 . 

6: Şi luând Moise jumătate din sânge, 1-a turnat într-un vas, iar cealaltă jumătate 
de sânge a vărsat-o peste jertfelnic 

„Pe cât se pare, o parte arată învăţătura morală a înţelepciunii, iar o parte pe cea mistică. 
Partea turnată în vas este morală, iar cea vărsată pe altar este mistică, prin aceea că este vărsată 
în minţile omeneşti prin oarecare insuflare şi prin dar dumnezeiesc, pentru ca ele să simtă cele 
de cuviinţă şi să se umple de credinţă în Dumnezeu" 555 . 

7: Apoi a luat cartea Legământului şi a citit-o în auzul poporului; iar ei au zis: 
„Toate câte a grăit Domnul le vom face şi le vom asculta!" 

551 BBVA, p. 105 

552 SEP l,p. 252 

553 Sf. Chirii al Alexandriei, Glafire la Ieşire, III 

554 Sf. Chirii al Alexandriei, Glafire la Ieşire, III 

555 Sf. Chirii al Alexandriei, Glafire la Ieşire, III 

8: Şi luând Moise sângele, a stropit poporul, zicând: „Acesta este sângele 
legământului pe care Domnul 1-a încheiat cu voi, potrivit tuturor acestor cuvinte". 

„Moise, intermediar între Iahve şi popor, îi uneşte simbolic, stropind sângele aceleiaşi 
jertfe peste altar, care îl reprezintă pe Dumnezeu, apoi peste popor. Pactul este astfel pecetluit 
prin sânge" 556 . 

„Iar că e necesar să se sfinţească prin sânge cei ce tind la (măsura sfinţeniei) şi doresc să 
se apropie de Dumnezeu, a arătat-o Moise stropind cu sânge tot poporul şi însuşi pământul. Dar 
vom afla şi prin aceasta că omul nu se poate sfinţi singur. [. . .] Căci nu spală legea păcatele, ci o 
face aceasta harul Tainelor prin Hristos" 557 . 

9: Şi s-au suit Moise şi Aaron, Nadab, Abiud şi şaptezeci dintre bătrânii lui Israel 

10: şi au văzut locul unde stătea Dumnezeul lui Israel: sub picioarele Lui era ca un 
aşternut din lespezi de safir, tot atât de curat precum adâncul cerului. 

„în Versiunea Ebraică: L-au văzut pe Dumnezeul lui Israel; expresie cu totul singulară şi 
uimitoare, întrucât nu va putea omul să-Mi vadă faţa (să Mă vadă) şi să trăiască (33, 20). 
Textul Septuagintei precizează că oamenii au văzut numai locul unde stătea Dumnezeu, anume 
doar ceea ce părea a fi aşternutul tronului Său" 558 . „Traducerea grecească atenuează textul, din 
scrupul teologic. Din acelaşi motiv, Targum-urile explică: ceea ce se vede este strălucirea slavei 
divine şi nu Dumnezeu însuşi. ♦ Pentru Evagrie Ponticul, locul lui Dumnezeu este ceea ce 
percepe intelectul uman care s-a îmbrăcat cu harul, adică se află în starea de rugăciune, 
semănând cu safirul de culoarea cerului {De malignis cogitationibus, 18; cf. Pract. 45). Pentru 
Didim, locul este virtutea, înţelepciunea practică sau contemplarea celor inteligibile (PG 39, 
1113C)" 559 . 

„Auzi cum au văzut locul numit al lui Dumnezeu, ca în chipul tăriei cerului. Căci cerul e 
strălucitor şi culoarea cea mai înaltă şi eterică e asemenea safirului. Căci cerul e locul cel mai 
cuvenit, în care locuieşte Dumnezeu, odihnindu-Se în îngeri. Căci Sfântul locuieşte întru sfinţi şi 
Se apleacă în cei ce vieţuiesc în cetatea de sus, pentru nobleţea şi pentru înălţarea lor la o viaţă 
tare în curăţie" 560 . Loc al lui Dumnezeu, în care-L putem vedea, e inima curăţită de patimi (Matei 
5, 8): „Când mintea s-a dezbrăcat de omul cel vechi şi s-a îmbrăcat în omul harului, vede şi starea 
sa în vremea rugăciunii, semănând cu safirul sau cu azurul cerului, stare pe care Scriptura o 
numeşte şi loc al lui Dumnezeu, văzut de bătrâni pe Muntele Sinai" 561 . 

11: Iar dintre aleşii lui Israel nu a pierit nici unul; au fost văzuţi la locul lui 
Dumnezeu şi au mâncat şi au băut. 

,^4u mâncat şi au băut: semn că erau vii, dar poate fi vorba şi de un prânz ritual, cu care se 
încheie de obicei un legământ, o alianţă, un contract, un armistiţiu (vezi alianţa dintre Israel şi 
Abimelec - Facerea 26, 26-31 şi pe aceea dintre Iacob şi Laban - Facerea 31, 54)" 562 . Aaron, 
Nadab, Abiud şi cei şaptezeci au urcat numai până aici. „După Augustin, aleşii sunt cei numiţi 
la v. 9 şi reprezintă aleşii poporului lui Dumnezeu (în lumina Epistolelor lui Pavel: II Timotei 3, 
2; Romani 8, 29-30; II Timotei 2, 19-20). Numărul şaptezeci trimite la Sfântul Duh, iarcei patru 
(Moise, Aaron, Nadab şi Abiud) la cele patru Evanghelii şi la făgăduinţa făcută lumii întregi, 
reprezentată de cele patru puncte cardinale. Ospăţul care are loc în munte prefigurează fericirea 
celor ce ajung în împărăţie, fericire rezervată aleşilor (QE 102)" 563 . 

12: Şi a zis Domnul către Moise: „Suie-te la Mine în munte şi stai acolo, că am să-ţi 
dau tablele de piatră: 



556 EX, p. 223 

13: Şi sculându-se Moise împreună cu Iosua, apropiatul său, s-au suit în muntele 
lui Dumnezeu, 

„Philon face următoarea observaţie: De ce urcă Iisus împreună cu Moise? Fiindcă Iisus 
este una cu Moise, aşa cum ne arată numele său, mântuire, calificativ propriu sufletului inspirat; 
fiind chemat să devină succesorul lui Moise după ce s-a ridicat deasupra celorlalţi (QE II, 43). 
Pentru unii Părinţi, Iosua/Iisus are un alt rol: el îl asistă pe Moise, spune Origen, nu ca un 
slujitor de rang inferior, ci ca protector, fiindcă îl simbolizează pe Iisus Hristos (Horn. Ies. 1, 2). 
Iosua/Iisus ascunde taina venirii lui Iisus Hristos şi pentru Augustin, care constată că, în Ieşirea, 
Iisus apare, apoi dispare şi din nou reapare: aceasta înseamnă că Noul Legământ este ascuns în 
Lege şi, uneori, se arată celor cu mintea trează (QE 103)" 564 . 

14: iar bătrânilor le-a zis: „Aşteptaţi aici în linişte până ne vom întoarce la voi. 
Iată, Aaron şi Or sunt cu voi; dacă are cineva ceva de judecat, să vină la ei". 

Iosua e pomenit aici ca însoţitor al lui Moise, dar el nu a fost amintit între cei chemaţi să 
urce în munte. „Observă că a fost chemat Moise, care a primit legea cea încă în umbre şi litere, 
dar se suie împreună cu el şi Iosua cel împreună chemat, ca chip al lui Hristos, Care nu e 
chemat de Tatăl în mod egal cu ceilalţi. Căci e pururea cu El. Dar face celor chemaţi calea cu 
putinţă de folosit, mijlocind şi mergând împreună. Pentru că este cu neputinţă, precum am zis, 
de-a ajunge înlăuntrul lui Dumnezeu şi Tatăl în alt mod decât prin mijlocirea Lui" 565 . Nu e clar 
ce au făcut ceilalţi, însă capitolele următoare dau de înţeles că ei s-au întors la popor. 

15: S-au suit deci Moise şi Iosua în munte; şi norul a acoperit muntele. 

16: Şi slava lui Dumnezeu s-a pogorât pe muntele Sinai, pe care norul 1-a acoperit 
timp de şase zile. Iar în cea de a şaptea zi 1-a chemat Domnul pe Moise, din mijlocul 
norului. 

Slava: „gr. 56^a, care traduce ebr. kabhodh, ce provine dintr-un radical cu sensul greu, 
important. Termenul desemnează manifestarea exterioară a măreţiei divine extraordinare, care 
se înfăţişează poporului ales ca un foc mistuitor pe muntele Sinai. Măreţia lui Iahve reapare 
mereu înaintea lui Israel şi se dovedeşte puternică în pedeapsă şi miraculoasă în ocrotire 
(Levitic 9, 6.23 ş. u.; Numerii 14, 10; 16, 19), ea umple templul lui Solomon (III Regi 8, 10 ş. 
u.; II Paralipomena 7, 1 ş. u.), iar Iezechiel o vede părăsind Ierusalimul în ajunul distrugerii sale 
(Iezechiel 1, 27 ş. u.). Se întâlnesc de asemenea pasaje în care măreţia lui Iahve cuprinde 
întreaga creaţie, ca în Psalmi sau în Isaia 6, 3 (LThK)" 566 . „Pentru Philon, începutul versetului 
dovedeşte că Dumnezeu- Fiinţa însăşi - nu se deplasează, ci Slava lui Dumnezeu este cea care 
coboară. Această slavă se poate înţelege în două feluri: ea descoperă prezenţa puterii lui 
Dumnezeu şi are drept scop întărirea credinţei celor care urmează să fie instruiţi în cunoaşterea 
Legii; înseamnă şi că locul dumnezeiesc este cu totul inaccesibil minţii omeneşti celei mai 
curate (QE II, 45). ♦ După Grigorie al Nyysei, Moise, în timpul convorbirii cu Dumnezeu, a 
depăşit condiţia pământeană pentru a deveni părtaş la cea veşnică (FM 1, 58)" 567 . 

17: Dar chipul slavei Domnului era în ochii fiilor lui Israel ca un foc arzând pe 
vârful muntelui. 

18: Şi a intrat Moise în mijlocul norului şi s-a suit în munte; şi a stat acolo, în 
munte, patruzeci de zile şi patruzeci de nopţi. 

„Ştim că Moisi prin post s-a urcat în munte. Că n-ar fi îndrăznit să se apropie de vârful 
muntelui care fumega, nici n-ar fi cutezat să intre în nor, dacă n-ar fi fost înarmat cu postul" 568 . 
Totuşi, un post atât de îndelungat surprinde. „Cum a putut natura trupului să se cheltuiască atâta 
vreme, fără să se întregească ceea ce se împrăştia din puterea lui în fiecare zi? Această nedu- 

merire o dezleagă cuvântul lui Dumnezeu, care zice: Nu numai cu pâine va trăi omul, ci cu tot 
cuvântul care iese din gura lui Dumnezeu (Deuteronom 8, 3; Matei 4, 4)" 569 . 



CAPITOLUL 25 - Rânduieli pentru cortul adunării: chivotul mărturiei, masa 
pâinilor, sfeşnicul cu şapte braţe. 

Capitolele 25-31: „Dumnezeu îi dă lui Moise prescripţii cu privire la construirea 
sanctuarului, la instituirea slujitorilor acestuia şi la desfăşurareacultului" 570 . 

1: Şi a grăit Dumnezeu către Moise, zicând: 

2: „Spune-le fiilor lui Israel: Să-Mi aduceţi prinoase; de la tot omul pe care-1 lasă 
inima să dea, să-Mi strângeţi prinoasele. 

SEP 1 traduce aici: Luaţi părga ce Mi se cuvine. . . „Pentru Origen, pârga oferită lui 
Dumnezeu este rodul minţii şi al tuturor facultăţilor superioare; înţelegerea tuturor lucrurilor 
este subordonată cunoaşterii lui Dumnezeu {Horn. Ex. 13, 3 şi Corn. Io. I)" 571 . 

3: Iată prinoasele pe care le vei strânge de la ei: aur, argint şi aramă; 

4: mătase viorie, vişinie şi stacojie, pânză de in topit şi păr de capră; 

„Cele patru culori ale pânzei sunt asociate celor patru elemente de către Philon: inul 
subţire provine din pământ; purpura din apă; vioriul întunecat ţine de aer (care este luminat de 
lumină străin), iar stacojiul este asemănător focului. Un templu construit de mâna omului, 
consacrat Părintelui Universului, trebuie să fie făcut din substanţele din care a fost făcut întregul 
(Mos. II, 88). Acest simbolism a fost preluat de tradiţia creştină (Clement, Stromate V, 6, 32, 3 şi 
Cosmas, Topographia 5, 35). ♦ Părul de capră: acest material de rând este înţeles de Chirii al 
Alexandriei în legătură cu aprecierea Domnului despre darul văduvei sărace (Luca21, 2-3)" 572 . 

5: piei de berbec vopsite-n roşu, piei de culoarea iachintului şi lemn de salcâm; 

,Jachint: un fel de safir sau ametist, albastru- violet. In Textul Ebraic: piei de delfin" 513 . 
Lemn de salcâm: „textual: lemn care nu putrezeşte; identificat cu salcâmul, cunoscut prin 
durabilitatea lui" 574 . 

înţelesul mistic al părului de capră: „Părul e ceva mort, fără sânge şi fără suflet. Acela 
care îl aduce dovedeşte că gustul păcatului este deja mort în el, că niciodată păcatul nu va mai 
vieţui şi nu va mai stăpâni în mădularele sale" 575 . E vestită patima , jnântuitoare, închipuită prin fi- 
ecare din cele spuse: prin pielea roşie, sângele, iar prin păr, moartea. Fiindcă părul în trupul omului 
este fără simţire; de aceea e chipul morţii" 576 . Cât priveşte metalele preţioase, ele pot închipui 
strălucirea virtuţilor, sau atributele divine. 

[6: untdelemn pentru candele, miresme pentru mir şi pentru tămâia cea 
binemirositoare;] 

„Acest verset lipseşte din textul grecesc; ediţiile româneşti l-au preluat din versiunile 
ebraice" 577 . 

7: pietre de sardiu şi pietre scumpe ferecate de pus la efodul şi pieptarul preotului. 



569 Nil Ascetul, Cuvânt ascetic, 14 

,Jifod: parte din veşmântul preoţesc; făcut din mătase scumpă, încrustată cu pietre 
preţioase, era purtat pe umăr. Pieptar (hoşen): altă parte de veşmânt preoţesc, ataşată de efod 
prin inele de aur" 578 . 

8: îmi vei face Mie locaş sfânt şi Eu Mă voi arăta întru voi. 

„Philon preferă pentru cort ayiaapa, sanctuar, termen curent în greacă pentru a 
desemna templul. Părinţii folosesc de obicei OKnvfj, cort, lat. tabernaculum. Pentru Origen, 
ayiaapa desemnează atât trupul cât şi sufletul fiecărui om, templu al Duhului Sfânt, dacă este 
curat şi consacrat lui Dumnezeu, cât şi Biserica, împodobită cu virtuţile care îi sunt proprii" 579 . 

9: Chipul cortului şi chipul tuturor obiectelor lui le vei face potrivit izvoadelor pe 
care Eu ţi le voi arăta în munte: aşa să le faci! 

„25, 1-9: Ofrandele pentru construirea cortului. Revelaţia referitoare la sanctuar scoate 
întâi în relief ofrandele pe care trebuie să le aducă poporul privind materialele necesare şi 
fixează atenţia asupra modelului pe care îl va alcătui discursul divin. Această exemplaritate 
superioară a orientat lecturile exegeţilor de limbă greacă în trei direcţii: o interpretare 
cosmologică, asociind Bibliei platonismul; aplicarea pentru creştini la tainele lui Hristos; şi 
perspectiva ecleziologică. Pentru Părinţi, acest pasaj se înţelege şi în relaţie cu textele din Noul 
Testament (Ioan 2, 19-21; II Corinteni 5, 1; Evrei 9, 24; 10, 20)" 580 . „Sfinţii Părinţi au înţeles 
simbolismul cortului sub influenţa Epistolei către Evrei (8, 5, unde este citată Ieşirea 25, 9), şi 
mai ales a formulei din Evrei 9, 24, completată de II Corinteni 5, 1. Astfel, ei opun simpla 
copie, care era templul vechiului Israel, cortului nefăcut de mână omenească (ax£ipo7roinro<g), 
deopotrivă Templu ceresc unde credincioşii trebuie să intre urmând lui Hristos, şi Biserica de pe 
pământ, după asemănarea Ierusalimului ceresc (Chirii, Ador. 5, 9, 6 BC). Pentru Grigorie al 
Nyssei, cortul nefăcut de mână omenească este Hristos. El este Puterea şi înţelepciunea lui 
Dumnezeu, fără de început, necreat; El şi-a aşezat cortul în mijlocul omenirii (cf. Ioan 1, 14), 
întrupându-Se. Expresia cuprinde o aluzie la cele două naturi ale lui Hristos. Grigorie extinde la 
întregul cort ceea ce se spune în Evrei 10, 20 despre perdeaua Templului: trupul lui Hristos 
(FM 2, 170, 179)" 581 . 

Lui Moise i s-a înfăţişat, în chip tainic, un cort imaterial, pe care Israel avea să-1 
reproducă în chip văzut, din materiile indicate. „Cortul acesta este Hristos, puterea şi înţelepciu- 
nea lui Dumnezeu, Care, nefîind făcut de mână după firea Lui, primeşte să Se plăsmuiască 
atunci când e de trebuinţă să fixeze acest cort între noi. Astfel, în oarecare fel, acelaşi cort este 
şi nefăcut şi făcut, în prima calitate existând de mai înainte ca necreat, iar în a doua primind 
această alcătuire văzută, făcându-se creat" 582 . 

10: Chivotul mărturiei îl vei face din lemn de salcâm: lung de doi coţi şi jumătate, 
larg de un cot şi jumătate şi înalt de un cot şi jumătate. 

„Chivot (kivotos) traduce un cuvânt ebraic care înseamnă ladă cu capac, cufăr, sicriu. 
Folosit mai întâi pentru a desemna corabia lui Noe (Facerea 6, 14). Vulgata îl traduce prin arca 
= arcă (cu acelaşi înţeles). In cultul creştin ortodox, chivotul este macheta miniaturală a unei 
biserici, aşezată în altar pe sfânta masă, în care se păstrează împărtăşania pentru bolnavi. 
Chivotul mărturiei: semnul (mărturia) prezenţei lui Dumnezeu" 583 . „Pentru Philon, arca lui Noe 
este un simbol al trupului, ce poartă în el mintea care îl salvează în timpul potopului, iar 
chivotul Legământului simbolizează lumea inteligibilă (Plant. 43). Tradiţia creştină continuă 
acest simbolism: fiecare suflet trebuie să devină o arcă a lui Noe, un chivot al Legii, o 
bibliotecă a Cărţilor Sfinte (Origen, Horn. Gen. 2, 6 şi 9, 4). Pentru Părinţi, chivotul este o 
icoană a umanităţii lui Hristos, întrupat din Fecioară (Hipolit, citat de Theodoret şi Origen, 

Corn. Rom. 3, 8, PG 14, 9, 4, 9 D). Din sec. V, se dezvoltă tema identificării chivotului cu Sfânta 
Fecioară, mai ales în cântările lui RomanMelodul şi la IoanDamaschinul {Sermo 3, 2-4), şi este 
moştenită până azi şi de tradiţia răsăriteană şi de cea apuseană. Părinţii din Occident, începând 
cu Isidor de Sevilla, au dezvoltat interpretarea conform căreia arca lui Noe simbolizează 
Biserica" 584 . 

1 1 : îl vei sufla cu aur curat; pe dinăuntru şi pe dinafară îl vei sufla. Şi-i vei face- 
mprejur cingătoare de aur, din zimţi împletiţi. 

Zimţi împletiţi: „Aceste ondulaţii reprezintă schimbările substanţei corporale, în sens 
spiritual (Philon, QE, II, 70)" 585 . 

„Chivotul de aur unde sunt tablele legământului [...] nu este altceva decât înţelegerea 
noastră, unde noi trebuie să înscriem legea lui Dumnezeu" 586 . Sau lemnul de salcâm, fiind ne- 
putrezitor, închipuie trupul nestricăcios al Domnului, aurul arătând dumnezeirea Sa. Cununa de aur 
vesteşte demnităţile Sale, împărătească şi arhierească. Acest Chivot ne descoperă Legea 
dumnezeiască. 

12: Şi-i vei face patru inele de aur şi i le vei prinde în cele patru colţuri de jos: două 
inele pe o latură şi două inele pe cealaltă latură. 

13: Vei face pârghii din lemn de salcâm şi le vei sufla cu aur. 

„Drugii auriţi, precum şi inelele [...], strălucesc de lumina dumnezeiască a Cuvântului, 
comunicată ucenicilor (Chirii al Alexandriei, Ador. 9, 600A)" 587 . 

14: Pârghiile ai să le vâri prin inelele din colţurile de jos ale chivotului, ca să poată 
fi chivotul ridicat pe ele. 

15: Pârghiile vor fi mereu în inelele chivotului. 

„După Grigorie al Nyssei, inelele, drugii, pârghiile mesei, ca şi stâlpii cortului şi 
heruvimii reprezintă puterile angelice, care susţin lumea cerească, reprezentată de cort {VM 2, 
179). De asemenea, drugii ar reprezenta puterile binefăcătoare care îi ridică pe cei care trebuie 
mântuiţi spre înălţimile virtuţii {VM 180)" 588 . 

16: Inlăuntrul chivotului vei pune mărturiile pe care ţi le voi da. 

Mărturiile: „redau gr. xa paprupia, traducere a ebr. edut, care desemnează, conform 
paralelelor cu alte limbi orientale, clauzele unui tratat impus de suzeran vasalului său. Mărturia 
este aici Decalogul înscris pe tăbliţe de piatră" 589 . 

17: îi vei face un acoperământ al ispăşirii, din aur curat, lung de doi coţi şi 
jumătate, şi lat de un cot şi jumătate. 

Acoperământ al ispăşirii: „Mai târziu, ilasterion va deveni o masă pe care marele preot 
aduce jertfa de ispăşire {acoperirea păcatelor), prin stropire cu sânge. Folosit şi de Sfântul Pavel 
în Romani 3, 25)" 590 . acoperământ {capac) al împăcării este Cel care S-a făcut om (Romani 
3, 25; I Ioan 2, 1), mijlocitor între Tatăl şi noi (Chirii al Alexandriei, Ador. 600D). Cel Unul- 
Născut a rămas Dumnezeu Cuvântul (întrupându-Se), precum o dovedeşte atitudinea 
heruvimilor, care ne arată starea de contemplaţie continuă a puterilor cereşti, îndreptate spre 
Dumnezeu {ibid. 9, 601 A)" 591 . 

18: Vei face doi heruvimi din aur curat, lucrat cu ciocanul şi-i vei pune pe 
acoperământul ispăşirii, la amândouă capetele; 

Heruvimii sunt un „simbol al prezenţei lui Dumnezeu, Cel ce sade pe heruvimi (I Regi 
4, 4; II Regi 6, 2; IV Regi 19, 15)" 592 . „Heruvim înseamnă mare cunoştinţă, ştiinţă înaltă după 
Philon (Cher.) şi mai apoi după Părinţi (Clement, Stromate V, 6, 35, 6)" 593 . 

19: un heruvim va fi la un capăt şi un heruvim la celălalt capăt al acoperământului. 

E o dovadă că sunt îngăduite reprezentările plastice, atunci când ele urmează unor 
viziuni dumnezeieşti şi nu sunt rodul închipuirii. Lucrurile sfinte sunt, de altfel, lucrate sub asis- 
tenţa Duhului Sfânt. 

20: Heruvimii vor fi deasupra, cu aripile întinse, cu aripile umbrind 
acoperământul, cu feţele una spre cealaltă; feţele heruvimilor vor fi-ndreptate spre 
acoperământ 

„Stâlpii înalţi, strălucitori de poleiala argintie şi aurie, şi verigile şi heruvimii care 
acopereau cu aripile lor chivotul şi toate celelalte câte le înfăţişează descrierea alcătuirii cortului 
sunt, pentru cel ce priveşte spre cele de sus, Puterile mai presus de lume, contemplate în cort, 
care, din voia dumnezeiască, susţin toate. Ele sunt adevăratele noastre susţinătoare, trimise să 
slujească celor ce vor primi mântuirea" 594 . Sfântul Ioan Damaschin porneşte de la acest loc 
scripturistic pentru a polemiza cu iconoclaştii: „Heruvimii care umbreau ilastiriul nu erau lucrul 
mâinilor omeneşti? Dumnezeiasca Scriptură, însă, acuză pe cei ce se închină celor cioplite, dar şi 
pe cei care jertfesc demonilor. Astfel, idolii păgânilor sunt de dispreţuit şi opriţi, căci erau 
închipuirile demonilor'* 95 . 

21: Acoperământul să-1 pui pe chivot, deasupra; iar în chivot vei pune mărturiile 
pe care ţi le voi da. 

22: De acolo Mă voi face ţie cunoscut şi de acolo, de deasupra acoperământului, 
dintre cei doi heruvimi ce vor fi pe chivotul mărturiei, de acolo îţi voi vorbi Eu ţie despre 
toate câte-ţi voi porunci pentru fiii lui Israel. 

23: Vei face o masă din lemn de salcâm: lungă de doi coţi, lată de un cot, înaltă de 
un cot şi jumătate. 

24: O vei sufla cu aur curat şi-i vei face-mprejur cingătoare de aur din zimţi 
împletiţi. 

25: Un brâu de-o palmă să-i faci împrejur, iar peste brâu, de jur-împrejur, vei face 
o-mpletitură de zimţi. 

Un brâu: „după unii: bordură pentru protejarea obiectelor de pe masă; după alţii: 
stinghie de unire a picioarelor mesei, care să-i asigure stabilitatea. Optăm pentru sensul 
prim" 596 . La fel am înţeles şi noi textul biblic, chiar dacă, firesc, nu putem cunoaşte cu exactitate 
cum arătau obiectele cortului ori, mai târziu, cele prezente în Templu. 

26: Vei face patru inele de aur şi vei prinde inelele de cele patru colţuri unde-i sunt 
picioarele, 

27: în josul brâului, iar inelele vor fi toarte pentru pârghiile cu care va fi purtată 
masa. 

28: Pârghiile să le faci din lemn de salcâm şi le vei polei cu aur curat; cu ele va fi 
purtată masa. 

29: Şi numai pentru ea vei face blidele, căţuile, ibricele şi cănile din care se toarnă; 
din aur curat le vei face. 

Deşi aurul reprezintă adesea o ispită, prezenţa sa abundă în sanctuar. După Evagrie 
Ponticul, sunt de două feluri gândurile ce ne încearcă: drăceşti şi nepătimaşe: „gândul drăcesc 
îndeamnă la câştigarea aurului fără ruşine şi zugrăveşte desfătarea şi slava ce vin de pe urma 

lui; în schimb, gândul nepătimaş aduce în minte doar forma simplă a aurului, despărţită de 
patimă şi lăcomie" 597 . 

30: Pe masă vei pune pâinile punerii-înainte, de-a pururi înaintea Mea. 

Sunt: „pâinile-ofrandă; pâinile-proaducere. în echivalentul liturgic ortodox: prescurile 
(aduse ca prinoase la altar)" 598 , pâinile sunt umbra Pâinii venite din cer, aceea care se va oferi 
pe altarele sfintelor biserici (Chirii al Alexandriei, Ador. 9, 604C)" 599 . „Pentru Origen, acest 
ritual asigură coeziunea celor douăsprezece triburi ale lui Israel şi prefigurează predica 
apostolilor trimişi de Mântuitorul la acestea (firagm. la I Regi 21, 4-5, în GCS 6, p. 298, 5- 
14)" 600 . 

E o preînchipuire a Euharistiei: „Pâinile punerii înainte închipuiau această pâine. Aceasta 
e jertfa cea curată, adică nesângeroasă, care a spus Domnul, prin profet, să I se aducă de la 
răsăritul soarelui până la apus (Maleahi 1, li)" 601 . 

31: Vei face sfeşnic din aur curat. Sfeşnicul să-1 faci bătut din ciocan: fusul, braţele, 
cupele, nodurile şi florile lui vor fi cu el un singur trup. 

32: Din laturile lui vor ieşi şase braţe: trei braţe ale sfeşnicului, dintr-o latură, şi 
trei braţe ale sfeşnicului, din cealaltă latură. 

33: Pe un braţ, trei cupe-n chip de migdală, fiecare cu nodul şi cu floarea ei; la fel 
pe fiecare braţ care iese din sfeşnic. 

34: Sfeşnicul va avea patru cupe-n chip de migdală, fiecare cu nodul şi floarea ei, 

35: nodul de sub cele două braţe, nodul de sub cele patru braţe, deci la cele şase 
braţe care ies din sfeşnic. 

36: Nodurile şi ramurile care ies dintr-însul vor fi toate dintr-un singur metal bătut 
cu ciocanul: aur curat 

37: Ii vei face şapte candele şi-i vei pune luminile şi ele vor lumina latura din faţa 
lui. 

„Cele şapte candele simbolizează, în Apocalipsa lui Ioan, plinătatea Duhului, iar după 
Chirii al Alexandriei, darurile Duhului Sfânt, prin careHristos îi iluminează pe oameni {Ador. 9, 
608A-B)" 602 . 

38: Mucările şi tăviţele i le vei face din aur curat 

Mucările „fiind probabil un fel de vase cu gâtul alungit pentru a alimenta candelele cu 
ulei (Maxim Mărturisitorul, Q Th. 63). ♦ Tăviţe [...]: desemnează recipiente plasate sub candele 
pentru depozitarea cenuşii meşelor care au ars" 603 

39: Dintr-un talant de aur curat se va face totul. 

Un talant avea, aproximativ, 35 kilograme. „Sfeşnicul avea şase braţe laterale şi unul 
central, în vârful cărora ardeau şapte lumini de seara până dimineaţa (Iosif Flaviu, Antichităţi 
iudaice, III, 8, 3): ziua ardeau trei, noaptea şapte lumini. Caracterul simbolic al sfeşnicului este 
subliniat de numărul braţelor, 7, [număr al] perfecţiunii, şi de lumină, unul din semnele 
teofaniei lui Iahve (LThK)" 604 . „Sfeşnicul era o stilizare a migdalului, închipuind Arborele vieţii 
şi lumina lui Dumnezeu însuşi. A fost interpretat mai târziu ca semn al prezenţei divine în 
mijlocul poporului şi asociat cu Mesia, asupra căruia odihneşte Duhul lui Dumnezeu, plin de 
daruri (Isaia 11, 1 şi Zaharia 4, 2). Părinţii creştini îl asociază pe Hristos sfeşnicului (menorah), 
pornind de la identificarea sfeşnicului cu Mesia, în tradiţia iudaică. Pentru Origen, simbolizează 
Legea şi, pentru Irineu, pe Duhul Sfânt cu cele şapte daruri (Dem. 9); pentru Clement, crucea lui 

Hristos care luminează lumea (StromateV, 6, 35, 1). Imaginea Bisericii ca sfeşnic pentru lume 
apare şi la Irineu (Adv. haer. V, 20, 1). In Răsărit, tradiţia ortodoxă vede în sfeşnic chipul Sfintei 
Fecioare, purtătoare a lui Hristos, lumina lumii (Produs de Constantinopol, PG 66, 700)" 605 . 

40: Ia seama să faci totul după izvodul ce ţi-a fost arătat în munte. 

„Sfeşnicul arată că cel ce vrea să lumineze pe alţii trebuie să fie solid din toate părţile şi să 
nu aibă nimic uşor sau gol; şi să fie ciocănite afară toate cele de prisos, care nu pot folosi ca pildă 
a unei vieţi fără prihană, celor ce ar privi" 606 . Sau, „auzind despre braţele sfeşnicului ce se înalţă 
ca nişte ramuri dintr-o singură tulpină, pentru ca lumina să se reverse îmbelşugat şi darnic din 
toate părţile, nu vei greşi de te vei gândi la razele de multe feluri ale Duhului" 607 . „Sfeşnicul de 
aur e chipul lui Hristos. Căci Fiul e prin fire şi cu adevărat Dumnezeu Iar strălucirea şi înălţimea 
dumnezeiască trebuie asemănată cu aurul [...]. Faptul că sfeşnicul s-a turnat arată chipul ales, 
adică măreţia dumnezeiască a lui Emanuil. Iar nişte ramuri la dreapta şi la stânga răsar ca dintr-un 
trunchi de arbore şi se înalţă împreună cu fusul din mijloc şi se ridică până la aceeaşi înălţime. 
Căci, unul fiind după fiinţă, e socotit a fi multiplu prin feluritele lucrări, dar nimic nu e străin şi 
adaus din afară la El, cu toate că datorită atributelor dumnezeieşti nu e cugetat a fi simplu" 608 . 



CAPITOLUL 26 - Cortul adunării şi cele ale lui. 

1: Cortul să-1 faci din zece scoarţe de in topit, ţesut în violet, în purpuriu şi-n 
stacojiu; ; cu heruvimi le vei face, lucraţi cu iscusinţă. 

In topit: „textual: vison, pânză de in din India, ţesătură foarte fină şi scumpă, cu firul 
răsucit după fierbere (topire)" 609 . Lucraţi cu iscusinţă: „în Textul Ebraic: operă de artist, ceea 
ce înseamnă lucrare de ţesător iscusit; aşadar, chipurile heruvimilor erau parte din ţesătura 
însăşi" 610 . „Izvoare antice şi islamice relatează despre existenţa unor corturi-sanctuare la toate 
populaţiile semitice. Descrierea [cortului alianţei], dificil de înţeles în detaliile sale, este aceea a 
unui sanctuar demontabil, adaptat vieţii nomade" 611 . 

„A oferi in tors înseamnă a mistui trupul prin abstinenţă, prin veghile şi oboselile 
rugăciunilor" 612 . 

2: Lungimea unei scoarţe va fi de douăzeci şi opt de coţi, iar lăţimea unei scoarţe va 
fi de patru coţi: scoarţele vor avea toate aceeaşi măsură. 

3: Cinci scoarţe vor fi îngemănate la un loc, celelalte scoarţe vor fi şi ele-ngemănate 
la un loc. 

4: Cheotori de mătase violetă vei face pe marginea de-ngemănare a fiecărei scoarţe, 
şi tot aşa pe cealaltă margine de-ngemănare a scoarţei următoare. 

5: Cincizeci de cheotori vei face la o scoarţă şi cincizeci de cheotori vei face pe 
marginea scoarţei de-ngemănare, aşa ca ea să se lege de cealaltă scoarţă prin cheotorile ce 
stau faţă-n faţă. 

6: Vei face cincizeci de copci de aur; cu copcile vei lega o scoarţă de cealaltă, aşa că- 
ntregul cort va fi un singur tot. 

„Pentru Grigorie al Nyssei, scoarţele care acoperă cortul simbolizează unirea 
duhovnicească a credincioşilor în dragoste şi pace (VM , 2, 183)" 613 . 

7: Peste cort vei face un înveliş de păr de capră; unsprezece învelişuri vei face. 

„Pentru Augustin, 11 este numărul încălcării Legii (10+1) 614 , fiind pus în legătură cu 77, 
simbolul iertării tuturor păcatelor (7x11), cf. Matei 18, 22 (QE 108)" 615 . 

8: Lungimea unui înveliş va fi de treizeci de coţi, iar lăţimea unui înveliş va fi de 
patru coţi; cele unsprezece învelişuri vor avea toate aceeaşi măsură. 

9: Cinci învelişuri le vei uni la un loc şi tot la un loc pe celelalte şase învelişuri. Pe 
cel de al şaselea înveliş îl vei îndoi în partea din faţă a cortului. 

10: Vei face cincizeci de cheotori la un înveliş, pe marginea îngemănării, şi tot 
cincizeci de cheotori vei face pe marginea celuilalt înveliş, ca să se poată îngemăna cu 
primul. 

11: Şi vei face cincizeci de copci de aramă; copcile le vei vârî în cheotori, aşa încât 
învelişurile se vor îngemăna şi vor alcătui un singur tot. 

12: Cât despre ceea ce prisoseşte din învelitorile cortului, jumătatea de înveliş care 
prisoseşte va atârna pe partea de dinapoi a cortului. 

13: De-a lungul acoperişului, de-o parte şi de alta, ceea ce prisoseşte din învelitori 
va atârna pe pereţii cortului, un cot într-o latură şi un cot în cealaltă, ca să-1 acopere. 

14: Cortului îi vei face apoi un acoperiş din piei de berbec vopsite-n roşu; iar pe 
deasupra, peste el, un acoperământ din piei de culoarea iachintului. 

„Vorbind despre cortul cel nefăcut de mână omenească, Grigorie al Nyssei vede în 
pieile vopsite în roşu şi în păturile de păr simboluri ale morţii preînchipuind patimile lui Hristos 
(VM 2, 183). în Cortul cel nou al Bisericii, pieile capătă strălucirea vieţii, precum sufletele, 
moarte pentru păcat, fac să înflorească harul Duhului; păturile de păr reprezintă austeritatea 
spinoasă a ascezei şi pocăinţei (Origen, Horn. Ex. 13, 15), trimiţând la veşmintele purtate de 
monahi (FM 2, 187; cf şi Evagrie Ponticul, Pract, prolog)" 616 . „Augustin, ca şi Părinţii greci, 
vede în roşul pieilor de berbec sângele patimilor lui Hristos. Aceeaşi culoare îi evocă pe martiri 
şi rugăciunile lor de mijlocire. ♦ Vineţiul (hiacintul - iachintul) simbolizează vigoarea vieţii 
veşnice (gisl08)" 617 . 

15: îi vei face cortului pilaştri din lemn de salcâm. 

16: Fiecare pilastru va fi lung de zece coţi; lat de un cot şi jumătate va fi fiecare 
pilastru. 

„Chirii aplică versetul la Hristos, temelia Bisericii şi stâlpul adevărului (cf. I Timotei 3, 
15). Cei 10 coţi lungime ar simboliza perfecţiunea naturii Sale divine, iar lăţimea de un cot şi 
jumătate ar arăta pogorârea sa de la dumnezeire la umanitate (Ador. 9, 636C-637A)" 618 . 

17: Fiecare pilastru va avea două cepuri, unul în dreptul altuia; aşa vei face la toţi 
pilaştri cortului. 

18: Cortului îi vei face douăzeci de pilaştri pentru latura dinspre miazăzi. 

19: Sub cei douăzeci de pilaştri vei face patruzeci de tălpice de argint: câte două 
tălpice sub un pilastru, pentru cele două cepuri ale lui, şi două tălpice sub un alt pilastru, 
pentru cele două cepuri ale lui. 

20: Iar pentru cealaltă latură, cea de miazănoapte, vei face douăzeci de pilaştri. 

21: Vei face şi pentru ei patruzeci de tălpice de argint, câte două tălpice sub un 
pilastru şi două tălpice pentru alt pilastru. 

22: Iar pentru partea dindărăt a cortului, care vine spre asfinţit, vei face şase 
pilaştri. 

23: Doi pilaştri vei face pentru unghiurile cortului, în spate; 



Adică se adaugă ceva Decalogului. 
SEPl,p. 260 
SEPl,p. 260 
SEPl,p. 261 
SEPl.p. 261 

24: ei vor fi deopotrivă-n partea de jos şi deopotrivă se vor îngemăna cu capetele de 
sus. Aşa vor fi: amândoi la fel şi amândoi întocmai pentru amândouă unghiurile. 

25: Aşa că vor fi opt pilaştri cu şaisprezece tălpice de argint, două tălpice sub un 
pilastru şi două tălpice sub alt pilastru, în cele două laturi. 

„Stâlpii cortului sunt interpretaţi de unii Părinţi, în lumina Galateni 2, 9, ca fiind 
învăţătorii şi slujitorii Bisericii (Origen, Horn. Ex. 9, 3; Grigorie al Nyssei, VM 2, 184). 
Interpretarea hristologică este, de asemenea, răspândită" 619 . 

26: Şi vei face bârne din lemn de salcâm: cinci bârne pentru pilaştrii dintr-o parte 
a cortului, 

27: cinci bârne pentru pilaştrii din cealaltă parte a cortului şi cinci bârne pentru 
pilaştrii din partea dindărăt a cortului, cea dinspre asfinţit. 

28: Bârna de la mijloc va trece prin mijlocul pilaştrilor de la un capăt pân-la 
celălalt [al peretelui]. 

29: Pilaştrii îi vei îmbrăca în aur; inelele lor, prin care se vâră bârnele, le vei face 
din aur; tot în aur vei îmbrăca şi bârnele. 

„Pentru Philon, bârna din mijloc simbolizează Logosul necesităţii care susţine lucrurile 
cereşti şi pe cele pământeşti printr-o legătură indisolubilă (QE II, 89, 90). Origen vede în bârnele 
stâlpilor mâinile drepte ale învăţătorilor unite în Biserică în semn de comuniune apostolică (Horn. 
Ex. 9, 3)" 620 . 

30: Cortul aşa-1 vei ridica,după izvodul ce ţi s-a arătat în munte. 

E descrisă alcătuirea cortului; în capitolele finale se va reveni asupra acestora. Cortul avea 
patru acoperăminte: de in şi mătase; din păr de capră; din piei de berbec vopsite în roşu; din piei 
de viţel de mare, de culoare albastră. Pentru ultimul acoperământ, Septuaginta are epikalimmata 
dermata iakinthina (v. 14). „Acestea arătau pe Hristos, Acoperământul Bisericii. Şi anume al- 
bastru, ca pe Cel ce e din cer şi de sus; şi de culoare roşie, ca pe Cel ce a venit în trup" 621 . 

31: Vei face o perdea ţesută-n violet, purpuriu şi stacojiu, în in topit; cu doi 
heruvimi o vei face, lucraţi cu iscusinţă. 

Perdea: „în greceşte: katapetasma (= perdea; draperie). Echivalentul ei liturgic din 
cultul ortodox e impropriu numit uneori catapeteasmă (perdea); mult mai potrivit e iconostas 
sau tâmplă (aceasta, de la templum)" 622 . 

32: O vei atârna de patru stâlpi de salcâm îmbrăcaţi în aur, cu vârfuri de aur şi cu 
tălpicele, patru, de argint. 

Cei patru stâlpi închipuie „cele patru testamente vechi" 623 , adică legământul încheiat de 
Dumnezeu cu Adam, cu Noe, cu Avraam şi cu Moise. Ne putem gândi şi la numărul Sfinţilor 
Evanghelişti, care binevestesc în toată lumea (în cele patru puncte cardinale), aşa cum a tâlcuit 
Sfântul Chirii al Alexandriei 624 . 

33: Vei pune aşadar perdeaua pe stâlpi. Iar în spatele perdelei vei pune înlăuntru 
chivotul mărturiei. Perdeaua va fi astfel pentru voi despărţitură între sfânta şi sfânta- 
s ţintelor. 

„Corespunzând în arhitectura liturgică ortodoxă: sfânta = naosul; sfânta-sfintelor = 
altarul" 625 . 

34: Cu perdeaua vei ascunde astfel privirilor chivotul mărturiei din sfânta- 
sfintelor. 



619 SEP l,p. 261 

620 SEP l,pp. 261-262 



621 Sf. Chirii al Alexandriei, închinarea şi slujirea în duh şi adevăr, X 

622 BBVA, p. 107 

523 Clement Alexandrinul, Stromate, V, 34, 4 

624 Cf. Despre închinarea şi slujirea în Duh şi Adevăr, X 

625 BBVA, p. 107 

35: Masa o vei aşeza dincoace, în faţa perdelei, iar sfeşnicul îl vei pune în faţa 
mesei, dar într-o latură a cortului, cea dinspre miazăzi, în timp ce masa o vei aşeza în 
partea cortului cea dinspre miazănoapte. 

„In partea de miazănoapte a altarului tămâierii îşi avea loc masa, pe care se puneau 
pâinile, pentru că, dintre toate vânturile, vânturile de la miazănoapte sunt cele mai favorabile 
creşterii roadelor. Pâinile ar putea fi locaşurile Bisericilor, care sunt unite într-un singur trup şi 
într-o singură adunare" 626 . 

36: In uşa cortului vei face un văl ţesut în violet, purpuriu şi stacojiu, în in topit cu 
alesături de fir în ţesătură. 

37: Vălului îi vei face cinci stâlpi de salcâm, pe care-i vei îmbrăca în aur; capetele le 
vor fi de aur, iar pentru ei vei turna cinci tălpice de aramă. 

„Philon dezvoltă, referitor la acestea, un simbolism cosmologic: perdeaua separă lumea 
inteligibilă/cerească de cea sensibilă/pământească, supusă schimbării (QE II, 91); tot el distinge 
între perdeaua de la uşa cortului şi cealaltă perdea (catapeteasma), al cărei nume îl raportează la 
KaTa7T£Tavv6vai, a întinde aripile, evocând zborul către lumea nevăzută şi către Dumnezeu. 
Interpretarea cosmologică se combină, la unii comentatori creştini, cu cea hristologică, prin 
tradiţia despre ruperea perdelei (catapetesmeî) Templului, cf. Matei 25, 21. Aceasta semnifică 
revelarea tainelor ascunse în Lege şi lasă să se întrevadă un alt văl ce trebuie înlăturat pentru a 
ajunge la vederea faţă către faţă (Origen, Corn. Mt., GCS 11, pp. 285-286). Chirii al Alexandriei, 
referindu-se la Evrei 10, 20, vede în perdea taina întrupării: Cuvântul născut din Dumnezeu se 
ascunde după vălul de carne luat din trupul Născătoarei de Dumnezeu (Ador. 10, 661A-D)" 627 . 
„Philon introduce termenul de Kd>o)upa, ascunzătoare, pentru perdeaua de la intrarea templului, 
ca să o deosebească de cealaltă; cea dintâi împiedică pe cei necuraţi să vadă, fie şi de departe. 
Sfânta (Mos. 87, 101). Clement face un joc de cuvinte între Kăkv\i\ia şi K<ota)u.a, obstacol (în 
calea necredinţei întinate) (StromateN, 6, 33, 3)" 628 . 

Perdeaua era „o piedică pentru necredinţa profană şi oprea intrarea celor ce se aflau 
înăuntrul zidului înconjurător. In legătură cu aceşti cinci stâlpi, într-un chip cu totul mistic, sunt 
frânte de Mântuitorul cele cinci pâini şi este săturată cu ele mulţimea care-L ascultase (Ioan 6, 
9)' 



"629 



CAPITOLUL 27 - Altarul jertfelor şi împrejmuirea cortului. 

1: Vei face un jertfelnic din lemn de salcâm, lung de cinci coţi şi lat de cinci coţi - 
jertfelnicul va fi pătrat -, şi de trei coţi înălţimea. 

Jertfelnic: „altarul pe care erau arse jertfele animale şi care reprezenta pentru israeliţi 
altarul prin excelenţă" 630 . 

2: Coarnele i le vei face in cele patru unghiuri: coarnele vor fi dintr-un trup cu el. II 
vei îmbrăca în aramă. 

„Coarne, gr. xa KEpaxa, protuberante în cele patru colţuri ale altarului, pe care se turna 
sângele jertfelor şi mirodeniile (cf. 12; 30, 10). Un răufăcător se putea prinde de ele pentru a 
scăpa de pedeapsă (BJ)" 631 . 

3: Jertfelnicului îi vei face un brâu; iar învelitoarea lui, şi cupele lui şi furculiţele lui 
şi vătraiul lui, toate uneltele acestea le vei face din aramă. 



626 Clement Alexandrinul, Stromate, V, 35, 3-4 

627 SEP l,p. 262 

628 SEP l,p. 263 

629 Clement Alexandrinul, Stromate, V, 33, 3-4 

630 



EX, p. 225 
631 EX, p. 225 -Nu-i vorba de răufăcători, ci de aceia ce doreau să-şi vădească nevinovăţia. 

4: Să-i faci o împletitură ca o plasă de aramă, iar împletiturii îi vei face patru inele 
de aramă la cele patru colţuri, 

Cele patru coarne ce răsar din jertfelnic închipuiesc Crucea pe care s-a adus Jertfa cea 
adevărată. Plasa de sârmă, care proteja jertfelnicul, ar putea fi apropiată, după scop, de actuala 
ripidă, un fel de evantai lucrat din metal, cu care se protejează Cinstitele Daruri, spre a nu cădea 
ceva necurat în ele. Ripida simbolizează heruvimii ce stau în jurul tronului slavei dumnezeieşti. 
Protejareajertfei atenţionează pe „cei ce vor să-şi păzească cugetarea lor curată ca pe un templu 
(că) trebuie să-şi îngrădească înaintea simţurilor piedici, din gândurile care se înfricoşează de 
judecata viitoare, precum s-au întocmit acolo îngrădituri [. . .], ca să nu pătrundă nimic din cele 
necurate" 632 . Un alt aspect: „Ia seama deci că jertfelnicul slujirii cerute de lege e cu totul aurit. 
In aceasta, Dumnezeu ne-a înfăţişat clar ghicitura că legea nu procură pe Duhul Sfânt şi puterea 
slujirii în chipuri nu a fost cinstită cu un astfel de har. Căci era un duh de robie peste Israil. Şi 
harul ni s-a dat nouă prin Hristos, după învierea din morţi" 633 . 

5: pe care le vei pune sub încheietura jertfelnicului: plasa va acoperi astfel doar 
jumătate din jertfelnic. 

6: Jertfelnicului îi vei face pârghii din lemn de salcâm, pe care le vei fereca în 
aramă. 

7: Pârghiile le vei trece prin inele, de o parte şi de alta a jertfelnicului, ca să poată fi 
purtat 

8: Să-1 faci ca un buduroi îmbrăcat în scânduri. După cum ţi s-a arătat în munte, 
aşa-1 vei face. 

Jertfelnicul e gol înăuntru: „Ideea este aceea de scobitură în lemn sau de trunchi găunos, 
în locurile de popas, golul era, probabil, umplut cu pietre sau nisip" 634 . „Philon remarcă 
amplasarea distinctă a altarului de jertfă [jertfelnicului] şi a altarului tămâierii; primul în afara 
sanctuarului, în curte (Ieşirea 29, 11.42; 40, 6), celălalt în interior (Ieşirea 40, 6), corelându-le 
cu cele două tipuri de virtuţi (Ebr. 85)" 635 . 

9: Cortului îi vei face o curte. Pe partea dinspre miazăzi, curtea va fi alcătuită din 
pânze de in topit, lungi de o sută de coţi pentru o singură latură. 

Curte „redă gr. av~ki\ - curte, spaţiu consacrat din jurul sanctuarului, delimitat printr-o 
îngrăditură de lemn şi stofă" 636 . 

10: Acestora le vei face douăzeci de stâlpi cu douăzeci de tălpice de aramă, ale 
căror belciuge şi verigi vor fi de argint. 

Stâlpii Bisericii sunt „slujitorii tainelor dumnezeieşti. Căci aşa îi numeşte Scriptura pe 
apostoli, pe învăţători şi pe prooroci" 637 . 

11: Tot aşa şi pe latura dinspre miazănoapte: pânzele vor avea o sută de coţi în 
lungime, iar la ele douăzeci de stâlpi cu douăzeci de tălpice de aramă, ale căror belciuge şi 
verigi vor fi de argint. 

12: In latul curţii, pe partea dinspre asfinţit, ea va avea pânze pe cincizeci de coţi, 
cu zece stâlpi şi zece tălpice. 

13: Tot de cincizeci de coţi vor fi pânzele în lăţimea dinspre răsărit a curţii, şi tot cu 
zece stâlpi şi zece tălpice; 

14: cincisprezece coţi de pânze vor fi într-o latură, cu cei trei stâlpi şi cu cele trei 
tălpice ale lor, 

15: iar în cealaltă latură vor fi pânze tot de cincisprezece coţi, cu cei trei stâlpi şi cu 
cele trei tălpice ale lor; 



632 Nil Ascetul, Cuvânt ascetic, 50 

633 Sf. Chirii al Alexandriei, închinarea şi slujirea în duh şi adevăr, IX 
634 BBVA,p. 108 

535 SEP l,p. 263 

536 EX, p. 225 

637 Sf. Grigorie de Nyssa, Despre viaţa lui Moise 

16: cât despre poarta curţii, ea va avea o pânză de douăzeci de coţi, măiestru 
lucrată-n mătase violetă, purpurie şi stacojie, bătută-n urzeală de in topit; ea va avea 
patru stâlpi cu patru tălpice. 

Măiestru lucrată: SEP 1 are brodată, „literal: făcută cu meşteşugul celui ce brodează 
[...]. Pa(pi5£i)Tfjig îl desemnează pe cel ce lucrează cu acul, meşteşug care, după Origen (Ep. 
Greg., 2, reprezintă înţelepciunea lui Dumnezeu, întocmai cum la vechii greci broderia şi ţesutul 
constituiau apanajul zeiţeiAtena, zeiţa înţelepciunii" 638 . 

17: Toţi stâlpii curţii, de jur-împrejur, vor fi ferecaţi cu argint; vârfurile le vor fi de 
argint; tălpicele, de aramă. 

„Pentru Chirii al Alexandriei, stâlpii acoperiţi cu argint îi reprezintă pe Apostoli şi pe 
Evanghelişti; temeliile argintate semnifică faptul că ei se sprijină pe Cuvântul lui Hristos, 
dătătorul de lumină; iar bronzul simbolizează răsunetul acestui cuvânt {Ador. 9, 640D- 
64 1B)" 639 . 

18: Aşadar, împrejmuirea curţii va fi, în amândouă laturile, de o sută de coţi; 
lăţimea, în amândouă capetele, de cincizeci de coţi; iar înălţimea, de cinci coţi... de in 
topit, cu tălpicele lor de aramă. 

19: Toate lucrurile, toate uneltele şi toţi ţăruşii curţii vor fi de aramă. 

„Philon, descriind amplasarea curţii, simplifică prevederile biblice cu privire la poziţia 
cortului. El asimilează curtea TEpEVOţ-ului grec, spaţiu delimitat pentru a fi consacrat (Mos. II, 
89-93). Chirii observă lărgirea măsurilor curţii în raport cu cele ale cortului, ceea ce ar prevesti 
extinderea Bisericii lui Hristos înspre cele patru zări (Ador. 9, 640B-D)" 640 . 

20: Tu porunceşte-le fiilor lui Israel să-ţi aducă untdelemn curat pentru candelă, 
stors din măsline, aşa încât lumina să ardă-n toată vremea: 

21: în cortul mărturiei, în afara perdelei ce se află-n faţa Legământului, acolo o vor 
întreţine Aaron şi fiii săi, de seara până dimineaţa, înaintea Domnului; lege veşnică pentru 
cei de după voi, de la fiii lui Israel, din neam în neam. 

„Candelele le aprinde Aaron (arhiereul) şi ceilalţi preoţi ce urmează după el. Căci lumina 
lui Hristos se păstrează nestinsă în Biserici, prin destoiniciile celor ce au moştenit preoţia, care 
fac luminoasă mintea celor credincioşi, prin învăţături drepte. Aceasta socotesc că înseamnă a 
aprinde candelele de seară până dimineaţă. Căci rătăcirea diavolească socotesc că e un întuneric 
şi poveştile ceţoase şi întunecate ale ereticilor lipsiţi de evlavie cred că sunt ca o noapte 
spirituală căzută peste mintea oamenilor" 641 . Acestea sunt lege veşnică pentru fiii lui Israel. Dar 
Israel cel adevărat e mulţimea celor dreptcredincioşi, care-I urmează lui Hristos. Astfel că 
lăcaşul de închinare şi obiectele de cult rămân şi în Biserică, chiar dacă într-un alt chip şi cu un 
nou înţeles, mai profund. Trecerea de la literă la Duh nu înseamnă cădere din sacru în profan, 
cum se întâmplă în Protestantism. Legea e plinită în Biserică, nu abrogată (cf. Matei 5, 17). 
Vechile chipuri sunt plinite prin raportarea lor la Hristos, dar nu sunt desfiinţate. 



CAPITOLUL 28 - Veşmintele lui Aaron şi ale preoţilor. 

1: Adu-i la tine pe Aaron, fratele tău, şi pe fiii săi din mijlocul fiilor lui Israel, ca să- 
Mi fie preoţi: Aaron, precum şi Nadab, Abiud, Eleazar şi Itamar, fiii lui Aaron. 
2: Ii vei face lui Aaron, fratele tău, veşminte sfinţite, spre cinste şi mărire. 

Dumnezeu cere ca preoţii să se distingă, începând cu veşmintele lor, de restul poporului. 



638 SEP l,p. 264 

639 SEP l,p. 264 

640 SEP l,p. 263 

641 Sf. Chirii al Alexandriei, închinarea şi slujirea în duh şi adevăr, IX 

3: Tu vei vorbi către toţi cei înţelepţi în cuget, pe care Eu i-am umplut de duhul 
înţelepciunii şi al priceperii, iar ei îi vor face lui Aaron veşmânt de sfinţenie-ntru sfinţire, 
cu care să-Mi slujească. 

„Desigur, meşteri iscusiţi (de care va fi vorba şi la 31, 1-6), dar consideraţi ca nişte 
harismatici; cel ce produce opere menite sfinţeniei e mai mult decât un simplu meşteşugar" 642 . 

Ei au fost umpluţi de duhul înţelepciunii şi al priceperii. , Acesta nu-i altceva decât 
priceperea, puterea aceea sufletească de a contempla existenţele, puterea de a fi consecvent, 
puterea de a deosebi ceea ce este asemenea, puterea de a compara, de a porunci, de a interzice şi 
de a conjectura cele viitoare" 643 . Nu se încredinţează oricui lucrarea celor sfinţite: „Cei înţelepţi 
cu mintea au o însuşire firească proprie; aceştia primesc de la cea mai înaltă înţelepciune duh 
de înţelegere sub o formă dublă, fâcându-se pe ei înşişi vrednici de primire" 644 . 

4: Iată dar veşmintele pe care le vor face: pieptar, efod, mantă, tunică brodată, 
tiară şi brâu. Veşminte sfinte îi vor face lui Aaron, fratele tău, precum şi fiilor săi, ca să-Mi 
slujească ei ca preoţi. 

Sunt enumerate veşmintele arhiereşti. Vom arăta, aici şi la capitolul 39, câte ceva despre 
ele, dar le vom lua după Biblia 1982 [hoşen, efod, meii, hiton, chidar şi cingătoare - între 
paranteze pătrate vom înfăţişa, mai jos, echivalentul din versiunea Anania]: 

a) Hoşenul [pieptarul] era o podoabă pectorală; corespondentul său în Biserică este 
engolpionul, o icoană-medalion purtăă doar de arhiereu. 

b) Efodul, sau umerarul, e omoforul (= purtat pe umăr) arhieresc de azi; el închipuie, în 
Biserică, umanitatea căzută, pe care o ridică Hristos (închipuit prin arhiereu), restaurând-o. 

c) Hitonul [tunică brodată] era un veşmânt lung, devenit în Biserică aşa-numitul stihar, 
veşmânt comun celor trei trepte ierarhice, închipuind fie curăţia îngerească, fie strălucirea 
divină. 

d) Chidarul [tiara], turban purtat de arhiereii legii vechi, a devenit mitra episcopală de 
azi; ea simbolizează cununa de spini a Mântuitorului, dar şi demnitatea Sa împărătească. 

e) Meilul [mantă] era, de asemenea, un veşmânt lung, împodobit cu ciucuri şi clopoţei, 
fără corespondent în Biserică. 

f) Cingătoarea, sau brâul, este purtată până astăzi de episcopi şi preoţi (la romano- 
catolici şi de către diaconi) şi simbolizează măreţia cu care S-a încins Hristos, ori ştergarul cu 
care S-a încins Mântuitorul în seara Cinei celei de Taină. 

5: Pentru aceasta vor face rost de fir de aur, de mătase violetă, purpurie şi stacojie, 
precum şi de in topit. 

6: Efodul îl vor face de in topit şi răsucit, lucrare de mare iscusinţă. 

„Felul lucrăturii veşmântului, care cade până la călcâie, prin feluritele sale simboluri 
materiale, arată acoperit legătura care se întinde de la cer până la pământ. Culoarea purpurie se 
scoate din apă, inul din pământ, culoarea vânătă, care este întunecată, se aseamănă cu cerul, 
după cum culoarea stacojie se aseamănă cu focul" 645 . Toată creaţia e chemată să liturghisească. 
Hainele preoţeşti vestesc frumuseţea lui Hristos, „căci prin aur se înţelege ca Dumnezeu, prin 
porfiră ca Cel ce are demnitatea împărătească, prin mătasea fină, Cuvântul subţire şi netrupesc, 
prin hiacintul cu înfăţişarea cerului [...] ca Cel ce e de sus şi din cer. Căci oare nu e deodată 
Dumnezeu şi împărat Cuvântul lui Dumnezeu Tatăl?" 646 . 

7: Acesta va fi din două bucăţi: una pe piept şi alta pe spate, unite-ntre ele la 
umeri; 

Pieptul e sediul vieţii afective. De aceea, „Moise pune pe pieptul preotului (efodul şi) 
hoşenul judecăţii, ca semn al raţiunii, arătând prin simboale că preotul trebuie să-şi înfrâneze, 
prin judecata raţiunii, pornirile patimilor mâniei'* 47 . 

8: galonul efodului, care vine peste el ca şi cum ar veni din el, va fi lucrat din fir de 
aur curat, din mătase violetă, purpurie şi stacojie şi din in topit. 

9: Vei lua două pietre, pietre de smarald, şi vei săpa în ele numele fiilor lui Israel: 

10: şase nume pe o piatră şi alte şase nume pe cealaltă piatră, înşiraţi după cum s- 
au născut ei. 

1 1 : Precum fac săpătorii în piatră, care sapă peceţi, aşa vei săpa cele două pietre cu 
numele fiilor lui Israel. 

„Textul Ebraic adaugă: şi le vei aşeza în cuibuşoare de aur curat, adaos pe care 
Septuaginta îl consideră drept o anticipare a versetelor 13-14" 48 . 

12: Cele două pietre le vei pune pe umerii efodului: pietre de pomenire fiilor lui 
Israel: Aaron deci va purta pe amândoi umerii săi numele fiilor lui Israel înaintea 
Domnului, spre pomenirea lor. 

13: Vei face paftale de aur curat 

Paftale: „literal: paveze; agrafe în formă de scut. Textul Ebraic indică locaşurile 
(cuibuş oarele) în care sunt montate pietrele preţioase" 649 . „Par a fi discuri de aur, care 
împodobeau porţile, comparabile blazoanelor de mai târziu. Pentru Părinţi, ele sunt asociate 
armelor descrise de Apostolul Pavel în Efeseni 6, 11, reprezentând credinţa şi viaţa conformă 
conştiinţei (Grigorie al Nyssei, VM, 2, 198-199)" 650 . 

14: şi două lănţişoare vei face, tot de aur curat, răsucite ca sfoara şi-nflorate ca 
floarea; lănţişoarele cele răsucite le vei prinde de paftalele de pe umeri, în partea din faţă. 

E arătată lucrătura încheietorilor efodului. „Scapularul sau efodul este, pentru Philon, 
simbolul cerului. Cele două smaralde figurează cele două emisfere de deasupra şi dedesubtul 
pământului, care au, fiecare, câte şase semne ale zodiacului (Mos. II, 122-123). JLit(d\iiq 
semnifică, pentru Philon, efortul care constă în a lua pe umeri (£7r'o>uoi<g) o sarcină (QE II, 108 
şi Clement, Stromate V, 6, 37, 2), sarcina însemnând ostenelile virtuţilor (cf. şi Origen, Horn. Ex. 
9,4, l)" 651 . 

15: Vei face un pieptar al judecăţilor, lucrat cu iscusinţă, la fel cu efodul: din fir de 
aur, din mătase violetă, purpurie şi stacojie şi din in topit. 

Pieptar, „veşmânt desemnat în Septuaginta prin termenul loghion (derivat din logos), 
care înseamnă avanscenă (locul de unde vorbeau actorii teatrului antic), dar şi tribunal. Sumara 
descriere de mai jos conturează o bucată de stofă îndoită, purtată pe piept; în îndoitura ei, ca 
într-un fel de buzunar, erau adăpostite oracolele Urim şi Tumim, prin mijlocirea cărora marele 
preot putea să cunoascăjudecăţile (hotărârile) lui Dumnezeu" 652 . 

16: Acesta va fi îndoit în patru colţuri, lung de o palmă şi lat de o palmă. 

17: Pe el să aşezi o înfloritură de pietre scumpe, rânduite-n patru rânduri. Un rând 
de pietre va fi: un sardiu, un topaz şi un smarald; acesta-i rândul întâi. 

18: în rândul al doilea: un rubin, un safir şi un diamant; 

19: în rândul al treilea: un opal, o agat şi un ametist; 

20: şi în rândul al patrulea: un hrisolit, un onix şi un iaspis; toate, după rânduiala 
lor, ferecate în aur şi-n cuibuşoare de aur. 

21: Pietrele vor fi douăsprezece, potrivit cu numele celor doisprezece fii ai lui Israel 
săpate-n cele două pietre de pe umeri după numele lor şi după rânduiala-n care-au născut. 
Pe fiecare vei săpa, ca-ntr-o pecete, câte un nume din cele douăsprezece seminţii. 

„cele patru rânduri de pietre sunt asociate de Clement (Stromate V, 5, 38, 4) celor 
doisprezece apostoli. Tertulian le asociază celor douăsprezece izvoare ale Elimului (Adv. Marc. 
4, 13, 4). Pentru Chirii al Alexandriei, numărul 3 de pe fiecare rând este o aluzie la credinţa în 
Sfânta Treime (Ador. 11, 7, 4, IA). Epifanie a scris un tratat, De XII gemmis, al cărui text 
integral a fost păstrat în georgiană. Există, de asemenea, rezumate ale acestui tratat în greacă 
(PG 43, 293-311) şi în latină (PL 44, 321-366). Găsim aici indicaţii despre nume, culori, origine 
geografică, particularităţi, virtuţi terapeutice şi apotropâce ale acestor pietre" 653 . 

22: Pentru pieptar vei face lănţişoare de aur curat, răsucite ca sfoara. 

„Textul Ebraic prezintă în continuare, de-a lungul a şase versete, o descriere de 
amănunt: 23 Pentru pieptar vei face două inele de aur; cele două inele de aur le vei prinde de 
cele două colţuri de sus ale pieptarului. 24 Cele două lănţişoare împletite din aur le vei trece 
prin cele două inele de la colţurile de sus ale pieptarului. 25 Cele două capete ale lănţişoarelor 
le vei prinde de cele două cuibuşoare de pe umerii efodului, în partea din faţă. 26 Vei face două 
inele de aur şi le vei pune la colţurile de jos ale pieptarului, pe marginea dinlăuntru, întoarsă 
spre efod. 27 Vei face două inele de aur şi le vei pune pe cei doi umeri ai efodului, dedesubt şi-n 
faţă, la încheieturi, peste cingătoarea efodului. 28 Inelele pieptarului se vor lega de inelele 
efodului printr-un şnur de mătase violetă, aşa încât să stea peste cingătoarea efodului: în acest 
fel, pieptarul nu se va mişca de pe efod. Din această inserţie rezultă un decalaj în numerotarea 
versetelor. Ediţia Rahlfs a Septuagintei notează decalajul, dar menţine numerotarea, sărind de la 
v. 22 la v. 29, însă adăugându-i acestuia un 29a: Textul Masoretic rezumat aici în versetele 24 şi 

23: Astfel Aaron, când va intra în sfânta, va purta numele fiilor lui Israel pe 
pieptarul judecăţii, spre pomenire înaintea Domnului. 

„Părinţii văd în numele fiilor lui Israel [...] numele sfinţilor vrednici de pomenire, scrise 
în inima lui Hristos (Chirii al Alexandriei, Ador. 11, 740B)" 655 . 

24: Pe pieptarul judecăţii vei pune lănţişoarele răsucite; pe amândouă marginile 
pieptarului le vei pune. 

„După Philon, legătura dintre efod şi pieptarul judecăţii este aceea dintre cuvânt 
(Logos) şi faptă, simbolizată de umeri [v. 25] (Mos. II, 130). După unii Părinţi, trebuie întâi 
îmbrăcat efodul şi apoi ataşat scapularul, pieptarul judecăţii, căci acţiunea dreaptă este temeiul 
contemplării celor inteligibile (Theodoret, QE 60); cele de jos sunt legate de cele de sus prin 
mijlocirea lui Hristos (Chirii, Ador. 11, 740 D-741 A)" 656 . 

25: Iar cele două paftale le vei aşeza pe amândoi umerii efodului, în partea din faţă. 

Se arată lucrătura hoşenului, împodobit cu 12 pietre preţioase, şi legăturile acestuia, prin 
care e fixat pe efod. „Lănţişoarele prin care aceste podoabe se prind de braţe mi se pare că ne 
învaţă că viaţa înaltă se împleteşte, prin îmbinarea înţelepciunii făptuitoare cu contemplaţia 
lucrătoare, dat fiind că inima închipuieşte contemplaţia, iar braţele, faptele" 657 . 

26: în pieptarul judecăţii vei pune Urim şi Tumin; când Aaron va intra în sfânta 
înfăţişându-se înaintea Domnului, ele vor fi pe inima lui; astfel va purta Aaron pururea la 
inima sa judecăţile fiilor lui Israel înaintea Domnului. 

„Urim şi Tumim: două cuvinte ebraice cu etimologii incerte, care s-ar putea traduce 
prin Lumini şi Desăvârşiri. Septuaginta le traduce prin Arătarea şi Adevărul. Nu ştim dacă ele 
erau obiecte (geme sau zaruri) ori numai cuvinte scrise înlăuntrul pieptarului. Oricum, aveau o 

funcţie oraculară: prin mijlocirea lor obţinea marele preot răspunsuri dumnezeieşti, prin da sau 
nu, în împrejurări excepţionale" 658 . „Ebr. urim şi tummim sunt interpretate ca dezvăluire 
(5fjX,(i)<Tiţ) şi adevăr (a^rjGEia). La alţi traducători sunt iluminări şi desăvârşiri, derivând 
tummim de la rădăcina ebraică pentru plenitudine (cf. Ezdra 2, 63). ATojGEia {adevăr), 
corespunde cuvântului ebr. pentru perfecţiune în Proverbe 28, 6. Semnificaţia reală pentru urim 
şi tummim a fost uitată încă din vremea redactării textului ebraic al Ieşirii. Pentru Chirii al 
Alexandriei, manifestarea şi adevărul. Dumnezeu dă cele două nume lui Hristos, care-L face 
cunoscut pe Tatăl după propria Sa voie şi care este adevăr ca Fiu de o fiinţă cu El (Ador. 11, 741 
B-D)" 659 

27: Vei face şi o mantă, tot de mătase vişinie. 

Versetul în SEP 1: Şi să faci pe dedesubt o cămaşă [până la călcâie] cu totul din mătase 
viorie. „Pentru Clement [Alexandrinul] cămaşa [până la călcâie] înseamnă întruparea 
Cuvântului care Se face arătat până la pământ (Stromate V, 6, 39, 2) 660 . 

28: Gura ei va fi la mijloc, sus, tăiată dintr-însa, şi va avea-mprejur un guler lucrat 
cu măiestrie şi făcând un singur corp cu manta, ca să nu se deşire. 

29: Iar pe la poale îi vei face de jur-împrejur un fel de rodii mărunte, rodii- 
nflorate-n mătase violetă, stacojie, vişinie şi-n in topit; asta, pe poalele mantei; 

30: iar printre rodii vei pune-n acelaşi chip clopoţei de aur, de jur-împrejur: o rodie 
de aur şi-un clopoţel de aur, ca o floare rotită pe poalele mantei. 

31: Ea va fi pe Aaron când acesta va face slujbă, şi auzit le va fi clinchetul când el 
va intra în sfânta, înaintea Domnului, şi când va ieşi, aşa ca el să nu moară. 

Intre veşmintele arhiereilor creştini se numără şi sacosul, fără corespondent în Legea 
veche, la care sunt ataşaţi nasturi de aur în formă de clopoţei, ca şi cei prinşi la poalele meilului. 
Clopoţeii simbolizează cuvântul lui Dumnezeu; ei sunt în număr de doisprezece, amintind de 
Sfinţii Apostoli, prin care s-a făcut propovăduirea Evangheliei. Mantia arhierească, de 
asemenea, e împodobită cu clopoţei şi cu rodii, lucrate din aur. „Clopoţeii de aur, urmaţi fiecare 
de câte o rodie de-jur-împrejurul hainei, închipuiesc strălucirea faptelor bune. Căci două sunt 
faptele prin care sporeşte virtutea: credinţa în Dumnezeu şi o conştiinţă în purtarea vieţii. [...] 
Credinţa să răsune puternic în predica despre Sfânta Treime, iar viaţa să fie asemenea fructului 
numit rodie. Căci învelişul rodiei nu se poate mânca, fiind tare şi aspru, dar ceea ce se ascunde 
înăuntru este plăcut la vedere prin chipul frumos şi felurit al fructului, însă şi mai plăcut la gust 
şi dulce la mâncare. Tot aşa, vieţuirea înţeleaptă şi aspră este mai greu de primit şi neplăcută 
simţurilor, dar e plină de bune mângâieri şi dulce în rodul ei" 661 . 

32: Vei face o tăbliţă de aur curat şi vei săpa în ea, ca-ntr-o pecete: Sfinţenia 
Domnului, 

Tăbliţă de aur curat: „cuvântul original 662 indică o placă alungită, în formă de potcoavă 
(aşa cum îl traduce Biblia din 1688); în fapt, o diademă, menită să-i ateste marelui preot un rol 
nu numai sacerdotal, ci şi princiar" 663 . „în Protoevanghelia lui Iacob (5, 1), n&zakoy descoperă 
slava Dumnezeului celui preasfânt şi nu este vizibilă decât celor care au păcatele iertate. 
Credinciosul care se supune Cuvântului, (cel botezat), poate deveni el însuşi această tăbliţă 
gravată cu numele lui Dumnezeu (AS II, 388, 12); când se săvârşeşte taina botezului se adaugă şi 
taina mirungerii, prin care se însemnează cel botezat cu o pecete de neşters; astfel, cel botezat este 
consacrat, pus deoparte pentru Domnul (Chirii al Ierusalimului, Cat. Myst. 4, 7)" 664 . 

33: şi s-o prinzi de tiară cu un şnur de mătase violetă, în partea din faţă a tiarei. 

„Tiară; coroana sacerdotală a marelui preot. Intre ebraicul kidar, grecescul mitra şi 
echivalentul occidental turban, versiunea de faţă preferă, ca mai potrivit, termenul lui Ieronim, 
tiara (Vulgata)" 665 . 

34: Ea va fi pe fruntea lui Aaron, şi Aaron va purta păcatele celor ce au adus jertfe 
- prinoasele afierosite de fiii lui Israel şi toate darurile din jertfele lor; ea le va fi pe 
fruntea lui Aaron ca o jertfă de-a pururi bineprimită înaintea Domnului. 

Va purta păcatele celor ce au adus jertfe: „Marele preot, fiind consacrat lui Iahve, 
remedia, prin prezenţa sa, erorile rituale involuntare (BJ)" 666 . ,foiţa plasată pe fruntea lui Aaron 
are rol apotropaic. Ea permite marelui preot să poarte fără primejdie lipsurile privitoare la 
sacrificiile şi la ofrandele aduse pentru a obţine iertarea" 667 . 

„Capul împodobit cu diademă înseamnă cununa celor ce au binevieţuit, întrucât aceasta 
este împodobită cu o tăbliţă de aur pe care sunt săpate semne tainice" 668 . Sau „tiara de aur, cea 
înaltă, arată puterea împărătească a Domnului, pentru că Mântuitorul este Capul Bisericii (Efeseni 
5, 23)" 669 . 

35: Tunica cu ciucuri o vei face din in topit, şi tot din in topit vei face tiara; şi brâu 
vei face, totul lucrat cu măiestrie. 

îmbinarea feluritelor culori şi fire în veşmintele sacerdotale poate arăta îmbinarea 
virtuţilor, ca în cazul hainei pestriţe a lui Iosif (Facerea 37, 3). „Ciucuri, KoovpPoi, pentru 
Grigorie al Nyssei, sunt un fel de pandantive de formă sferică asemănătoare unor ghinde şi 
desemnează frumuseţea pe care virtutea o adaugă împlinirii poruncilor (FM 2, 194)" 670 . 

36: Şi fiilor lui Aaron le vei face tunici şi brâie; şi tiare le vei face, spre cinste şi 
mărire. 

37: Cu acestea îl vei îmbrăca pe Aaron, fratele tău, precum şi pe fiii lui; îi vei unge, 
le vei umple mâinile şi-i vei sfinţi ca să-Mi fie preoţi. 

Le vei umple mâinile: „ritualul prin care, pentru prima oară, în mâinile preotului erau 
puse bucăţile de carne ce trebuiau aduse cajertfâ" 671 . 

38: Le vei face pantaloni de in, de la brâu până sub genunchi, ca să-şi acopere 
goliciunea trupului; 

„Porunca presupune un altar cu trepte, aşa cum va fi mai târziu în templul din 
Ierusalim" 672 . Pantalonii sunt „semn al ascezei şi al castităţii (Origen, Horn. Lev. 4, 6). Lipsa lor 
este o concesie necesară pentru înmulţirea neamului, dar în cazul preoţilor Bisericii se reţine 
doar posibilitatea procreaţiei spirituale {Horn. Lev. 6, 6)" 673 . 

39: Aaron şi fiii săi îi vor purta ori de câte ori vor intra în cortul mărturiei sau 
când vor merge să slujească la jertfelnicul din sfânta, ca să nu-şi atragă asupră-le păcat şi 
să moară. Lege veşnică va fi aceasta pentru el şi pentru urmaşii săi de după el. 

Veşmintele preoţilor erau mult mai simple decât cele ale arhiereului. Preoţii purtau doar 
hiton, cingătoare şi turban. In plus, toţi sacerdoţii purtau pantaloni de in. „Inul peste părţile 
trupului din preajma coapselor înseamnă răcirea atotcuvenită a plăcerilor trupului. Căci inul e 
rece. Iar fierbinţeala dorinţelor urâte e străină de orice sfânt" 674 . 

Acestea erau veşmintele sacerdotale; detalii în plus se găsesc şi la finalul Ieşirii, şi în 
Levitic. 



CAPITOLUL 29 - Sfinţirea lui Aaron şi a fiilor săi: pregătirea; spălarea, 
îmbrăcarea şi ungerea; jertfele; transmiterea veşmintelor. Sfinţirea altarului şi jertfele 
necontenite. 

1: Iată ce vei face asupră-le spre a-i sfinţi ca să-Mi fie Mie preoţi: Vei lua un viţel 
din cireada, doi berbeci fără meteahnă, 

2: pâini-azime frământate în untdelemn şi turte-azime unse cu untdelemn; le vei 
face din făinuţă de grâu. 

3: Le vei pune într-un paner, şi-n paner le vei aduce odată cu viţelul şi cu cei doi 
berbeci. 

4: Ii vei aduce pe Aaron şi pe fiii săi la intrarea cortului mărturiei şi-i vei spăla cu 
apă. 

5: Vei lua sfintele veşminte şi-1 vei îmbrăca pe Aaron, fratele tău, cu tunica şi cu 
manta, cu efodul şi cu pieptarul, încingându-i pieptarul peste efod; 

6: pe cap îi vei pune tiara, iar pe tiară vei prinde tăbliţa Sfinţeniei. 

7: Vei lua apoi untdelemnul de ungere, i-1 vei turna pe cap şi-1 vei unge. 

Săvârşitorul cultului nu mai aparţine profanului. Aaron „s-a uns cu untdelemn sfinţit şi a 
fost pus căpetenie şi conducător al preoţilor şi al poporului, ba a primit şi o tăbliţă de aur pe 
vârful frunţii lui, având scris pe ea numele Domnului. Iar aceasta era în chip lămurit simbolul 
Mântuitorului nostru împărat şi ca o diademă strălucitoare şi slăvită" 675 . 

8: Vei aduce şi pe fiii săi şi-i vei îmbrăca cu tunicile, 

9: îi vei încinge cu brâiele şi le vei pune tiarele şi-Mi vor fi Mie preoţi în veac. Şi vei 
umple mâinile lui Aaron şi mâinile fiilor săi. 

10: Vei aduce apoi viţelul în faţa cortului mărturiei. Acolo, la uşa cortului 
mărturiei, în faţa Domnului, Aaron şi fiii săi îşi vor pune mâinile pe capul viţelului 

1 1 : şi acolo, în faţa Domnului, la uşa cortului mărturiei, acolo vei înjunghia viţelul. 

12: Vei lua din sângele viţelului şi-1 vei pune tu, cu degetul tău, pe coarnele 
jertfelnicului; iar sângele rămas îl vei turna pe tot la poala jertfelnicului 

„Tot sângele rămas: acest ritual sugerează, pentru Maxim Mărturisitorul, că omul nu 
trebuie să pună toată vigoarea şi puterea sa, reprezentată de sânge, în slujba propriilor sale 
interese şi dorinţe, ci s-o ofere lui Dumnezeu (Qu. 23)" 676 . 

13: Vei lua toată grăsimea ce acoperă măruntaiele, vei lua prapurul ficatului şi 
amândoi rărunchii cu grăsimea de pe ei şi le vei arde pe jertfelnic 

14: Iar carnea viţelului, pielea şi necurăţeniile lui le vei arde cu foc în afara taberei, 
jertfă pentru păcat. 

„Sângele jertfelor care se făceau pentru iertarea păcatelor era adus pe altar, iar carnea se 
ardea în afara taberei. Căci nimeni fiind înăuntrul viciilor acestei lumi nu scapă de păcat şi 
sângele jertfei nu este bine primit lui Dumnezeu dacă nu iese din tina trupului său" 677 . Despre 
investirea preoţilor seva vorbi pe larg în Levitic. 

15: Vei lua apoi întâiul berbec, iar Aaron şi fiii săi îşi vor pune mâinile pe capul 
berbecului. 

16: Tu vei înjunghia berbecul, îi vei lua sângele şi-1 vei turna de jur-împrejurul 
jertfelnicului. 

17: Berbecul îl vei despica în două bucăţi; măruntaiele şi picioarele i le vei spăla cu 
apă şi le vei pune deasupra celor două bucăţi, împreună cu capul. 

„Să băgăm de seamă că pieptul se scoate întreg [v. 27], iar pântecele nu se scoate, ci se 
spală. Căci înţeleptul poate să-şi lepede şi să-şi taie toată mânia, dar pântecele nu-1 poate înlătura. 
Firea sileşte şi pe cel mai înfrânat să se folosească de hrana trebuitoare" 678 . 

18: Apoi vei arde berbecul, tot, pe jertfelnic, aducându-I Domnului ardere-de-tot 
întru miros de bună mireasmă; jertfă îi este Domnului. 

Primul berbec se aducea ca ardere de tot. Bună mireasmă: „acest antropomorfism 
exprimă mulţumirea cu care Iahve primeşte ofranda, cf. Facerea 8, 21; Levitic 1, 9; Numerii 28, 

2"679 

19: Vei lua apoi cel de al doilea berbec; Aaron şi fiii săi îşi vor pune mâinile pe 
capul berbecului. 

20: Tu îl vei înjunghia, apoi vei lua din sângele lui şi-1 vei pune pe pulpa urechii 
drepte a lui Aaron, pe degetul mare al mâinii lui celei drepte, pe degetul mare al piciorului 
său celui drept, precum şi pe pulpele urechilor drepte ale fiilor săi şi pe degetele mari de la 
mâinile lor drepte şi pe degetele mari de la picioarele lor drepte. 

„Ungerea cu sânge a celor trei părţi ale corpului reprezintă, după Philon, purificarea 
omului virtuos în cuvânt (urechea), în faptă (mâna) şi în calea vieţii (picioarele); pe lângă 
acestea, sporul în orice activitate cere pricepere şi tinde spre culmea desăvârşirii (Mos. II, 150- 
15 l)" 680 . 

21: Vei lua din sângele de pe jertfelnic şi din untdelemnul de ungere şi vei stropi 
asupra lui Aaron şi asupra veşmintelor lui şi, odată cu el, asupra fiilor săi şi asupra 
veşmintelor fiilor săi; şi se va sfinţi, el şi veşmintele lui, precum şi fiii săi şi veşmintele 
fiilor săi împreună cu el. Iar sângele rămas al berbecului îl vei turna de jur-împrejurul 
jertfelnicului. 

22: Din berbec vei lua grăsimea, seul de pe măruntaie, prapurul ficatului, amândoi 
rărunchii cu grăsimea de pe ei, precum şi şoldul drept - căci aceasta-i împlinirea -; 

Textul ebraic are în final: căci acesta-i berbec al sfinţirii (preotului). Cu sângele celui de 
al doilea berbec şi cu untdelemnul pentru ungere se sfinţeau preoţii şi veşmintele preoţeşti. 
Acestea sunt descrise pe larg în Cartea Levitic. 

23: iar din panerul cu pâine nedospită ce este pus înaintea Domnului [vei lua] o 
pâine din cele cu untdelemn şi o turtă 

24: şi pe toate le vei pune în mâinile lui Aaron şi în mâinile fiilor săi, ca să le 
afierosească Domnului. 

„A afierosi: de la aforizo = a separa, a despărţi, a osebi, a pune ceva de-o parte; de 
unde: a dedica, a consacra ceva (sau pe cineva) cuiva; a oferi prinos. în ebraică: ca să le aducă, 
legănându-le. . . Gest ritual prin care ofranda Ii era întinsă lui Dumnezeu şi primită înapoi, ca de 
la El" 681 . 

25: Le vei lua apoi din mâinile lor şi le vei arde pe jertfelnic, ardere-de-tot întru 
miros de bună mireasmă înaintea Domnului; jertfă Ii este Domnului. 

„Ce este ars în acest sacrificiu este considerat ca revenind cu totul în posesia lui 
Dumnezeu ca un rod de care El se bucură în mod exclusiv" 682 . 

26: Din berbecul împlinirii - care este al lui Aaron - vei lua pieptul şi-1 vei afierosi 
Domnului; aceasta va fi partea ta. 

27: Şi vei sfinţi pieptul cel afierosit şi şoldul afierosirii, care au fost afierosite şi 
luate din berbecul împlinirii, adică din ceea ce este pentru Aaron şi pentru fiii săi, 

678 Nil Ascetul, Cuvânt ascetic, 57 

679 EX, p. 226 

680 SEP l,p. 271 
681 BBVA,p. 111 
682 SEP l,p. 271 

107 



„Pentru Origen, şoldul drept [v. 22] reprezintă fapta bună, iar pieptul inima curată şi 
duhul închinat lui Dumnezeu {Horn. Ex. 9, 4)" 683 . 

28: şi-i va fi lui Aaron şi fiilor săi îndatorire veşnică din partea fiilor lui Israel; 
aceasta-i afierosire şi ea însăşi osebire din jertfele de mântuire ale fiilor lui Israel; 
afierosire Domnului. 

Abia aici se face menţiune despre scoaterea pieptului, amintită într-un comentariu 
anterior. Toate acestea vor fi prezentate într-un comentariu laLevitic. 

29: Veşmintele sfântului - adică ale lui Aaron - vor fi după el ale fiilor săi, în ele să 
fie unşi şi sfinţiţi. 

30: Timp de şapte zile le va purta preotul care-i va urma dintre fiii săi şi care va 
intra în cortul mărturiei să slujească-ntru cele sfinte. 

Arhieria, ca şi veşmintele arhiereşti, vor fi moştenite ereditar, de cei din familia lui Aaron. 
Ritualul de investire dura şapte zile. Sfinţirea prin sângele animalelor junghiate vesteşte taina 
mântuirii: „Cele săvârşite sunt chipuri şi [...] erau preînchipuiri ale sfinţirii în Hristos. [...] Dacă 
n-ar fi aşa, ceea ce e mai înalt se binecuvântează de către ceea ce este mai mic, dacă firea lui e 
mai înaltă decât firea viţelului sau a berbecului" 684 . 

3 1 : Vei lua deci berbecul împlinirii şi-i vei fierbe carnea într-un loc sfânt, 

32: iar Aaron şi fiii săi să mănânce carnea berbecului şi pâinile cele din paner, 
acolo, lângă uşile cortului mărturiei; 

33: pe acestea să le mănânce, prin care li s-a făcut sfinţirea şi au dobândit preoţia; 
şi nimeni altcineva să nu mănânce, fiindcă sunt sfinte. 

„Căci numai sufletelor sfinţite li se cuvine să se împărtăşească de hrana sfântă, adică de 
trupul lui Hristos; cei de alt neam nu se pot apropia de binecuvântare. Prin cel de alt neam se 
înţelege neamul necredincios încă şi nebotezat şi, pe lângă acesta, cel căzut într-o cugetare 
străină şi contrară opiniilor sfinţilor şi dezbinat în dogme perverse" 685 . 

34: Iar dacă din carnea de jertfă a împlinirii sau din pâine va rămâne ceva până 
dimineaţa, cu foc le vei arde şi nu vor fi mâncate, fiindcă sunt sfinţite. 

35: Prin urmare, aşa vei face cu Aaron şi cu fiii săi, aşa cum ţi-am poruncit: şapte 
zile să ţină sfinţirea lor. 

36: în ziua curăţirii vei aduce un viţel ca jertfă pentru păcat şi vei curaţi 
jertfelnicul când tu însuţi te vei sfinţi pe el şi-1 vei unge pentru a lui sfinţire. 

37: Timp de şapte zile vei curaţi jertfelnicul şi-1 vei sfinţi, şi va fi jertfelnicul o 
sfântă-a-sfintelor; tot cel ce se va atinge de jertfelnic se va sfinţi. 

38: Iată ce vei aduce tu pe jertfelnic: doi miei de câte un an, fără meteahnă; în 
fiecare zi îi vei aduce, necurmat, jertfă necontenită; 

39: un miel fl vei aduce dimineaţa, iar pe cel de al doilea miel îl vei aduoe-n amurg, 

40: împreună cu o zecime dintr-o efă de făinuţă de grâu, frământată cu a patra 
parte dintr-un hin de untdelemn curat; iar pentru turnare, a patra parte dintr-un hin de 
vin la un miel. 

Efa e echivalentă cu 36,4 litri, un hin cu 6,06 litri; prin turnare se înţelege libaţia rituală. 

41: Pe cel de al doilea miel îl vei aduce-n amurg, ca şi pe cel jertfit de dimineaţă, şi 
cu aceeaşi turnare de vin; întru miros de bună mireasmă îl vei aduce jertfă Domnului, 

42: jertfă necontenită din neam în neamurile voastre, lângă uşile cortului mărturiei 
de dinaintea Domnului, acolo unde Mă voi arăta Eu ţie ca să-ţi grăiesc. 

„Clement Romanul şi Iosif Flaviu vorbesc la prezent despre jertfele oferite la Ierusalim, 
ceea ce face posibil să credem că exista un cult continuu între 70-135 d. Hr, în templul devastat 

de romani (/ Clement 41, 2). Mai târziu, Origen vede în faptul că jertfa evreilor a încetat dovada 
că litera Legii este moartă (Corn. Rom. 6, 7, PG 14, 1073B)" 686 . 

43: Acolo le voi da Eu întâlnire fiilor lui Israel şi va fi [locul] sfinţit prin slava Mea. 

44: Voi sfinţi cortul mărturiei şi jertfelnicul; şi pe Aaron şi pe fiii săi îi voi sfinţi, ca 
să-Mi slujească Mie ca preoţi. 

45: Şi pe nume Mă voi numi întru fiii lui Israel şi le voi fi lor Dumnezeu; 

Mă voi numi: „în Textul Ebraic: voi locui (în mijlocul lor(. Septuaginta corelează verbul 
cu numele propriu Domnul (Iahve) din versetul următor: Dumnezeu este Cel ce Se identifică în 
propriul Său nume, un nume care, în acelaşi timp, înseamnă şi prezenţa Sa reală în mijlocul 
celor ce-i cunosc identitatea" 687 . 

46: şi vor cunoaşte că Eu, Domnul, Eu sunt Dumnezeul lor, Cel ce i-am scos din 
ţara Egiptului, pentru ca pe nume să Mă numesc întru ei şi să le fiu Dumnezeu. 

Se afirmă clar nevoia de sfinţire a persoanelor, a obiectelor şi a naturii. Acestea se vor 
împlini în Hristos, dar nu fără mijlocirea preoţilor, fiindcă altfel sfinţirea s-ar face de la sine, 
chiar şi împotriva voinţei omului. Totodată, vedem că Dumnezeu e prezent într-un chip special 
în spaţiul liturgic, căci acolo e invocat în rugăciunea noastră comună şi tot acolo se aduce Jertfa 
sfinţitoare. 

Mielul din care se împărtăşesc preoţii poate fi apropiat de mielul pascal, în vreme ce 
cortul prefigurează pământul făgăduit. Pornind de aici, Sfântul Maxim Mărturisitorul arată că 
sunt trei Paşti: 

I. Pastele sărbătorit în Egipt (cap. 12); 

II. Pastele prăznuit în pustie; 

III. Pastele viitor, din pământul făgăduinţei (anticipa aici). 
Celor trei sărbătoriri le corespund trei trepte ale vieţii spirituale: 

I. Curăţirea de păcat; 

II. Cunoaşterea mai clară a raţiunii lucrurilor, în chip mintal şi netrupesc (pustia = 
părăsirea formelor); 

III. Serbarea în veacul viitor, mâncând în mod nemijlocit Raţiunea culminantă a 
înţelepciunii 688 . 



CAPITOLUL 30 - Altarul tămâierii. 

1: „Vei face un altar al tămâierii; din lemn de salcâm fl vei face. 

„Asemenea altare erau foarte frecvente în Orientul antic, descrierea acelui mozaic din 
versetele 1-5 corespunde acelora similare din templul lui Solomon (III Regi 6, 20 ş. u.) şi din 
templu din Ierusalim[ul postexilic] (I Macabei 4, 49)" 689 . 

2: Un cot îi va fi lungimea, un cot lăţimea - va fi pătrat - şi doi coţi înălţimea; 
coarnele vor fi un singur trup cu el. 

3: II vei îmbrăca în aur curat: grătarul de deasupra, pereţii de jur-împrejur şi 
coarnele; şi-i vei face-mprejur o cunună de aur împletită. 

Pornind de la buna mireasmă a tămâii, Clement Alexandrinul vede în altarul tămâierii un 
„simbol al pământului, din care ies miresmele, care se află aşezat în mijlocul acestei lumi" 690 . 
Altarul tămâierii închipuie pe Hristos: „Deci a fost făcut din lemne ce nu putrezesc. Dar a fost 

poleit întreg cu aur. Fiindcă trupul lui Hristos este nestricăcios şi are în sine firea 
dumnezeiasc ă' ' 69 1 . 

4: Sub cununa lui împletită să-i faci două inele de aur curat pe cele două laturi; de- 
o parte şi de alta le vei face, iar prin ele vor fi trecute pârghiile cu care va fi purtat. 

5: Pârghiile să le faci din lemn de salcâm şi să le îmbraci cu aur. 

6: Şi-1 vei aşeza în faţa perdelei de dinaintea chivotului mărturiilor, acolo unde Mă 
voi arăta Eu ţie. 

Altarul tămâierii era aşezat înaintea catapetesmei, în dreptul chivotului, ocupând o 
poziţie centrală. „Despre locul cel din mijloc se spune că este la mijloc între cer şi pământ; alţii 
spun că este simbol al lumii spirituale şi al lumii materiale" 692 . 

7: Aaron va arde pe el tămâie măruntă, cu mireasmă plăcută; dis-de-dimineaţă va 
tămâia, când pregăteşte candelele. 

In Biblia 1914: Şi va tămâia peste dânsul Aaron tămâie tocmită măruntă - de unde 
aproximarea, într-un comentariu, tămâie compusă, subţire. SEP 1 are: tămâie în amestec fin. 
„Tămâia e compusă pentru că, Dumnezeu fiind Cuvântul, S-a făcut trup şi S-a compus Emanuil 
cu noi, firea dumnezeiască şi omenitatea adunându-se, în chip negrăit, într-o unitate mai presus 
de minte. Şi e subţire, pentru că nu are grosimea slujirii celei după lege" 693 . „Dacă Domnul, 
Marele Arhiereu, înalţă lui Dumnezeu tămâie cu bun miros, nu trebuie să înţelegem prin aceasta 
jertfa şi bunul miros al tămâiei, ci că Domnul înalţă jertfa primită a dragostei, bunul miros cel 
duhovnicesc, care este adus pe altar" 694 . 

8: Iar seara, când Aaron va aprinde candelele, iarăşi va arde pe el miresme: 
tămâiere de-a pururi ne-ntreruptă înaintea Domnului, din neam în neamurile lor. 

9: Pe el să nu aduceţi nici un alt fel de tămâiere sau de prinoase, şi nici turnare nu 
veţi turna peste el. 

Nu era îngăduită aducerea altor jertfe pe altarul tămâierii, nici libaţiile, şi nici arderea de 
tămâie străină, fără scopuri rituale. 

10: Pe coarnele lui va aduce Aaron jertfa de ispăşire o dată pe an; o dată pe an, în 
ziua ispăşirii, cu sângele din jertfa de curăţire a păcatelor va face el curăţirea, din neam în 
neamurile voastre; sfântă- a-sfintelor Ii este Domnului". 

„Altarul de jertfa situat la exterior simbolizează, pentru Philon, viaţa publică dominată 
de interes pentru lucrurile trupeşti, opusă altarului tămâierii din interior, simbol al vieţii 
duhovniceşti, a cărei bună mireasmă umple sufletul (Ebr. 87). Proeminenţa altarului lăuntric 
descoperă faptul, important, că Dumnezeu pune mult mai mare preţ pe cel mai mic bob de tămâie 
oferit de către un om evlavios, decât pe mii de animale sacrificate de cel netrebnic (Spec. I, 
274.275). Superioritatea jertfei de tămâie este atestată de o lege transmisă oral, atestată de Mişna: 
nu este îngăduit să aduci ardere de tot înainte de a aduce în interior arderea tămâiei (Spec. I, 276). 
Pentru Părinţi, arderea tămâiei are un înţeles simbolic: este buna mireasmă duhovnicească a 
darului iubirii, oferit de către Domnul ca Mare Preot (Clement, Pedagogul, II, 67, 1). Altarul 
tămâierii este cel al rugăciunii inimii (Origen, Horn. Num. 5, 1.3). Altarul de aur reprezintă pe cei 
ce trăiesc în feciorie, cu desăvârşire curaţi, auriţi cu înţelepciunea şi cu neprihănirea (Metodiu, 
Symp. 5, 8, 130-13 1)" 695 . 

„Coarnele altarului, ca nişte mâini întinse, preînchipuiesc forma cinstitei cruci" 696 . 
Raritatea ritualului se motivează prin aceea că „Moise, în înţelepciunea sa, ştia bine că uşor dis- 

preţuieşte cineva ceea ce este obişnuit şi accesibil, pe când ceea ce este îndepărtat şi o raritate e 
considerat în mod natural foarte însemnat" 697 . 

11: Şi a grăit Domnul către Moise, zicând: 

12: „Dacă vei face numărătoarea fiilor lui Israel, la socotirea lor să-I dea fiecare 
Domnului o răscumpărare pentru viaţa lui, pentru ca să nu cadă asupră-le vreo 
nenorocire în timpul număratului. 

E vorba despre recensământ. „Recensământul întregii populaţii este amintit în Vechiul 
Testament de trei ori; în Numerii, cap. 1 şi 26, Moise face, în al doilea an după ieşirea din Egipt 
şi spre sfârşitul drumului în deşert recensământul pe familie al bărbaţilor capabili de luptă şi al 
leviţilor" 698 . 

13: Şi iată ce va da cel ce va fi supus numărătorii: o jumătate de siclu - socotit 
siclul sfânt, de douăzeci de ghere un siclu; darea către Domnul va fi astfel o jumătate de 
siclu. 

„In sec. al V-lea î. Hr., un papirus găsit la Elephantina precizează că doi sicii valorează 
un stater, adică patru drahme. După distrugerea Templului, taxele dedicate acestuia au fost 
confiscate de Vespasian în favoarea Capitoliului roman (cf. Suetonius, Domitian 12, fiscus 
iudaicus; Dion Cassius 66, 7, 2)" 699 . 

Siclul sfânt: Ieronim „îl traduce pe ebraicul şeqel; în Septuaginta: didrahma. Siclul 
sfânt: moneda cu care se plătea darea către templu, de douăzeci de ghere, spre deosebire de 
siclul mesopotamian, de douăzeci şi patru de ghere" 700 . 

14: Tot cel ce intră la numărătoare, de la douăzeci de ani in sus, Ii va da Domnului 
această dare. 

15: Bogatul nu va da mai mult, nici săracul mai puţin de jumătate de siclu ca dare 
către Domnul pentru răscumpărarea sufletului. 

„Se considera că recensământul e o necesitate social-economică, dar şi un păcat 
împotriva lui Dumnezeu, singurul îndreptăţit să cunoască numărul real al supuşilor Săi" 701 . In 
plus, de observat că „în faţa lui Dumnezeu, bogatul şi săracul sunt egal (BJ)" 702 . 

16: Argintul dat de fiii lui Israel spre răscumpărare îl vei da pentru trebuinţele 
cortului mărturiei: fiilor lui Israel le va fi pomenire înaintea Domnului pentru ispăşirea 
sufletelor voastre". 

In cazul unui recensământ, tot evreul adult recenzat trebuia să plătească o răscumpărare, 
de o jumătate de siclu de argint. „Se considera că recensământul e o necesitate social-economică, 
dar şi ion păcat împotriva lui Dumnezeu, singurul îndreptăţit să cunoască numărul real al supuşilor 
Săi" 703 . „Sfinţii Părinţi au substituit această dare cu contribuţia datorată Bisericii şi cu darurile 
pentru săraci, gestionate de către preoţi sub controlul exclusiv al lui Dumnezeu {CA 2, 35). ♦ 
Chirii al Alexandriei aplică acest text lui Hristos ca răscumpărare: Hristos S-a oferit pe Sine 
însuşi ca răscumpărare pentru toţi, în chipul drahmei care, fiind jumătate de didrahma, ne este 
separată de cealaltă jumătate: Fiul şi Tatăl neputând fi despărţiţi în unitatea naturii Lor {In Io. 3, 
5, 307A)" 704 . 

„Trebuie să băgăm de seamă că acest (siclu) n-are înţeles material, ci duhovnicesc, care se 
socoteşte că trebuie dat de către toţi la fel" 705 . 

17: Şi a grăit Domnul cu Moise zicând: 

18: „Vei alcătui o baie de aramă, cu tălpica tot de aramă, să fie pentru spălat; o vei 
pune între cortul mărturiei şi jertfelnic. Vei turna într-însa apă 

19: şi dintr-însa îşi vor spăla Aaron şi fiii săi mâinile şi picioarele cu apă. 

20: Când vor intra în cortul mărturiei se vor spăla cu apă, şi astfel nu vor muri; 
sau când se vor apropia de jertfelnic ca să slujească şi să-I aducă Domnului ardere-de-tot, 

21: să-şi spele cu apă mâinile şi picioarele; când vor intra deci în cortul mărturiei 
să se spele cu apă, ca să nu moară. Şi va fi aceasta lege veşnică pentru el şi pentru urmaşii 
săi de după el". 

Baia de aramă folosea la spălările rituale, adică la „baia rituală prin care se ajungea la 
starea de purificare necesară contactului cu divinitatea" 706 . înainte de a sluji, preoţii îşi spălau 
mâinile, închipuind curăţia faptelor, şi picioarele, care arată umbletele în afară ale sufletului 
nostru ce, astfel, se întinează adeseori, trebuind să fie curăţit. ,J3ăiţa de aramă, ligheanul de 
aramă, este asociată cu botezul (Chirii al Ierusalimului, Cat. 3, 5, PG 33, 433B). Chirii al 
Alexandriei scoate de aici un argument în favoarea botezului şi în defavoarea sfinţirii după 
Lege, care nu este suficientă pentru a ajunge la deplinătatea sfinţeniei înaintea lui Dumnezeu. 
Curăţirea obţinută prin botezul în numele lui Hristos, prefigurată de acest text, este necesară 
(Ador. 9, 628 B-D). ♦ Mâinile şi picioarele sunt spălate; trebuie să fie curate atât faptele, cât şi 
calea de a împlini orice faptă. Numai aşa poate fi oferită lui Dumnezeu buna mireasmă a unei 
purtări conforme cu Evanghelia (ibid.)" 707 . 

22: Şi a grăit Domnul către Moise, zicând: 

23: „Vei lua mirodenii: cinci sute de sicii de smirnă aleasă; pe jumătate, adică două 
sute cincizeci de sicii, scorţişoară binemirositoare; două sute cincizeci de sicii, trestie 
binemirositoare; 

24: casie, cinci sute de sicii - socotiţi după siclul sfânt - precum şi un hin de 
untdelemn de măsline. 

„Casie: specie de arbore oriental, folosit şi în medicină (Cassia fistula)" 708 . In altă 
opinie, casia era un „nume generic pentru anumite plante aromatice, din care face parte şi 
scorţişoara, altfel greu de identificat" 709 . Un hin era echivalentul a circa 6 litri. 

25: Din ele vei face untdelemn pentru ungere sfântă, mir înmiresmat după 
meşteşugul făcătorilorde aromate; acesta va fi untdelemn pentru ungere sfântă. 

La evrei, erau unşi cu mir: arhiereul (29, 29), preoţii (Levitic 8, 30), iar mai târziu regii (I 
Regi 10, 1) şi, uneori, profeţii (III Regi 19, 16). Mirul era alcătuit prin amestecul untdelemnului 
de măsline cu smirnă, scorţişoară, trestie mirositoare şi casie. Smirna e răşina secretată de la sine 
de un pom plin de spini; e mai valoroasă decât alte răşini aromate. Casia e o răşină aromată sau 
coaja zdrobită a unui arbust oriental în formă de tufă. Scorţişoara e un lemn parfumat sau o 
esenţă uleioasă obţinută din scoarţa unui arbore oriental. Trestia mirositoare provenea, cel mai 
probabil, din Arabia. In Biserică, Sfântul Mir se pregăteşte, de asemenea, dintr-un amestec de 
untdelemn de măsline cu felurite aromate, el primind, prin sfinţire, energiile Sfântului Duh, pe 
care le transmite celor mirunşi, fiind astfel superior mirului celor de sub Lege. 

„Dacă untdelemnul acela amestecat avea atâta putere, că cei unşi cu el dobândeau slava 
împărătească, cu cât mai vârtos cei a căror minte şi om dinăuntru au primit ungerea 
untdelemnului sfînţitor al veseliei şi au luat arvuna Duhului cel bun, nu se vor ridica la măsura 
desăvârşirii, adică a lui Hristos, făcându-se părtaşi de împărăţia, înfierea şi cunoaşterea tainelor 
Lui şi având dreptul să intre la Tatăl şi să iasă după plăcerea lor?" 710 . 

26: Cu el vei unge cortul mărturiei şi chivotul mărturiei 

27: şi sfeşnicul cu toate ale lui şi altarul tămâierii 

28: şi jertfelnicul arderii-de-tot cu toate ale lui şi masa cu toate ale ei şi baia cu 
tălpica ei 

29: şi le vei sfinţi şi vor fi ele sfinte-ale-sfintelor: tot cel ce se va atinge de ele se va 
sfinţi. 

„Clement Alexandrinul asociază uleiul ungerii cu Hristos, Unsul prin excelenţă. 
Mireasma (pvpov) sfântă este Duhul Sfânt; însuşi Hristos a fost uns (Psalmi 44, 8). El 
pregăteşte pentru ucenicii Lui un ulei cu bună mireasmă, pe care îl alcătuieşte din aromate 
cereşti {Pedagogul II, 8, 65, 2-3). Hipolit îi consideră pe preoţii şi pe regii care, prin ungere 
poartă numele Domnului, imagini ale Regelui şi Preotului desăvârşit, coborât din cer, vestit în I 
Regi 2, 35 (Corn. Dan. 4, 30, 8-9)" 711 . 

30: Cu el îi vei unge pe Aaron şi pe fiii săi, şi-i vei sfinţi, ca să-Mi slujească Mie ca 
preoţi. 

31: Iar fiilor lui Israel le vei spune: - Untdelemn de uns cu ungere sfântă fi-va 
acesta, din neam în neamurile voastre. 

32: Trup omenesc nu va fi uns cu el, şi nici nu vă veţi face ceva asemănător felului 
în care a fost el alcătuit: acesta-i lucru sfânt, şi sfânt e şi pentru voi. 

Trup omenesc. în sensul: trupul unui om oarecare, al unui profan" 712 . 

33: Acela care-şi va face ceva asemănător, sau acela care va da din el cui nu trebuie 
să-i dea, stârpit va fi din neamul său. 

Cu mirul se sfinţeau cortul şi obiectele cortului (până azi, lăcaşul bisericii şi obiectele 
liturgice sunt sfinţite), arhiereii şi preoţii, poporul nefiind, însă, uns. In Biserică, Taina Mirungerii 
se administrează tuturor celor botezaţi, aceştia fiind curaţi de orice păcat; în Legea veche, încă 
stăpânea păcatul. 

34: Şi a zis Domnul către Moise: „Fă-ţi rost de mirodenii: răşină, oniha, galban 
mirositor şi tămâie curată (din fiecare aceeaşi măsură) 

35: şi din ele vei face tămâie binemirositoare, facere a făcătorilor de mir, lucru 
curat şi sfânt. 

36: O vei tăia-n bucăţele mărunte şi o vei pune-n faţa mărturiilor, în cortul 
mărturiei, acolo unde Eu Mă voi arăta ţie. Lucru preasfânt va fi acesta pentru voi. 

„După Philon, cele patru aromate care compun mireasma sfântă destinată altarului 
tămâierii simbolizează cele patru elemente: apa, pământul, aerul şi focul. Primele două 
elemente sunt grele, celelalte două uşoare. Amestecul armonios înseamnă lucrarea sfântă (v. 
35), lumea care se sfinţeşte ca ardere de tot dimineaţa şi seara (Ieşirea 30, 7-8), printr-o triplă 
liturghie a cosmosului, a templului şi a sufletului. Tămâia reprezintă în sistemul gnostic 
7TV£i)pa. Pentru Clement este simbolul rugăciunii (Stromate VII, 6, 34, 2). Pentru Origen, 
compoziţia tămâiei înseamnă cele patru Evanghelii, iar învăţătura ucenicilor lui Hristos este 
meşteşugul Făcătorului de miruri (Origen, PG 17, 276B)" 713 . 

37: Pentru voi nu o veţi face după această-ntocmire, căci pentru voi ea e sfinţenie 
afierosită Domnului. 

38: Oricine-şi va face ceva asemănător spre-nmiresmarea lui, acela va fi stârpit din 
neamul său". 

Tămâia specială era alcătuită din părţi egale de stacte, oniha, halvan şi tămâie. Acestea 
sunt răşini puternic mirositoare. E oprită folosirea ei profană. 



CAPITOLUL 31 - Meşterii cortului. Serbarea zilei de odihnă. Tablele legii. 

1: Şi a grăit Domnul către Moise, zicând: 

2: „Iată, Eu l-am chemat anume pe Beţaleel, fiul lui Uri, fiul lui Or, din seminţia lui 
Iuda, 

3: şi l-am umplut de duhul cel dumnezeiesc al înţelepciunii, al priceperii şi al 
ştiinţei întru tot meşteşugul, 

4: ca să fie el mai mare peste meşteri şi să lucreze aurul şi argintul şi arama şi inul 
topit, 

5: să şlefuiască pietre scumpe, şi să sape-n lemn şi să lucreze-n felurite chipuri. 

6: Şi-mpreună cu el i-am rânduit pe Oholiab, fiul lui Ahisamac, din seminţia lui 
Dan; şi tuturor celor înţelepţi cu inima le-am dat înţelepciune, şi ei vor face toate câte ţi- 
am poruncit Eu ţie: 

7: cortul mărturiei, chivotul legământului şi acoperământul de deasupra lui, 
precum şi-ntocmirea cortului, 

8: altarul tămâierii, masa şi toate vasele ei, sfeşnicul cel de aur curat cu toate 
obiectele lui, 

9: baia împreună cu tălpica ei, 

10: veşmintele cele pentru slujbă ale lui Aaron şi veşmintele fiilor săi rânduiţi să-Mi 
slujească Mie, 

11: mirul pentru ungere, tămâia cea binemirositoare pentru locul cel sfânt; pe toate 
le vor face ei aşa cum ţi-am poruncit Eu ţie". 

Dumnezeu numeşte pe meşterii cei plini de har, aleşi pentru a lucra obiectele sfinte: 
Beţaleel (= sub paza Domnului), fiul lui Uri (= iluminat), fiul lui Or (= Răsărit), din seminţia lui 
Iuda; şi Oholiab (= cortul tatălui), fiul lui Ahisamac (= fratele puterii), din seminţia lui Dan. 
„După Philon, Moise, păzitorul tainelor lui Dumnezeu, vede arhetipurile, iar Beţaleel, călăuzit 
de Moise, le imită; creează umbre, precum o arată şi numele său, în umbra lui Dumnezeu 
{Somn. I, 206). ♦ Clement din Alexandria (Stromate I, 4, 25, 5-26) înţelege prin aceasta că şi 
ştiinţa, şi tehnica sunt de origine dumnezeiască şi că amândouă sunt bune pentru oameni, cu 
condiţia de a le primi şi folosi întru slava lui Dumnezeu (cf. şi Origen, Horn. Num. 18, 3" 714 . 

12: Şi a grăit Domnul cu Moise, zicând: 

13: „Porunceşte-le tu fiilor lui Israel: - Băgaţi de seamă şi păziţi zilele Mele de 
odihnă, căci ele sunt semn între Mine şi voi din neam în neam, pentru ca voi să ştiţi că Eu, 
Domnul, Eu sunt Cel ce vă sfinţeşte. 

„Legea odihnei sabatice, fără legătură cu episodul precedent, a fost probabil inserată aici 
pentru a i se accentua semnificaţia cultică (BJ)" 715 . 

14: Păziţi aşadar ziua de odihnă, căci sfântă Ii este ea Domnului şi vouă; cel ce o va 
întina, acela cu moarte va fi omorât, şi tot cel ce va face într-însa vreo lucrare, sufletul 
acela va fi stârpit din neamul său. 

15: Lucrul să ţi-1 faci în şase zile; a şaptea zi, cea de odihnă, odihnă sfântă va fi ea 
pentru Domnul; tot cel ce va lucra în ziua odihnei, cu moarte va fi omorât. 

16: Vor păzi aşadar fiii lui Israel zilele odihnei, şi vor face aceasta din neam în 
neam: legământ veşnic, 

17: veşnic semn între Mine şi fiii lui Israel, pentru că-n şase zile a făcut Domnul 
cerul şi pământul, iar în ziua a şaptea a încetat şi S-a odihnit". 

„Li s-a poruncit să ţină o zi pe săptămână sărbătoarea sabatului ca să nu îndeplinească nici 
o sarcină cei ce ar fi fost bine să rămână liberaţi de lucrările lumeşti, fiindcă n-ar duce cu sine în 
acea sâmbătă a veacurilor viitoare nici o povară a grelelor fărădelegi. Dar fiindcă Dumnezeu ştia 
că poporul este nestatornic, a prescris pentru cei slabi o parte prin păzirea unei singure zi, iar celor 
tari le-a rezervat plinătatea: sinagoga păzeşte o zi, Biserica păzeşte nemurirea. Aşadar, în lege este 

o parte, în Evanghelie, desăvârşirea" 716 . „Domnul nostru Iisus S-a odihnit El însuşi în Sâmbăta 
adevărată şi a învăţat pe ai Săi cum trebuie să se odihnească, după ce S-a urcat Vinerea pe cru- 
ce" 717 . Odihneşte cu adevărat doar cel ce urmează lui Hristos. 

18: Şi de-ndată ce a contenit să-i grăiască lui Moise-n muntele Sinai, i-a dat cele 
două table ale Legii, table de piatră, scrise cu degetul lui Dumnezeu. 

Despre aceste table se afirmă că au fost scrise chiar de către Dumnezeu „Tablele 
conţineau Decalogul, clauzele alianţei între Iahve şi poporul ales. In general, tratatele orientale 
erau înscrise pe tăbliţe sau stele de piatră şi păstrate într-un sanctuar (BJ)" 718 . „Părinţii au văzut 
în degetul lui Dumnezeu un simbol al Duhului Sfânt (Irineu, Dem. 26) care vesteşte întruparea 
Logosului (Hipolit, Corn. Dan. 3, 14, 7) şi desemnează puterea creatoare (Clement, Stromate, 
VI, 16, 133, 1). ♦ Pentru unii Părinţi, tablele simbolizează cerul şi pământul, sau reprezintă 
sufletul omenesc (senzitiv şi intelectiv, cf. Clement, Stromate VI, 16, 136, 4), în care este 
înscrisă Legea naturală de către Dumnezeu. Tablele de piatră sunt în opoziţie cu Noul 
Testament al lui Iisus Hristos, care e pecetluit în inimi de carne (Origen, Corn. Rom. 2, 14, 917 
A)" 719 . 



CAPITOLUL 32 - Viţelul de aur. 

1 : Văzând însă poporul că Moise întârzie să se coboare din munte, s-a adunat la 
Aaron şi i-a zis: „Scoală-te, tu, şi fă-ne nouă dumnezei care să meargă-naintea noastră, 
căci cu Moise, cu omul acela care ne-a scos din ţara Egiptului, nu ştim ce s-a întâmplat". 

Şederea îndelungată a lui Moise şi aspectul înfricoşător al muntelui au făcut ca evreii sa- 
şi creadă conducătorul mort. Ei părăsesc îndată pe Dumnezeu, Cel propovăduit de Moise, 
Căruia nu-I mai atribuie nici măcar scoaterea lor minunată din Egipt. Ei cer lui Aaron să le facă 
o reprezentare a unor divinităţi, pentru a nu rămâne lipsiţi de protecţie. 

2: Iar Aaron le-a zis: „Scoateţi cerceii de aur din urechile femeilor şi fetelor voastre 
şi aduceţi-i la mine". 

„Absenţa autorităţii duce la păcat: poporul lipsit de minte şi slab se abandonează 
impietăţii, imitând cultul egiptean (Philon, Mos. II, 161-162)" 720 . 

„Moise împodobeşte auzul israeliţilor cu podoaba cercelului, adică cu legea, iar fratele cu 
nume mincinos scoate, prin neascultare, podoaba pusă în auz şi face din ea idol. De fapt, la 
prima intrare a păcatului în lume, sfatul dat oamenilor de a nu asculta porunca a pricinuit un fel 
de îndepărtare a cercelului din ureche. Iar şarpele a fost socotit de primii oameni prieten şi 
apropiat" 721 . Chiar dacă textul de aici nu o arată, e de presupus că Aaron s-a opus, după puteri, 
cererii israeliţilor. 

3: Atunci întregul popor a scos cerceii cei de aur din urechile femeilor şi i-a adus la 
Aaron. 

Din Biblia 1982 (ca şi din SEP 1) se înţelege că şi bărbaţii şi-au adus cerceii, sens pentru 
care pledăm şi noi; Biblia 1688 şi Biblia 1914 vorbesc, ca şi la Anania, despre cerceii femeilor 
doar. Probabil acele traduceri au influenţat şi versiunea de faţă. Aici, textul ebraic şi Vulgata 
vorbesc despre/?// şi fiicele israeliţilor, existând şi versiuni greceşti asemănătoare. 

4: Şi el i-a luat din mâinile lor, i-a topit în tipar şi a făcut din ei un viţel turnat şi le- 
a zis: „Iată-i pe dumnezeii tăi, Israele, cei ce te-au scos din ţara Egiptului!" 

„In versiunea ebraică, aceste cuvinte sunt rostite de popor şi se referă la un singur 
dumnezeu. In Septuaginta (i thei = dumnezeii), rostit de Aaron, textul capătă o notă de ironie 
amară, ca-n deznădejdea unei înfrângeri: deşi idolul este unul, Aaron foloseşte pluralul limbajului 
politeist" 722 . „Viţelul de aur, denumire depreciativă a uneia dintre imaginile taurului, ipostază a 
divinităţii htoniene în mitologia orientală. Cultul unei astfel de divinităţi a fertilităţii s-a răspândit 
apoi şi în întreg spaţiul mediteranean. Gândit de Aaron ca postament al nevăzutului Iahve, 
reprezintă încercarea de instaurare a unui nou cult dedicat Acestuia, în care nucleul îl constituie 
rituri specifice divinităţilor htoniene. Viţelul de aur devine simbolul tentaţiei mereu renăscute de a 
adora bunurile materiale, fie ele bogăţie, plăcere sexuală sau putere. Viţelul de aur este simbolul 
încercării de substituire a Dumnezeului spiritual prin una dintre imaginile lui Baal, împotriva 
căruia se vor revolta profeţii pe tot parcursul istoriei lui Israel (BJ, LThK)" 723 . Cel mai probabil 
este ca modelul viţelului turnat să-1 fi constituit boul sacru Apis, al cărui cult evreii îl cunoşteau 
din timpul şederii lor în Egipt. 

Viţelul de aur va deveni un simbol al adorării bunurilor materiale şi al plăcerilor. 
„Viţelul de aur este amestecarea şi confuzia puterilor naturale întreolaltă sau, mai bine zis, 
împreunarea lor pătimaşă şi nesocotită, care dă naştere lucrării nesocotite a patimilor contrare 
firii. Iar viţelul este unul, pentru că una este deprinderea răutăţii cea împrăştiată în multe chipuri 
ale păcatului. Şi este viţel pentru robusteţea şi rezistenţa la lucru, pentru caracterul grosolan şi 
pentru uşurinţa de a digera şi născoci, întrucât îşi rumegă afecţiunea păcătoasă faţă de patimi. Iar 
turnat este deoarece deprinderea patimilor şi făptuirea lor se modelează după chipul nălucirii 
păcătoase, rămase de mai înainte în cugetare. Pluralul aceştia sunt dumnezeii tăi e folosit din 
pricină că păcatul este prin fire împrăştiat şi nestatornic, atotfelurit şi împărţit" 724 . 

După înţelesul acestora, avem următoarea schemă: 

- cerceii : raţiunile cu privire la Dumnezeu; 

- salbele : opiniile cuvenite despre lume, născute din contemplaţia naturală; 

- brăţările : lucrarea virtuţilor; 

- cuptorul : fierberea aprinsă a mâniei şi a dispoziţiei pătimaşe a poftei; acest cuptor 
topeşte toate cele pozitive; 

- viţelul : forma păcatului rămasă în cugetare 725 . 

5: Văzând aceasta, Aaron a zidit în faţa lui un jertfelnic; şi a strigat Aaron şi a zis: 
„Mâine este sărbătoarea Domnului!" 

Jertfelnic (SEP 1: altar zidit): „Se alege GixnoMrrfjpiov, cuvânt rezervat în Septuaginta 
altarului consacrat cultului lui YHWH la poporul evreu, şi nu Pwuoţ, care desemnează altarul 
păgân. Astfel, Septuaginta, ca şi Targumurile, încearcă să atenueze greşeala lui Aaron (a făcut 
un altar pentru Dumnezeu, iar viţelul era doar o încercare de a-L reprezenta)" 726 . 

6: A doua zi s-au sculat ei de dimineaţă şi au adus arderi-de-tot şi jertfe de 
mântuire; apoi a şezut poporul de a mâncat şi a băut şi pe urmă s-a sculat să joace. 

„Sade poporul iudeu să mănânce şi să bea şi cere să i se dea zei. De aici Domnul ne 
învaţă că acela care şi-a dat sufletul său acestor feluri de nelegiuiri se dezbracă nu numai de hai- 
nele de lână, ci rămâne gol, adică fără virtute, care nu este îmbrăcăminte vremelnică, ci 
veşnică" 727 . Unele variante au s-a săturat în loc de a mâncat. „Scriptura numeşte saturare, nu 
mâncare, umplerea nesocotită a stomacului cu mâncare" 728 . 

7: Atunci a grăit Domnul către Moise: „Grăbeşte de te pogoară de aici, căci 
poporul tău, pe care l-ai scos din ţara Egiptului, s-a ticăloşit. 



722 BBVA,p. 113 

723 EX, p. 227 

724 Sf. Maxim Mărturisitorul, Răspunsuri către Talasie, 16 

725 Cf. Sf. Maxim Mărturisitorul, Răspunsuri către Talasie, 16 

726 SEP l,p. 278 

727 Sf. Ambrozie, Scrisori, LVII, 16 

728 Clement Alexandrinul, Pedagogul, I, 96, 3 

„Auzi cum pe Israil, fiind uşuratic şi repede schimbător şi foarte aplecat spre apostazie, 
Dumnezeu nici nu-1 mai învredniceşte să-1 mai numească poporul Său" 129 . 

8: Curând s-au abătut de la calea pe care le-ai poruncit-o, şi-au făcut un viţel 
turnat şi i s-au închinat şi i-au adus jertfe, zicând: - Iată-i pe dumnezeii tăi, Israele, care 
te-au scos din ţara Egiptului!". 

„în ochii lui Dumnezeu, Aaron s-a făcut solidar cu păcatele poporului" 730 . 

[9: Şi i-a zis Domnul lui Moise: „L-am văzut pe poporul acesta şi, iată: e un popor 
tare de cerbice.] 

Acest verset lipseşte în Septuaginta. 

10: Şi acum, lasă-Mă!: aprindă-se mânia Mea asupră-le şi-i voi da pierzării, iar din 
tine voi face un mare popor!" 

„Anumiţi Părinţi interpretează ordinul dat lui Moise ca un îndemn de a mijloci, căci 
mult poate rugăciunea dreptului. Theodoret merge până acolo încât spune că lasă-Mă (eomtov 
pe) este echivalentul lui împiedică-Mă, opreşte-Mă (koWoxtov pe). Dumnezeu este Cel ce i-a 
dezvăluit lui Moise călcarea legii de către popor cu scopul de a-1 face să se roage (QE 67). în 
logica exegezei sale anterioare, Theodoret aplică această promisiune poporului evreu, dar ea nu 
se împlineşte decât pentru creştini, după venirea Mântuitorului. Moise, Legiuitorul, nu a fost în 
stare, în ciuda ordinului ceresc, să facă să înceteze mânia lui Dumnezeu: el a invocat, de fapt, 
vechile înţelegeri încheiate cu Avraam, Isaac şi Iacob (cf. Ieşirea 32, 13)" 731 . 

11: Moise însă s-a rugat în faţa Domnului Dumnezeu şi I-a zis: „Pentru ce, 
Doamne, să se-aprindă mânia Ta asupra poporului Tău pe care Tu l-ai scos din ţara 
Egiptului cu putere mare şi cu braţul Tău cel înalt? 

12: de ce să spună Egiptenii: - Cu vicleşug i-a scos, ca să-i ucidă în munţi şi să-i 
şteargă de pe faţa pământului?... Aşadar, potoleşte-Ţi aprinderea mâniei şi fii blând cu 
răutatea poporului Tău. 

13: Adu-Ţi aminte de Avraam şi de Isaac şi de Iacob, robii Tăi, cărora Te-ai jurat 
Tu pe Tine însuţi şi le-ai zis: - înmulţi- voi seminţia voastră multă ca stelele cerului!... Şi 
tot pământul acesta, pe care tot Tu ai spus că-1 vei da urmaşilor lor, fie ca ei să-1 
stăpânească în veci!" 

14: Atunci Domnul Şi-a îmblânzit urgia pe care spusese c-o va abate asupra 
poporului Său. 

„S-a rugat Moise şi a cerut lui Dumnezeu să oprească mânia împotriva tuturor. Căci 
trebuia ca mijlocitorul să imite pe Hristos, Care a înlăturat mânia ce se afla de la început asupra 
noastră pentru multele păcate, ca Fiul Care a dăruit celor ce au păcătuit dreptatea întru credinţă. 
Deci şi prin aceasta Moise este iar chip al mijlocirii lui Hristos" 732 . 

15: Şi întorcându-se Moise, s-a coborât din munte, având în mâinile sale cele două 
table ale Legii: table de piatră, scrise pe amândouă părţile - pe o parte şi pe alta era 
scrise. 

16: Tablele acestea erau lucrul lui Dumnezeu şi scrisul era scrisul lui Dumnezeu, 
săpat pe table. 

17: Atunci, auzind Iosua zarva poporului răsunând, a zis către Moise: „In tabără e 
strigăt de război...". 

18: Iar Moise a zis: „Acesta nu-i strigăt de biruitori, nici strigăt de biruiţi puşi pe 
fugă; eu aud strigăte de oameni beţi". 



729 Sf. Chirii al Alexandriei, Glafire la Ieşire, III 
730 BBVA,p. 114 

731 SEP l,p. 279 

732 Sf. Chirii al Alexandriei, Glafire la Ieşire, III 

„După Philon, cele trei feluri de strigăte sunt o alegorie a luptei spirituale împotriva 
patimilor: cântecele biruitoare, strigătele celor învinşi şi vrednici de plâns şi strigătele sclavilor 
de bunăvoie, pe care delirul bahic îi duce la incultură şi nebunie (Ebr. 105; 121-125)" 733 . 

19: Şi dacă s-a apropiat de tabără, a văzut viţelul şi jocurile; şi aprinzându-se 
Moise de mânie, a aruncat din mâinile sale cele două table şi le-a sfărâmat la poala 
muntelui. 

Un rol tainic are Iosua; el însoţeşte discret pe Moise, fiind pomenit sporadic. Evreii sunt 
numiţi nici biruitori, nici biruiţi, ca unii ce nici măcar nu au încercat să lupte împotriva păcatului, 
ci s-au lăsat cuprinşi de el ca de o beţie. „O singură îmbătare cu vin a zădărnicit cele patruzeci de 
zile de post şi de rugăciune ale lui Moisi [...], că profetul n-a socotit cu cale ca un popor beat să 
primească legile lui Dumnezeu" 734 . 

E aici şi o vestire că vechiul Legământ va înceta, pentru a veni Legământul cel nou. Dar 
sfărâmarea tablelor are şi un sens antropologic: „La început, firea omenească era nesfărâmată şi 
nemuritoare, fiind făcută cu mâinile dumnezeieşti şi împodobită cu semnele nescrise ale legii; şi 
deci era sădită în chip firesc în noi voinţa conformă legii, de a respinge păcatul şi de a cinsti pe 
Dumnezeu. Dar după ce a răsunat în auz sunetul păcatului, pe care Scriptura îl numeşte la început 
glasul şarpelui, iar istoria privitoare la table, glasul celor ce cântau îmbătaţi de vin, căzând la pă- 
mânt, tablele acestea s-au sfărâmat" 735 . 

20: Apoi a luat viţelul pe care-1 făcuseră ei, 1-a ars în foc şi 1-a pisat mărunt şi 1-a 
presărat în apă şi le-a dat-o fiilor lui Israel s-o bea 

„Apa devine astfel anticipare a pedepsei, însemn al blestemului, cf. Numerii 5, 17- 
28" 736 . 

„A adăpat cu el pe fiii lui Israil, arătând prin aceasta că şi în ficat şi în măruntaie s-a 
întins necredinţa. Ba socotesc că prin aceasta le vesteşte că până şi inima o au plină de spurcata 
şi scârboasa slujire la idoli" 737 . 

21: Şi a zis Moise către Aaron: „Ce ţi-a făcut ţie poporul acesta, de-ai abătut 
asupră-i un păcat atât de mare?" 

22: Iar Aaron i-a răspuns lui Moise: „Nu te scârbi, doamne, că ştii tu cum e 
poporul acesta când se porneşte. 

23: Căci ei mi-au zis: - Fă-ne nouă dumnezei care să meargă-naintea noastră, căci 
cu Moise, cu omul acela care ne-a scos din ţara Egiptului, nu ştim ce s-a întâmplat. 

24: Atunci eu le-am zis: - De la cine are aur, adunaţi-1! Şi ei l-au adunat şi mi l-au 
dat mie şi eu l-am aruncat în foc şi a ieşit viţelul acesta...". 

Deşi nu reiese foarte clar, deducem, din faptul că Aaron nu a fost sancţionat ulterior, că 
vina principală fusese a poporului răsculat. 

25: Şi văzând Moise că poporul scăpase din frâu, căci Aaron îi slăbise frâul spre 
bucuria duşmanilor lor, 

26: a stat în poarta taberei şi a zis: „Cine este pentru Domnul, să vină la mine!" Şi 
s-au adunat la el toţi fiii lui Levi. 

27: Şi le-a zis: „Aşa zice Domnul, Dumnezeul lui Israel: - Puneţi-vă fiecare sabia la 
şold şi străbateţi tabăra de la o poartă la cealaltă şi ucideţi: fiecare pe fratele său, fiecare 
pe fârtatele său, fiecare pe aproapele său!" 

Atitudinea promptă a leviţilor dă de înţeles că ei s-au opus şi la turnarea idolului, dar n- 
au putut opri poporul în absenţa lui Moise. Cât despre uciderile poruncite, astăzi ele capătă un 
alt sens: „Tot cel ce caută pe Dumnezeu şi la legea Lui se curăţeşte prin ucidere de păcatele ce 
şi le-a însuşit. Că nu tot fratele, sau prietenul, sau aproapele e văzut de Scriptură în înţelesul 

733 SEP l,p. 279 

734 Sf. Vasile cel Mare, Omilii şi cuvântări, I, 5 

735 Sf. Grigorie de Nyssa, Despre viaţa lui Moise 

bun, ci câteodată cineva e şi frate şi străin, şi prieten şi duşman, şi apropiat şi dimpotrivă. Prin 
acestea înţelegem gândurile crescute în noi, a căror viaţă ne este moarte, sau a căror moarte 
pricinuieşte viaţa noastră" 738 . 

28: Şi au făcut fiii lui Levi aşa cum le poruncise Moise. în ziua aceea au căzut din 
popor ca la trei mii de oameni. 

„Dacă tot poporul fusese vinovat, de ce n-a fost trimisă tuturor condamnarea? Fiindcă 
milostivul Dumnezeu de bună seamă că a pedepsit cu sabia judecăţii Sale o parte pentru ca să se 
corecteze cealaltă parte prin exemplu şi să dovedească tuturor, prin pedeapsă, judecata, iar prin 
îngăduinţă, mila Sa" 739 . 

29: Şi Moise le-a spus: „Domnului I- aţi închinat voi astăzi mâinile, fiecare cu preţul 
fiului său ori cu a fratelui său, pentru ca El să vă dea binecuvântare!" 

I-aţi închinat mâinile: „literal: v-aţi umplut mâinile, în sensul: aţi fost consacraţi 
Domnului. Ca răsplată pentru ce-au făcut, leviţii primesc investitura preoţească" 740 . 

30: Iar a doua zi a zis Moise către popor: „Mare păcat aţi făcut! Mă voi sui eu 
acum la Dumnezeu, ca să mă rog pentru păcatul vostru". 

31: Şi s-a întors Moise la Domnul şi a zis: „O, Doamne, poporul acesta a săvârşit 
păcat mare, făcându-şi dumnezei de aur. 

32: Şi acum, dacă vrei să le ierţi păcatul, iartă-1; iar de nu, şterge-mă pe mine din 
cartea Ta, pe care Tu ai scris-o!" 

„Expresia nu este: şterge-mă şi pe mine (ideea de solidaritate) ca în unele traduceri, ci: 
şterge-mă pe mine (în locul celor ce au greşit = ideea de jertfă). O declaraţie atât de emoţionantă 
nu va mai fi întâlnită decât la Apostolul Pavel (Romani 9, 3)" 741 . 

„Ce dragoste mare! Ce desăvârşire neîntrecută! Slujitorul vorbeşte cu îndrăznire către Domnul 
său, cere pentru mulţime iertare sau cere să piară şi el împreună cu ei [în locul lor - n. n.]" 742 . 
Astfel sunt cei ajunşi la desăvârşire: „de vor fi predaţi de zece ori pe zi arderii pentru dragostea 
oamenilor, nu se vor sătura de ei" 743 . 

33: Zis-a Domnul către Moise: „Pe cei ce au păcătuit în faţa Meu, pe aceia îi voi 
şterge din cartea Mea. 

34: Tu însă du-te acum şi du poporul acesta la locul pe care ţi l-am spus. Iată, 
îngerul Meu va merge înaintea feţei tale. Cât despre păcatul lor, îl voi pedepsi în ziua pe 
care Eu o voi socoti". 

35: Domnul a lovit poporul din pricina viţelului pe care şi-1 făcuse - pe care-1 
făcuse Aaron. 

„Până ce aceia cârteau pentru lipsa de pâine şi de apă? Dumnezeu i-a răbdat pe ei, cum 
rabdă o mamă care alăptează copilul ei. Dar când au înnebunit mai mult şi [. . .] au îndrăznit cele 
de neiertat, au fost bătuţi, cum zice Scriptura, pentru făurirea viţelului pe care-1 făcuse 
Aaron" 744 . 



CAPITOLUL 33 - Poruncă pentru plecare. Cortul adunării Rugăciunea lui Moise 
în dorinţa de a vedea slava Domnului. 



738 Sf. Grigorie de Nyssa, Despre viaţa lui Moise 

1: Şi a zis Domnul către Moise: „Du-te de aici, tu şi poporul tău pe care l-ai scos din 
ţara Egiptului şi suiţi-vă în ţara pentru care Eu M-am jurat lui Avraam, lui Isaac şi lui 
Iacob, zicând: - Urmaşilor voştri le-o voi da! 

2: Eu îl voi trimite pe îngerul Meu înaintea feţei tale şi-i voi izgoni pe Canaaneeni, 
pe Amorei, pe Hetei, pe Ferezei, pe Gherghesei, pe Hevei şi pe Iebusei, 

îngerul Meu: Theodoret crede că este vorba de arhanghelul Mihail, la fel ca în Iosua 5, 
14 (fi /as. 5)" 745 . 

3: şi te voi duce în ţara unde curge lapte şi miere. Dar Eu nu mă voi sui împreună 
cu tine, fiindcă tu eşti popor îndărătnic şi s-ar putea să te nimicesc pe drum!" 

Domnul vorbeşte întâi lui Moise, iar mai apoi Se adresează poporului. Dumnezeu 
vestise mai demult că va trimite înaintea lui Israel un înger, dar aici faptul capătă o altă 
conotaţie, poporul fiind încredinţat unei creaturi, ca unul ce s-a închinat celor create, părăsind pe 
Dumnezeu. 

4: Auzind poporul acest cuvânt grozav, a plâns cu lacrimi, şi nimeni nu şi-a mai pus 
podoabele. 

5: Şi a zis Domnul către Moise: „Spune-le fiilor lui Israel: - Voi, popor îndărătnic, 
vedeţi să nu aduc Eu peste voi o altă bătaie şi să vă dau pierzării! Scoateţi acum de pe voi 
hainele voastre cele de slavă şi podoabele voastre, şi vă voi arăta ce-am să fac Eu cu voi". 

6: Şi fiii lui Israel şi-au scos podoabele şi şi-au dezbrăcat hainele cele slăvite acolo, 
la muntele Horeb. 

„Horeb, un alt nume pentru Sinai" 746 . 

S-a lipsit de podoabe cel robit păcatului, dar e şi un semn de căinţă aici. 

7: Iar Moise, luându-şi cortul, 1-a întins afară din tabără, departe de ea, şi 1-a 
numit cortul mărturiei; şi a fost că tot cel care-L căuta pe Domnul, venea la cort, în afara 
taberei. 

Cortul mărturiei: „în Textul Ebraic: cortul întâlnirii (dintre Dumnezeu şi Moise)" 747 . 
„Până aici nu fusese vorba decât despre cortul ce adăpostea chivotul. Versetele 7-11 constituie 
sub formă narativă textul de instituire a cortului mărturiei, strâns legat aici de persoana lui 
Moise. Philon se bazează pe particularităţile textului grec când afirmă că, spre deosebire de 
cortul lui Dumnezeu, care este înţelepciunea (cf. Leg. III, 46), cortul lui Moise merită doar să se 
numească astfel, şi nu să fie, pentru că este copia virtuţii divine (Deter. 160). Textul ne spune că 
1-a numit cortul mărturiei pentru ca sufletul să fie îndemnat a cerceta cine dă mărturie pentru 
gândurile de virtute. Sufletul prieten al lui Dumnezeu, după ce s-a îndepărtat de trup, primeşte 
statornicia [...] {Leg, II, 54-55). ♦ în ceea ce priveşte ieşirea în afara taberei, ea semnifică, 
pentru Origen, întoarcerea la cunoaşterea Celui care este Unul, adică ieşirea din confuzia 
luptelor şi a morţii spre o viaţă liniştită. A ieşi în afara taberei, urmând lui Moise, înseamnă a 
urma Legea lui Dumnezeu {Horn. Lev. 14, 3)" 748 . 

// căuta: „zeteo = a căuta pe cineva cu scopul de a-1 întâlni, de a-1 întreba, de a-1 cerceta, 
de a afla ceva de la el. Sens oracular" 749 . Sensul e acela de „a întreba un oracol prin intermediul 
lui Moise, care se întreţinea singur cu Iahve. Acest rol al lui Moise este amintit şi în 18, 15. 
Ulterior, divinitatea era consultată fie prin profeţi, fie prin intermediul sorţilor sfinţi (B J)" 750 . 

„Iar că şi Hristos însuşi S-a despărţit de ei, a dat de înţeles Moise, mutându-şi cortul său 
departe de tabără. El a arătat prin aceasta cum Hristos a părăsit mulţimile sau taberele lor, ple- 
când într-un oarecare fel departe de la ele, aşezându-şi cortul neclintit, sau Biserica, între 

neamuri" 751 . Totuşi, unii israeliţi veneau la cort, părăsind tabăra, semn că şi o parte din evrei va 
intra în Biserică. Cortul aşezat în afara taberei e şi un avertisment: „Nu este lucru cuminte să ne 
apropiem de contemplarea lui Dumnezeu, înainte de a ieşi din cele multe. O arată aceasta 
Moise, care înfige întâi cortul cugetării în afară de tabără şi abia după aceea intră în convorbire 
cu Dumnezeu. Căci este primejdios a încerca să exprimi pe Cel negrăit prin cuvântul rostit. 
Pentru că orice cuvânt rostit este o dualitate sau şi mai mult. Iar a contempla pe Cel ce este, fără 
grai, numai cu sufletul, e tot ce e mai bun. Căci Acela e o unitate neîmpărţită şi nu e o 
multiplicitate" 752 . 

8: Şi când Moise mergea spre cortul cel din afara taberei, tot poporul se ridica-n 
picioare şi fiecare privea din uşa cortului său şi-1 urmărea cu ochii pe Moise până ce el 
intra în cort. 

9: Iar după ce intra Moise în cort, stâlpul cel de nor se pogora şi stătea la intrarea 
cortului şi-i vorbea lui Moise. 

10: Şi-ntregul popor vedea stâlpul cel de nor stând la intrarea cortului, şi-ntregul 
popor se ridica-n picioare şi fiecare se-nchina din uşa cortului său. 

1 1 : Domnul grăia cu Moise faţă către faţă, aşa cum ar grăi cineva cu prietenul său. 
Apoi [Moise] se întorcea în tabără, dar tânărul său slujitor Iosua, fiul lui Navi, nu părăsea 
cortul. 

Moise e numit, indirect, prieten al lui Dumnezeu, ca şi Avraam. Dumnezeu îi grăia faţă 
către faţă: „Expresia nu trebuie înţeleasă literal, de vreme ce Dumnezeu îi vorbea lui Moise din 
mijlocul norului. Faţă către faţă înseamnă că-i vorbea direct, fără intermediari, într-un limbaj 
accesibil" 753 . „Dumnezeu vorbea cu Moise ca un prieten cu prietenul său. Origen precizează că 
şi prietenul lui Dumnezeu are nevoie de puterea lui Hristos pentru a-i înfrunta pe vrăjmaşii 
nevăzuţi {De princ. III, 2, 5) 754 . Irineu spune că Logosul vorbea aici cu Moise faţă către faţă 
(Adv. haer. IV, 20, 9). Grigorie al Nyssei face din această relaţie de prietenie principiul unei 
dorinţe fără saţ de unire tot mai intimă cu Dumnezeu (Cant. 1, GNO 6, pp. 31, 8-32, 8)" 755 . 

Dacă Moise revenea uneori în tabără, tânărul Iosua nu se îndepărta de cort, dându-ne pildă 
să nu ieşim la cele din afară până ce nu ne-am întărit în învăţătura Bisericii. 

12: Şi a zis Moise către Domnul: „Iată, Tu îmi spui: - Du-1 pe poporul acesta!, dar 
nu mi-ai arătat pe cine ai să trimiţi împreună cu mine, ci mi-ai spus: - Pe tine te ştiu mai 
mult decât pe toţi, şi har ai aflat tu la Mine. 

13: Aşadar, dac-am aflat eu har in ochii Tăi, arată-mi- Te mie pe Tine însuţi, să Te 
văd eu lămurit, ca să aflu eu har în ochii Tăi şi să cunosc că acest neam e poporul Tău". 

Lămurit: „adverbul implică ideea de a cunoaşte ceva sau pe cineva în mod limpede, 
direct şi distinct, fără putinţă de îndoială" 756 . 

„Deoarece primise odinioară arătarea dumnezeiască şi slava frumuseţii, dar nu în ipostas, 
cere şi aceasta, ca unul ce s-a făcut mai desăvârşit. Dar Dumnezeu nu a consimţit, deoarece 
aceasta nu e cu putinţă nici unui suflet înţelegător şi nici unei vederi, nici chiar celei îngereşti, ca 
una ce întrece hotarele a toată cunoştinţa" 757 . 

14: Şi i-a zis [Domnul]: „Voi merge înaintea ta şi te voi odihni!" 

15: Zis-a Moise către Domnul: „Dacă nu vei merge Tu însuţi cu noi, atunci pe mine 
să nu mă scoţi de aici; 

16: căci prin ce se va cunoaşte cu adevărat că eu şi poporul Tău am aflat har în 
ochii Tăi, dacă nu prin aceea că Tu vei merge împreună cu noi? Atunci eu şi poporul Tău 
vom fi cei mai slăviţi dintre toate neamurile de pe pământ". 

Răspunsul lui Moise nu exprimă îndărătnicie, ci o justificată temere: „Căci nu voia să 
meargă înaintea poporului o creatură, ca să nu se înveţe să se închine creaturii în locul Dum- 
nezeului creator al tuturor. De aceea, refuzând pe înger, L-a rugat pe Dumnezeu însuşi să-i 
conducă pe ei" 758 . 

17: Şi a zis Domnul către Moise: „Voi face şi ceea ce zici tu, pentru că tu ai aflat har 
în ochii Mei şi te cunosc pe tine mai mult decât pe toţi". 

18: Şi [Moise] a zis: „Arată-mi slava Ta!" 

19: [Domnul] i-a zis: „Eu îmi voi trece slava pe dinaintea ta, şi-n faţa ta voi rosti 
numele Meu: Domnul, li-1 voi milui pe cel de care-Mi va fi milă şi Mă voi îndura de cel ce- 
Mi este de-ndurare". 

Prin Domnul e redat numele Iahve. „Rostindu-Şi numele, Iahve îi dezvăluie lui Moise o 
parte a misterului Său. Este o favoare deosebită pe care divinitatea o face numai aleşilor Săi 
(BJ)" 759 . 

„Dacă este Domn, pe care Domn II cheamă? Prin aceste cuvinte vezi că ne-a învăţat, în 
chip acoperit, dogma despre Tatăl şi Fiul" 760 . Cel dornic de a-i urma lui Moise e sfătuit: „Fugi 
de simţuri şi ai oprit plăcerea pentru cele supuse simţurilor. Fugi şi de nălucirile cele plăcute din 
cugetare şi ai oprit gândurile împătimite de plăcere. Iar mintea, rămânând fără năluciri, ca una 
ce nu primeşte nici întipăririle diferitelor feluri de plăceri, nici gândurile poftei, se află în 
simplitate. Şi ajungând deasupra tuturor celor simţite şi a celor gândite, îşi urcă înţelegerea la 
Dumnezeu, nemaifăcând altceva decât să strige din adânc numele Domnului prin pomenire 
neîncetată, ca un prunc pe Tatăl său" 761 . 

20: Şi a zis: „Faţa Mea însă nu vei putea s-o vezi; că nu va putea omul să-Mi vadă 
faţa şi să trăiască". 

„Cererea lui Moise, căruia Dumnezeu deja îi vorbise faţă către faţă, este semnul unui 
suflet animat de dorinţa arzătoare pentru frumuseţea desăvârşită. Răspunsul din v. 20, aparent 
lipsit de speranţă, este completat de făgăduinţa din v. 23. Tertulian observă că, în trecut, Fiul lui 
Dumnezeu a fost întotdeauna văzut în oglindă şi ghicitură, căci păstrase pentru viitor întâlnirea 
faţă către faţă cu Moise pe muntele Taborului, când S-a schimbat la faţă (Matei 17, 3) (Adv. 
Prax. 14, 5-8)" 762 . 

„Se arată aici lămurit că nimeni nu poate, în timpul vieţii, înţelege clar pe Dumnezeu. Cei 
curaţi cu inima vor vedea pe Dumnezeu (Matei 5, 8) când vor ajunge la sfârşitul desăvârşirii" 763 . E 
un paradox: „Pe de o parte, viaţa veşnică stă în a vedea pe Dumnezeu Pe de alta, însă, aceasta 
nu e cu putinţă, cum spun Ioan, Pavel şi Moise, stâlpii credinţei" 764 . „Aceasta nu pentru că 
cuvântul L-ar arăta pe Dumnezeu cauza morţii celor ce-L văd, ci fiindcă Dumnezeu, fiind prin 
fire de-viaţă-făcător, iar semnul firii dumnezeieşti fiind acela că întrece orice cunoaştere, cel ce 
socoteşte că Dumnezeu este ceva din cele ce se cunosc, întrucât s-a abătut de la Cel ce este spre 
ceea ce i se pare închipuire cunoscătoare că este, nu mai are viaţă" 765 . „Numai la cele ce au chip 
se poate vorbi de faţă sau de spate. Dar orice chip mărgineşte un trup. Deci cel ce cugetă un 
chip la Dumnezeu nu va socoti că El e liber de o natură trupească" 766 . Totuşi, oamenii au putut 



758 Sf. Atanasie cel Mare, Epistola I, către Serapion, 12 

759 EX, p. 228 

760 Sf. Chirii al Ierusalimului, Catehezele, X, 8 

761 Teolipt al Filadelfiei, Despre lucrarea cea ascunsă întru Hristos, II 

762 SEP l,pp. 282-283 

763 Clement Alexandrinul, Stromate, V, 7, 7 

764 Sf. Grigorie de Nyssa, Despre viaţa lui Moise 

765 Sf. Grigorie de Nyssa, Despre viaţa lui Moise 

766 Sf. Grigorie de Nyssa, Despre viaţa lui Moise 

122 



vedea chipul lui Dumnezeu, însă ascuns sub vălul întrupării: „Ai venit, aşadar, Frumosule, dar 
făcându-Te aşa cum Te putem primi. Ai venit umbrind razele dumnezeirii cu învelişul 
trupului" 767 . 

21: Şi iarăşi a zis Domnul: „Iată, e un loc aici la Mine; şezi pe stâncă 

22: şi când va trece slava Mea, Eu te voi pune în scobitura stâncii şi cu mâna Mea 
te voi acoperi până ce voi trece; 

„Scobitura din stâncă, după Origen, este venirea lui Hristos în trup, prin care se poate 
contempla Logosul {Horn. Ier. 16, 2)" 768 . 

23: iar când îmi voi lua mâna de pe tine, tu îmi vei vedea spatele; dar faţa Mea nu 
ţi se va arăta". 

Lui Moise „i s-a poruncit să se suie pe stâncă şi să privească, dacă vrea, printr-o 
deschizătură foarte strâmtă. In felul acesta Dumnezeu indică, socotesc, printr-o ghicitură, că 
Legea răspândeşte celor educaţi de ea o cunoştinţă redusă despre Dumnezeu şi de-abia lăsa să 
vină o lumină prin deschizătura ei. Ea voia să aducă, pe cei ce se aflau în rătăcire cu privire la 
dumnezeire, la credinţa că unul este Dumnezeu. Dar cum este în ea însăşi firea dumnezeiască şi 
negrăită nu arată clar, cum va face propovăduirea mântuitoare, adică cea prin Hristos" 769 . 
Hristos este „stânca întreagă. Iar crăpătura stâncii este venirea Lui în lume, prin care crăpătură 
putem contempla cele după Dumnezeu" 770 . Dar ce înseamnă spatele lui Dumnezeu? „Cel ce 
urmează vede spatele celui dinaintea lui. Aşadar, Moise, care se străduieşte să vadă pe 
Dumnezeu, a învăţat acum cum poate fi văzut Dumnezeu: a vedea pe Dumnezeu înseamnă a ur- 
ma pe Dumnezeu, oriunde te-ar conduce. (Dar) nu trece dinaintea Celui ce te călăuzeşte! 
Fiindcă în acest caz îţi va fi drumul împotriva Lui. Căci binele nu merge împotriva binelui, ci îi 
urmează" 771 . E un progres infinit în cunoaşterea lui Dumnezeu: „glasul dumnezeiesc îi dă ceea 
ce cere prin cele ce nu-i dă, arătându-i prin puţine cuvinte un adânc nemăsurat de înţelesuri. 
Căci marea dărnicie a lui Dumnezeu a binevoit să-i împlinească dorinţa lui, dar nu i-a făgăduit 
vreo încetare şi saturare a dorinţei" 772 . 



CAPITOLUL 34 - Noile table ale Legii. Moise coboară din munte cu faţa 
strălucind. 

1: Zis-a Domnul către Moise: „Ciopleşte două table de piatră, ca şi cele dintâi, şi 
suie-te la Mine în munte şi voi scrie pe table cuvintele care erau pe tablele dintâi, cele pe 
care tu le-ai sfărâmat. 

„Al doilea rând de table reprezintă, după Grigorie al Nyssei, restaurarea, prin trupul 
dumnezeiesc al lui Hristos, datorită imprimării degetului lui Dumnezeu (Duhul Sfânt), a naturii 
umane corupte de păcat (FM 2, 216). Al doilea rând de table a devenit pentru creştini simbolul 
Noului Testament, scris tot cu degetul lui Dumnezeu (Augustin, Quaest. in Hept. II, 166)" 773 . 

Aceste table, spre deosebire de primele, sunt pregătite de Moise. E şi un semn că 
restaurarea se va face prin Cel venit în chip de om. „Cu taină s-au făcut din nou cele două plăci, 
pentru că se înmulţiseră şi neştiinţa şi păcatul. După cum se pare, s-au scris de două ori poruncile, 
pentru două feluri de duhuri: pentru duhul care conduce şi pentru duhul care este supus" 774 . 

2: Să fii gata dis-de-dimineaţă şi te vei sui în muntele Sinai şi vei sta înaintea Mea 
acolo, pe vârful muntelui. 

3: Dar nimeni să nu se suie cu tine şi nici să se arate-n tot cuprinsul muntelui: nici 
oi, nici vite mari să nu pască-n apropierea acelui munte". 

4: Deci a cioplit Moise două table de piatră la fel cu cele dintâi; şi pornindu-se dis- 
de-dimineaţă, s-a suit în muntele Sinai, aşa cum îi poruncise Domnul; şi a luat Moise cu 
sine cele două table de piatră. 

5: Atunci S-a pogorât Domnul în nor şi a stătut acolo înainte-i; şi [Moise] a chemat 
numele Domnului. 

6: Şi Domnul i-a trecut pe dinainte strigând: „Domnul, Dumnezeu îndurat şi 
milostiv şi-ndelung-răbdător şi mult-milostiv şi adevărat, 

„Iahve îşi împlineşte promisiunea (33, 19-23), revelând atributele divine, mai cu seamă 
îndurarea" 775 . îndurat sau îndurător: „gr. oiKTippwv, ebr. rahamim, utilizat mai cu seamă 
pentru a defini trecerea lui Iahve de la pedeapsă la iertarea vinei şi accentuează iubirea 
divinităţii ca unică sursă a îndurării, de obicei nemeritată" 776 . Milostiv: „gr. £X,£rjpo)v, ebr. 
hesed, unul din conceptele centrale ale terminologiei alianţei dintre Iahve şi Israel. El exprimă 
legătura eternă şi solidaritatea lui Iahve cu poporul ales, presupunând totodată iubire şi 
fidelitate" 777 . îndelung-răbdător: „gr. paKpoGvpoţ, ebr. orek-appayim, exprimă voinţa 
divinităţii, în calitatea Sa de stăpân absolut, de a renunţa la pedeapsă" 778 . 

7: Cel ce păzeşte dreptatea şi face milă cu mii şi mii, Cel ce şterge fărădelegile şi 
nedreptăţile şi păcatele, dar nu-1 lasă nepedepsit pe cel vinovat, fărădelegile părinţilor 
ţinându-le asupra copiilor şi asupra copiilor copiilor, asupra celui de al treilea şi al 
patrulea neam!" 

„Versetele 6-7 aparţin uneia dintre tradiţiile fundamentale, foarte vechi, în care Iahve 
este numit Dumnezeu al îndurării. Domnul este un Dumnezeu milostiv este cea mai importantă 
şi mereu prezentă calitate a fiinţei divine (LThK)" 779 . 

Dumnezeu Se descoperă ca iubitor de oameni, milostiv şi iertător, însă, totodată, drept. 
E contrazisă ideea unui Dumnezeu al Vechiului Testament răzbunător şi crud. 

8: Atunci Moise s-a plecat de-ndată la pământ şi s-a închinat 

9: zicând: „Dac-am aflat eu har în faţa Ta, să meargă Domnul meu împreună cu 
noi, căci poporul acesta e tare de cerbice; Tu vei lua asupra- Ţi păcatele şi fărădelegile 
noastre, iar noi vom fi ai Tăi". 

Moise mijloceşte din nou pentru poporul cel îndărătnic. „Tare de cerbice (cu gâtul 
ţeapăn, cu ceafa groasă): îndărătnic, încăpăţânat, lipsit de flexibilitate, fără simţul nuanţelor" 780 . 

10: Şi a zis Domnul către Moise: „Iată, Eu închei legământ în faţa-ntregului tău 
popor: Face-voi lucruri slăvite aşa cum nu s-au făcut în tot pământul şi-n tot neamul, şi 
tot poporul în mijlocul căruia eşti tu va vedea lucrurile Domnului, că minunate sunt 
[lucrurile] pe care Eu le voi face asupră-ţi. 

Minunate: „în Versiunea Ebraică: înfricoşător. Septuaginta echivalează prin thavmastâ (= 
minunate, uimitoare, extraordinare), lucruri menite să stârnească nu groaza, ci admiraţia" 781 . 

11: Tu ia aminte la tot ce-ţi poruncesc!: Iată, Eu îi alung de dinaintea voastră pe 
Amorei, pe Canaaneeni, pe Hetei, pe Ferezei, pe Hevei, pe Gherghesei şi pe Iebusei. 

12: Ia aminte să nu faci legături cu cei ce locuiesc în ţara-n care intri, ca nu cumva 
ei să devină-n mijlocul vostru capcane. 

Ia aminte: SEP 1 traduce: Ia seama, „literal: Ia seama la tine însuţi (cf. 23, 21; 
Deuteronom 4, 9): 7rpo<T£X £ ascroTO) este asociat de Philon cu celebrul cunoaşte-te pe tine 
însuţi delfic (yvwGi ceocutov), prin care se înţelege datoria de a asculta şi de a se supune 
poruncilor lui Dumnezeu şi de a stăpâni patimile (Migr. 8)" 782 . 

13: [Dimpotrivă], capiştile lor să le dărâmaţi, stâlpii lor să-i zdrobiţi, sfintele lor 
crânguri să le tăiaţi, chipurile cele cioplite ale dumnezeilor lor să le ardeţi în foc. 

„Capişte: altar, jertfelnic, templu" 783 . Dumbrăvile sunt redate în Septuaginta prin alsi (= 
copaci). „Grecescul âlsos (= copac) înseamnă îndeosebi copac consacrat şi, prin generalizare, 
orice perimetru vegetal dedicat unei zeităţi. Textul ebraic foloseşte cuvântul aşera, care desem- 
na emblema Astarteii, zeiţa erosului şi a fecundităţii al cărei cult orgiastic se consuma uneori în 
crânguri sau desişuri destinate anume" 784 . 

14: Voi nu vă veţi închina la alţi dumnezei, căci Domnul e Dumnezeul al cărui 
nume e „Gelosul", un Dumnezeu gelos. 

15: Nu cumva să-ţi faci legături cu cei ce locuiesc în ţara aceea; că altfel, ei se vor 
desfrâna pe potriva dumnezeilor lor şi vor aduce jertfe dumnezeilor lor şi te vor pofti şi tu 
vei mânca din jertfele lor; 

16: şi dintre fetele lor vei lua neveste pentru fiii tăi, şi dintre fetele tale vei da după 
fiii lor, şi fetele tale se vor desfrâna pe potriva dumnezeilor lor, şi fiii tăi se vor desfrâna pe 
potriva aceloraşi dumnezei. 

„In opoziţie cu cultul lui Iahve, comparat cu o căsătorie, cultul zeilor străini este asimilat 
prostituţiei (BJ)" 785 . 

17: Să nu-ţi faci dumnezei turnaţi. 

Israel e avertizat că popoarele canaanite îl vor putea atrage la idolatrie, fapt care s-a şi 
petrecut, deseori, în istoria poporului evreu. 

18: Vei păzi sărbătoarea Azirnelor: şapte zile să mănânci azime, aşa cum ţi-am 
poruncit Eu, la vremea rânduită din luna lui Abib; că-n luna lui Abib ai ieşit tu din Egipt 

19: Tot întâi-născutul de parte bărbătească va fi al Meu; tot aşa, întâi-născutul 
vacii şi întâi-născutul oii. 

20: Pe întâi-născutul asinei să-1 dai în schimbul unui miel; iar de nu-1 vei schimba, 
să-i dai preţul. Pe tot întâi-născutul fiilor tăi îl vei răscumpăra. înaintea Mea să nu te 
înfăţişezi cu mâna goală. 

„Răscumpărarea asinului cu bani şi nu uciderea lui este potrivită unei societăţi în care 
animalul este indispensabil pentru lucru; este răscumpărarea pentru întâiul-născut al unor 
animale necurate (Philon, Spec. I, 135)" 786 . 

21: Şase zile să lucrezi, iar în ziua a şaptea să te odihneşti; nu vei semăna şi nu vei 
secera. 

22: în sărbătoarea Săptămânilor îmi vei aduce pârga din secerişul grâului, ca şi-n 
sărbătoarea Culesului, la mijlocul anului 

23: De trei ori pe an, toţi ai tăi de parte bărbătească să se înfăţişeze înaintea 
Domnului Dumnezeului lui Israel; 

24: căci, când voi alunga neamurile de dinaintea feţei tale şi-ţi voi lărgi hotarele, 
nimeni nu-ţi va pofti pământul, atunci când de trei ori pe an te vei sui să te-nfăţişezi 
înaintea Domnului Dumnezeului tău. 

25: Sângele celor jertfite Mie nu-1 vei înjunghia pe dospitură; jertfa de la 
sărbătoarea Paştilor să nu rămână până a doua zi. 

26: Pârga roadelor ţarinii tale o vei aduce la casa Domnului Dumnezeului tău. Miel 
să nu fierbi în laptele mamei sale". 

Sunt repetate, rezumativ, cele cu privire la sărbători. „Versetele 14-26 sunt numite 
uneori şi Decalogul cultic sau Codul iehovit al alianţei, căreia îi fixează condiţiile. Cu excepţia 
prescripţiilor privind idolatria şi sabatul, se întâlnesc aici mai cu seamă indicaţii privind 
sărbătorile şi sacrificiile (BJ)" 787 . 

27: Şi a zis Domnul către Moise: „Scrie-ţi cuvintele acestea; că pe temeiul acestor 
cuvinte închei Eu legământ cu tine şi cu Israel!" 

28: Şi a stat Moise înaintea Domnului patruzeci de zile şi patruzeci de nopţi; pâine 
n-a mâncat şi apă n-a băut. Şi a scris pe table cuvintele legământului: cele zece porunci. 

Un post deplin de patruzeci de zile „nu este cu putinţă firii omeneşti, dacă nu cumva se 
împărtăşeşte de hrana duhovnicească, pe care o primesc sufletele sfinte, de pe acum, de la Du- 
hul Sfânt" 788 . Mai putem deduce din text că cel de-al doilea rând de table era scris de Moise şi 
nu cuprindea decât Decalogul. 

29: Iar când s-a coborât Moise din munte, iată că cele două table erau în mâinile 
lui. Şi coborându-se din munte, Moise nu ştia că faţa sa strălucea de când grăise 
[Dumnezeu] cu el. 

30: Dar Aaron şi toţi bătrânii lui Israel, văzându-1 pe Moise că are faţa-ncărcată de 
slavă, s-au temut să se apropie de el. 

„Iluminarea nu înseamnă nimicirea trupului, ci mai degrabă o schimbare spre bine şi spre 
slavă, de la stricăciune la nestricăciune, pentru că precum trupul nostru a fost umilit de necurăţie, 
la fel, eliberându-se de ea, să strălucească" 789 . Nu înseamnă că toţi cei iluminaţi strălucesc în chip 
văzut. Strălucirea de pe faţa lui Moise o au sfinţii în suflet: „Ce avea Moise era ceva simţit, pe 
când aceasta este ceva netrupesc" 790 . Cu mult mai mare este lumina ce ni se arată nouă: „Faţa lui 
Moise strălucea de atâta slavă că nu putea fi privită de ochii israelitenilor, iar în Noul Testament, 
faţa lui Hristos strălucea cu mult mai mult decât aceea (Matei 17, 2)" 791 . După Sfântul Grigorie 
Palama, lumina dumnezeiască, îndumnezeind şi trupul, poate fi văzută, uneori, şi de ochii 
trupeşti 792 . 

31: Atunci Moise i-a chemat; şi au venit la el Aaron şi toţi capii obştii; şi Moise a 
grăit cu ei. 

32: După aceasta s-au apropiat de el toţi fiii lui Israel, iar el le-a spus tot ce-i 
poruncise Domnul în muntele Sinai. 

33: Şi când a încetat să le mai vorbească, el şi-a acoperit faţa cu un văl. 

„In înţelegerea Iudeilor nu putea încăpea nici măcar lumina legii. Dar dacă se înţeleg 
duhovniceşte cele scrise în ea, nimic altceva nu e acoperit în ea decât taina lui Hristos, care 
aduce în inimile ascultătorilor lumina dumnezeiască şi atotstrăvezie. Insă cei din Israel nu 
puteau auzi cuvinte atât de minunate, nici înţelege cu uşurinţă adâncimea tainei" 793 . 

34: Şi când intra Moise în faţa Domnului ca să-I vorbească, atunci el îşi ridica vălul 
până când ieşea; iar la ieşire le spunea fiilor lui Israel cele ce-i poruncise Domnul. 

„Ridicarea vălului înseamnă trecerea de la sensibil la inteligibil (Grigorie al Nyssei, 
Cant.,Prol.y ,19 \ 

35: Fiii lui Israel vedeau că faţa lui Moise era plină de slavă; iar Moise îşi punea iar 
vălul pe faţă până când intra să-I vorbească [Domnului]. 

788 Sfântul Simeon Metafrastul, Parafrază la Macarie Egipteanul, 62 

789 Metodiu de Olimp, Despre înviere, III, 16 

790 Calist şi Ignatie Xanthopol, Cele 100 de capete, 5 

791 Calist şi Ignatie Xanthopol, Cele 100 de capete, 5 

792 Cf. Despre sfânta lumină, 9 

793 Sfântul Chirii al Alexandriei, Glafire la Ieşire, III 

„După Philon, Moise nu este un simplu iniţiat, ci devine un hierofant al ceremoniilor 
mistice, al tainelor dumnezeieşti, un învăţător al adevărurilor dumnezeieşti (Gig. 34). El este 
simbolul slavei inerente sufletului locuit de Duhul Sfânt (Clement, Stromate IV, 18, 117, 1), 
atribut dumnezeiesc al celui care prin contemplarea lui Dumnezeu a ajuns la limita 
îndumnezeirii (Origen, Corn. Io. 32, 334.338). ♦ Faţa strălucitoare a lui Moise serveşte de 
mijlocire între catehumen şi slava lui Dumnezeu; la botez, Iisus, după Moise, are această menire 
(Origen, Horn. Ies. 4, l)" 795 . 

E aici şi o indicaţie a tradiţiei orale, din care nu putem şti sigur cât a fost fixat în scris, 
începând cu Sfântul Apostol Pavel (II Corinteni 3, 14-16), vălul de pe faţa lui Moise s-a 
interpretat ca oprire la litera legii, fără a vedea că legea vesteşte pe Hristos. „Cel ce a reuşit să 
pătrundă adâncul sensului legii şi, îndepărtând ca pe un văl obscuritatea ei, să ajungă la cele 
tainice, a imitat pe Moise - care, pe când vorbea cu Dumnezeu, îşi scotea mahrama - şi a trecut 
de la literă la Duh" 796 . „In întoarcerea noastră spre Domnul rezidă ridicarea vălului. De aici putem 
conclude că atâta vreme cât citim sfintele cărţi fără să le înţelegem, câtă vreme ele ne sunt 
neînţelese şi încuiate, noi nu suntem încă întorşi cu faţa spre Domnul" 797 . 

Sfântul Maxim Mărturisitorul recapitulează: „Urmând lui Dumnezeu care-1 chema şi 
ridicându-se peste toate cele de aici, a intrat în întunericul unde era Dumnezeu, adică în vieţui- 
rea cea fără formă, nevăzută şi netrupească, cu mintea eliberată de orice altceva afară de 
Dumnezeu. Şi aflându-se în aceasta, pe cât era cu putinţă firii omeneşti să se învrednicească de 
ea, primeşte, ca pe o cunună vrednică de acea fericită urcare, cunoştinţa care depăşeşte începutul 
timpului şi al firii, făcându-şi chip şi pildă a virtuţilor pe Dumnezeu însuşi. Şi modelându-se 
frumos după Acela, ca o scrisoare care păstrează imitaţia arhetipului, coboară de pe munte 
arătând, însemnat pe faţa sa, şi celorlalţi semeni harul slavei de care s-a împărtăşit, oferindu-se şi 
înfăţişându-se cu îmbelşugare ca unul ce s-a întipărit de chipul dumnezeiesc'" 798 . 



CAPITOLUL 35 - Ziua odihnei. Daruri pentru Domnul. Chemarea meşterilor. 

1: Atunci a adunat Moise toată obştea fiilor lui Israel şi le-a zis: „Iată lucrurile pe 
care-a poruncit Domnul să le faceţi: 

„Capitolele 35-40 reiau textul din capitolele 25-31, cu unele prescurtări sau adăugiri, 
spre a sublinia că poruncile lui Dumnezeu sunt puse în aplicare" 799 . „Dumnezeu este Cel care 
orânduieşte cultul, iar sanctuarul de pe pământ este locul privilegiat în care se manifestă 
Prezenţa divină, Slava" 800 . 

2: Şase zile să lucrezi, iar ziua a şaptea să-ţi fie sfântă, zi de odihnă, odihna 
Domnului; tot cel ce va lucra într-însa va fi omorât. 

3: In ziua odihnei să nu aprindeţi foc în sălaşurile voastre. Eu sunt Domnul!" 

„Aprinderea focului în ziua a şaptea este cel mai mare sacrilegiu, pentru că toate 
activităţile presupun aprinderea focului (Philon, Mos. II, 213-220). ♦ Pentru Origen, sabatul are 
un înţeles anagogic: a părăsi lucrurile lumeşti, a se feri de păcatul de a omite slăvirea lui 
Dumnezeu, pentru a rămâne în locul unde este Hristos (Sel. In Ex. 16, 23)" 801 . 

Cei ce ajung la odihnă prin nelucrarea păcatului să nu mai aprindă în ei focul poftei, căci 
acesta le va pricinui moartea, deprinzându-i să stăruie în păcat şi despărţindu-i de Dumnezeu, 
Care este viaţă. 

795 SEP l,p. 285 

796 Sfântul Vasile cel Mare, Despre Sfântul Duh, XXI 

4: Şi a grăit Moise către toată obştea fiilor lui Israel, zicând: „Iată ce a mai 
poruncit Domnul: 

5: Din cele ce sunt ale voastre aduceţi-I daruri Domnului: pârgă să-I aducă fiecare 
Domnului, cât îl lasă inima: aur, argint şi aramă; 

6: mătase viorie, vişinie şi stacojie, pânză de in topit şi păr de capră; 

„Stacojie ţesută în două [SEP 1]: simbolizează, după Origen, focul aruncat de Iisus pe 
pământ (Luca 12, 49), care iluminează pe credincioşi şi îi arde pe păcătoşi, precum şi focul 
veacului ce va să vină (Matei 25, 41) {Horn. Ex. 13, 3). ♦ Inul, simbol al pământului, este 
răsucit: trebuie toarsă carnea prin asceză. ♦ Pieile, părul de capră - lucrul mort - înseamnă că 
pofta păcătoasă este deja moartă în cel ce a făcut darul (Origen, Horn. Ex. 13, 5 şi Evagrie, 
Pract., prolog)" 802 . 

7: piei de berbec vopsite-n roşu, piei de culoarea iachintului şi lemn de salcâm; 

„Darul pieilor de berbec înseamnă nimicirea mâniei (Origen, Horn. Ex. 13, 5)" 803 . 

8: untdelemn de candelă, miresme pentru ungere şi aromate pentru tămâie, 

9: pietre de sardiu, pietre pentru prins la efod, la pieptar şi la tunică. 

„Legea duhovnicească, însă, cere de la noi, pentru lăcaş, aur care să vină din lăuntrul 
nostru, argint care să vină din lăuntrul nostru şi tot aşa şi pentru celelalte materiale" 804 . 

10: Tot cel cu minte înţeleaptă dintre voi să vină şi să facă toate câte a poruncit 
Domnul: 

11: cortul şi amănuntele lui, acoperămintele, grinzile, zăvoarele şi stâlpii; 

12: chivotul mărturiei şi drugii lui, acoperământul ispăşirii şi perdeaua; şi pânzele 
curţii cu stâlpii ei, şi pietrele de smarald, tămâia şi mir pentru ungere; 

13: masa cu toate vasele ei şi pâinile punerii-înainte; 

14: sfeşnicul pentru luminat cu toate obiectele lui, candelele lui şi untdelemnul de 
ars; 

15: altarul tămâierii cu drugii lui, untdelemnul pentru ungere, miresmele pentru 
tămâiere şi perdeaua de la intrarea cortului; 

16: jertfelnicul pentru arderile-de-tot, cu vatra lui de aramă, cu drugii lui, cu toate 
obiectele lui; şi baia şi tălpica ei, 

17: perdelele curţii, stâlpii ei cu tălpicele lor, acoperământul de la intrarea în curte, 

18: ţăruşii cortului, ţăruşii curţii cu funiile lor; 

19: sfintele veşminte ale lui Aaron preotul - veşmintele în care se fac sfintele slujbe 
-, tunicile de slujbă pentru fiii lui Aaron, şi untdelemnul pentru ungere şi aromatele 
pentru tămâiere". 

Sunt enumerate materiile trebuitoare şi obiectele cortului ce vor fi lucrate de către cei 
pricepuţi. 

20: După aceea, toată obştea fiilor lui Israel a plecat de la Moise. 

21: Şi a adus fiecare cât îl lăsa inima şi ce-1 îndemna cugetul să-I aducă Domnului 
în dar pentru tot ce-i trebuia cortului mărturiei şi pentru toată podoaba lui şi pentru toate 
veşmintele sfintelor slujbe. 

22: Şi aduceau bărbaţii de la femeile lor ceea ce-1 lăsa cugetul pe fiecare; au adus 
verigi, cercei, inele, brăţări, salbe şi tot felul de lucruri de aur; şi toate I se aduceau 
Domnului ca prinoase de aur. 

„Femeile, prin ofranda lor, schimbă podoaba trupească cu cea spirituală în beneficiul 
evlaviei (Philon, Migr. 97). ♦ Brăţările evocă mâna dreaptă şi sunt, pentru Origen, faptele bune 
săvârşite în trup (reprezentat simbolic de către femeie); împletiturile sunt aici plasele care 
servesc la reţinerea şi separarea şuviţelor de păr şi reprezintă capacitatea de discernământ, lat. 

discriminalia: conduită a femeilor opusă impietăţii comise în 32, 3-4 {Horn. Ex. 13, 5). ♦ 
Lemnul care nu putrezeşte simbolizează pentru Origen harul fecioriei, desăvârşita 
incoruptibilitate, limitată la un număr mic de oameni {Horn. Ex. 13, 5)" 805 . 

23: Şi mai aduceau, cei care aveau, mătase şi piei vopsite-n roşu şi piei vopsite-n 
vânăt. 

24: Iar cei ce aveau argint sau aramă I le aduceau Domnului ca daruri; de 
asemenea, cei ce aveau lemn de salcâm 9 aduceau pentru toate cele de trebuinţă. 

25: Toate femeile iscusite-n ţesături torceau cu mâinile lor şi aduceau tort şi mătase 
viorie, vişinie şi stacojie, precum şi in topit şi răsucit. 

26: Şi toate femeile pricepute şi cu tragere de inimă torceau păr de capră. 

27: Căpeteniile au adus pietre de smarald şi pietre scumpe de pus la efod şi la 
pieptar, 

28: precum şi miresme, untdelemn pentru candele şi pentru ungere, miresme 
pentru tămâiere. 

29: Aşadar, toţi fiii lui Israel, bărbat sau femeie, cei pe care-i îndemna inima, l-au 
adus daruri Domnului; şi veneau şi lucrau tot ceea ce Domnul poruncise, prin Moise, să se 
facă. 

Dacă aceste materii închipuie bunuri sufleteşti, înseamnă că întreg poporul 
dreptcredincios trebuie să închine Domnului virtuţile şi gândurile sale curate, pentru ca acestea 
să nu le fie răpite. „După Origen, aici [w. 4-29] este o simbolistică a ofrandelor aduse de 
fiecare: aurul este interiorizarea credinţei, argintul este cuvântul temeinic încercat, sunetul, care 
traduce cuvântul în altă limbă, este bronzul, iar darul fiecăruia înseamnă inima deschisă, 
disponibilă pentru cultul spiritual {Horn. Ex. 13)" 806 . 

30: Apoi a zis Moise către fiii lui Israel: „Iată, Domnul 1-a chemat anume pe 
Beţaleel, fiul lui Uri al lui Or, din seminţia lui Iuda, 

3 1 : şi 1-a umplut de duhul dumnezeiesc al înţelepciunii, al priceperii, al ştiinţei şi a 
toată iscusinţa, 

32: ca să fie el mai mare peste meşteri şi, după-ntreaga rânduială a acestui 
meşteşug, să lucreze aurul şi argintul şi arama, 

33: să cioplească piatra, să pregătească lemnele şi să facă tot felul de lucruri 
iscusite. 

34: Şi priceperea i-a sporit-o nu numai lui, ci şi lui Oholiab, fiul lui Ahisamac, din 
seminţia lui Dan. 

35: Pe ei i-a umplut de înţelepciune, ca să facă orice lucru de săpător şi de ţesător 
iscusit, de cusător pe pânză de mătase viorie, vişinie şi stacojie, pe pânză de in topit, să 
facă ei tot felul de ţesături şi să plăsmuiască totce-n ele este măiestrit". 

Sunt arătaţi lucrătorii harismatici care vor conduce lucrările; aceştia au şi libertatea de a 
născoci, în spiritul celor primite prin descoperire divină. Dumnezeu nu anulează libertatea 
creatorului; canonul nu e constrângere, ci piedică împotriva rătăcirilor. 



CAPITOLUL 36 - Moise primeşte darurile poporului. Facerea cortului sfânt. 

1 : Aşadar, Beţaleel, Oholiab şi toţi pricepuţii cărora Domnul le dăduse înţelepciune 
şi iscusinţă întru a şti să facă tot felul de lucruri pentru locaşul cel sfânt, au făcut totul 
după cum le poruncise Domnul. 

2: Iar Moise i-a chemat pe Beţaleel, pe Oholiab şi pe toţi pricepuţii cărora le 
dăduse Domnul iscusinţă, ca şi pe toţi cei pe care-i trăgea inima să vină să lucreze de 
bunăvoie. 

3: Şi au luat ei de la Moise, ca să le lucreze, toate prinoasele pe care fiii lui Israel le 
aduseseră pentru lucrările sfântului locaş; la acea vreme încă se mai primeau prinoase de 
la cei ce le aduceau dis-de-dimineaţă. 

4: Atunci toţi meşterii care lucrau la sfântul locaş, lăsându-şi fiecare lucrul cu care 
se-ndeletnicea, au venit şi i-au spus lui Moise: „Poporuladuce mult mai mult decât trebuie 
pentru lucrările poruncite de Domnul să fie făcute". 

„De aici şi până la 40, 35, acelaşi material e ordonat diferit pe versete, în funcţie de 
variantele manuscriselor ebraice sau greceşti pe care au lucrat traducătorii. întrucât ediţia Rahlfs 
adoptă, şi ea, o linie diferită, versiunea de faţă rămâne fidelă ediţiilor Bucureşti 1688 - 
Bucureşti 1914 şi tuturor celor intermediare, prin care s-a statornicit tradiţia biblică 
românească" 807 . 

5: Atunci Moise a dat porunci şi s-a strigat în tabără: - Nici bărbat şi nici femeie să 
nu mai aducă daruri pentru sfântul locaş!... Iar poporul s-a oprit şi n-a mai adus. 

6: Căci material era destul pentru toate lucrările ce trebuiau făcute; ba mai şi 
prisosea. 

După apostazie, Israel se arată acum plin de zel. Oricum, imaginea darurilor ce prisosea 
e tonifiantă. Astfel ar trebui să fie virtuţile noastre, încât să se reverse asemeni unui izvor de 
bunătăţi! 

7: Atunci toţi meşterii care lucrau la cort au făcut pentru cort zece scoarţe de in 
topit şi de mătase violetă, purpurie şi stacojie; şi-n ţesătura lor au făcut heruvimi, lucraţi 
cu iscusinţă. 

Heruvimii apar şi în ţesăturile cortului, simbolizând prezenţa Domnului, a Cărui slavă se 
manifesta între heruvimi. Numele „Heruvimilor exprimă bogăţia cunoştinţei sau revărsarea 
înţelepciunii. Deci în mod potrivit întâia dintre imaginile cereşti săvârşeşte slujirea sfântă a 
fiinţelor celor mai înalte, fiindcă are treapta cea mai de sus şi ei i s-au dăruit, ca celei mai 
apropiate, arătările dumnezeieşti lucrătoare şi desăvârşirile în mod începător" 808 . 

Ţesăturile sunt albe, violete, purpurii şi vişinii. Purpura e simbol al puterii supreme; 
roşul al dragostei; albul al curăţiei şi înţelepciunii; violetul al tainei, al măsurii şi supunerii. 

8: Lungimea unei scoarţe era de douăzeci şi opt de coţi, iar lăţimea unei scoarţe era 
de patru coţi. Toate scoarţele aveau aceeaşi măsură. 

9: Cinci scoarţe au fost prinse una de alta de-o parte, iar celelalte cinci au fost 
prinse una de alta în cealaltă parte 

10: Apoi au făcut cheotori de mătase violetă pe marginea scoarţei din marginea 
jumătăţii întâi de acoperiş, unde trebuia unită cu jumătatea a doua; de asemenea, au făcut 
şi pe marginea jumătăţii a doua, unde aceasta trebuia unită cu cea dintâi; cincizeci de 
cheotori au făcut la o jumătate de acoperământ şi cincizeci de cheotori au făcut la cealaltă, 
şi cheotorile acestea erau unele în dreptul altora. 

1 1 : Au mai făcut cincizeci de copci de aur, şi cu copcile acestea au unit scoarţele 
cele împreunate, şi astfel s-a alcătuit acoperişul cortului. 

12: Apoi au făcut unsprezece învelişuri de păr de capră, care să acopere cortul pe 
deasupra 

13: Lungimea unui înveliş era de treizeci de coţi, iar lăţimea de patru coţi; toate 
cele unsprezece învelişuri aveau aceeaşi măsură; cinci învelişuri erau unite de-o parte, iar 
celelalte şase erau unite de cealaltă parte. 

14: Au făcut cincizeci de cheotori la un înveliş, pe marginea îngemănării cu celălalt, 
şi tot cincizeci de cheotori au făcut pe marginea celuilalt înveliş, care se unea cu primul. 

15: Şi au făcut cincizeci de copci de aramă; copcile le-au prins de cheotori şi au 
împreunat învelişurile, care s-au făcut una. 

16: Apoi i-au făcut cortului un acoperiş din piei de berbec vopsite-n roşu, iar 
deasupra acestuia, un acoperiş din piei de culoarea iachintuhii. 

„Cortul era acoperit cu patru straturi de covoare. Primul strat era alcătuit din zece 
covoare [...]. Covoarele erau de in şi purpură de diferite nuanţe, având alese chipuri de heruvimi 
în ţesătură, palmieri şi flori. [...] Invelitoarea a doua, numită ohel (cortul), ţesută din păr de 
capră, se compunea din 11 covoare [...]. A treia învelitoare a cortului era făcută din piei de 
berbec colorate în roşu. Şi, în sfârşit, cea de-a patra învelitoare era tot de piele, dar din pielea 
unui animal marin (tahaş)." 809 . Cel mai probabil, ebraicul tahaş desemna viţelul-de-mare, 
numit şi dugong, foarte răspândit în apele Mării Roşii. Cât priveşte arama, prezentă în alcă- 
tuirea unor obiecte cultice, ea e socotită un metal sacru, simbol al protecţiei divine. 

17: l-au făcut cortului pilaştri din lemn de salcâm. 

18: Fiecare pilastru avea lungimea de zece coţi, iar lăţimea de un cot şi jumătate. 

19: Fiecare pilastru avea două cepuri, aşezate unul în dreptul celuilalt. 

20: Aşa au făcut toţi pilaştrii cortului: douăzeci de pilaştri pentru latura de 
miazăzi; sub aceşti douăzeci de pilaştri au făcut patruzeci de tălpice de argint, 

21: câte două tălpice la fiecare pilastru, pentru cele două cepuri ale lui. 

22: Pentru latura a doua, cea dinspre miazănoapte, au făcut alţi douăzeci de 
pilaştri, iar acestora le-au făcut patruzeci de tălpice de argint, câte două tălpice de fiecare 
pilastru, pentru cele două cepuri ale lui; 

23: iar pentru partea dindărăt a cortului, cea dinspre asfinţit, au făcut şase pilaştri. 

24: Au mai făcut doi pilaştri pentru cele două unghiuri din spate ale cortului. 

25: Acestea erau unite jos şi sus, aşa încât alcătuiau un întreg. 

26: Şi aşa, cu cei doi pilaştri de la cele două unghiuri din partea de dindărăt a 
cortului s-au făcut opt pilaştri, iar aceştia aveau întru totul şaisprezece tălpice de argint, 
câte două tălpice sub fiecare pilastru. 

27: Apoi au făcut cinci bârne din lemn de salcâm pentru pilaştrii de pe o latură a 
cortului, 

28: şi cinci bârne pentru pilaştrii de pe cealaltă latură; 

29: şi cinci bârne pentru pilaştrii din partea de dinapoi a cortului, cea dinspre 
asfinţit, 

30: iar bârna din mijloc trecea prin pilaştri de la un capăt la celălalt [al peretelui]. 

3 1 : Pilaştrii i-au îmbrăcat cu aur. 

32: Inelele, prin care se vârau bârnele, le-au făcut de aur; şi tot cu aur au îmbrăcat 
şi bârnele. 

33: După aceea au făcut o perdea de in topit, ţesut în violet, purpuriu şi stacojiu, 
iar pe ea au făcut chipuri de heruvimi, alese cu iscusinţă; 

34: şi au atârnat-o de patru stâlpi din lemn de salcâm, îmbrăcaţi cu aur, cu 
vârfurile de aur şi cu tălpicile, patru, de argint. 

Cortul „este descris ca având o formă dreptunghiulară, cu lungimea de 30 de coţi, 
lăţimea de 10 coţi şi tot de 10 coţi înălţimea. Era transportabil (desigur, după demontare) şi se 
compunea din trei pereţi (doi laterali şi unul în partea de vest) confecţionaţi din scânduri de 
salcâm [...]. In total erau 48 de scânduri [...]. Scândurile erau fixate la capătul de jos în nişte pos- 
tamente de argint. In partea exterioară, sus, la mijloc şi jos, fiecare scândură avea trei verigi de 
aur, prin care se petreceau cinci drugi de lemn de salcâm auriţi, spre a le menţine la un loc şi spre 
a întări astfel peretele. Drugul de la mijloc avea lungimea peretelui, iar ceilalţi patru erau pe 

jumătate de lungi şi erau dispuşi doi câte doi, jos şi sus" 810 . Un cot măsura aproximativ o 
jumătate de metru. Era preferat lemnul de salcâm, simbol al neputrezirii, adică al nemuririi. 

35: Pentru intrarea cortului au făcut un văl ţesut în violet, purpuriu şi stacojiu, în 
in topit, cu alesături. 

36: Pentru ea au făcut cinci stâlpi, cu vârfurile îmbrăcate-n aur. 

37: Iar pentru ei au turnat cinci tălpice de aramă. 

„Interiorul cortului era împărţit în două: în partea de răsărit se afla Siânta (Hakodeş), 
având lungimea de 20 de coţi, iar în partea de apus se afla Sfânta Sfintelor (Kodeş Kodaşim), cu 
lungimea de 10 coţi. Intrarea în cort era pe partea de la răsărit, unde nu se afla perete (cel de al 
patrulea), ci doar cinci stâlpi de salcâm auriţi, cu capiteluri şi postamente de aramă aurite. In par- 
tea de sus, stâlpii aveau cârlige de aur, prin care erau trecuţi drugi auriţi şi de care atârna o perdea 
ţesută din in şi purpură de diferite nuanţe. Cele două încăperi ale cortului erau separate prin patru 
stâlpi de salcâm auriţi, care aveau în partea superioară verigi de aur şi prin care era trecut un drug 
de salcâm aurit. De acesta era aninată o perdea de in răsucit şi purpură de diferite nuanţe, având 
brodate în ţesătură chipuri de heruvimi" 811 . Iniţial, Moise stătea în cortul adunării; în urma 
descoperirilor de pe Sinai, a fost confecţionat un alt cort. „Acest cort din urmă [...] este cunoscut 
sub mai multe denumiri, ca: Mişcan (locuinţa sau lăcaşul Domnului), Micdaş (sanctuarul sau 
lăcaşul sfânt), Habait (casa Domnului), Mişcan kevod Iehova (sălaşul măririi Domnului), Ohel 
Iehova (cortul Domnului), Helcal (palatul). Este lăcaşul de cult sau sanctuarul prin excelenţă al 
vechilor evrei" 812 . Cortul simbolizează prezenţa cerului pe pământ, ocrotirea divină. Ulterior, locul 
cortului a fost luat de către Templu, cu aproape aceleaşi semnificaţii. O perdea ascunde Sfânta 
Sfintelor de privirile poporului; perdeaua ascunde, dar e şi o invitaţie, indicând o prezenţă; ea 
cheamă la descoperirea tainei pe care o învăluie. 



CAPITOLUL 37 - Sfintele odoare din cort. 

1: Beţaleel a făcut apoi chivotul, din lemn de salcâm, lung de doi coţi şi jumătate, 
larg de un cot şi jumătate şi înalt tot de un cot şi jumătate; 

2: 1-a îmbrăcat cu aur curat pe dinlăuntru şi pe dinafară, iar împrejur i-a făcut o 
cingătoare de aur, din zimţi împletiţi. 

3: A turnat pentru el patru inele de aur, pentru cele patru colţuri de jos ale lui: 
două inele pe o latură şi două inele pe cealaltă latură. 

4: A făcut două pârghii din lemn de salcâm, le-a îmbrăcat cu aur 

5: şi le-a vârât prin inelele de pe laturile chivotului, pentru ca chivotul să fie astfel 
purtat 

6: Deasupra chivotului a făcut acoperământul ispăşirii, din aur curat: lung de doi 
coţi şi jumătate şi lat de un cot şi jumătate. 

Chivotul aurit tot închipuie pe Hristos, plin de strălucirea luminii necreate, iar lemnul de 
salcâm e trupul Său nestricăcios. Dar chivotul poate fi apropiat şi de arca ce a izbăvit de la potop. 
Septuaginta numeşte chivotul şi arca prin acelaşi cuvânt: kivotos; Vulgata, la fel, are un termen 
comun: arca. Arca şi chivotul sunt simboluri ale Bisericii; ambele sunt puse în legătură cu 
încheierea unui legământ: arca e semn al legământului lui Dumnezeu cu Noe, Chivotul închipuie 
legământul dintre Dumnezeu şi poporul Israel; asemănările ar putea continua. 

7: A făcut doi heruvimi de aur, lucraţi din ciocan, şi i-a pus la amândouă capetele 
acoperământului ispăşirii, 

8: un heruvim la un capăt şi altul la celălalt capăt al acoperământului ispăşirii. 
9: Cei doi heruvimi îşi întindeau aripile deasupra şi umbreau cu ele acoperământul 
ispăşirii, iar feţele lor erau îndreptate una către alta, privind spre acoperământ 

Heruvimii erau lucraţi din ciocan, „prin cizelură; precizare menită să elimine 
presupunerea că imaginile sacre ar fi chipuri cioplite (interzise prin Decalog - 20, 4). E motivul 
pentru care cultul creştin ortodox admite icoana, cizelură şi basorelieful, dar respinge statuia" 813 . 
Heruvimii umbreau chivotul: „Siskiâzo (= a acoperi cu umbră; a cufunda în umbră). Prin lipsa 
de realism a imaginii, conotaţia duhovnicească e evidentă: Dumnezeu, Cel ce sade pe heruvimi, 
prin aripile acestora îşi face simţită prezenţa în simbol. Folosind un verb cu aceeaşi rădăcină: 
episkiazo = a umbri, Noul Testament va conota acţiunea prin care Dumnezeu îşi exercită 
puterea sau îşi revarsă harul asupra uneia sau mai multor persoane: Puterea Celui-Preaînalt o va 
umbri pe Fecioara Măria, făcând-o să zămislească de la Duhul Sfânt (Luca 1, 35), norul 
luminos al schimbării la faţă îi va umbri pe apostoli (Matei 17, 5; Marcu 9, 7), umbra lui Petru 
îi va umbri, vindecătoare, pe bolnavii Ierusalimului (FapteleApostolilor 5, 15)" 814 . 

10: A făcut apoi masa, din lemn de salcâm, lungă de doi coţi, lată de un cot şi înaltă 
de un cot şi jumătate. 

11: A îmbrăcat-o cu aur curat şi i-a făcut împrejur o cingătoare de aur, din zimţi 
împletiţi. 

12: Tot împrejur i-a făcut un brâu, înalt de o palmă, iar împrejurul brâului a făcut 
din aur o-mpletitură de zimţi. 

13: A turnat pentru ea patru inele de aur şi le-a prins în cele patru colţuri ale 
picioarelor, sub cingătoarea împletită. 

14: Prin inele erau trecute pârghiile cu ajutorul cărora să fie purtată masa. 

15: Pârghiile de purtat masa le-a făcut din lemn de salcâm şi le-a îmbrăcat cu aur. 

Şi acestea vestesc pe Hristos, împărat şi Arhiereu (cununa de aur), Care ne cheamă la 
masa Sa duhovnicească. 

16: A făcut vase trebuitoare pentru masă: talere, căţui, ibrice şi cupe pentru turnat, 
toate din aur curat 

Aceste obiecte se regăsesc şi în Biserică, cu un simbolism asemănător. Talerele foloseau 
pentru punerea pâinilor, iar cupele pentru jertfele de băuturi. 

17: A făcut şi sfeşnicul, din aur curat lucrat din ciocan: 

18: fusul, braţele, cupele, nodurile şi florile lui erau cu el un singur trup. 

19: Din el ieşeau şase braţe: trei braţe dintr-o parte şi trei braţe din cealaltă parte; 

20: un braţ avea trei cupe în chip de migdală, cu nodurile şi florile lor; 

21: alt braţ avea trei cupe tot în chip de migdală, cu nodurile şi florile lor; 

22: aşa aveau toate cele şase braţe care ieşeau din sfeşnic. 

23: Iar pe fusul sfeşnicului erau patru cupe în chip de migdală, cu nodurile şi florile 
lor. 

24: Cele şase braţe care ieşeau din sfeşnic aveau: un nod sub primele două braţe, 
un nod sub alte două braţe şi un nod sub ultimele două braţe. 

25: Braţele şi cupele erau, toate, din aur curat, lucrat din ciocan. 

26: I-a făcut apoi cele şapte candele, cu mucări 

27: şi tăviţe de aur curat. 

28: Dintr-un talant de aur curat 1-a făcut, cu toate ale lui. 

Sfeşnicul e un simbol al luminii spirituale şi al mântuirii; numărul braţelor sale, şapte, 
pare să fi fost pus în legătură cu numărul planetelor (socotite de cei vechi a fi în număr de 
şapte), astfel că simbolismul sfeşnicului e unul cosmic. Cupele erau în forma florii de migdal, 
semnificând renaşterea, dar şi fragilitatea (delicateţea). Cu totul, erau 22 de flori, numărul lite- 

relor alfabetului ebraic şi al cărţilor Vechiului Testament, aşa cum le socotesc evreii. Pentru 
sfeşnic s-a folosit un talant de aur (aproximativ 35 kg). 

29: A făcut altarul tămâierii, din lemn de salcâm, lung de un cot, lat de un cot - 
adică pătrat - şi înalt de doi coţi; coarnele lui erau un singur trup cu el; 

30: şi 1-a îmbrăcat cu aur curat: grătarul de deasupra, pereţii de jur-împrejur şi 
coarnele; 

31: iar împrejur i-a făcut cunună de aur, împletită. Sub cununa lui împletită i-a 
făcut două inele de aur curat şi i le-a prins de-o parte şi de alta, pentru ca prin ele să fie 
trecute pârghiile cu ajutorul cărora să-1 poarte 

32: Pârghiile le-a făcut din lemn de salcâm şi le-a îmbrăcat cu aur. 

Jertfelnicul tămâierii vesteşte, iarăşi, pe Hristos, Cel plin de bună mireasmă. 

33: A făcut şi untdelemn pentru sfânta ungere, precum şi tămâia, din mirodenii 
curate, după meşteşugul făcătorilor de mir. 

Mirul simbolizează lumina, belşugul, bucuria şi binecuvântarea divină. Tămâia şi fumul ei 
simbolizează legătura omului cu Dumnezeu, fumul înălţând rugăciunile la cer; parfumul ei 
semnifică buna mireasmă a vieţuirii cuvioase. 



CAPITOLUL 38 - Curtea cortului şi lucrurile din ea. 

1: A făcut jertfelnicul pentru arderile-de-tot, din lemn de salcâm, lung de cinci coţi, 
lat de cinci coţi - adică cu faţa pătrată - şi înalt de trei coţi. 

2: I-a făcut patru coarne, ce ieşeau din el în cele patru colţuri, şi le-a îmbrăcat cu 
aramă. 

3: Jertfelnicului i-a făcut un brâu; iar învelitoarea şi cupele şi furculiţele şi vătraiul 
lui, pe toate le-a făcut din aramă. 

4: I-a făcut o împletitură ca o plasă de aramă. 

5: I-a făcut patru inele de aramă pentru cele patru colţuri, sub împletitura de 
aramă, aceasta fiind până la mijlocul jertfelnicului. 

6: Jertfelnicului i-a făcut pârghii din lemn de salcâm, pe care le-a îmbrăcat cu 
aramă; pârghiile le treceau prin inelele din laturile jertfelnicului, ca să poată fi purtat. 

7: Jertfelnicul 1-a făcut ca pe un buduroi îmbrăcat în scânduri. 

„In curte se afla altarul sau jertfelnicul, destinat aducerii sacrificiilor, numit şi altarul 
holocaustelor (mizbeah haola), care avea lungimea şi lăţimea de 6 coţi, iar înălţimea de 3 coţi. 
Era confecţionat din lemn de salcâm, îmbrăcat în aramă. In interior era gol, ceea ce făcea ca 
atunci când se fixa cortul într-un loc, jertfelnicul să fie umplut cu pietre necioplite şi cu pământ. 
La fiecare din cele patru colţuri, altarul avea câte un corn de aramă. De asemenea, altarul era 
înconjurat de o treaptă, care venea până la jumătatea înălţimii şi pe care urcau preoţii când 
aduceau jertfe. Altarul era amplasat în faţa intrării în Sfânta. De altar ţineau unele găleţi pentru 
îndepărtarea cenuşii, apoi lopeţi şi furculiţe pentru întoarcerea cărnii, ca şi vase pentru sângele 
animalului ce era sacrificat. Toate aceste obiecte erau din aramă" 815 . 

8: A făcut apoi baia de aramă, cu tălpica ei tot de aramă; [a făcut-o] din oglinzile 
femeilor postitoare, ale celor ce-au postit la intrarea cortului mărturiei. 

„Tot în curtea cortului se afla şi lavoarul de aramă destinat pentru preoţi, care trebuiau sa- 
şi spele mâinile şi picioarele înainte de săvârşirea cultului. Lavoarul era situat între altarul jertfelor 
şi intrarea în Sfânta, dar puţin deplasat înspre sud" 816 . „Din oglinzile femeilor. Textul Masoretic 
are (38, 8): oglinzi de la femeile care slujeau. Femeile care slujesc la sanctuar nu mai sunt 
menţionate decât în Textul Masoretic [la] I Regi 2, 22, când se vorbeşte de greşeala fiilor lui Eli, 

care s-au culcat cu ele (detaliul este absent în Septuaginta). Verbul ebraic este redat prin 
X,£iTOi)py£iv în Numerii 4, 23 (a sluji); traducerea prin a posti, vucteveiv, aici, presupune o 
lectură haţţamoth în loc de haţţobhoth în Textul Masoretic. Pentru Chirii, postul este cel al 
convertirii, idolatrii devenind vase alese, sfinţite pentru a primi botezul, iar postul reprezintă 
modul de viaţă spiritual şi evanghelic (Ador. 9, 629 B- 632 D)" 817 . 

9: După aceea a făcut curtea. Spre miazăzi curtea era alcătuită din pânze de in 
topit, lungi de o sută de coţi. 

10: Şi la ele, douăzeci de stâlpi cu douăzeci de tălpice de aramă, ale căror belciuge 
şi verigi erau de argint; 

11: pe latura de miazănoapte pânzele erau de o sută de coţi; la ele, douăzeci de 
stâlpi cu douăzeci de tălpice de aramă, ale căror belciuge şi verigi erau de argint; 

12: în partea dinspre asfinţit, pânze de cincizeci de coţi; la ele, zece stâlpi cu zece 
tălpice de aramă, ale căror belciuge şi verigi erau de argint; 

13: iar în partea dinspre răsărit, pânze de cincizeci de coţi; 

14: pânze de cincisprezece coţi într-o latură, la trei stâlpi cu trei tălpice de aramă; 

15: cincisprezece coţi de pânze în cealaltă latură, şi trei stâlpi cu trei tălpice de 
aramă. 

16: Toate pânzele cortului erau făcute din in topit şi răsucit. 

17: Iar stâlpii aveau tălpicele de aramă, belciugele şi verigile le erau de argint, 
vârfurile le erau îmbrăcate în argint; toţi stâlpii curţii, de jur-împrejur, erau legaţi între ei 
prin legături de argint. 

18: Iar perdeaua de la poarta curţii a făcut-o din in topit lucrat în violet, purpuriu 
şi stacojiu, cu alesături, lungă de douăzeci de coţi şi înaltă de cinci coţi, pe toată 
întinderea, potrivind-o cu pânzele curţii. 

19: 1-a făcut patru stâlpi cu patru tălpice de aramă, ale căror belciuge şi verigi erau 
de argint şi ale căror vârfuri erau îmbrăcate tot în argint. 

20: Toţi ţăruşii dimprejurul curţii erau de aramă. 

„Cortul era înconjurat de o curte lungă de 100 de coţi şi lată de 50 de coţi. Curtea era 
împrejmuită de 60 de stâlpi de salcâm, fixaţi la o distanţă de 5 coţi unul de celălalt, având fieca- 
re un capitel aurit şi postamente de aramă, în care erau fixaţi. In părţile laterale veneau tot câte 
20 de stâlpi, iar spre est şi vest tot câte 10 stâlpi. Stâlpii aveau în partea superioară fixate cârlige 
pe care erau aşezate verigi de argint, iar de acestea atârnau draperii ţesute de in. In partea de est 
a curţii se afla intrarea, cu o lăţime de 20 de coţi. Aici se aflau patru coloane de care atârna o 
perdea de aceleaşi dimensiuni (20 de coţi). Cortul nu era amplasat exact în mijlocul curţii, ci 
mai aproape de peretele vestic al curţii" 818 . 

21: Iată acum socotelile cortului mărturiei, cel ce a fost făcut după porunca lui 
Moise, prin grija levitilor îndrumaţi de Itamar, fiul preotului Aaron. 

22: Dar cel ce a lucrat tot ceea ce Domnul îi poruncise lui Moise a fost Beţaleel, fiul 
lui Uri al lui Or, din seminţia lui Iuda, 

23: precum şi Oholiab, fiul lui Ahisamac, din seminţia lui Dan, mai-mare peste 
ţesături şi cusături şi alesături în pânză de in topit şi-n mătase violetă, purpurie şi stacojie. 

24: Tot aurul întrebuinţat pentru locaşul sfânt şi pentru toate ale lui a fost aur din 
prinoase: douăzeci şi nouă de talanţi şi şapte sute treizeci de sicii de aur, socotit după siclul 
sfânt. 

25: Iar argintul adus în dar de la oamenii cei număraţi ai obştii a fost o sută de 
talanţi şi o mie şapte sute şaptezeci şi cinci de sicii - o drahmă de fiecare, adică o jumătate 
de siclu socotit după siclul sfânt -, 

26: deci de la cei trecuţi prin numărătoare: şase sute trei mii cinci sute cincizeci de 
oameni, de la douăzeci de ani în sus. 

27: O sută de talanţi de argint s-au întrebuinţat la turnarea tălpicelor [de la 
pilaştrii] cortului şi a tălpicelor [de la stâlpii] vălului: 

28: o sută de tălpice din o sută de talanţi, câte un talant la o tălpică; 

29: iar pe cei o mie şapte sute şaptezeci şi cinci de sicii i-au întrebuinţat la verigile 
stâlpilor şi la îmbrăcarea vârfurilor lor cu care-au fost împodobiţi. 

30: Iar arama adusă în dar a fost de trei sute şaptezeci de talanţi şi două mii patru 
sute de sicii. 

31: Din ea au făcut tălpice pentru stâlpii de la intrarea cortului mărturiei, 
jertfelnicul cel de aramă cu împletitura lui, precum şi toate uneltele jertfelnicului, 

32: tălpicele de jur-împrejurul curţii, tălpicele pentru stâlpii de la intrarea curţii, 
toţi ţăruşii cortului şi toţi ţăruşii dimprejurul curţii. 

Cu aproximaţie, cantităţile de metale folosite la lucrările cortului au fost: 1500 kg de 
aur; 4500 kg de argint şi 16500 kg de aramă. 



CAPITOLUL 39 - Veşmintele preoţeşti. 

1: Iar din mătase violetă, purpurie şi stacojie i-au făcut lui Aaron veşminte de 
slujbă, ca să slujească cu ele în locaşul cel sfânt, aşa cum Domnul îi poruncise lui Moise. 

2: Efodul l-au făcut din fir de aur, din mătase violetă, purpurie şi stacojie şi din in 
topit: 

3: foiţele de aur le-au tăiat în fire subţiri ca firul de păr, pe care cu iscusinţă le-au 
ţesut în mătasea violetă, purpurie şi stacojie şi-n pânza de in topit şi răsucit, lucrare de 
mare meşteşug. 

4: Efodul era făcut din două bucăţi unite-ntre ele, şi pe de-a-ntregul ţesut din aur 
în mătase violetă, purpurie şi stacojie şi-n pânză de in topit, aşa cum Domnul îi poruncise 
lui Moise. 

5: Au lucrat două pietre de smarald, le-au prins în cuibuşoare de aur, având pe ele 
săpate numele fiilor lui Israel, aşa cum se sapă o pecete. 

6: Şi le-au pus la încheieturile efodului, pe umeri, întru pomenirea fiilor lui Israel, 
aşa cum Domnul îi poruncise lui Moise. 

7: Au făcut apoi pieptarul, lucrat cu iscusinţă, asemenea efodului, din fir de aur şi 
în mătase violetă, purpurie şi stacojie şi-n pânză de in topit; pieptarul l-au făcut îndoit în 
patru colţuri, lung de o palmă şi lat de o palmă, 

Conform AB, pietrele de pe umeri erau de onix, purtând săpate pe ele numele fiilor lui 
Israel. „Efodul cu cele două pietre preţioase de pe umeri era simbolul slujirii arhiereşti pentru 
popor, al mijlocitorului care ia asupra sa păcatele celor pentru care mijloceşte la Dumnezei' 819 . 

8: şi-n el au ţesut patru rânduri de pietre scumpe; în rândul cel dintâi: un sardiu, 
un topaz şi un smarald; 

9: în rândul al doilea: un rubin, un safir şi un diamant; 

10: în rândul al treilea: un opal, o agat şi un ametist; 

11: şi în rândul al patrulea: un hrisolit, un onix şi un iaspis. Ele erau prinse-n 
cuibuşoare de aur şi legate-ntre ele cu aur. 

12: Pe pietrele acestea erau săpate, ca pe o pecete, numele celor douăsprezece 
seminţii ale lui Israel, fiecare din cele douăsprezece seminţii cu numele ei. 

13: Pieptarului i-au făcut lănţişoare de aur curat, răsucite ca sfoara. 

14: Au mai făcut două paftale de aur şi două inele de aur; 

15: pe cele două inele le-au prins de cele două colţuri de sus ale pieptarului; 

16: pe cele două capete ale lănţişoarelor le-au agăţat de cele două inele din colţurile 
pieptarului; 

17: pe celelalte două capete ale celor două lănţişoare le-au agăţat de cele două 
paftale, iar pe acestea le-au prins de încheieturile pieptarului, în faţă. 

18: Au mai făcut două inele de aur şi le-au prins de celelalte două colţuri ale 
pieptarului, pe cealaltă parte, cea dinspre efod; 

19: şi au mai făcut încă două inele de aur şi le-au prins de cele două încheieturi ale 
efodului, dedesubt şi-n faţă, unde se unesc, adică ceva mai sus de brâul efodului. 

20: Inelele pieptarului le-au legat de inelele efodului printr-un şnur de mătase 
violetă, ca să stea nemişcat deasupra efodului, aşa cum Domnul îi poruncise lui Moise. 

21: Au făcut şi manta, cea care vine sub efod, ţesută din purpură violetă. 

„Pectoralul sau hoşenul [...] se fixa peste efod, la mijlocul pieptului. Avea formă pătrată, 
cu laturile de aproximativ o palmă. [...] Hoşenul sau pectoralul era simbolul demnităţii jude- 
cătoreşti cu care se acoperea persoana arhiereului" 820 . Pe hoşen erau fixate 12 pietre scumpe: 

- Sardeon, sau sardiu, de mare valoare, în trei culori: negru, alb, roz; 

- Topaz, piatră de culoare galbenă şi transparentă; 

- Smarald, verde şi transparent, simbol al primăverii; 

- Rubin, de culoare roşie, simbol al fericirii; 

- Safir, de culoare albastră, simbol al neprihănirii şi al puterii cereşti; 

- Diamant, simbol al perfecţiunii; 

- Opal, de culoare lăptoasă, cu diferite reflexe; 

- Agată, piatră transparentă, în mai multe varietăţi; 

- Ametist, simbol al cumpătării şi al trezviei; 

- Hrisolit, piatră transparentă, de culoarea aurului; 

- Onix, specie de agat fin, în straturi de diferite culori; 

- Iaspis, opal nobil, strălucind în culorile focului. 

Sunt douăsprezece pietre, număr cu simbolistică deosebit de bogată; el aminteşte de zodii, 
sau de anul liturgic; patru înmulţit cu trei poate însemna lumea creată (4) transfigurată prin unirea 
cu Sfânta Treime (3). Sunt însă şi multe alte semnificaţii. 

22: Gura acesteia se afla în partea de sus; împrejurul gurii era un guler, iar acesta 
avea de jur-împrejur un tiv, ca să nu se destrame. 

23: La mantă i-au făcut pe poale un fel de rodii mărunte şi-nflorate, de mătase 
violetă, purpurie şi stacojie, şi de in topit. 

24: l-au mai făcut şi clopoţei de aur, pe care i-au pus printre rodiile de la poalele 
mantei, de jur-împrejur, 

25: clopoţei de aur şi rodii-nflorate pentru slujba pe care Domnul i-o poruncise lui 
Moise. 

26: Au făcut apoi pentru Aaron şi pentru fiii săi tunici subţiri de in topit, ţesătură 
aleasă, 

Meilul era îmbrăcat de arhiereu „peste cămaşa de in, fiind necusut, ci ţesut pe de-a- 
ntregul, cu o deschizătură în partea de sus, fără mâneci şi lung cu ceva peste genunchi, aşa încât 
dedesubt se vedea cămaşa preoţească. La poale avea cusut un şnur sau tiv de care atârnau clopoţei 
de aur şi mere făcute din fire răsucite de in şi mătase. [...] Meilul avea culoarea albastră a cerului, 
ca un semn că arhiereul este slujitor al împărăţiei cerurilor. Constând numai dintr-o bucată, meilul 
simboliza integritatea spirituală a slujitorului sfântului altar. Clopoţeii şi merele de pe poalele 
veşmântului simbolizau poruncile dumnezeieşti pe care le propovăduia arhiereul" 821 . 

27: tiară de in topit, turbane tot de in topit şi pantaloni de in topit 

28: şi brâie de in topit şi de mătase violetă, purpurie şi stacojie, ţesută cu alesături, 
aşa cum Domnul îi poruncise lui Moise. 

29: Au făcut şi tăbliţa de aur curat, în semnul sfinţeniei, şi au scris pe ea litere 
săpate ca-n pecete: Sfinţenia Domnului. 

„Când slujeau la cortul sfânt, preoţii purtau veşminte liturgice speciale şi anume: 1) 
Cămaşa albă de in (cutonet), cu mâneci, croită dintr-o bucată, care ajungea până la glezne. Este 
aceeaşi piesă vestimentară cu stiharul de azi. 2) Pantaloni, tot din in alb, care ajungeau până la 
genunchi. 3) Brâu [...] , lat de 3 degete şi lung de 32 de coţi. Brâul era semnul demnităţii şi puterii 
preoţeşti. 4) Mitra sau învelitoarea pentru cap, care era un fel de turban. Se păstra pe cap şi la 
intrarea în sanctuar, deoarece la evrei descoperirea capului era semn de doliu. [...] La cultul divin, 
preoţii se prezentau desculţi. [...] Culoarea albă a veşmintelor preoţeşti indica nu numai slava şi 
cinstea demnităţii preoţeşti, dar şi puritatea morală şi sfinţenia care se cuvine să împodobească 
viaţa slujitorilor altarului" 822 . 

30: Şi au pus peste ea un şnur de mătase violetă, ca să stea pe deasupra tiarei, aşa 
cum Domnul îi poruncise lui Moise. 

31: Aşa s-au sfârşit toate lucrările de la cortul mărturiei. Aşa le-au făcut fiii lui 
Israel pe toate, întocmai cum Domnul îi poruncise lui Moise. 

In ce priveşte tăbliţa de pe turbanul arhieresc, „cuvântul original indica o placă alungită, în 
formă de potcoavă (aşa cum îl traduce Biblia 1688); în fapt, o diademă, menită să-i ateste 
marelui preot un rol nu numai sacerdotal, ci şi princiar" 823 . 

32: Apoi au adus la Moise cortul cu toate ale lui, cu belciugele, pilaştrii, pârghiile, 
stâlpii şi tălpicele lui, 

33: cu acoperămintele lui cele din piei de berbec vopsite-n roşu şi cu acoperişurile 
cele din piei de culoarea iachintului, 

34: şi perdeaua cea din mijloc şi chivotul mărturiei cu pârghiile lui şi cu 
acoperământul ispăşirii, 

35: masa cu toate cele de trebuinţă pentru ea, pâinile punerii-înainte, 

36: sfeşnicul cel de aur curat, cu candelele lui şi cu toate ale lui, şi untdelemn de 
candelă, 

37: altarul tămâierii, mirul pentru ungere, miresme pentru tămâiere, tămâie 
binemirositoare, 

38: vălul de la intrarea cortului, 

39: jertfelnicul cel de aramă, cu grătarul lui, cu pârghiile lui şi cu toate celelalte ale 
lui, baia cu tălpica ei, 

40: pânzele curţii, stâlpii ei cu tălpicele lor, perdeaua de la intrarea curţii, funiile şi 
ţăruşii ei 

41: şi toate lucrurile trebuitoare la slujbă în cortul mărturiei, 

42: veşmintele de slujit în sfântul locaş, sfintele veşminte ale lui Aaron, şi 
veşmintele de slujbă ale fiilor lui. Toate aceste lucruri le făcuseră fiii lui Israel aşa cum 
Domnul îi poruncise lui Moise. 

43: Şi a privit Moise toate lucrurile; şi iată că erau făcute aşa cum Domnul îi 
poruncise lui Moise, aşa le făcuseră. Şi Moise i-a binecuvântat. 

Sunt terminate obiectele de cult, lucrate, toate, după porunca dumnezeiască. Aceasta nu 
înseamnă că Dumnezeu a dictat toate amănuntele fiecărui obiect, ci doar că a indicat obiectele şi a 
insuflat cu har pe făuritorii lor. E ceva similar cu alcătuirea Sfintei Scripturi: Dumnezeu inspiră şi 
asistă pe aghiograf, ferindu-1 de greşeli, dar nu anulează personalitatea acestuia. 



822 AB,pp. 237-238 

CAPITOLUL 40 - Sfinţirea cortului. 

1: Şi a grăit Domnul către Moise, zicând: 

2: „în ziua cea dintâi a primei luni vei întinde cortul mărturiei. 

3: în el vei pune chivotul mărturiei, iar chivotul îl vei acoperi cu perdeaua 

4: Vei aduce înlăuntru masa, iar pe ea vei pune toate cele ale ai. 

5: Şi sfeşnicul îl vei aduce înlăuntru şi-i vei aprinde candelele. Altarul cel de aur al 
tămâierii îl vei pune-n faţa chivotului mărturiei, 

6: iar perdeaua o vei pune la intrarea în cort. Jertfelnicul arderilor-de-tot îl vei 
punedinaintea intrării în cortul mărturiei. 

7: Intre cort şi jertfelnic vei aşeza baia, in care vei turna apă. 

8: împrejur vei aşeza curtea, iar la intrarea curţii vei atârna perdeaua. 

9: Vei lua mir de ungere şi vei unge cortul şi toate cele ce sunt în el şi-1 vei sfinţi, pe 
el şi toate lucrurile lui, şi sfinte vor fi. Vei unge jertfelnicul arderilor-de-tot şi toate 
lucrurile lui; şi-1 vei sfinţi, şi preasfânt va fi. 

10: Vei unge baia şi tălpica ei şi o vei sfinţi. 

1 1 : Ii vei aduce apoi pe Aaron şi pe fiii săi la uşile cortului mărturiei 

12: şi-i vei spăla cu apă. Pe Aaron îl vei îmbrăca în sfintele veşminte şi-1 vei unge şi- 
1 vei sfinţi, şi el Mie-Mi va sluji ca preot. Şi pe fiii săi îi vei aduce şi-i vei îmbrăca în tunici 
şi-i vei unge aşa cum l-ai uns pe tatăl lor, şi ei Mie-Mi vor sluji ca preoţi. 

„Pentru Chirii al Alexandriei, curăţirea lui Aaron şi a leviţilor, făcută de către Moise cu 
ajutorul apei, este o prefigurare a botezului şi numai Mântuitorul sfinţeşte cu adevărat poporul 
ales de Dumnezeu (fragment laLuca 11, 37)" 824 . 

13: Această ungere le va fi lor veşnică ungere de preoţie, din neam în neam". 

14: Iar Moise a făcut totul aşa cum îi poruncise Domnul. 

15: în luna întâi al celui de al doilea an de la ieşirea lor din Egipt, în ziua cea dintâi 
a lunii, atunci a fost cortul aşezat. 

Cortul e ridicat în ziua întâi a lunii întâi, zi în care a ridicat şi Noe acoperişul corăbiei sale 
(Facerea 8, 13). E o refacere a curăţiei zilei primordiale şi e vestită ziua învierii, întâia după 
Săptămâna Patimilor (Ioan 20, 1). Sunt sfinţite toate obiectele cultice, veşmintele preoţeşti şi 
sacerdoţii, acesta fiind legământ veşnic; acolo unde s-a renunţat la sfinţiri, s-a coborât sub nivelul 
Legii mozaice! 

16: Moise a fost cel ce a aşezat cortul; el i-a pus tălpicele, încheieturile de sus cu 
belciugele lor, 

17: a ridicat pilaştrii, a întins scoarţele cortului, i-a pus cortului acoperişurile de 
deasupra, aşa cum Domnul îi poruncise lui Moise. 

18: Aluat apoi Mărturiile şi le-a pus în chivot, iar chivotului i-a petrecut pârghiile. 

Mărturiile sunt Tablele Legii. 

19: A dus apoi chivotul în cort, a atârnat perdeaua şi astfel a acoperit chivotul 
mărturiei, aşa cum Domnul îi poruncise lui Moise. 

20: După aceea a aşezat masa în cortul mărturiei, în partea de miazănoapte a 
cortului, în afara perdelei, 

21: iar pe ea a pus pâinile-punerii-înaintea-Domnului, aşa cum Domnul îi poruncise 
lui Moise. 

22: Sfeşnicul 1-a aşezat în cortul mărturiei, în faţa mesei, în partea de miazăzi a 
cortului, 

23: şi i-a aprins candelele-n faţa Domnului, aşa cum Domnul îi poruncise lui Moise. 

24: A aşezat altarul cel de aur în cortul adunării, în faţa perdelei, 

„Sfeşnicul îl reprezintă pe Ioan Botezătorul: cf. Psalmi 131, 17, am pregătit o făclie 
pentru unsul Meu, lumina trimisă de Tatăl poporului evreu (Ioan 5, 35), dar stinsă de către Irod 
(Chirii al Alexandriei, Ador. 10, 690 A- 681 A)" 825 . 

25: şi a aprins pe el tămâie binemirositoare, aşa cum Domnul îi poruncise lui 
Moise. 

26: Jertfelnicul arderilor-de-tot 1-a aşezat la intrarea cortului mărturiei, iar pe el a 
adus arderi-de-tot şi prinoase, aşa cum Domnul îi poruncise lui Moise. 

27: Apoi a aşezat baia între cortul mărturiei şi jertfelnic şi a turnat în ea apă, 

28: pentru ca Moise, Aaron şi fiii săi să-şi spele-n ea mâinile şi picioarele; 

29: când intrau ei în cortul mărturiei sau când se apropiau de jertfelnic ca să 
slujească, se spălau din ea, aşa cum Domnul îi poruncise lui Moise. 

30: împrejurul cortului a aşezat curtea, iar la intrarea curţii a atârnat perdeaua. 

31: Şi astfel a isprăvit Moise toate lucrările. Atunci un nor a acoperit cortul 
mărturiei, şi cortul s-a umplut de slava Domnului. 

32: Iar Moise nu putea să intre-n cortul mărturiei, pentru că norul îl umbrea pe 
deasupra, iar cortul se umpluse de slava Domnului 

33: Când norul se ridica de pe cort, fiii lui Israel porneau la drum cu toate ale lor; 

34: dar dacă norul nu se ridica, ei nu plecau până-n ziua când norul se ridica. 

35: Pentru că norul Domnului stătea deasupra cortului în timpul zilei, iar noaptea 
foc era deasupră-i; şi aceasta, sub ochii tuturor fiilor lui Israel şi pe toată durata drumului 
lor. 

Dumnezeu Se arată lui Israel în chipul norului şi al focului. Norul e loc sau instrument al 
epifaniilor, în vreme ce focul e cea mai bună imagine a lui Dumnezeu, simbolizând purificarea şi 
iluminarea. „Apariţia maiestăţii divine este descrisă ca o lumină strălucitoare. Muritorii, dacă o 
privesc, pier. Ea apare şi în viziunile profetice, ca de exemplu Isaia 6 şi Iezechiel 1-3" 826 . In nor şi 
foc au fost văzute şi persoanele Tatălui şi Fiului: „Tatăl este izvorul slavei, Fiul fiind născut ca o 
strălucire a slavei (Origen, Corn. Rom. 2, 5, PG 14, 881 B). Slava lui Hristos însuşi este 
superioară aceleia care luminează cortul sau faţa lui Moise, îndumnezeit prin contemplaţie, după 
Ieşirea 34, 29 {Corn. Io. 32, 328-343). Norul este deasupra Bisericii Dumnezeului celui viu, aceea 
a întâilor-născuţi înscrişi în ceruri (cf. Evrei 12, 23). Iosif Flaviu spune că prin nor se revărsa rouă 
binefăcătoare, care dezvăluia prezenţa lui Dumnezeu celor care o doreau (vezi şi Psalmi 132, 3 şi 
Osea 14, 6). Chirii aplică această imagine Bisericii, formate din neamuri - templu divin pe care 
norul îl umple ca o rouă duhovnicească (cf. v. 31)" 827 . 

încheiem cu imaginea minţii văzătoare de Dumnezeu (Israel) urmând Domnului în 
drumul său către Ţara Făgăduită, prin Pustia Sinai. Asemeni să-I urmăm şi noi, Israel cel ade- 
vărat, Mântuitorului Iisus Hristos, prin pustia veacului acestuia, către fericirea împărăţiei celei 
fără de sfârşit! 

Bucureşti, 1990 

- Ioan Casian (Sf. ), Despre cele opt gânduri ale răutăţii, trad. D. Stăniloae, F 1, Tipografia 
Arhidiecezană, Sibiu, 1946 

- Ioan Casian (Sf), Despre întruparea Domnului, Scrieri alese, trad. D. Popescu, PSB 57, EIB, 
Bucureşti, 1990 

- Ioan Damaschin (Sf. ), Cele trei tratate contra iconoclaştilor, trad. D. Fecioru, EIB, Bucureşti, 
1998 

- Ioan Damaschin (Sf), Dogmatica, trad. D. Fecioru, ediţia a Ii-a, EIB, Bucureşti, 1943 

